id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
42560107-c83f-4e04-b386-6f0d05f3d587 | WHO ព្រមាន៖ «ការរាតត្បាតជំងឺ COVID-19 នៅមិនទាន់ខិតទៅជិត ទីបញ្ចប់នៅឡើយទេ» (Video inside) | ប្រធានអង្គការសុខភាពពិភពលោក (WHO) លោក ថេដ្រូស អាដាណម (Tedros Adhanom Ghebreyesus) បានបញ្ជាក់នៅក្នុងប្រជុំខ្លីមួយ នាថ្ងៃចន្ទសប្តាហ៍នេះថា ជំងឺរាតត្បាតសកល COVID-19 មិនទាន់ឈានទៅជិត ទីបញ្ចប់នៅឡើយទេ ខណៈដែលចំនួនករណីឆ្លងជាសកល ទើបតែលោតរំលងតួលេខ ១០លាននាក់ ខណៈមនុស្សស្លាប់កើនដល់ជាងកន្លះលាននាក់។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នាព្រឹកថ្ងៃអង្គារ ទី៣០ ខែមិថុនា ឆ្នាំ២០២០។ ៦ខែបន្ទាប់ពីប្រទេសចិនបានប្រកាស អំពីការផ្ទុះជំងឺ COVID-19 ដំបូងនៅទីក្រុងវូហាន វីរុសនេះបានរាតត្បាតស្ទើរទូទាំងសកលលោកទៅហើយ។ ជុំវិញបញ្ហាដែលចេះតែបន្តទៅមុខនេះ លោកប្រធាន WHO បានលើកឡើងថា ។ លោក ថេដ្រូស បានសង្កត់ធ្ងន់យ៉ាងដូច្នេះថា ។ គួរបញ្ជាក់ថា ប្រទេសដែលធ្លាប់តែបានធ្វើការទប់ស្កាត់ COVID-19 ប្រកបដោយជោគជ័យដូចជា ចិន កូរ៉េខាងត្បូង និងអូស្ត្រាលី ត្រូវបានគេមើលឃើញថា បានផ្ទុះករណីឆ្លងជាចង្កោមៗឡើងវិញ ដែលជាហេតុនាំឲ្យវឌ្ឍនភាពនៃការប្រយុទ្ធនឹងវីរុសនេះ មានភាពស្រពិចស្រពិល។ ដោយឡែកសហរដ្ឋអាមេរិក និងប្រទេសប្រេស៊ីល ដែលជាប្រទេសជាប់លេខ ១ និងលេខ ២ នៃករណីឆ្លង COVID-19 ខ្ពស់បំផុតនោះ នៅតែបន្តសន្ទុះនៃការឆ្លងរាប់ម៉ឺនករណីក្នុងមួយថ្ងៃៗដដែល៕ | 2020-06-30T16:01:00+07:00 | freshnewsasia.com | https://m.freshnewsasia.com/index.php/en/internationalnews/163835-2020-06-30-02-01-33.html |
be3aebcd-bfe3-4227-9909-23e33260b3ec | រដ្ឋមន្រ្តីក្រសួងសុខាភិបាលពន្យល់ពីប្រវត្តិ និងភាពចាំបាច់នៃការធ្វើចត្តាឡីស័ក ដើម្បីការពារជំងឺឆ្លងដ៏កាចសាហាវ (Video inside) | នៅគ្រាដែលពិភពលោក រួមទាំងកម្ពុជា កំពុងរួមគ្នាប្រយុទ្ធប្រឆាំងនឹងជំងឺកូវីដ-១៩ (COVID-19) វិធានការនៃការធ្វើចត្តាឡីស័ក គឺជាភាពចាំបាច់បំផុត ត្រូវបានអនុវត្តន៍ដើម្បីការពារការរីករាលដាល នៃជំងឺឆ្លងដ៏កាចសាហាវនេះ។ ការធ្វើចត្តាឡីស័ក គឺជាការដាក់កំរិតលើការចល័ត ដល់ប្រជាជន និងទំនិញផ្សេងៗដើម្បីការពារការរីករាលដាលនៃជំងឺ។ គេប្រើប្រាស់វិធីសាស្រ្តនេះ ដើម្បីបង្ការការចល័តបុគ្គលទាំងឡាយណា ដែលបានប៉ះពាល់ជាមួយជំងឺឆ្លង ប៉ុន្តែមិនទាន់មានរោគវិនិច្ឆ័យវេជ្ជសាស្រ្តបញ្ជាក់ថាមានជំងឺ។ គេត្រូវបែងចែក ការធ្វើចត្តាឡីស័ក (quarantine) ពីការដាក់នៅដោយឡែកបែបវេជ្ជសាស្រ្ត (MedicalIsolation) ដែលធ្វើឡើងសំរាប់អ្នក ដែលមានរោគវិនិច្ឆ័យបញ្ជាក់ថា មានជំងឺឆ្លងណាមួយ ហើយត្រូវដាក់នៅឲ្យដាច់ដោយឡែកពីក្រុមប្រជាជន ដែលមានសុខភាពល្អ។ ពាក្យថា ការធ្វើចត្តាឡីស័ក អាចមានការប្រើបា្រស់លាយឡំជាមួយនឹងពាក្យថា ខ្សែពទ័្ធសុខភាព (Cordon Sanitaire) ដែលសំដៅទៅលើការដាក់កំរិត លើការចល័តដល់ប្រជាជនមិនឲ្យចេញពី ឬចូលក្នុងតំបន់ភូមិសាស្រ្តកំណត់ណាមួយ ដើម្បីការពារកុំឲ្យមានការចំលងជំងឺ។ គោលគំនិតនៃការដាក់អ្នកជំងឺឲ្យនៅដោយឡែក ដើម្បីការពារការចំលងរោគ គឺមានតាំងពីបរមបូរាណកាលមកម្ល៉េះ។ ពាក្យថាចត្តាឡីស័ក (quarantine) កើតចេញពីពាក្យ quarantena ដែលមានន័យថា ៤០ថ្ងៃ ដែលគេប្រើប្រាស់ក្នុងចន្លោះសតវត្សទី១៤ -១៥ សំរាប់សំគាល់រយៈពេលដែលត្រូវដាក់នាវា ទាំងឡាយឲ្យនៅដាច់ដោយឡែក មុននឹងអនុញ្ញាតិឲ្យអ្នកដំណើរ និងនាវិកនៅលើនាវានោះ អាចចុះមកលើដីគោក ក្នុងពេលមានការរាតត្បាតជំងឺប៉ែស្ត ដែលគេបានប៉ាន់ស្មានថា រយៈពេលចាប់ពីពេលឆ្លងរហូតដល់ស្លាប់ របស់ជំងឺប៉ែស្ត គឺមានរយៈ៣៧ថ្ងៃ។ មុននឹងក្រោយការរាតត្បាតនៃជំងឺប៉ែស្តក៏មានការប្រើប្រាស់ នូវិធីសាស្រ្តចត្តាឡីស័កសំរាប់បង្កាការចំលង ជំងឺផ្សេងៗទៀតដូចជា៖ ជំងឺឃ្លង់ (leprosy) ជំងឺគ្រុនលឿង (Yellow fever) ជំងឺស្វាយ (syphillis) ជំងឺអាសន្នរោគ (cholera) ជំងឺអុតស្វាយ (smallpox) ជំងឺផ្តាសាយធំ (Influenza) ជាដើម។ ក្នុងសតវត្សទី២១នេះ ក៏មានការអនុវត្តវិធានចត្តាឡីស័ក លើមនុស្សមួយចំនួនដែលត្រូវបានគេសង្ស័យថា មានផ្ទុកជំងឺឆ្លងដូចជា៖ ជំងឺអេបូឡា (Ebola) ជំងឺរបេងដែលស៊ាំថ្នាំច្រើនមុខ (multi-drug-resistant tuberculosis) ជំងឺសា (SARS) និងថ្មីៗនេះ គឺជំងឺកូវីដ១៩ (COVID-19)។ ចាប់តាំងពីពាក់កណ្តាលខែកុម្ភៈឆ្នាំ២០២០ នៅពេលដែលការរីករាលដាលនៃជំងឺកូវីដ១៩ កើតមាន ខ្លាំងនៅទីក្រុងវូហាន នៃប្រទេសចិន អ្នកជំនាញនៃអង្គការសុខភាពពិភពលោក និងចិន បានខិតខំសិក្សាស្រាវជ្រាវជាមួយគ្នា ដើម្បីស្វែងរកនូវវិធានទប់ស្កាត់ ការរីករាលដាលនៃមេរោគនេះ។ របាយការណ៍របស់អង្គការសុខភាពពិភពលោក និងចិន បានបញ្ជាក់ថា រយៈពេលរង់ចាំមុនចេញ រោគសញ្ញាមធ្យមសំរាប់ជំងឺកូវីដ១៩ គឺ៥ទៅ៦ថ្ងៃ ប៉ុន្តែវាអាចមានរហូតដល់១៤ថ្ងៃ។ នេះបានសេចក្តី ថាចាប់ពីពេលដែលមនុស្សម្នាក់ប៉ះពាល់ជាមួយវីរុសនេះ រហូតដល់ពេលមានចេញជារោគសញ្ញា នៃជំងឺគឺអាចមានរយៈពេលរហូតដល់១៤ថ្ងៃ។ ហេតុនេះហើយទើបប្រទេសជុំវិញ ពិភពលោកបានកំណត់យកតួរលេខ១៤ថ្ងៃនេះ សំរាប់ធ្វើចត្តាឡីស័កសំរាប់ជំងឺកូវីដ១៩៕ | 2020-06-30T15:33:00+07:00 | freshnewsasia.com | https://m.freshnewsasia.com/index.php/en/localnews/163832-2020-06-30-01-33-46.html |
ebe8ba1a-90f8-4888-a277-b9a70482998b | នាយករដ្ឋមន្ត្រី! ទោះបីបញ្ហាជំងឺកូវីដ១៩ បានបង្ករផលប៉ះពាល់ដល់សេដ្ឋកិច្ចកម្ពុជាក៏ពិតមែន ប៉ុន្តែអាជីវកម្មអចលនទ្រព្យដំណេីរការធម្មតា | សម្ដេចតេជោ ហ៊ុន សែន នាយករដ្ឋមន្ត្រីកម្ពុជា បានមានប្រសាសន៍ថាទោះបីបញ្ហាជំងឺកូវីដ១៩ បានបង្ករផលប៉ះពាល់ដល់សេដ្ឋកិច្ចកម្ពុជាក៏ពិតមែន ប៉ុន្តែអាជីវកម្មអចលនទ្រព្យដំណេីរការធម្មតា។ សម្ដេចតេជោ បានលើកឡើងតាមបណ្ដាញសង្គមហ្វេសប៊ុក នៅថ្ងៃទី៣០ ខែមិថុនា ឆ្នាំ២០២០នេះដោយបានបញ្ជាក់ថា ” អាជីវកម្មអចលនទ្រព្យដំណេីរការធម្មតានៅក្នុងប្រទេសកម្ពុជា ទោះបីជាបញ្ហាជំងឺកូវីដ១៩ បានបង្ករនូវផលប៉ះពាល់ដល់សេដ្ឋកិច្ចកម្ពុជាក៏ពិតមែន ប៉ុន្តែឃើញថាបងប្អូនប្រជាពលរដ្ឋអាជីវករក្នុងប្រទេសកម្ពុជានៅតែបន្តខិតខំប្រឹងប្រែងក្នុងមុខរបររបស់របស់ខ្លួនជាធម្មតា”។ សម្ដេចតេជោ នាយករដ្ឋមន្ត្រីបន្តថា ក្នុងនោះអាជីវកម្មលក់ផ្ទះទិញផ្ទះនៅតែបន្តដដែល គ្រាន់តែមិនដាច់ខ្លាំងដូចកាលពីមុន ហើយបច្ចុប្បន្ននេះ លំនៅដ្ឋានបែប shophouse កំពុងតែពេញនិយមសំរាប់ការធ្វើអាជីវកម្មមានពេលបច្ចុប្បន្នផងដែរ៕ | 2020-06-30T11:57:44+07:00 | kbnnews.com | https://kbn.news/archives/169584 |
99852f26-69ed-4a1d-a3de-efcfe4ab11b7 | ជប៉ុនកោតសរសើរកម្ពុជា ដែលមានសមត្ថភាពអាចគ្រប់គ្រង និងបង្ការការរាតត្បាត មេរោគកូវីដ-១៩ បានយ៉ាងមានប្រសិទ្ធភាព | លោក MIKAMI Masahiro ឯកអគ្គរដ្ឋទូតជប៉ុនប្រចាំកម្ពុជា បានសម្តែងនូវការកោតសរសើរយ៉ាងជ្រាលជ្រៅចំពោះ រាជរដ្ឋាភិបាលកម្ពុជាក្រោមការដឹកនាំប្រកបដោយគតិ បណ្ឌិតរបស់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី កម្ពុជា ដែលមានសមត្ថភាពអាចគ្រប់គ្រង និងបង្ការការរាតត្បាត មេរោគកូវីដ-១៩ បានយ៉ាង មានប្រសិទ្ធភាព ដោយគិតរហូតមកទល់ពេលនេះកម្ពុជាទទួលបានតែករណីនាំចូលពីខាងក្រៅប៉ុណ្ណោះ។ លោកទូតជប៉ុន បានកោតសរសើរបែបនេះ ក្នុងឳកាសជំនួបសម្ដែងការគួរសម និងពិភាក្សាការងារជាមួយលោក ស៊ុន ចាន់ថុល ទេសរដ្ឋមន្ត្រី រដ្ឋមន្ត្រីក្រសួងសាធារណការ និងដឹកជញ្ជូន នៅថ្ងៃទី២៩ ខែមិថុនា ឆ្នាំ២០២០ ។ នាឳកាសនោះដែរ ស៊ុន ចាន់ថុល បានគូសបញ្ជាក់ជូនគណៈប្រតិភូអំពីដំណើរការរលូននៃគម្រោងសាងសង់ពង្រីក និងលើកកម្ពស់គុណភាពផ្លូវជាតិលេខ៥ គម្រោងសាងសង់ផ្លូវល្បឿនលឿនភ្នំពេញ-ក្រុងព្រះសីហនុ គម្រោងសាងសង់ពង្រីកនិងលើកកម្ពស់គុណភាពផ្លូវជាតិលេខ២និង២២ និងគម្រោងអភិវឌ្ឍហេដ្ឋា រចនាសម្ព័ន្ធមួយចំនួនផ្សេងទៀត ក្នុងអំឡុងពេលដែលពិភពលោកកំពុងទទួលរងនូវការឆ្លងរាតត្បាត ពីមេរោគកូវីដ-១៩ ដែលក្នុងនោះរួមមានកម្ពុជាផងដែរ។ ដោយឡែកទាក់ទងនឹងការឆ្លងរាតត្បាតនៃមេរោគកូវីដ-១៩នេះ លោកឯកអគ្គរដ្ឋទូតបានស្នើឲ្យ ឯកឧត្តមទេសរដ្ឋមន្ត្រីពិចារណាលើការបន្ធូរបន្ថយចំពោះវិធានការ និងការបង្ការមេរោគកូវីដ-១៩ចំពោះ មន្ត្រីជំនាញការ និងអ្នកបច្ចេកទេសជប៉ុនដែលត្រូវមកបំពេញការងារលើគម្រោងអភិវឌ្ឍន៍ហេដ្ឋារចនា សម្ព័ន្ធរូបវន្តនៅក្នុងព្រះរាជាណាចក្រកម្ពុជា។ ជាការឆ្លើយតប លោកទេសរដ្ឋមន្ត្រី បានជម្រាបជូនឯកឧត្តមឯកអគ្គរដ្ឋទូតនិងគណៈប្រតិភូថា នឹងលើកបញ្ហានេះទៅក្រសួងសុខាភិបាល ដើម្បីពិចារណាលទ្ធភាពបន្ធូរបន្ថយចំពោះការអនុវត្តវិធានការ និងការបង្ការមេរោគកូវីដ-១៩នៅកម្ពុជា ដើម្បីឱ្យមន្ត្រីជំនាញការ និងអ្នកបច្ចេកទេសជប៉ុនអាចមកបំពេញ ការងារនៅកម្ពុជាដោយគ្មានភាពរាំងស្ទះ។ សូមជម្រាបជូនថា ជំនួបខាងលើនេះមានគោលបំណងពិភាក្សាអំពីផលប៉ះពាល់នៃមេរោគកូវីដ-១៩ទាក់ទងនឹងការអនុវត្តគម្រោងជំនួយអភិវឌ្ឍន៍ផ្លូវការនៅកម្ពុជា ការផ្លាស់ប្ដូរទស្សនៈទៅវិញទៅមកស្ដីអំពីផលប៉ះពាល់មេរោគកូវីដ-១៩ និងរបាយការណ៍ពីភាគីជប៉ុនទាក់ទងនឹងគម្រោងកំពង់ផែក្រុងព្រះសីហនុផងដែរ៕ | 2020-06-30T11:24:07+07:00 | kbnnews.com | https://kbn.news/archives/169570 |
ef5d144e-71bf-4f0d-850c-9780fa024fd7 | ជំពាក់លុយធនាគារ ហើយមានជំងឺប្រចាំកាយទៀត! ចាកចេញស្រុកកំណើតចោលប្ដីនិងកូន មកធ្វើការរោងចក្រភ្នំពេញ មិនទាន់បានមួយខែស្រួលបួលផង ដួលស្លាប់ | ស្រ្តីអភ័ព្វម្នាក់ជំពាក់លុយធនាគារឯកជន និងមានជំងឺប្រចាំកាយ បានចាកចេញពីស្រុកកំណើតមកធ្វើកម្មការិនីរោងចក្រនៅភ្នំពេញ មិនទាន់បានមួយខែស្រួលបួលផង ដើម្បីរកលុយសងធនាគារឯកជននោះវិញ មិនទាន់បានមួយខែស្រួលបួលផង ស្រាប់តែដួលដេកស្លាប់ក្នុងបន្ទប់ផ្ទះជួល បង្កការភ្ញាក់ផ្អើល កាលពីវេលាម៉ោង៨យប់ថ្ងៃទី២៩ ខែមិថុនា ឆ្នាំ២០២០ ស្ថិតនៅក្នុងភូមិព្រៃព្រីងខាងជើង សង្កាត់ចោមចៅទី៣ ខណ្ឌពោធិ៍សែនជ័យ ។ សពជនរងគ្រោះឈ្មោះ ខយ លឿយ ភេទស្រី អាយុ៤១ឆ្នាំ មុខរបរកម្មការិនីរោងចក្រលីចុន ស្នាក់នៅបន្ទប់ជួលភូមិ-សង្កាត់ខាងលើ។ មានស្រុកកំណើតនៅភូមិលំទងថ្មី ឃុំលំទងថ្មី ស្រុកអន្លង់វែង ខេត្តឧត្តរមានជ័យ ។ តាកម្មការិនីម្នាក់ត្រូវជាមិត្តភក្ដិរបស់ជនរងគ្រោះ បានឲ្យដឹងថា ស្រ្តីរងគ្រោះមានជំងឺប្រចាំកាយ ហើយមានជីវភាពខ្វះខាត ហើយជំពាក់លុយធនាគារឯកជនទៀតនោះ បានចាកចេញពីប្ដីនិងកូន៣នាក់នៅខេត្តឧត្តរមានជ័យ មកប្រកបការងារកម្មការិនីរោងចក្រនៅភ្នំពេញ ដើម្បីបានប្រាក់ខែជួយផ្គត់ផ្គង់ក្រុមគ្រួសារ និងសងលុយធនាគារឯកជននោះវិញ ។ ប៉ុន្តែ មិនទាន់បានមួយខែស្រួលបួលផង ស្រាប់តែដួលស្លាប់ចោលចោលប្តី និងកូនយ៉ាងអាណោចអាធ័ម ។ ប្រភពដដែលបានបន្តថា មុនពេលកើតហេតុ វេលាម៉ោង០៦ព្រឹក ស្រ្តីជនរងគ្រោះប្រាប់មិត្តភក្តិដែលស្នាក់នៅបន្ទប់ជួលជាមួយគ្នាថា មិនស្រួលខ្លួន បានសុំសម្រាកមួយព្រឹក ក្រែងបានធូរស្បើយ ហើយមិត្តភក្ដិបានចេញទៅធ្វើការបាត់អស់ទៅ។ លុះដល់ម៉ោងចប់ការងារ មិត្តភក្ដិរស់នៅបន្ទប់ជួលជាមួយគ្នា ត្រឡប់មកពីធ្វើការវិញ ឃើញបន្ទប់ចាក់សោរនៅខាងក្នុង ក៏បានគោះទ្វារហើយ គោះទ្វារទៀត អស់រយ:ពេលជិតមួយម៉ោង ក៏អើតមើលតាមចន្លោះបង្អួចបន្ទប់ ឃើញនារីរងគ្រោះដេកដួលនៅជិតមាត់ទ្វារ បានហៅម្ចាស់ផ្ទះឱ្យមកគាស់បង្អួច ទើបដឹងថាជនរគ្រោះបានស្លាប់បាត់ទៅហើយ ។ ក្រោយពេលកើតហេតុ សមត្ថកិច្ចនគរបាលប៉ុស្តិ៍ និងផ្នែកជំនាញខណ្ឌ បានចុះធ្វើកោសល្យវិច័យ រួច បញ្ជាក់ថា ជនរងគ្រោះស្លាប់ដោយសារជំងឺប្រចាំកាយ ហើយបានប្រគល់ឲ្យក្រុមគ្រួសារយកធ្វើបុណ្យតាមប្រពៃណី៕ | 2020-06-30T10:38:10+07:00 | kbnnews.com | https://kbn.news/archives/169543 |
e2d5f2e1-69fd-4ff6-bc97-e17cdde38c59 | ទោះបីជាបញ្ហាជំងឺកូវីដ ១៩ ក៏អាជីវកម្មអចលនទ្រព្យដំណើរការធម្មតា នៅក្នុងប្រទេសកម្ពុជា | ភ្នំពេញ៖ បើតាមការផ្សព្វផ្សាយព័ត៌មានលើផេកហ្វេសប៊ុក Samdech Hun Sen, Cambodian Prime Minister នៅថ្ងៃទី៣០ខែមិថុនាឆ្នាំ២០២០នេះថា ទោះបីជាបញ្ហាជំងឺកូវីដ១៩ បានបង្កនូវផលប៉ះពាល់ដល់សេដ្ឋកិច្ចកម្ពុជាក៏ពិតមែន ប៉ុន្តែឃើញថា បងប្អូនប្រជាពលរដ្ឋអាជីវករក្នុងប្រទេសកម្ពុជា នៅតែបន្តខិតខំប្រឹងប្រែង ក្នុងមុខរបររបស់របស់ខ្លួនជាធម្មតា។ ផេកហ្វេសប៊ុក Samdech Hun Sen បានលើកលើងទៀតថា ក្នុងនោះអាជីវកម្មលក់ផ្ទះទិញផ្ទះនៅតែបន្តដដែល គ្រាន់តែមិនដាច់ខ្លាំងដូចកាលពីមុន ហើយបច្ចុប្បន្ននេះ លំនៅដ្ឋានបែប shophouse កំពុងតែពេញនិយមសម្រាប់ការធ្វើអាជីវកម្មមានពេលបច្ចុប្បន្នផងដែរ៕ | 2020-06-30T10:17:48+07:00 | cen.com.kh | https://cen.com.kh/archives/220742.html |
c72f2ffe-6feb-48ac-bc98-8154bc429622 | ការស្រាវជ្រាវរកថ្នាំព្យាបាលជំងឺកូវីដ១៩ និងដំណើរការសាកល្បងលើវ៉ាក់សាំងការពារកំពុងមានដំណើរទៅមុខយ៉ាងលឿន | ដោយមានករណីឆ្លងមេរោគកូរ៉ូណាជាង១០លាននាក់ និងអ្នកស្លាប់បានកើនលើសកន្លះលាននាក់នោះ ប្រទេសនានានៅជុំវិញពិភពលោក កំពុងត្រូវការជាចាំបាច់នូវវ៉ាក់សាំងការពារមួយដើម្បីបញ្ចប់នូវជំងឺឆ្លងនេះ។ អង្គការសុខភាពពិភពលោក បានឲ្យដឹងពីការវិវឌ្ឍទៅមុខដ៏ឆាប់រហ័សឆ្ពោះទៅរកការបញ្ចប់នៃការឆ្លងនេះ ប៉ុន្តែបាននិយាយថា វាមានឧបសគ្គជាច្រើនដែលត្រូវជម្នះ មុនពេលដែលវ៉ាក់សាំងមួយប្រភេទដែលមានសុវត្ថិភាពនិងប្រសិទ្ធភាពត្រូវបានគេដាក់ឲ្យប្រើប្រាស់នោះ។ ប្រធានអ្នកវិទ្យាសាស្រ្តរបស់អង្គការសុខភាពពិភពលោក លោកស្រី Soumya Swaminathan ប្រាប់ VOA ថា យ៉ាងហោចណាស់ មានវ៉ាក់សាំងចំនួន២០០ប្រភេទ កំពុងស្ថិតក្នុងដំណាក់កាលនៃការអភិវឌ្ឍ។ លោកស្រីបន្តថា មានវ៉ាក់សាំងចំនួនប្រហែល១០ប្រភេទ កំពុងត្រូវបានគេសាកល្បងលើមនុស្ស ហើយវ៉ាក់សាំងការពារចំនួន៣ប្រភេទនឹងត្រៀមខ្លួនរួចរាល់ចូលក្នុងដំណាក់កាលទី៣ នៃការសាកល្បង ក្នុងរយៈពេលពីរបីសប្តាហ៍ខាងមុខនេះ។ អ្នកស្រីបន្តក្នុងសម្តីដើមថា៖ «ដូច្នេះយើងកំពុងស្ថិតក្នុងដំណាក់កាលថ្មីមួយ គឺការសាកល្បងទៅលើវ៉ាក់សាំងទាំងនោះ។ ការសាកល្បងក្នុងដំណាក់កាលទី៣នេះ គឺជាជំហានមួយដែលនឹងបង្ហាញឲ្យដឹងច្បាស់ថា តើវ៉ាក់សាំងនោះមានប្រសិទ្ធភាពនិងសុវត្ថិភាពយ៉ាងណានោះ។ ខ្ញុំមានសង្ឃឹម និងមានសុទិដ្ឋិនិយមក្នុងរឿងនេះ។ ប៉ុន្តែអ្នកដឹងទេ ការអភិវឌ្ឍវ៉ាក់សាំងការពារជំងឺគឺជាការងារមួយដ៏ស្មុគស្មាញ និងមានភាពមិនប្រាកដប្រជាជាច្រើន»។ លោកស្រី Swaminathanលើកឡើងថា គេមិនគួអស់សង្ឃឹមទេ ប្រសិនបើការសាកល្បងទៅលើវ៉ាក់សាំងនោះទទួលបរាជ័យ។ លោកស្រីកត់សម្គាល់ថា មានប្រភេទនិងទម្រង់វ៉ាក់សាំងដទៃផ្សេងៗទៀត កំពុងឆ្លងកាត់នូវដំណាក់កាលសាកល្បងនេះដែរ។ លោកស្រីបានបន្តក្នុងសម្តីដើមយ៉ាងដូចនេះទៀតថា៖ «ប្រសិនជាយើងមានសំណាងល្អខ្លាំងនោះ យើងនឹងមានវ៉ាក់សាំងការពារមួយឬពីរប្រភេទ ដែលទទួលជោគជ័យនៅមុនដំណាច់ឆ្នាំនេះ។ ប៉ុន្តែយើងត្រូវរង់ចាំមើលលទ្ធផលនៃការសាកល្បងទាំងនោះ ។ យើងដឹងហើយថាវាមានការលំបាក ពីព្រោះការសាកល្បងត្រូវធ្វើនៅកន្លែងដែលកំពុងតែមានជំងឺឆ្លង។ ឧទាហរណ៍ ប្រសិនបើមានប្រទេសមួយដែលបានអភិវឌ្ឍរកវ៉ាក់សាំងការពារជំងឺនេះ ប៉ុន្តែប្រទេសនេះមិនមានលទ្ធភាពក្នុងការគ្រប់គ្រងនូវអត្រាឆ្លងរបស់ខ្លួនទេ អ៊ីចឹងគេត្រូវរកកន្លែងផ្សេងទៀតក្នុងការធ្វើតេស្តសាកល្បងនេះ»។ ក្នុងគ្រាដែលការស្រាវជ្រាវរកវ៉ាក់សាំងការពារជំងឺកំពុងតែដំណើរការទៅមុខ គេក៏មានលទ្ធផលជាទីសង្ឃឹមផងដែរ ចំពោះថ្នាំព្យាបាលជំងឺកូវីដ១៩នេះ។ ការសាកល្បងក្នុងការព្យាបាលបានបង្ហាញថា ថ្នាំព្យាបាលជំងឺ Ebola ឈ្មោះ Remdesivir អាចជួយកាត់បន្ថយពេលវេលានៃការជាសះស្បើយរបស់អ្នកជំងឺកូវីដ១៩មួយចំនួន។ ទន្ទឹមនឹងនេះដែរ ថ្នាំមួយប្រភេទទៀតឈ្មោះ dexamethasone ដែលជាថ្នាំប្រឆាំងបញ្ហាការរលាកផ្សេងៗក្នុងរាងកាយមនុស្សហាក់បីដូចជាអាចជួយកាត់បន្ថយចំនួនស្លាប់នៃអ្នកជំងឺកូវីដ១៩ដែលមានអាការរោគធ្ងន់ធ្ងរបានយ៉ាងច្រើន។ ថ្នាំប្រភេទនេះ ដែលមានក្នុងទីផ្សារជាយូរមកហើយ មានតម្លៃថោកដែលអាចជួយឲ្យអ្នកក្រអាចមានលទ្ធភាពទិញយកមកប្រើប្រាស់បាន។ ការសាកល្បងការប្រើប្រាស់ទៅលើថ្នាំគ្រុនចាញ់ hydroxycholoroquine បានបង្ហាញថា មិនមានផលប្រយោជន៍នោះទេ ហើយក្នុងករណីខ្លះទៀត អាចបណ្តាលឲ្យអ្នកជំងឺមួយចំនួនដែលឆ្លងមេរោគកូរ៉ូណាស្លាប់ទៀតផង។ ទោះបីជាយ៉ាងនេះក៏ដោយ ក៏អ្នកវិទ្យាសាស្រ្តជឿជាក់ថា ថ្នាំប្រភេទនេះអាចមានប្រសិទ្ធភាពក្នុងការជួយការពារជំងឺនេះផងដែរ។ ការសាកល្បងក្នុងកំរិតធំមួយកំពុងដំណើរការទៅលើថ្នាំប្រភេទនេះ ដើម្បីរកមើលថាតើវាពិតជាអាចជួយការពារជំងឺកូវីដ១៩ មែនឬទេនោះ៕ | 2020-06-30T07:00:00+07:00 | khmer.voanews.com | https://khmer.voanews.com/a/research-into-covid-19-therapeutics-vaccines-moving-ahead-at-rapid-pace/5482815.html |
f84799a1-0dd9-4b81-b8d1-7a7f5714964a | អ្នកជំនាញ៖ ការរាលដាលនៃជំងឺកូវីដ១៩ក្នុងសហរដ្ឋអាមេរិកលឿនខ្លាំងពេកពិបាកគ្រប់គ្រង | មេរោគកូរ៉ូណាកំពុងរាលដាលយ៉ាងលឿន និងនៅទីកន្លែងជាច្រើនក្នុងសហរដ្ឋអាមេរិកដែលមានការពិបាកនឹងគ្រប់គ្រង។ នេះតាមអ្នកជំនាញកំពូលម្នាក់ដែលបាននិយាយកាលពីថ្ងៃចន្ទនៅពេលដែលរដ្ឋខ្លះ មានករណីឆ្លងថ្មីខ្ពស់ជារៀងរាល់ថ្ងៃ។ លោកស្រីវេជ្ជបណ្ឌិត Anne Schuchat នៃមជ្ឈមណ្ឌលប្រយុទ្ធប្រឆាំង និងបង្ការជំងឺសហរដ្ឋអាមេរិកបានប្រាប់ទស្សនាវដ្តីសមាគមវេជ្ជសាស្រ្តអាមេរិកាំងថា «យើងមានវីរុសនោះច្រើនពេកនៅទូទាំងប្រទេសនៅពេលឥឡូវនេះ ដូច្នេះវាជាការស្រងាកចិត្ត»។ លោកស្រីវេជ្ជបណ្ឌិត Schuchat បានហៅការកើនឡើងករណីឆ្លងថ្មីនោះថា ជាការចាប់ផ្តើមហើយបាននិយាយទៀតថាករណីឆ្លងថ្មីនេះមិនត្រូវបានគេកំណត់អត្តសញ្ញាណ និងដាក់ឱ្យនៅដាច់ដោយឡែកពីគេឱ្យបានឆាប់រហ័សដោយធ្វើការតាមដានការទាក់ទងឱ្យបានត្រឹមត្រូវ។ លោកស្រីវេជ្ជបណ្ឌិតបានមានប្រសាសន៍ទៀតថា «ខ្ញុំគិតថាមានការគិតយ៉ាងច្រើននៅក្នុងប្រទេសថា នេះជារដូវក្តៅ។ អ្វីៗនឹងក្លាយជាល្អ។ យើងមិនទាន់ចប់បញ្ហានេះទេ។ មានការព្រួយបារម្ភយ៉ាងច្រើនអំពីបញ្ហានេះកាលពីសប្តាហ៍មុន»។ លោកស្រីវេជ្ជបណ្ឌិត Schuchat បានអំពាវនាវដល់ពលរដ្ឋឱ្យពាក់ម៉ាស អនុវត្តការស្ថិតនៅឆ្ងាយពីគ្នាហើយកុំរំពឹងថា នឹងមានភាពធូរស្រាលរហូតទាល់តែមានថ្នាំវ៉ាក់សាំង។ ទីក្រុង Jacksonville រដ្ឋ Florida ដែលជាទីកន្លែងគណបក្សសាធារណរដ្ឋនឹងធ្វើសន្និបាតនៅខែសីហាបានប្រាប់ឱ្យដឹងកាលពីថ្ងៃចន្ទថា ខ្លួននឹងតម្រូវឱ្យពាក់ម៉ាសនៅគ្រប់ទីកន្លែងសាធារណៈទាំងអស់។ រដ្ឋអារីហ្សូណា រដ្ឋកាលីហ្វ័រញ៉ា រដ្ឋ Florida និងរដ្ឋតិចសាស ស្ថិតនៅក្នុងចំណោមរដ្ឋដែលមានការឆ្លងថ្មីដ៏ខ្លាំងបំផុត។ សហរដ្ឋអាមេរិកត្រូវគេរំពឹងនឹងស្ថិតនៅក្នុងបញ្ជីប្រទេសរបស់សហភាពអឺរ៉ុបដែលហាមឃាត់មិនឱ្យធ្វើដំណើរទៅតំបន់នោះពីព្រោះតែជំងឺកូវី១៩។ពួកអ្នកការទូតនិយាយថា ប្រទេសប្រេស៊ីល ឥណ្ឌា និងរុស្ស៊ីក៏ត្រូវគេរំពឹងនឹងស្ថិតនៅក្នុងបញ្ជីនោះដែរ ពីព្រោះតែករណីឆ្លងខ្ពស់៕ | 2020-06-30T07:00:00+07:00 | khmer.voanews.com | https://khmer.voanews.com/a/covid-19-spreading-in-us-too-fast-to-control-cdc-expert-says/5483237.html |
0893069c-2ddf-457c-845e-4ff41b9a0e50 | ថៃពន្យារបន្ថែមនូវបទបញ្ជាគ្រាអាសន្ន ដើម្បីទប់ទល់នឹងការឆ្លងជំងឺកូវីដ១៩ | នៅថ្ងៃអង្គារនេះ ប្រទេសថៃបានពន្យារបន្ថែមនូវបទបញ្ជាគ្រាអាសន្នរហូតដល់ចុងខែកក្កដា ដើម្បីជៀសវាងមិនឱ្យមានរលកទីពីរនៃការឆ្លងជំងឺកូវីដ១៩។ នេះបើតាមការបញ្ជាក់របស់មន្ត្រីរដ្ឋាភិបាលថៃម្នាក់ ស្របពេលដែលប្រទេសថៃត្រៀមបើកបាកម្សាន្តឡើងវិញ និងអនុញ្ញាតឱ្យជនបរទេសមួយចំនួនអាចចូលមកក្នុងប្រទេសថៃបាន។ គណៈរដ្ឋមន្ត្រីថៃបានអនុម័តការពន្យារបន្ថែមនេះ ដោយសារតែការឆ្លងរាតត្បាតនៃជំងឺកូវីដ១៩ នេះនៅលើពិភពលោកនៅតែបន្ត។ នេះបើតាមការបញ្ជាក់របស់អ្នកនាំពាក្យរដ្ឋាភិបាលថៃ អ្នកស្រី Narumon Pinyosinwat។ អ្នកស្រី Narumon Pinyosinwat បាននិយាយថា ដោយសាររដ្ឋាភិបាលថៃគ្រោងនឹងបន្ធូរបន្ថយបន្ថែមទៀតនូវការដាក់កំហិតនៅថ្ងៃពុធស្អែក វាចាំបាច់ណាស់សម្រាប់រដ្ឋាភិបាលនៅក្នុងការបន្តប្រើបទបញ្ជានេះ ដើម្បីគ្រប់គ្រងការធ្វើដំណើរ និងកាត់បន្ថយហានិភ័យនៃរលកទីពីរនៃការឆ្លងជំងឺកូវីដ១៩។ បទបញ្ជាគ្រាអាសន្ននេះផ្ដល់អំណាចបន្ថែមដល់រដ្ឋាភិបាល ដែលក្នុងនោះមានដូចជាការបញ្ជូនមន្ត្រីឱ្យទៅស៊ើបអង្កេតកន្លែងនានា ការដាក់បម្រាមគោចរ ការដាក់កំហិតការជួបជុំ និងការគ្រប់គ្រងការធ្វើដំណើរជាដើម។ កន្លងមក ជំងឺកូវីដ១៩ បានសម្លាប់មនុស្ស ៥៨ នាក់នៅក្នុងប្រទេសថៃ ក្នុងចំណោមអ្នកឆ្លងចំនួន ៣.១៧១ នាក់៕ | 2020-06-30T07:00:00+07:00 | khmer.voanews.com | https://khmer.voanews.com/a/thailand-extends-emergency-decree-until-end-of-july/5483192.html |
5325a69b-ebdd-4228-a369-c10011d2f9f6 | ជំងឺផ្ដាសាយជ្រូកថ្មីដែលរកឃើញនៅចិន មានសក្ដានុពលអាចឆ្លងរាលដាលលើពិភពលោក | អ្នកស្រាវជ្រាវនៅប្រទេសចិនបានរកឃើញវីរុសផ្ដាសាយជ្រូកប្រភេទថ្មី ដែលមានសមត្ថភាពអាចបង្កឲ្យមានការឆ្លងរាលដាលនៅលើពិភពលោកបាន។ នេះបើយោងតាមការសិក្សាមួយដែលបានចេញផ្សាយកាលពីថ្ងៃច័ន្ទម្សិលមិញនៅក្នុងព្រឹត្តិបត្រវិទ្យាសាស្ត្រ PNAS របស់សហរដ្ឋអាមេរិក។ វីរុសផ្ដាសាយជ្រូកថ្មីនេះមានឈ្មោះថា G4។ វាមានប្រភពចេញមកពីអំបូរវីរុស H1N1។ វីរុស H1N1 នេះបានបង្កឲ្យមានការឆ្លងរាលដាលនៅលើពិភពលោកកាលពីឆ្នាំ ២០០៩។ វីរុសនេះមាន «លក្ខណៈចាំបាច់ទាំងអស់ដែលអាចសម្របខ្លួនបានល្អនៅក្នុងការចម្លងដល់មនុស្សបាន»។ នេះបើយោងតាមការបញ្ជាក់របស់អ្នកនិពន្ធការសិក្សានេះ និងអ្នកវិទ្យាសាស្ត្រនៃសាកលវិទ្យាល័យនានាក្នុងប្រទេសចិន និងអ្នកវិទ្យាសាស្ត្រនៃមជ្ឈមណ្ឌលគ្រប់គ្រងនិងបង្ការជំងឺរបស់ប្រទេសចិន។ ពីឆ្នាំ ២០១១ ដល់ឆ្នាំ ២០១៨ អ្នកស្រាវជ្រាវបានយកសំណាកចំនួន ៣ ម៉ឺន ពីជ្រូកនៅកន្លែងសម្លាប់សត្វ ក្នុងខេត្តចំនួន ១០ នៃប្រទេសចិន និងនៅក្នុងមន្ទីរពេទ្យសត្វមួយកន្លែង។ ពួកគេអាចរកឃើញនូវវីរុសផ្ដាសាយជ្រូកចំនួន ១៧៩ ប្រភេទ។ វីរុស G4 នេះ ត្រូវបានគេតាមដានមើលឃើញថាអាចមានកម្រិតចម្លងខ្ពស់។ ការពិសោធន៍បានបង្ហាញថា ភាពស៊ាំណាមួយដែលមនុស្សទទួលបានពីការឆ្លងជំងឺផ្ដាសាយតាមរដូវកាល មិនបានផ្ដល់ការការពារទប់ទល់នឹងវីរុស G4 នេះទេ៕ | 2020-06-30T07:00:00+07:00 | khmer.voanews.com | https://khmer.voanews.com/a/new-swine-flu-found-in-china-has-pandemic-potential/5483135.html |
9257b84b-fea9-46a4-8871-3028ca49ed19 | សហភាពអឺរ៉ុបទំនងនឹងមិនអនុញ្ញាតឲ្យពលរដ្ឋអាមេរិកធ្វើដំណើរចូលបានពេលបើកឡើងវិញថ្ងៃទី១ខែកក្កដា | សហភាពអឺរ៉ុបនឹងប្រកាសនៅក្នុងសប្តាហ៍នេះអំពីបញ្ជីឈ្មោះប្រទេសនិងពលរដ្ឋនៃប្រទេសទាំងនោះដែលត្រូវបានអនុញ្ញាតឲ្យធ្វើដំណើរចូលអឺរ៉ុប ដោយពលរដ្ឋអាមេរិកទំនងនឹងមិនត្រូវគេអនុញ្ញាតធ្វើដំណើរចូលទ្វីបអឺរ៉ុបក្នុងរយៈពេលខ្លីខាងមុខ ដោយសារចំនួនកើនឡើងនៃករណីឆ្លងវីរុសដែលបង្កជំងឺកូវីដ១៩។ រដ្ឋមន្ត្រីការបរទេសអេស្ប៉ាញបានថ្លែងថា បញ្ជីដែលទំនងនឹងត្រូវចេញផ្សាយជាសាធារណៈក្នុងថ្ងៃអង្គារនេះ អាចរួមមានឈ្មោះប្រទេសរហូតដល់១៥ ដែលមិនមែនជាប្រទេសសមាជិកសហភាពអឺរ៉ុប ហើយដែលពលរដ្ឋនៃប្រទេសទាំងនេះត្រូវគេអនុញ្ញាតឲ្យធ្វើដំណើរចូលអឺរ៉ុបចាប់ពីថ្ងៃទី១ខែកក្កដាទៅ។ មន្ត្រីសហភាពអឺរ៉ុបក្នុងទីក្រុងប្រ៊ុចសែល ប្រទេសប៊ែលហ្ស៊ិកកាលពីចុងសប្តាហ៍បានប្រឹងប្រែងកំណត់លក្ខខណ្ឌនានាដើម្បីអាចឲ្យធ្វើដំណើរមកអឺរ៉ុបបាន ដែលភាគច្រើនអាស្រ័យលើកត្តាថាតើនៅប្រទេសដើមនោះអាចគ្រប់គ្រងការរាតត្បាតនៃជំងឺកូវីដ១៩បានកម្រិតណា។ ម៉្យាងទៀតប្រទេសក្នុងបញ្ជីនេះក៏ត្រូវទម្លាក់ចោលការហាមឃាត់មិនឲ្យពលរដ្ឋអឺរ៉ុបចូលប្រទេសខ្លួនវិញដែរ។ ចំនួនករណីឆ្លងកូវីដ១៩បានកើនឡើងខ្លាំងកាលពីសប្តាហ៍មុន ហើយកាលពីខែមីនា លោកប្រធានាធីបតីដូណាល់ត្រាំ បានដាក់បម្រាមធ្វើដំណើរចូលសម្រាប់ពលរដ្ឋពីតំបន់ធ្វើដំណើរដោយសេរីរបស់ទ្វីបអឺរ៉ុប ដែលនេះកត្តាមួយដែរដែលទំនងធ្វើឲ្យអឺរ៉ុបហាមពលរដ្ឋអាមេរិកវិញ។ ក្រៅពីសហរដ្ឋអាមេរិក ប្រទេសប្រេស៊ីល រុស្ស៊ី និងឥណ្ឌាក៏កំពុងមានករណីឆ្លងកើនឡើង ហើយពលរដ្ឋប្រទេសទាំងនេះក៏ទំនងជានឹងមិនអាចធ្វើដំណើរចូលទ្វីបអឺរ៉ុបបាននៅក្នុងថ្ងៃទី១ខែកក្កដាខាងមុខ៕ | 2020-06-30T07:00:00+07:00 | khmer.voanews.com | https://khmer.voanews.com/a/eu-finalizing-virus-safe-list-us-unlikely-to-make-the-cut/5482788.html |
08588a14-ba9d-4a3e-83f7-f973491df08b | អាមេរិករក្សាបានការផ្គត់ផ្គង់ថ្នាំដែលអាចប្រើសម្រាប់ជួយព្យាបាលអ្នកជំងឺកូវីដ១៩ | រដ្ឋាភិបាលសហរដ្ឋអាមេរិកនិយាយកាលពីថ្ងៃចន្ទថាខ្លួនធានាបាននូវការផ្គត់ផ្គង់ចំនួនថ្នាំ remdesivir ដែលគេគិតថាជាថ្នាំដែលជួយឲ្យអ្នកជំងឺកូវីដ១៩អាចជាសះស្បើយបានលឿនជាង។ លោក Alex Azar រដ្ឋមន្ត្រី ក្រសួងសុខាភិបាលនិងសុខមាលភាពពលរដ្ឋ ហៅកាត់ថា HHS បានថ្លែងកាលពីថ្ងៃចន្ទថា លោកប្រធានាធិបតីដូណាល់ត្រាំ សម្រេចបានការព្រមព្រៀងមួយដែលនឹងធានាឲ្យមានការត្រៀមការផ្គត់ផ្គង់ថ្នាំ remdesivir ចំនួន៥០០.០០០សំណុំរហូតដល់ខែកញ្ញា។ ការសិក្សាកន្លងមកបង្ហាញថា ថ្មាំ remdesivir ជួយបន្ថយរយៈពេលនៃការត្រូវសម្រាកព្យាបាលនៃអ្នកជំងឺកូវីដ១៩។ ថ្នាំនេះត្រូវបានអាជ្ញាធរក្នុងប្រទេសជាច្រើនរួមទាំងសហដ្ឋអាមេរិកផងអនុញ្ញាតឲ្យគ្រូពេទ្យប្រើក្នុងករណីសង្គ្រោះបន្ទាន់។ កន្លងមកថ្នាំនេះត្រូវបានប្រើដោយលទ្ធផលល្អប្រឆាំងនឹងជំងឺ MERS និង SARS ដែលជំងឺទាំងពីរនេះក៏ត្រូវបង្កដោយប្រភេទវីរុសកូរ៉ូណាដែរ ជាហេតុធ្វើឲ្យអ្នកជំនាញគិតថាថ្នាំនេះអាចមានប្រសិទ្ធភាពប្រឆាំងនឹងជំងឺកូវីដ១៩៕ | 2020-06-30T07:00:00+07:00 | khmer.voanews.com | https://khmer.voanews.com/a/us-secures-drug-believed-effective-for-covid-19-treatment/5482797.html |
321a27ac-749e-49c4-9637-956ae05acba8 | ចិនបានធ្វើតេស្តរក COVID-19 ក្នុងចំនួនលើសអាមេរិក ៣ដងឯណោះ ខណៈអ្នកឆ្លងជំងឺនៅអាមេរិកមានច្រើនជាងចិន ៣០ដង (Video inside) | យោងតាមប្រព័ន្ធផ្សព្វផ្សាយអាមេរិកបានឲ្យដឹងថា ចំនួនការធ្វើតេស្តរក COVID-19 នៅក្នុងប្រទេសចិន គឺមានចំនួនច្រើនជាងការធ្វើតេស្ត នៅសហរដ្ឋអាមេរិករហូតទៅដល់បីដង បើគិតចាប់តាំងពីមានការផ្ទុះ និងរីករាលដាលជំងឺនេះមក។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នារសៀលថ្ងៃចន្ទ ទី២៩ ខែមិថុនា ឆ្នាំ២០២០។ ដោយបានដកស្រង់ពាក្យសំដីរបស់លោក កូវ យ៉ានហុង (Guo Yanhong) ដែលជាមន្ត្រីគណកម្មការសុខាភិបាលចិន គេហទំព័រនយោបាយអាមេរិកដែលមានឈ្មោះថា The Hill បានគូសបញ្ជាក់នៅក្នុងរបាយការណ៍ចុងក្រោយរបស់ខ្លួនថា គិតត្រឹមថ្ងៃទី ២២ ខែមិថុនា ឆ្នាំ២០២០នេះ ស្ថាប័នវេជ្ជសាស្ត្រចិនបានធ្វើការតេស្តរក COVID-19 ទៅលើមនុស្សចំនួន ៩០.៤១លាននាក់ហើយ ខណៈពេលដែលសហរដ្ឋអាមេរិកវិញមានត្រឹមតែ ២៩.៣៣លាននាក់ប៉ុណ្ណោះ បើយោងតាមទិន្នន័យពីមជ្ឈមណ្ឌលអាមេរិក សម្រាប់ការគ្រប់គ្រង និងបង្ការជំងឺ (CDC)។ នៅក្នុងរបាយការណ៍ដដែលនេះ The Hill បានសង្កត់ធ្ងន់ទៀតថា បច្ចុប្បន្នប្រទេសចិនអាចផ្តល់សេវាកម្មធ្វើតេស្តរកជំងឺ COVID-19 ក្នុងមួយថ្ងៃបានរហូតដល់ ៣.៧៨លាននាក់ ដែលកើនឡើងជាង ២០០% បើប្រៀបធៀបនឹងចំនួនកាលពីខែមីនាកន្លងទៅនេះ។ គួរជម្រាបថា បើប្រៀបធៀបរវាងចំនួនអ្នកឆ្លង COVID-19 នៅសហរដ្ឋអាមេរិក និងនៅចិន គឺមានភាពខុសគ្នាឆ្លាយខ្លាំងណាស់។ ពោលតួលេខអ្នកឆ្លងនៅអាមេរិក ច្រើនជាងនៅចិនប្រមាណជា ៣០ដងឯណោះ ត្បិតថានៅអាមេរិករហូតមកទល់ពេលនេះ មានអ្នកឆ្លងច្រើងជាង ២.៦លាននាក់ហើយ ខណៈពេលដែលចិនវិញមានត្រឹមតែជាង ៨ម៉ឺននាក់ប៉ុណ្ណោះ៕ | 2020-06-29T22:36:00+07:00 | freshnewsasia.com | https://m.freshnewsasia.com/index.php/en/internationalnews/163784-2020-06-29-08-36-57.html |
2ab16a41-55f6-4647-bf5c-a94ac645137b | ជំងឺកូវីដ១៩ពន្យឺតការរីកចម្រើនរបស់វិស័យមូលបត្រនៅកម្ពុជា (Video inside) | ជំងឺឆ្លងដ៏កាចសាហាវកូវីដ១៩ បានធ្វើឲ្យប៉ះពាល់ដល់សេដ្ឋកិច្ច របស់ប្រទេសជាច្រើននៅលើពិភពលោក ក្នុងនោះរួមទាំងកម្ពុជាផងដែរ។ វិស័យមូលបត្រក៏រងផលប៉ះពាល់ផងដែរ ដោយសារជំងឺកូវីដ១៩បានពន្យឺតដល់ការរីកចម្រើនវិស័យនេះ ដែលជាផ្នែកមួយជួយរុញកំណើនសេដ្ឋកិច្ចជាតិ។ ថ្លែងក្នុងបទសម្ភាស កម្មវិធីភ្ញៀវពិសេសប្រចាំសប្តាហ៍ របស់ទូរទស្សន៍ Fresh News លោក ស៊ូ សុជាតិ អគ្គនាយកគណៈកម្មការមូលបត្រកម្ពុជា ទទួលស្គាល់ថា ជំងឺកូវីដ១៩ពិតជាបានប៉ះពាល់ ដល់វិស័យមូលបត្រនៅកម្ពុជា ដោយក្រុមហ៊ុនចុះបញ្ជីបង្អង់ចាំសិន ចាំមើលពីការវិវឌ្ឍន៍នៃជំងឺនេះ ហើយវិនិយោគិនវិញ ក៏ចង់រក្សាសាច់ប្រាក់ទុក ដោយរង់ចាំមើលជំងឺនេះផងដែរ។ លោកបញ្ជាក់ទៀតថា «នៅខែមេសា និងខែឧសភាកន្លងទៅនេះ មានក្រុមហ៊ុនជាបន្តបន្ទាប់ បន្តចុះបញ្ជីទៅតាមគម្រោង ដែលបានរៀបចំតាំងពីពេល១ឆ្នាំ ឬ១ឆ្នាំកន្លះមុនមក ដែលនេះគ្រាន់តែជាការអនុវត្តលើគម្រោងដែលមានសម្រាប់ ដូច្នេះទើបយើងមានក្រុមហ៊ុនជាបន្តបន្ទាប់ចុះបញ្ជី ព្រោះក្រុមហ៊ុនដែលមានគម្រោងដំបូង គឺអត់បានដឹងថាដើមឆ្នាំ២០២០នេះមានជំងឺឆ្លងទេ គឺអ្វីមួយដែលកើតឡើងដែលគ្រប់គ្នាអត់ដឹង ប៉ុន្តែដោយសារតែមានទំនុកចិត្តពីវិនិយោគិនស្រាប់ ដោយសារក្រុមហ៊ុនខ្លួនឯងរឹងមាំស្រាប់ ដោយសារគោលនយោបាយ របស់រាជរដ្ឋាភិបាល រៀបចំមានបែបផែនច្បាស់លាស់ស្រាប់ ដូច្នេះហើយធ្វើឲ្យក្រុមហ៊ុន អាចបន្តសកម្មភាពរបស់ខ្លួន ចុះបញ្ជីលើផ្សារមូលបត្រកម្ពុជា»។ លោក ស៊ូ សុជាតិ បន្តថា ។ ទោះជាយ៉ាងណាលោកអគ្គនាយករំពឹងថា រហូតដល់ចុងឆ្នាំ២០២០នេះ អាចនឹងមានក្រុមហ៊ុន២-៣ទៀត ចុះបញ្ជីនៅក្នុងផ្សារមូលបត្រកម្ពុជា ហើយសម្រាប់វិស័យដែលរាជរដ្ឋាភិបាល នឹងទាក់ទាញចូលទីផ្សារបន្តបន្ទាប់ពីវិស័យធនាគារ គឺវិស័យអចលនទ្រព្យ វិស័យធានារ៉ាប់រង និងវិស័យសណ្ឋាគារជាដើម៕ | 2020-06-29T22:23:00+07:00 | freshnewsasia.com | https://m.freshnewsasia.com/index.php/en/localnews/163781-2020-06-29-08-23-45.html |
a12194bf-f603-4fd4-b49c-0439fbcdb5e9 | ទូតជប៉ុនប្រចាំកម្ពុជា កោតសរសើរកម្ពុជា មានសមត្ថភាពគ្រប់គ្រង និងបង្ការការរាតត្បាតជំងឺកូវីដ១៩ យ៉ាងមានប្រសិទ្ធភាព | ទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន នៅព្រឹកថ្ងៃទី២៩ ខែមិថុនា ឆ្នាំ២០២០ បានទទួលជួបសម្ដែងការគួរសម និងពិភាក្សាការងារជាមួយលោក MIKAMI Masahiro ឯកអគ្គរដ្ឋទូតជប៉ុនប្រចាំកម្ពុជា ដោយមានការអមដំណើរពីគណៈប្រតិភូមួយចំនួនរួមមានលោក KANATA Tomohiro និងលោក HIROSE Atsushi ជាលេខាទីមួយ និងលោក HIROSE Atsushi ជាលេខាទីពីរអមស្ថានទូតផងដែរ។ ជំនួបនេះមានគោលបំណងពិភាក្សា អំពីផលប៉ះពាល់នៃមេរោគកូវីដ-១៩ ទាក់ទងនឹងការអនុវត្តគម្រោងជំនួយអភិវឌ្ឍន៍ផ្លូវការនៅកម្ពុជា ការផ្លាស់ប្ដូរទស្សនៈទៅវិញទៅមក ស្ដីអំពីផលប៉ះពាល់មេរោគកូវីដ-១៩ និងរបាយការណ៍ពីភាគីជប៉ុនទាក់ទង នឹងគម្រោងកំពង់ផែក្រុងព្រះសីហនុ ផងដែរ។ ទេសរដ្ឋមន្ត្រី ស៊ុន ចាន់ថុល បានគូសបញ្ជាក់ជូនគណៈប្រតិភូ អំពីដំណើរការរលូន នៃគម្រោងសាងសង់ពង្រីក និងលើកកម្ពស់គុណភាពផ្លូវជាតិលេខ៥ គម្រោងសាងសង់ផ្លូវល្បឿនលឿនភ្នំពេញ-ក្រុងព្រះសីហនុ គម្រោងសាងសង់ពង្រីក និងលើកកម្ពស់គុណភាពផ្លូវជាតិលេខ២ និង២២ និងគម្រោងអភិវឌ្ឍហេដ្ឋារចនាសម្ព័ន្ធមួយចំនួនផ្សេងទៀត ក្នុងអំឡុងពេលដែលពិភពលោកកំពុង ទទួលរងនូវការឆ្លងរាតត្បាតពីមេរោគកូវីដ-១៩ ដែលក្នុងនោះរួមមានកម្ពុជាផងដែរ។ ទាក់ទងនឹងការឆ្លងរាតត្បាតនៃជំងឺកូវីដ-១៩នេះ លោក MIKAMI Masahiro បានស្នើឲ្យលោកទេសរដ្ឋមន្ត្រី ស៊ុន ចាន់ថុល ពិចារណាលើការបន្ធូរបន្ថយចំពោះវិធានការ និងការបង្ការមេរោគកូវីដ-១៩ ចំពោះមន្ត្រីជំនាញការ និងអ្នកបច្ចេកទេសជប៉ុនដែលត្រូវមកបំពេញការងារលើគម្រោងអភិវឌ្ឍន៍ហេដ្ឋារចនាសម្ព័ន្ធរូបវន្តនៅកម្ពុជា។ ជាការឆ្លើយតបលោកទេសរដ្ឋមន្ត្រី ស៊ុន ចាន់ថុល បានជម្រាបជូនលោកឯកអគ្គរដ្ឋទូត និងគណៈប្រតិភូថានឹងលើកបញ្ហានេះទៅក្រសួងសុខាភិបាល ដើម្បីពិចារណា លទ្ធភាពបន្ធូរបន្ថយចំពោះការអនុវត្តវិធានការ និងការបង្ការមេរោគកូវីដ-១៩នៅកម្ពុជា ដើម្បីឱ្យមន្ត្រីជំនាញការ និងអ្នកបច្ចេកទេសជប៉ុន អាចមកបំពេញការងារនៅកម្ពុជា ដោយគ្មានភាពរាំងស្ទះ។ លោក MIKAMI Masahiro ក៏បានសម្តែងនូវការកោតសរសើរយ៉ាងជ្រាលជ្រៅចំពោះរាជរដ្ឋាភិបាលកម្ពុជា ក្រោមការដឹកនាំប្រកបដោយគតិបណ្ឌិតរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលមានសមត្ថភាពអាចគ្រប់គ្រង និងបង្ការការរាតត្បាតមេរោគកូវីដ-១៩ បានយ៉ាងមានប្រសិទ្ធភាពដោយគិតរហូតមកទល់ពេលនេះ កម្ពុជាទទួលបានតែករណីនាំចូលពីខាងក្រៅប៉ុណ្ណោះ៕ | 2020-06-29T21:43:00+07:00 | freshnewsasia.com | https://m.freshnewsasia.com/index.php/en/localnews/163771-2020-06-29-07-43-32.html |
8fc788ad-199d-4ade-ba62-1c9ddd10e38d | សន្ទុះនៃការរាតត្បាតជំងឺ COVID-19 ក្នុងរដ្ឋតិចសាស់របស់អាមេរិក កាន់តែខ្លាំងឡើងៗ និងប្រកបដោយគ្រោះថ្នាក់ (Video inside) | អភិបាលរដ្ឋតិចសាស់ លោក ហ្គ្រេក អាប់បុត (Greg Abbott) បានព្រមានថា ការកើនឡើងនៃករណីឆ្លង COVID-19 នៅក្នុងរដ្ឋរបស់លោក មានសភាពគ្រោះថ្នាក់ និងរីករាលដាលយ៉ាងឆាប់រហ័សជាទីបំផុត។ នេះបើតាមការចេញផ្សាយដោយសារព័ត៌មាន BBC នៅរសៀលថ្ងៃចន្ទ ទី២៩ ខែមិថុនា ឆ្នាំ២០២០។ ការកើនឡើងជាថ្មីនៃករណីឆ្លង COVID-19 នៅក្នុងរដ្ឋតិចសាស់, រដ្ឋផ្លូរីដា និងរដ្ឋមួយចំនួនទៀតបានបង្ខំឱ្យមន្ត្រីអាមេរិក ចាប់ផ្ដើមរឹតបន្តឹងវិធានការរឹតត្បិតឡើងវិញ ជាមួយការព្រមានថា មន្ទីរពេទ្យជាច្រើនអាចនឹងលែងមានសមត្ថភាពទទួលព្យាបាលអ្នកជំងឺ ក្នុងពេលឆាប់ៗនេះ បើសិនជាចំនួនអ្នកឆ្លងនៅតែបន្តកើនឡើង។ នៅក្នុងសន្និសីទសារព័ត៌មានមួយ កាលពីថ្ងៃអាទិត្យម្សិលមិញ លោក Greg Abbott បានគូសបញ្ជាក់ដូច្នេះថា ។ គួរបញ្ជាក់ថា បន្ទាប់ពីបន្ធូរបន្ថយវិធានការបិទប្រទេស ករណីឆ្លង COVID-19 ត្រូវបានគេរាយការណ៍ថា បានកើនឡើងគួរឱ្យព្រួយបារម្ភ នៅតាមរដ្ឋភាគខាងត្បូង និងភាគខាងលិចសហរដ្ឋអាមេរិក។ បច្ចុប្បន្នសហរដ្ឋអាមេរិកមានករណីឆ្លង COVID-19 លើស ២.៦លាននាក់ ក្នុងនោះស្លាប់ច្រើនជាង ១២៥,០០០នាក់ ដែលជាចំនួនច្រើនជាងគេបំផុតនៅលើពិភពលោក និង ១.០៩នាក់ជាសះស្បើយឡើងវិញ៕ | 2020-06-29T20:23:00+07:00 | freshnewsasia.com | https://m.freshnewsasia.com/index.php/en/internationalnews/163764-2020-06-29-06-23-23.html |
558b0a61-6aa6-4e3d-a8fa-d7249344b004 | ប្រមុខការទូតកម្ពុជា នឹងចូលរួមកិច្ចប្រជុំពិសេសរវាងរដ្ឋមន្ត្រីការបរទេសអាស៊ាន និងអូស្រ្ដាលី ស្ដីពីជំងឺឆ្លងកូវីដ-១៩ តាមប្រព័ន្ធវីដេអូ នៅថ្ងៃស្អែក (Video inside) | លោកឧបនាយករដ្ឋមន្រ្តី ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិកម្ពុជា នឹងចូលរួមកិច្ចប្រជុំពិសេសរវាងរដ្ឋមន្ត្រីការបរទេសអាស៊ាន និងអូស្រ្ដាលី ស្ដីពីជំងឺឆ្លងកូវីដ-១៩ តាមប្រព័ន្ធវីដេអូ នៅថ្ងៃទី៣០ ខែមិថុនា ឆ្នាំ២០២០ស្អែកនេះ។ នេះបើតាមសេចក្តីប្រកាសរបស់ក្រសួងការបរទេស ដែលបណ្តាញព័ត៌មាន Fresh News ទទួលបាន។ កិច្ចប្រជុំនេះ នឹងដឹកនាំដោយសហប្រធានប្រទេសម៉ាឡេស៊ី ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-អូស្រ្តាលី នាពេលបច្ចុប្បន្ន និងប្រទេសអូស្រ្ដាលី។ រដ្ឋមន្រ្តីការបរទេសអាស៊ាន និងអូស្រ្ដាលី នឹងចែករំលែកគ្នាទៅវិញទៅមកនូវបទពិសោធន៍ និងឧត្តម្មានុវត្តន៍ អំពីវិធានការប្រកបដោយប្រសិទ្ធភាពក្នុងការឆ្លើយតបជំងឺ រាតត្បាតជាសកល។ រដ្ឋមន្រ្តីការបរទេសទាំងអស់ ក៏នឹងពិភាក្សាអំពីវិធីសាស្រ្តនានាដើម្បីពង្រឹងបន្ថែមទៀតភាពជាដៃគូ និងកិច្ចសហប្រតិបត្តិការលើគ្រប់វិស័យ ដែលមានផលប្រយោជន៍រួមគ្នា ជាពិសេស កិច្ចសហប្រតិបត្តិការ ជាក់ស្តែងនៅក្នុងគ្រោះអាសន្នសុខភាពសាធារណៈ និងការស្ដារសេដ្ឋកិច្ចឡើងវិញ ក្រោយវិបត្តិជំងឺកូវីដ-១៩។ នេះបើតាមសេចក្តីប្រកាស។ ក្រសួងការបរទេស បានបញ្ជាក់ទៀតថា៖ កិច្ចប្រជុំពិសេសតាមប្រព័ន្ធវីដេអូនេះ នឹងក្លាយជាព្រឹត្តិការណ៍ថ្មីសំខាន់មួយទៀតក្នុងភាពជាដៃគូយុទ្ធសាស្រ្តអាស៊ាន-ប្រទេសអូស្រ្តាលី ដើម្បីរៀបចំទិសដៅអនាគតសម្រាប់កិច្ចសហប្រតិបត្តិការទៅវិញទៅមកចំពេលវេលាដ៏លំបាក និងមមាញឹក ដោយសារតែបញ្ហាប្រឈមជាសកលនៃជំងឺឆ្លងកូវីដ-១៩ ដែលពុំធ្លាប់មានពីមុន៕ | 2020-06-29T18:05:00+07:00 | freshnewsasia.com | https://m.freshnewsasia.com/index.php/en/localnews/163742-2020-06-29-04-05-53.html |
c30f560f-b23c-4bb7-9105-a75669993b0c | TOP NEWS: ថ្ងៃនេះអ្នកជំងឺកូវីដ១៩ ម្នាក់ទៀតបានជាសះស្បើយ ខណៈមានអ្នកកំពុងសម្រាកនៅមន្ទីរពេទ្យ១១នាក់ (Video inside) | នៅថ្ងៃទី២៩ ខែមិថុនា ឆ្នាំ២០២០នេះ ប្រទេសកម្ពុជាមានអ្នកជំងឺកូវីដ១៩ ចំនួន១រូបទៀត បានជាសះស្បើយ ខណៈដែល១១នាក់ទៀតកំពុងសម្រាកព្យាបាលនៅមន្ទីរពេទ្យ។ នេះបើតាមសេចក្តីប្រកាសរប់សក្រសួងសុខាភិបាលដែលបណ្តាញព័ត៌មាន Fresh News ទទួលបាន នៅថ្ងៃនេះ។ ក្រសួងសុខាភិបាល បានឱ្យដឹងថា ករណីជាសះស្បើយគឺបុរសជនជាតិខ្មែរ អាយុ២៩ឆ្នាំ មានអាសយដ្ឋាននៅខេត្តកំពង់ចាម ដែលជាអ្នកធ្វើដំណើរមកពីប្រទេសឥណ្ឌូណេស៊ីតាមជើងហោះហើរត្រង់មកកម្ពុជា។ បើតាមសេចក្តីប្រកាសរបស់ក្រសួងសុខាភិបាល រហូតដល់ពេលនេះ គិតត្រឹមម៉ោង០៧:០០ព្រឹក ថ្ងៃទី២៩ ខែមិថុនា ឆ្នាំ២០២០ កម្ពុជារកឃើញអ្នកជំងឺកូវីដសរុបចំនួន ១៤១នាក់ (ស្ត្រី ៤០នាក់ និងបុរស ១០១នាក់) ដែលក្នុងនោះមានអ្នកព្យាបាលជាសះស្បើយសរុបចំនួន១៣០នាក់ (ស្រី ៣៩នាក់ និងបុរស៩១នាក់) ខណៈអ្នកដែលកំពុងសម្រាកព្យាបាលនៅក្នុងមន្ទីរពេទ្យរដ្ឋ មានចំនួន១១នាក់ (ស្រ្តី ០១នាក់ និងបុរស១០នាក់)។ អ្នកជំងឺដែលកំពុងសម្រាកព្យាបាលនោះ មានបុរសជនជាតិខ្មែរ០៧នាក់ ស្ត្រីជនជាតិខ្មែរ០១នាក់ និងបុរជនជាតិឥណ្ឌូណេស៊ី០១នាក់ ដែលបានវិលត្រឡប់មកពីប្រទេសឥណ្ឌូណេស៊ីកំពុងសម្រាកព្យាបាលនៅម័ពេទ្យមិត្តភាពខ្មែរសូវៀត។ បុរសជនជាតិខ្មែរ០២នាក់ ដែលបានវិលត្រឡប់មកពីប្រទេសម៉ាឡេស៊ី កំពុងសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ។ ក្រសួងសុខាភិបាល បានថ្លែងអំណរគុណយ៉ាងជ្រាលជ្រៅជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺសហរដ្ឋអាមេរិក និង វិទ្យាស្ថានប៉ាស្ទ័រកម្ពុជា ដែលបានខិតខំបំពេញភារកិច្ចបានល្អប្រសើរបំផុត ក្នុងការពិនិត្យសុខភាព និងស្រាវជ្រាវរកករមេរោគកូវីដ-១៩ ព្រមទាំងអ្នកប៉ះពាល់ទាំងអស់កន្លងមកជាកវិធានការនានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕ | 2020-06-29T15:54:00+07:00 | freshnewsasia.com | https://m.freshnewsasia.com/index.php/en/localnews/163726-2020-06-29-01-54-13.html |
00f19781-e2c0-4f33-a26f-2d18ace83178 | «វិស័យមូលបត្រ នៅពេលកម្ពុជាជួបប្រទះវិបត្តិនៃជំងឺកូវីដ១៩» ជាប្រធានបទកិច្ចសម្ភាសកម្មវិធី «ភ្ញៀវពិសេសប្រចាំសប្តាហ៍» ផ្សាយនៅថ្ងៃចន្ទនេះ | កម្មវិធី «ភ្ញៀវពិសេសប្រចាំសប្តាហ៍» សម្រាប់នៅថ្ងៃចន្ទ ទី២៩ ខែមិថុនា ឆ្នាំ២០២០នេះ លោក ស៊ូ សុជាតិ អគ្គនាយកគណៈកម្មការមូលបត្រកម្ពុជា នឹងពន្យល់ជុំវិញប្រធានបទ៖ «វិស័យមូលបត្រ នៅពេលកម្ពុជាជួបប្រទះវិបត្តិនៃជំងឺកូវីដ១៩» ក្នុងកម្មវិធី «ភ្ញៀវពិសេសប្រចាំសប្តាហ៍» របស់ទូរទស្សន៍ Fresh News។ ការផ្សាយនៃកិច្ចសម្ភាសរវាងអង្គភាពព័ត៌មាន Fresh News និងលោក ស៊ូ សុជាតិ ធ្វើឡើងនៅម៉ោង២រសៀល និងម៉ោង៩យប់ ថ្ងៃទី២៩ ខែមិថុនា ឆ្នាំ២០២០ ហើយក៏នឹងមានការផ្សាយឡើងវិញ នៅម៉ោង២រសៀល និងម៉ោង៩យប់ ថ្ងៃអង្គារ ថ្ងៃសុក្រ និងថ្ងៃសៅរ៍ផងដែរ (ក្នុងសប្តាហ៍ដដែល)។ សូមប្រិយមិត្តរង់ចាំ និងតាមដានការផ្សាយ របស់បណ្តាញព័ត៌មាន Fresh News, ទូរទស្សន៍ព័ត៌មាន Fresh News ផ្សាយតាមរយៈទូរទស្សន៍ខ្សែកាបទូទាំងប្រទេស, ទូរទស្សន៍ Fresh News, Computer, Facebook & Youtube Fresh News. | 2020-06-29T14:19:00+07:00 | freshnewsasia.com | https://m.freshnewsasia.com/index.php/en/localnews/163721-2020-06-29-00-19-05.html |
98fbb46e-2e09-4323-bc81-31ea2f09c971 | វិស័យទេសចរណ៍កម្ពុជា កំពុងទទួលរងឥទ្ធិពលយ៉ាងខ្លាំង ពីវិបត្តិនៃជំងឺកូវីដ១៩ | ភ្នំពេញ៖លោករដ្ឋមន្ត្រីក្រសួងទេសចរណ៍ បានមានប្រសាសន៍ថា ទោះបីជា វិស័យទេសចរណ៍កម្ពុជា បាននិងកំពុងទទួលរងឥទ្ធិពលយ៉ាងខ្លាំង ពីវិបត្តិនៃជំងឺកូវីដ១៩ ក៏ដោយ យើងសង្កេតឃើញនូវសញ្ញាណវិជ្ជមានមួយចំនួន គិតចាប់ពីដើមខែឧសភាមក។ រដ្ឋមន្ត្រីក្រសួងទេសចរណ៍លោកថោង ខុន បានថ្លែងថា ក្នុងរយៈពេល៣សប្តាហ៍ នៃខែមិថុនានេះ មានភ្ញៀវទេសចរជាង ៤៥ម៉ឺននាក់ បានចេញដើរទស្សនានៅទូទាំងប្រទេស ក្នុងកំណើនប្រមាណ ៧,២៤% ធៀបនឹងរយៈពេល៣សប្តាហ៍នៃខែឧសភា កន្លងមក។ កត្តានេះបញ្ជាក់ថា ភ្ញៀវទេសចរក្នុងស្រុកនៅតែបន្តកើនឡើង ជាបន្តបន្ទាប់ គិតចាប់ពីចុងខែមេសាមកម្ល៉េះ។ ដោយឡែកសម្រាប់រាជធានីភ្នំពេញ ក្នុងរយៈពេល៤ខែដើមឆ្នាំនេះ ទទួលបានភ្ញៀវទេសចរអន្តរជាតិចំនួន ៧៧៥.៧៥០នាក់ ថយចុះ ៤៦,២% បើប្រៀបធៀបនឹងរយៈពេលដូចគ្នាឆ្នាំ២០១៩។ រដ្ឋមន្ត្រីក្រសួងទេសចរណ៍ លោកថោង ខុន បានបញ្ជាក់ថា តាមការវាយតម្លៃពីអ្នកជំនាញសម្រាប់ជំងឺកូវីដ-១៩ វានឹងធ្វើឲ្យសេដ្ឋកិច្ចលើពិភពលោកថយ ៧ឆ្នាំ ហើយសម្រាប់ប្រទេសកម្ពុជានឹងថយ៥ឆ្នាំផងដែរ ។ មានន័យថា បើមិនមានកូវីដ-១៩ទេ កម្ពុជា នៅឆ្នាំ២០២០នេះ នឹងទទួលភ្ញៀវទេសចរចំនួន៧លាននាក់ តែចំនួននេះ អាចទទួលបាននៅឆ្នាំ២០២៥ឯណោះ។ ការបញ្ជាក់បែបនេះ របស់លោករដ្ឋមន្ត្រីក្រសួងទេសចរណ៍ បានធ្វើឡើងកាលពីព្រឹកថ្ងៃទី២៩ ខែមិថុនា ឆ្នាំ២០២០នេះ ក្នុងកិច្ចប្រជុំត្រួតពិនិត្យការអនុវត្ត បទដ្ឋានគតិយុត្តដាក់ឱ្យអនុវត្តន៍វិធានសុវត្ថិភាពទេសចរណ៍ជំហានទី១ សម្រាប់ដំណាក់ កាលវិបត្តិជំងឺកូវីដ-១៩(Covid-19 )និងផែនការអនុវត្តបន្ត នៅសាលារាជធានីភ្នំពេញ។ លោក ថោង ខុនបញ្ជាក់ទៀតថា ការធ្លាក់ចុះនៃចំនួនភ្ញៀវទេសចរនេះ ពិតជាបានបង្កផលប៉ះពាល់ជាច្រើនដល់ប្រតិបត្តិករទេសចរណ៍ ។ ជាក់ស្តែង គិតត្រឹម ខែឧសភា ឆ្នាំ២០២០ មានអាជីវកម្មទេសចរណ៍បិទ និងបិទបណ្ដោះអាសន្នសរុប២ ៩៥៦ទីតាំង និងមានបុគ្គលិកបម្រើការងារផ្ទាល់ សរុប ៤៥.៤០៥នាក់។ ប៉ុន្តែសម្រាប់គោលដៅរាជធានីភ្នំពេញ មិនទទួលរងផលប៉ះពាល់ធ្ងន់ធ្ងរខ្លាំង ដូចគោលដៅទេសចរណ៍ធំៗផ្សេងទៀតឡើយ។ ជាមួយគ្នានោះ លោកបានសន្និដ្ឋានថា ចលនាទេសចរណ៍ក្នុងស្រុកនឹងមានកំណើនឡើងវិញលឿនជាង ការត្រឡប់មកវិញ នូវភ្ញៀវទេសចរអន្តរជាតិ ដរាបណាវិធានការរឹតបណ្តឹងដែលពាក់ព័ន្ធនឹងការធ្វើដំណើរនៅតែបន្ត។ បច្ចុប្បន្ននេះយើងបានទទួលព័ត៌មាន អំពីគោលបំណងបើកឱ្យមានការធ្វើដំណើរឆ្លងកាត់ឡើងវិញ នៅតាមបណ្តាប្រទេសមួយចំនួន រីឯប្រទេសខ្លះក៏បានសម្រេចឱ្យបើករួចទៅហើយ តែក៏បានសម្រេចឱ្យបិទទៅវិញភ្លាមៗ បន្ទាប់ពីមានការចម្លងថ្មីកើតឡើងវិញ។ លោកក៏បានបញ្ជាក់ផងដែរថា តាមការវាយតម្លៃពីអ្នកជំនាញសម្រាប់ជំងឺកូវីដ-១៩នេះ វានឹងធ្វើឲ្យសេដ្ឋកិច្ចលើពិភពលោកថយ ៧ឆ្នាំ ហើយសម្រាប់ប្រទេសកម្ពុជានឹងថយ៥ឆ្នាំផងដែរ ។ មានន័យថា បើមិនមានកូវីដ-១៩ កម្ពុជា នៅឆ្នាំ២០២០នេះ នឹងទទួលភ្ញៀវទេសចរចំនួន៧លាននាក់ តែចំនួននេះអាចទទួលបាននៅឆ្នាំ២០២៥ឯណោះ។ លោកឃួង ស្រេង អភិបាលរាជធានីភ្នំពេញ បានមានប្រសាសន៍ថា ពាក់ព័ន្ធនឹងជំងឺកូវីដ-១៩នេះ រដ្ឋបាលរាជធានីភ្នំពេញ បានចេញសេចក្តីណែនាំ ដោយមិនឲ្យជួបជុំ ការបិទអាជីវកម្ម ក្លឹបកម្សាន្ត ខារ៉ាអូខេមួយ ដើម្បីប្រយុទ្ធប្រឆាំងនឹងជំងឺកូវីដ-១៩ រដ្ឋបាលរាជធានីភ្នំពេញ ក៏បានចុះជួយដល់ប្រជាពលរដ្ឋក្រីក្រ ។ យើងបានបង្កើតក្រុមការងារដើម្បីប្រឆាំងជំងឺកូវីដ-១៩ ដោយបង្កើតទីតាំងចត្តាឡីស័កនៅតាមបណ្ដាលទីតាំងមួយចំនួន នៅក្នុងរាជធានីភ្នំពេញ។ លោកក៏បានបញ្ជាក់ផងដែរថា រាជធានីភ្នំពេញ មានមូលដ្ឋានអាជីវកម្មទេសចរណ៍ចំនួន៣៦០ទីតាំង ក្នុងចំណោមមូលដ្ឋានអាជីវកម្មចំនួន១៩០០ទីតាំង ស្មើនឹង១៨,៩ភាគរយ យើងបានបិទដំណើរការអាជីកម្មទាំងនេះ ជាបណ្ដោះអាសន្ន ទៅតាមការណែនាំរបស់ក្រសួង និងស្ថាប័នជំនាញ តែដើម្បីរក្សាកំណើនសេដ្ឋកិច្ច និងរក្សាការងារធ្វើ រដ្ឋាភិបាលបានលើកចិត្ត ការធ្វើទេសចរណ៍នៅក្នុងស្រុក និងការបញ្ចេញថវិកាជាតិ ជួយដល់កម្មករនិយោជក ដែលរងផលប៉ះពាល់ដោយជំងឺនេះ ជាមួយនឹងការគាំពារសង្គមផ្សេងទៀត ដោយរដ្ឋាភិបាលបានចំណាយថវិកាចំនួន២៥លានដុល្លារ ក្នុងមួយខែ សម្រាប់ប្រជាពលរដ្ឋក្រីក្រ ។ លោកឃួង ស្រេង ក៏បានបញ្ជាក់ផងដែរថា កន្លងមកនេះ មានពាក្យចចាមអារ៉ាមថា នៅរាជធានីភ្នំពេញ បាននិងកំពុងលួចបើកខារ៉ាអូខេ នេះគ្រាន់តែជាពាក្យចចាមអារ៉ាម មិនមែនជាការពិតនោះទេ ។ ធាតុពិតអ្វីដែលពួកគាត់ធ្វើនោះ គឺការបង្វែរទិស ពីការបើកខារ៉ាអូខេ បើកបៀរហ្គាឌិន មកជាកន្លែងបើកហាងហូបចុកប៉ុណ្ណោះ ហើយអ្វីដែលខុសនោះ គឺពួកគាត់មិនបានមកសុំច្បាប់អនុញ្ញាត ពីរដ្ឋបាលរាជធានីភ្នំពេញ ។ ប៉ុន្តែទោះបីជាយ៉ាងណា ដ៏កិច្ចការងារនេះ រដ្ឋបាលរាជធានីភ្នំពេញ និងសហការជាមួយក្រសួងទេសចរណ៍ ដើម្បីធ្វើការសម្របសម្រួលធ្វើយ៉ាងណាមួយ ដើម្បីអាចឲ្យពួកគាត់ដំណើរការបើកអាជីវកម្មបាន ដើម្បីរក្សាកំណើនសេដ្ឋកិច្ច រដ្ឋាភិបាល និងរាជធានីភ្នំពេញផងដែរ។ លោកក៏បានបញ្ជាក់ផងដែរថា សម្រាប់មូលដ្ឋានរាជធានីភ្នំពេញ បងប្អូនបើកអាជីវកម្មដ្ឋាន ដូចជា បើកអាជីវកម្មសប្បាយភាព ពួកគាត់មិនបានអនុវត្តផ្ទុយពីការណែនាំ របស់រាជរដ្ឋាភិបាល និងក្រសួងសុខាភិបាលនោះទេ៕ | 2020-06-29T13:22:35+07:00 | cen.com.kh | https://cen.com.kh/archives/220488.html |
b520427d-38ca-40fb-87af-0f9303075616 | ថ្ងៃស្អែក! រដ្ឋមន្រ្តីការបរទេសកម្ពុជា នឹងចូលរួមកិច្ចប្រជុំពិសេសរដ្ឋមន្ត្រីការបរទេសអាស៊ាន និងអូស្រ្ដាលី ស្ដីពីជំងឺឆ្លងកូវីដ-១៩ | លោក ប្រាក់ សុខុន ឧបនាយករដ្ឋមន្រ្តី រដ្ឋមន្រ្តីការបរទេស និងសហប្រតិបត្តិការអន្តរជាតិ នឹងអញ្ជើញចូលរួមកិច្ចប្រជុំពិសេសរវាងរដ្ឋមន្ត្រីការបរទេសអាស៊ាន និងអូស្រ្ដាលី ស្ដីពីជំងឺឆ្លងកូវីដ-១៩ តាមប្រព័ន្ធវីដេអូ ដែលនឹងប្រព្រឹត្តទៅនៅថ្ងៃទី៣០ ខែ មិថុនា ឆ្នាំ២០២០៕ | 2020-06-29T11:52:41+07:00 | kbnnews.com | https://kbn.news/archives/169352 |
3ad9d48e-f5ae-403a-9d71-cf12d30ff4ab | ធូរទ្រូងបន្តិចហើយ៖ ថ្ងៃនេះ! អ្នកជំងឺកូវីដ១៩ បានជាសះស្បើយម្នាក់ទៀត | ថ្ងៃនេះ ប្រទេសកម្ពុជាមានអ្នកជំងឺកូវីដ១៩ ចំនួន១រូបទៀត បានជាសះស្បើយ ខណៈដែល១១នាក់ទៀតកំពុងសម្រាកព្យាបាលនៅមន្ទីរពេទ្យ។ នេះបើតាមសេចក្តីប្រកាសរបស់ក្រសួងសុខាភិបាល នៅថ្ងៃទី២៩ ខែមិថុនា ឆ្នាំ២០២០នេះ។ សេចក្តីប្រកាសរបស់ក្រសួងសុខាភិបាល បានឱ្យដឹងថា ករណីជាសះស្បើយគឺបុរសជនជាតិខ្មែរ អាយុ២៩ឆ្នាំ មានអាសយដ្ឋាននៅខេត្តកំពង់ចាម ដែលជាអ្នកធ្វើដំណើរមកពីប្រទេសឥណ្ឌូណេស៊ីតាមជើងហោះហើរត្រង់មកកម្ពុជា។ គិតត្រឹមម៉ោង០៧:០០ព្រឹក ថ្ងៃទី២៩ ខែមិថុនា ឆ្នាំ២០២០នេះ កម្ពុជារកឃើញអ្នកជំងឺកូវីដសរុបចំនួន ១៤១នាក់ (ស្ត្រី ៤០នាក់ និងបុរស ១០១នាក់) ដែលក្នុងនោះមានអ្នកព្យាបាលជាសះស្បើយសរុបចំនួន១៣០នាក់ (ស្រី ៣៩នាក់ និងបុរស៩១នាក់) ខណៈពេលនេះមានអ្នកជំងឺកូវីដ កំពុងសម្រាកព្យាបាលនៅក្នុងមន្ទីរពេទ្យរដ្ឋ មានចំនួន១១នាក់ (ស្រ្តី ០១នាក់ និងបុរស១០នាក់) ដែលក្នុងនោះមានបុរសជនជាតិខ្មែរ០៧នាក់ ស្ត្រីជនជាតិខ្មែរ០១នាក់ និងបុរជនជាតិឥណ្ឌូណេស៊ី០១នាក់ ដែលបានវិលត្រឡប់មកពីប្រទេសឥណ្ឌូណេស៊ីកំពុងសម្រាកព្យាបាលនៅម័ពេទ្យមិត្តភាពខ្មែរសូវៀត ព្រមទាំងបុរសជនជាតិខ្មែរ០២នាក់ ដែលបានវិលត្រឡប់មកពីប្រទេសម៉ាឡេស៊ី កំពុងសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ៕ | 2020-06-29T09:32:36+07:00 | kbnnews.com | https://kbn.news/archives/169290 |
f5834ff4-0b5f-46c3-8070-9aa6602f8a3e | នៅថ្ងៃនេះ បុរសខ្មែរម្នាក់ ដែលបានវិលត្រឡប់មកពីប្រទេសឥណ្ឌូណេស៊ី បានជាសះស្បើយពីជំងឺកូវីដ១៩ | ភ្នំពេញ៖ ក្រសួងសុខាភិបាលនៃព្រះរាជាណាចក្រកម្ពុជា បានប្រកាសព័ត៌មានថា មានអ្នកជាសះស្បើយ ១នាក់ ទៀតហើយ នៅថ្ងៃទី២៩ ខែមិថុនា ឆ្នាំ២០២០ នេះ ជាបុរសដែលបានវិលត្រឡប់មកពីប្រទេសឥណ្ឌូណេស៊ី។ ខណៈពេលអ្នកមានវីរុសកូវីដ១៩ ដែលបានរកឃើញទាំងអស់ នៅទូទាំងប្រទេសសរុបចំនួន១៤១ នាក់។ គិតត្រឹមម៉ោង៧ព្រឹកថ្ងៃទី២៩ខែមិថុនាឆ្នាំ២០២០ ស្ថានភាពជំងឺកូវីដ១៩ នៅកម្ពុជា មានចំនួនព្យាបាលជាសះស្បើយសរុបទូទាំងប្រទេសចំនួន១៣០នាក់ ស្នើនឹង៩២,២០ភាគរយ ធៀបនឹងចំនួនអ្នកមានវីរុសកូវីដ ១៩ ទាំងអស់។ អ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួន១១នាក់ ។ ករណីជាសះស្បើយ១នាក់ នៅថ្ងៃទី២៨ខែមិថុនាឆ្នាំ២០២០ គឺបុរសជនជាតិខ្មែរអាយុ២៩ឆ្នាំ មានអាសយដ្ឋាននៅខេត្តកំពង់ចាម ជាអ្នកធ្វើដំណើរមកពីប្រទេសឥណ្ឌូណេស៊ីតាមជើងហោះហើរត្រង់មកកម្ពុជា បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ១៩ ចំនួន២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរសូវៀត៕ | 2020-06-29T09:21:04+07:00 | cen.com.kh | https://cen.com.kh/archives/220412.html |
83ae133e-7b3c-4660-ba7f-562c0c559453 | ដើម្បីក្រពះ ! បុរសម្នាក់ខំរត់ម៉ូតូកង់៣ទាំងមានជំងឺ រហូតដេកស្លាប់លើ… | បុរសរត់ម៉ូតូកង់បីម្នាក់ បានដេកស្លាប់លើកង់បីរបស់ខ្លួនយ៉ាងអាណោចអាធ័ម ដោយជំងឺលើសឈាម និងជំងឺបេះដូង ត្រូវបានគេប្រទះឃើញ កាលពីវេលាម៉ោង១៧ និង១០នាទីថ្ងៃទី២៧ ខែមិថុនា ឆ្នាំ២០២០ នៅចំនុចលើចិញ្ចើមផ្លូវលេខ៦៣កែងផ្លូវ២១៤ ភូមិ៣ សង្កាត់បឹងរាំង ខណ្ឌដូនពេញ ។ ជនរងគ្រោះឈ្មោះប៉ែន នាង ភេទប្រុស អាយុ៤០ឆ្នាំ មុខរបររត់ម៉ូតូកងបី ទីកន្លែងកំណើតឃុំព្រៃគយ ស្រុកអណ្ដូងទឹក ខេត្តឃ្លាំង(កម្ពុជាក្រោម) អាសយដ្ឋាន ភូមិត្រពាំងតាសោម ឃុំត្រពាំងធំខាងត្បូង ស្រុកត្រាំកក់ ខេត្តតាកែវ ។ ក្រោយកើតហេតុ កម្លាំងជំនាញខណ្ឌ និងប៉ុស្តិ៍បានចុះដល់ និងគ្រប់គ្រងកន្លែងកើតហេតុ និងបានរាយការណ៍ជូនព្រះរាជអាជ្ញា ការិយាល័យ បច្ចេកទេសវិឡាសាស្រ្ត ការិយាល័យព្រហ្មទណ្ឌកម្រិតធ្ងន់ និងពេទ្យអមសាលាដំបូងរាជធានីភ្នំពេញ ដើម្បីបង្កើត គណ:កម្មការធ្វើកោសល្យវិច័យ ពិនិត្យសព។ ក្រោយពីពិនិត្យរួចរាល់ សមត្ថកិច្ច បញ្ជាក់ថា ជនរងគ្រោះស្លាប់ដោយជំងឺលើសឈាមនិងជំងឺបេះដូង។ បន្ទាប់មក បានដឹកសពយកមកតម្កលនៅវត្តទឹកថ្លា សង្កាត់ទឹកថ្លា ខណ្ឌសែនសុខ ដើម្បីរង់ឲ្យសាច់ញាតិមកទទួលយកទៅធ្វើបុណ្យតាមប្រពៃណី៕ | 2020-06-29T09:18:32+07:00 | kbnnews.com | https://kbn.news/archives/169286 |
a785db1b-49a8-47ac-b23b-a79d24cd8319 | ការឆ្លងជំងឺកូវីដ១៩ទូទាំងសាកលលោកបានឡើងជាង១០លានករណី | ព័ត៌មានអំពីមេរោគកូរ៉ូណាបង្ហាញនូវភាពងងឹតឡើងជារៀងរាល់ថ្ងៃហើយពួកអ្នកវិទ្យាសាស្រ្តកំពូលៗ កំពុងព្រមានប្រជាពលរដ្ឋកុំឱ្យមានសុទិដ្ឋិនិយមខ្លាំងពេកលើថ្នាំវ៉ាក់សាំងចាក់ការពារ។ ការណីឆ្លងទូទាំងសាកលលោកបានឡើងជាង១០លានករណី ហើយចំនួនមនុស្សស្លាប់បានឡើងជាង៥សែននាក់។ នេះតាមសាកលវិទ្យាល័យ Johns Hopkins របស់សហរដ្ឋអាមេរិក។ អង្គការសុខភាពពិភពលោកបានប្រាប់ឱ្យដឹងថា ចំនួនករណីថ្មីនៃមេរោគកូរ៉ូណាប្រចាំថ្ងៃកាលពីថ្ងៃអាទិត្យម្សិលមិញមាន១សែន៨ម៉ឺន៩ពាន់ករណីដោយប្រទេសប្រេស៊ីលនាំមុខមាន៤ម៉ឺន៧ពាន់ករណីក្នុងរយៈពេល២៤ម៉ោង។ ពួកអ្នកជំនាញសុខាភិបាលជាច្រើននិយាយថា ចំនួនពិតប្រាកដនៅជុំវិញពិភពលោក អាចមានច្រើនជាងចំនួនដែលបានរាយការណ៍ដោយសង្ស័យថា ប្រទេសខ្លះមិនបានរាយការណ៍ពីស្ថិតិជំងឺកូវីដ១៩របស់ខ្លួន។ រដ្ឋាភិបាល និងមន្ទីរពិសោធន៍ចំនួន១៥កំពុងធ្វើខំប្រឹងប្រែងយ៉ាងខ្លាំងដើម្បីអភិវឌ្ឍថ្នាំវ៉ាក់សាំងដោយធ្វើការពិសោធន៍ទ្រង់ទ្រាយធំលើកទី១របស់ខ្លួនត្រូវគេរំពឹងនឹងចាប់ផ្តើមនៅខែក្នុងសហរដ្ឋអាមេរិក។ ពួកអ្នកស្រាវជ្រាវចក្រភពអង់គ្លេសបាននិយាយថា ពួកគេមានផែនការសាកល្បងថ្នាំវ៉ាក់សាំងនៅប្រទេសប្រេស៊ីលនៅខែសីហា។ លោកវេជ្ជបណ្ឌិត Anthony Fauci អ្នកជំនាញកំពូលខាងជំងឺឆ្លងរបស់សហរដ្ឋអាមេរិកបានមានប្រសាសន៍ថា ថ្នាំវ៉ាក់សាំងចាក់ការពារអាចមានគ្រប់គ្រាន់យ៉ាងរហ័សណាស់នៅចុងឆ្នាំនេះ។ ក៏ប៉ុន្តែលោកបាននិយាយថា ខណៈដែលលោកមានសុទិដ្ឋិនិយមនោះ លោកបានប្រាប់ទីភ្នាក់ងារព័ត៌មាន Associated Press ថា «យើងមិនបានទទួលជោគជ័យកាលពីពេលមុន។ នេះមិនមែនជាការប្រកួតប្រជែងថាតើនរណាទទួលបានថ្នាំវ៉ាក់សាំងចាក់ការពារមុនទេ។ នេះជាការធ្វើឱ្យថ្នាំវ៉ាក់សាំងច្រើនបានទទួលការយល់ព្រមថា មានសុវត្ថិភាព និងប្រសិទ្ធភាពទៅតាមលទ្ធភាពដែលលោកអ្នកអាច»៕ | 2020-06-29T07:00:00+07:00 | khmer.voanews.com | https://khmer.voanews.com/a/global-covid-19-infections-pass-10-million-mark/5481665.html |
a4a1d6ec-957b-430f-b8ad-635dd11ca5f5 | ការកើនឡើងនូវជំងឺកូវីដ១៩ធ្វើឱ្យដាក់ការរឹតត្បិតឡើងវិញ | ប្រទេសឥណ្ឌា និងសហរដ្ឋអាមេរិកស្ថិតនៅក្នុងចំណោមផ្នែកនានារបស់ពិភពលោកដែលការកើនឡើងនូវករណីមេរោគកូរ៉ូណាកំពុងជំរុញឱ្យពួកអាជ្ញាធរដាក់ការរឹតត្បិតឡើងវិញដែលមានន័យថា បញ្ឈប់ការរាលដាលនៃវីរុសនោះ។ ប្រទេសឥណ្ឌាបានរាយការណ៍ពីការកើនឡើងក្នុងរយៈពេល១ថ្ងៃនៅថ្ងៃចន្ទនេះមានជិត២ម៉ឺនករណី។ ប្រទេសនេះស្ថិតនៅពីក្រោយសហរដ្ឋអាមេរិកប្រេស៊ីល និងប្រទេសរុស្ស៊ីក្នុងចំនួនឆ្លងសរុបចាប់តាំងពីការរាតត្បាតបានចាប់ផ្តើមកាលពីចុងឆ្នាំទៅមក។ ផ្នែកនានានៃរដ្ឋអាសាមរបស់ឥណ្ឌាបានដាក់ការរឹតត្បិតឡើងវិញរហូតដល់ថ្ងៃទី១២ ខែកក្កដា ខណៈដែលរដ្ឋ West Bengal បានបន្តការរឹតត្បិតរបស់ខ្លួនរហូតដល់ចុងខែកក្កដា។ ក្នុងសហរដ្ឋអាមេរិក រដ្ឋ Florida រដ្ឋកាលីហ្វ័រញ៉ា រដ្ឋតិចសាស និងរដ្ឋអារីហ្សូណាស្ថិតនៅក្នុងចំណោមបណ្តារដ្ឋដែលបានឃើញការកើនឡើងនូវមេរោគកូរ៉ូណា។ លោក Ron DeSantis អភិបាលរដ្ឋ Florida បានប្រកាសកាលពីថ្ងៃអាទិត្យម្សិលមិញថា លោកនឹងបិទឆ្នេរសមុទ្រនៅក្នុងរដ្ឋរបស់លោកម្តងទៀតដោយបានស្តីបន្ទោសពួកយុវជនក្មេងៗដែលរឹងរុះមិនពាក់ម៉ាស និងអនុវត្តការស្ថិតនៅឆ្ងាយពីគ្នាចំពោះការធ្វើឱ្យកើនឡើងនូវករណីឆ្លងថ្មីនេះ។ អភិបាលរដ្ឋតិចសាស និងកាលីហ្វ័រញ៉ាក៏បានបិទរង្គសាលជាច្រើន ដោយលោក Greg Abbott អភិបាលរដ្ឋតិចសាសនិយាយថា ជំងឺកូវីដ១៩បានក្លាយជាការគ្រោះថ្នាក់បំផុតទើបតែបីបួនសប្តាហ៍កន្លងមកនេះ។ ក្នុងរដ្ឋកាលីហ្វ័ញ៉ា លោកអភិបាលរដ្ឋ Gavin Newsom បានបិទរង្គសាលនៅក្នុងសង្កាត់ចំនួន៧ដែលបានបើកឡើងវិញ ហើយបានជំរុញឱ្យសង្កាត់ចំនួន៨ថែមទៀតបិទដែរ។ នៅទូទាំងប្រទេសមានការឆ្លងជាង៣ម៉ឺន៥ពាន់ករណីក្នុងរយៈពេល៦ថ្ងៃជាប់ៗគ្នា៕ | 2020-06-29T07:00:00+07:00 | khmer.voanews.com | https://khmer.voanews.com/a/spike-in-covid-19-cases-brings-renewed-lockdowns-/5481651.html |
cbef375d-404e-4873-a9e2-14c77aab7ff1 | ជំងឺកូវីដ១៩បង្កឲ្យមានការច្នៃប្រឌិតថ្មីផ្នែកបច្ចេកវិទ្យា | នៅតាមផ្លូវដើរមួយនៃវិទ្យាស្ថានបច្ចេកវិទ្យា ក្នុងបរិវេណដ៏ធំទូលាយនៃសាកលវិទ្យាល័យ Northwestern University លោក Josiah Hester កំពុងអនុវត្តការរក្សាគម្លាតពីគ្នា។ លោកគឺជាសមាជិកម្នាក់នៃក្រុមវិស្វករមួយក្រុមតូចដែលធ្វើការក្នុងសមរភូមិមុខនៃសង្គ្រាមបច្ចេកវិទ្យា ដើម្បីប្រយុទ្ធប្រឆាំងនឹងជំងឺរាតត្បាតកូវីដ១៩។ ការពិនិត្យរកជំងឺកូវីដ១៩ ពឹងផ្អែកលើកម្លាំងពលកម្មច្រើន និងជារឿយៗមានការរំខាន។ ក្រុមរបស់លោក Hester សង្ឃឹមថាអាចកែប្រែករណីនេះបាន។ លោក Hester បានពន្យល់ប្រាប់ VOA នៅក្នុងកន្លែងធ្វើការដ៏តូចរបស់លោកថា៖ «យើងកំពុងធ្វើការលើអ្វីដែលយើងហៅថា PPE ឆ្លាត ដែលជាឧបករណ៍ការពារខ្លួនវៃឆ្លាត។ លោកអ្នកអាចចាត់ទុកវាថាជាម៉ាសការពារ ដែលមានភ្ជាប់ឧបករណ៍ចាប់យកសញ្ញាតូចមួយ ដើម្បីចាប់គ្រប់សញ្ញាទាំងអស់តាំងពីរោគសញ្ញានៃជំងឺកូវីដ១៩ ការអស់កម្លាំងល្ហិតល្ហៃ និងរហូតដល់ថាតើម៉ាសនេះត្រូវនឹងមុខរបស់ខ្ញុំទេ? តើខ្ញុំពាក់វាបានត្រឹមត្រូវដែរឬទេ»? លោក Hester គឺជាសមាជិកម្នាក់នៃក្រុមការងារដែលកំពុងបង្កើតអ្វីមួយពីចំណុចសូន្យ ដោយមានគម្រោងផលិតទ្រង់ទ្រាយធំ មិនមែនក្នុងរយៈពេលប៉ុន្មានឆ្នាំខាងមុខទេ គឺក្នុងរយៈពេលប៉ុន្មានខែខាងមុខតែប៉ុណ្ណោះ។ លោក Hester បាននិយាយថា៖ «នៅពេលដែលយើងធ្វើវាបានគ្រប់គ្រាន់សម្រាប់ចែកចាយក្នុងទ្រង់ទ្រាយធំ នោះការចំណាយលើឧបករណ៍នេះនឹងថយចុះ»។ នៅផ្នែកមួយទៀតនៃវិទ្យាស្ថានបច្ចេកវិទ្យានេះ លោក John Rogers មិនមែនកំពុងតែរចនាឧបករណ៍ចាប់សញ្ញានោះទេ គឺលោកកំពុងផលិតឧបករណ៍ទាំងនេះផ្ទាល់នៅក្នុងមន្ទីរពិសោធន៍របស់លោក ដែលស្ថិតនៅភាគពាយព្យក្នុងបរិវេណរបស់សាកលវិទ្យាល័យ។ លោក Rogers ដែលជាវិស្វករ និងជាសាស្ត្រាចារ្យផ្នែកវះកាត់សរសៃប្រសាទ ហើយក៏ជាអ្នកជំនាញខាងផ្នែកជីវអគ្គិសនីផងដែរនោះ បានពន្យល់ប្រាប់ VOA ពីមន្ទីរពិសោធន៍ដ៏មមាញឹករបស់លោកថា៖ «ឧបករណ៍ដែលយើងបង្កើតមានទំហំរូបរាងស្រដៀងខ្លាំងទៅនឹងបង់បិតដំបៅអ៊ីចឹងដែរ ដូច្នេះយើងអាចបិតវានៅលើផ្នែកណាមួយនៃរាងកាយបាន ដោយវាមិនចាំបាច់ស្ថិតនៅតែលើកដៃប៉ុណ្ណោះទេ»។ ដោយចង្អុលទៅកាន់ឧបករណ៍មួយបិតជាប់នឹងបំពង់ករបស់លោក លោក Rogers បានបន្ថែមថា៖ «ឥឡូវនេះខ្ញុំកំពុងមានឧបករណ៍នេះបិតជាប់ខ្លួន។ វានៅនឹងក។ ដំបូង យើងបង្កើតឧបករណ៍នេះឡើង ដើម្បីវាស់វែងការនិយាយស្ដី និងសកម្មភាពលេបទឹកមាត់របស់អ្នករស់រានមានជីវិតពីជំងឺដាច់សរសៃឈាមខួរក្បាល»។ ស្របពេលដែលមានការព្រួយបារម្ភអំពីការឆ្លងរាលដាលនៃជំងឺកូវីដ១៩ នៅក្នុងសហគមន៍សុខាភិបាល លោក Rogers និងក្រុមការងាររបស់លោកបានច្នៃឧបករណ៍នេះ ដើម្បីឆ្លើយតបទៅនឹងបញ្ហាប្រឈមក្នុងពេលបច្ចុប្បន្ន។ លោក Rogers និយាយថា៖ «ប្រព័ន្ធនេះអាចត្រូវបានបង្កើតឡើងដើម្បីតាមដានរោគសញ្ញាសំខាន់ៗនៃផ្លូវដង្ហើមទាក់ទងនឹងជំងឺកូវីដ១៩ ដូចជាការពិបាកដកដង្ហើម និងក្អកជាដើម»។ ក្នុងរយៈពេលតិចជាងបីសប្ដាហ៍ ក្រុមរបស់លោក Rogers បានច្នៃឧបករណ៍នេះ និងប្រើពួកវានៅក្នុងមន្ទីរពេទ្យពីរកន្លែងក្នុងទីក្រុង Chicago។ ដោយធ្វើការជាមួយលោក Naresh Shanbhag ដែលជាសាស្ត្រាចារ្យវិស្វកម្មអគ្គិសនី និងកុំព្យូទ័រនៅសាកលវិទ្យាល័យ University of Illinois Urbana-Champaign ឧបករណ៍របស់លោក Roger បានបញ្ចូលក្បួនដោះស្រាយកុំព្យូរទ័រ ឬ Algarithms ដែលវិភាគទិន្នន័យ ដែលប្រមូលបាន និងបញ្ចូលដោយឧបករណ៍ចាប់សញ្ញា ដូចជាកម្រិតអ៊ុកស៊ីហ្សែន ចលនារបស់ដើមទ្រូង និងការក្អក ដែលទាំង អស់នេះគឺជាព័ត៌មានចាំបាច់សម្រាប់វេជ្ជបណ្ឌិតពិនិត្យមើលថាតើនរណាម្នាក់មានជំងឺកូវីដ១៩ ឬក៏អត់។ លោក Rogers និយាយថា៖ «ខ្ញុំគិតថា កន្លងមកមានការកុម៉្មង់ឧបករណ៍នេះចំនួន ៣០ ដើម្បីយកទៅប្រើប្រាស់។ ចំនួននេះនឹងកើនឡើង»។ លោកបាននិយាយថា លោករំពឹងថា តម្រូវការឧបករណ៍នេះនឹងបន្តកើនឡើងរហូត។ លោក Rogers ថា៖ «មានសម្ពាធពេលវេលា ហើយវាជាការណ៍បន្ទាន់។ ប៉ុន្តែក្នុងនាមជាវិស្វករ អ្នកស្រឡាញ់ការដោះស្រាយបញ្ហា។ កន្លងមក យើងមានទំនាក់ទំនងជាច្រើនដងជាមួយក្រុមហ៊ុនមួយចំនួនដែលចង់ឲ្យបុគ្គលិករបស់ពួកគេប្រើឧបករណ៍នេះ ដូច្នេះពួកគេតាមដានសុខភាពរបស់បុគ្គលិករបស់ពួកគេបាន»។ ការបង្កើនផលិតកម្មគឺជាបញ្ហាប្រឈមបន្ទាប់។ លោក Rogers បាននិយាយថា៖ «យើងក៏មានក្រុមហ៊ុនមួយចំនួនដែលជួយផ្សព្វផ្សាយអំពីផលិតផលនេះឲ្យបានទូលំទូលាយផងដែរ ដើម្បីឲ្យយើងអាចរកថវិកាបានក្នុងកម្រិតមួយ ដែលថវិកាឧបត្ថម្ភទទួលបានពីសុប្បរជន ពីមូលនិធិ និងពីថវិកាស្រាវជ្រាវសហព័ន្ធមិនអាចទប់ទល់បានគ្រប់គ្រាន់»។ ក្រុមអ្នកស្រាវជ្រាវបានឲ្យដឹងថា ការបង្កើតយ៉ាងឆាប់រហ័សនូវឧបករណ៍ចាប់សញ្ញាពាក់ជាប់នឹងខ្លួនដើម្បីឆ្លើយតបទៅនឹងជំងឺកូវីដ១៩ នេះ បង្ហាញឲ្យឃើញថា វិបត្តិដ៏ធំមួយ អាចពន្លឿនការច្នៃប្រឌិតបាន។ លោក Rogers បាននិយាយថា៖ «ខ្ញុំគិតថា វាពិតជាបានបង្ហាញឲ្យយើងឃើញពីអ្វីដែលអាចធ្វើទៅរួច ទាក់ទិននឹងបច្ចេកវិទ្យាទំនើបក្នុងបរិបទនេះ»។ ស្របពេលដែលលោក Josiah Hester ធ្វើការដើម្បីធ្វើឲ្យឧបករណ៍ចាប់សញ្ញា PPE មានរូបរាងតូចជាងមុន លោកបាននិយាយថា លោកដឹងច្បាស់ពីឥទ្ធិពលរបស់ការងារលោកលើការតាមដានវីរុស និងនៅទីបំផុតគឺការជួយសង្គ្រោះជីវិតមនុស្ស។ លោក Hester បានបញ្ជាក់ថា៖ «បញ្ហាប្រឈមផ្នែកវិទ្យាសាស្ត្រ និងឥទ្ធិពលផ្នែកវិទ្យាសាស្ត្រ គឺពិតជាបានធ្វើឲ្យឧបករណ៍នេះក្លាយទៅជាឧបករណ៍ដ៏អស្ចារ្យមួយ។ ទោះជាយ៉ាងណាក៏ដោយ នៅទីបំផុត យើងនឹងរកបានវិទ្យាសាស្ត្រជាច្រើនដែលមានប្រយោជន៍សម្រាប់ការផលិតឧបករណ៍ប្រភេទនេះនៅពេលអនាគត»។ ក្រុមអ្នកស្រាវជ្រាវសង្ឃឹមថា កិច្ចប្រឹងប្រែងរបស់ពួកគេបានបង្កើតនូវបច្ចេកវិទ្យា និងកម្មវិធីថ្មី ដែលអាចមានអត្ថប្រយោជន៍យូរអង្វែងហួសពីប្រយោជន៍សម្រាប់វិស័យសុខាភិបាលទៅទៀត បន្ទាប់ពីការឆ្លងរាតត្បាតនៃជំងឺកូវីដ១៩ នេះ ត្រូវបានបញ្ចប់៕ | 2020-06-29T07:00:00+07:00 | khmer.voanews.com | https://khmer.voanews.com/a/covid-19-sparks-technology-innovation/5481285.html |
295104de-a1c1-4d0b-93f5-f2b469587835 | កម្ពុជារកឃើញការឆ្លងកូវីដ១៩ ពីរករណីថ្មីទៀត ដោយធ្វើឲ្យចំនួនអ្នកឆ្លងសរុបកើនដល់១៤១នាក់ | ប្រទេសកម្ពុជាបានប្រកាសថា ខ្លួនបានរកឃើញការឆ្លងវីរុសកូរ៉ូណាថ្មី២ ករណីទៀតកាលពីចុងសប្តាហ៍ ដោយធ្វើឲ្យចំនួនអ្នកឆ្លងមេរោគនេះសរុបក្នុងប្រទេសកើនដល់១៤១ នាក់ គិតត្រឹមថ្ងៃច័ន្ទនេះ។ សេចក្តីប្រកាសព័ត៌មានរបស់ក្រសួងសុខាភិបាលកម្ពុជា បញ្ជាក់ថា អ្នកឆ្លងថ្មីចុងក្រោយបំផុតទាំងពីរនាក់ គឺជាបុរសជនជាតិខ្មែរអាយុ២៣ ឆ្នាំ និង១៥ ឆ្នាំ។ បុរសទាំងពីរ ដែលម្នាក់រស់នៅស្រុកក្រូចឆ្មារខេត្តកំពង់ចាម និងម្នាក់ទៀតរស់នៅក្នុងឃុំដើមមាន ខេត្តកណ្តាល ត្រូវបានពិនិត្យរកឃើញថា ឆ្លងជំងឺកូវីដ១៩នេះ ពេលដែលអ្នកទាំងពីរ បានវិលត្រឡប់មកពីប្រទេសម៉ាឡេស៊ីនៅថ្ងៃទី២៦ ខែមិថុនា។ បច្ចុប្បន្ន អ្នកទាំងពីរត្រូវបានដាក់ឲ្យសម្រាកព្យាបាលនៅមណ្ឌលសុខភាពចាក់អង្រែ ក្នុងរាជធានីភ្នំពេញ។ កាលពីថ្ងៃទី២៥ ខែមិថុនា អ្នកធ្វើដំណើរ៩ នាក់ទៀត ដែលមានជនជាតិខ្មែរ៨ នាក់និងជនជាតិឥណ្ឌូនេស៊ីម្នាក់ ត្រូវបានធ្វើតេស្តរកឃើញផ្ទុកវីរុសកូរ៉ូណា ក្រោយពីពួកគេធ្វើដំណើរពីប្រទេសឥណ្ឌូនេស៊ី។ អ្នកឆ្លងជំងឺកូវីដទាំង៩នាក់នោះកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតក្នុងក្រុងភ្នំពេញ។ ក្រៅពីអ្នកឆ្លងថ្មីទាំង១១ នាក់រួមទាំងពីរនាក់ចុងក្រោយបំផុតផង អ្នកជំងឺកូវីដ១៩នៅកម្ពុជាចំនួន១៣០ នាក់ផ្សេងទៀតបានជាសះស្បើយឡើងវិញហើយ។ នេះបើយោងតាមក្រសួងសុខាភិបាលដដែល៕ | 2020-06-29T07:00:00+07:00 | khmer.voanews.com | https://khmer.voanews.com/a/cambodia-found-2-new-cases-of-covid-19-positive-bringing-country-s-infection-tally-to-141-/5481734.html |
48950fca-4e37-4f3b-bca2-cf00524b88da | អភិបាលខេត្តព្រះវិហារ បន្តអំពាវនាវឲ្យពលរដ្ឋការពារខ្លួនពីជំងឺកូវីដ១៩ កុំឲ្យមានរលកទី២ ! | លោក ប្រាក់ សុវណ្ណ អភិបាលខេត្តព្រះវិហារ បានថ្លែងអំពាវនាវឲ្យប្រជាពលរដ្ឋ ត្រូវបន្តថែរក្សអនាមយ័ជានិច្ច ដើម្បីការពារពីជំងឺផ្សេងៗ ពិសេសេគឺជំងឺកូវីដ១៩ ដែលប្រទេសនៅលើពិភពលោកកំពុងមានកំពុងព្រួយបារម្ភ។ ការថ្លែងអំពាវនាវបែបនេះ ក្នុងឱកាសដែលលោកអភិបាលខេត្តដឹកនាំក្រុមការងារ នាំយកទៀនចំណាំងព្រះវិស្សានិងបច្ច័យជាង ២ពាន់ដុល្លារ គ្រឿងទេយ្យទាន យកទៅប្រគេនព្រះសង្ឃគង់នៅវត្តទ្រីសុទ្ធារ៉ាមហៅវត្តសង្កែពីរ ស្ថិតក្នុងភូមិសំបូរ ឃុំសង្កែពីរ ស្រុកឆែប ខេត្តព្រះវិហារ នៅរសៀលថ្ងៃទី២៨ ខែមិថុនា ឆ្នាំ២០២០នេះ។ ក្នុងឱកាសនោះដែរ លោកអភិបាលខេត្តបានថ្លែងថា ពិភពលោកបច្ចុប្បន្ន បញ្ហាជំងឺកូវីដ១៩ នៅតែបន្តឆ្លងពីមនុស្សម្នាក់ ទៅមនុស្សម្នាក់ទៀត ត្រូវបានរកឃើញជារៀងរាល់ថ្ងៃ ចំណែកវ៉ាក់សាំងការពារជំងឺនេះ នៅមិនទាន់រកឃើញពិតប្រាកដទេ។ ហេតុដូច្នេះហើយ សូមប្រជាពលរដ្ឋត្រូវតែបន្តការពារ មិនត្រូវធ្វេសប្រហែសបានទេ ដោយត្រូវថែរក្សាសុខភាពឲ្យបានល្អ អនុវត្តទៅតាមការណែនាំរបស់ក្រសួងសុខាភិបាល ឲ្យបានខ្ជាប់ខ្ជួនទាំងអស់គ្នា។ លោកបន្តថា រាជរដ្ឋាភិបាលមានវិធានការ ត្រួតពិនិត្យនៅតាមព្រំដែន ចំពោះអ្នកដំណើរដែលបានឆ្លងកាត់ ត្រូវបានត្រួតពិនិត្យសុខភាព និងដាក់នៅដោយឡែក ហើយប្រសិនបើរកឃើញថា គាត់មានផ្ទុកជំងឺកូវីដ១៩ ត្រូវយកគាត់ទៅព្យាបាល ធ្វើដូច្នេះដើម្បីការពារកុំឱ្យជំងឺកូវីដនេះ កើតមានរលកលើកទី២ នៅតាមបណ្ដាសហគមន៍។ លោកបានបញ្ជាក់ថា កន្លងមកក្នុងខេត្តព្រះវិហរ ត្រូវបានរកឃើញអ្នកជំងឺកូវីដ១៩ ចំនួន២នាក់ ប៉ុន្តែត្រូវបានក្រុមគ្រូពេទ្យខេត្តព្យាបាលបានជាសះស្បើយ រួចរាល់អស់ហើយ។ រហូតមកដល់ពេលបច្ចុប្បន្ននេះ ក្នុងខេត្តព្រះវិហារ មិនមានអ្នកផ្ទុកជំងឺនេះទៀតទេ៕ | 2020-06-29T01:23:00+07:00 | freshnewsasia.com | https://m.freshnewsasia.com/index.php/en/localnews/163718-2020-06-28-11-23-45.html |
2c9f555a-e32d-4c1d-baf0-89d1c043d99b | អភិបាលខេត្តកំពង់ចាម បន្តអំពាវនាវប្រជាពលរដ្ឋការពារខ្លួនពីជំងឺកូវីដ១៩ | ដោយសារតែពិភពលោកមិនទាន់រកឃើញវ៉ាក់សាំង ការពារជំងឺកូវីត១៩ អភិបាលខេត្តកំពង់ចាម លោក អ៊ុន ចាន់ដា បានថ្លែងអំពាវនាវឲ្យប្រជាពលរដ្ឋ បន្តថែរក្សាខ្លួនការពារពីជំងឺឆ្លងនេះ។ លោកអភិបាលខេត្តបានថ្លែងអំពាវនាវដូច្នេះ នៅព្រឹកថ្ងៃទី២៨ ខែមិថុនា ឆ្នាំ២០២០ ខណៈនាំទៀនវស្សា មានគ្រឿងឧបភោគបរិភោគ ទៅប្រគេនព្រះសង្ឃចំនួន ៤វត្ត ស្ថិតនៅវត្តថ្មី ភូមិបឹងស្នាយ សង្កាត់សំបូរមាស ក្រុងកំពង់ចាម។ លោកអភិបាលខេត្តបានថ្លែងថា នៅក្នុងពិភពលោកបច្ចុប្បន្ន បញ្ហាជំងឺកូវីដ១៩ នៅតែបន្តឆ្លងពីមនុស្សម្នាក់ ទៅមនុស្សម្នាក់ទៀត ត្រូវបានរកឃើញជារៀងរាល់ថ្ងៃ ចំណែកវ៉ាក់សាំងចាក់ការពារជំងឺនេះនៅមិនទាន់រកឃើញពិតប្រាកដទេ។ ហេតុដូច្នេះហើយ ត្រូវតែបន្តការពារ មិនអាចធ្វេសប្រហែសបានទេ ដោយត្រូវថែរក្សាសុខភាពអនុវត្តទៅតាមការណែនាំរបស់ក្រសួងសុខាភិបាល ឲ្យបានខ្ជាប់ខ្ជួនទាំងអស់គ្នា។ លោកបន្តថា ទន្ទឹមនឹងនេះ រាជរដ្ឋាភិបាល បានមានវិធានការ ត្រួតពិនិត្យនៅតាមព្រំដែន ចំពោះអ្នកដំណើរដែលបានឆ្លងកាត់ ត្រូវបានត្រួតពិនិត្យសុខភាព និងដាក់នៅដោយឡែក ហើយប្រសិនបើរកឃើញថា គាត់មានផ្ទុកជំងឺកូវីដ១៩ ត្រូវយកគាត់ទៅព្យាបាល ធ្វើដូច្នេះដើម្បីការពារកុំឱ្យជំងឺកូវីដនេះ កើតមានរលកលើកទី២ នៅតាមបណ្ដាសហគមន៍។ លោកអភិបាលខេត្តបានបញ្ជាក់ថា កន្លងមកក្នុងខេត្តកំពង់ចាម ត្រូវបានរកឃើញអ្នកជំងឺកូវីដ១៩ ចំនួន ១៦នាក់។ ប៉ុន្តែត្រូវបានព្យាបាលជាសះស្បើយរួចរាល់អស់ហើយ។ រហូតមកដល់ពេលបច្ចុប្បន្ននេះ ក្នុងខេត្តកំពង់ចាម មិនមានអ្នកផ្ទុកជំងឺនេះទៀតទេ៕ | 2020-06-28T21:02:00+07:00 | freshnewsasia.com | https://m.freshnewsasia.com/index.php/en/localnews/163698-2020-06-28-07-02-05.html |
bb3a6b66-e266-4e76-9b3d-ab300e986cb5 | ភរិយាលោក ជា ចាន់តូ អំពាវនាវឲ្យបង្កើនការប្រុងប្រយ័ត្នខ្ពស់ក្នុងការការពារជំងឺកូវីកុំឲ្យមានរលកទី២ | លោកស្រី ខៀវ ស៊ីណា ជាចាន់តូ បានអំពាវនាវដល់ព្រះសង្ឃ ប្រជាពុទ្ធបរិស័ទ និងប្រជាជាពលរដ្ឋឲ្យបង្កើនការប្រុងប្រយ័ត្នខ្ពស់ថែមទៀត ក្នុងការការពារជំងឺកូវី១៩កុំឲ្យមានរលកទី២ ខណៈដែលជំងឺជាសកលមួយនេះ មិនទាន់ផុតរលត់ពីភពផែនដីនោះ។ ការអំពាវនាវរបស់លោកស្រី ខៀវ ស៊ីណា ជា ចាន់តូ ធ្វើឡើងក្នុងឱកាសដែលលោកស្រី និងក្រុមការងារនាំយកទៀនព្រះវស្សា គ្រឿងបរិក្ខា និង ព្រមទាំងបច្ច័យមួយនួនទៅប្រគេនព្រះសង្ឃគង់ចាំព្រះវស្សា ដល់វត្តចំនួន៣ស្ថិតក្នុងខេត្តសៀមរាប នៅថ្ងៃទី២៧មិថុនា ឆ្នាំ២០២០។ លោកស្រី ខៀវ ស៊ីណា បានទូលប្រគេនសង្ឃ ក៏ដូចប្រជាពុទ្ធបរិស័ទថា ទោះបីនៅកម្ពុជាមិនមានការរីករាលដាលដល់សហគមន៍ និងគ្មានអ្នកស្លាប់ដោយជំងឺកូវីដ១៩ ក៏ដោយដាច់ខាតយើងត្រូវរួមគ្នាការពារ តាមការណែនាំរបស់ក្រសួងសុខាភិបាលកម្ពុជា និងចូលរួមទប់ស្កាត់កុំឲ្យមានការឆ្លងរាលដាល ដល់មូលដ្ឋាន និងសហគមន៍។ លោកស្រីបន្តថា បច្ចុប្បន្នជំងឺកូវីដ-១៩ នៅតែបន្តរីករាលដាលលើពិភពលោកនៅឡើយទេចំណែកនៅកម្ពុជាប្រជាលរដ្ឋ ដែលឆ្លងសុទ្ធតែឆ្លងមកពីប្រទេសក្រៅតែប៉ុណ្ណោះហើយនៅថ្ងៃទី២៧ ខែមិថុនា ឆ្នាំ២០២០ តាមសេចក្ដីប្រកាសព័ត៌មានរបស់ក្រសួងសុខាភិបាល មានអ្នកមកពីប្រទេសឥណ្ឌូនេស៊ី៩បានឆ្លងជំងឺកូវី១៩ ប៉ុន្តែទោះជាយ៉ាងនេះក៏ដោយប្រជាជនកម្ពុជា នៅតែអាចធ្វើបុណ្យទានបានជាធម្មតា តាមប្រពៃណីដដែលប្រការសំខាន់នោះគឺបងប្អូនប្រជាពលរដ្ឋទាំងអស់យកចិត្តទុកដាក់ និងអនុវត្តតាមការណែនាំរបស់ ក្រសួងសុខាភិបាលគឺត្រូវលាងដៃឲ្យបានញឹកញាប់ជាមួយសាប៊ូ និងទឹកស្អាត ឬទឹកអាល់កុលលាងដៃ, ខ្ទប់មាត់និងច្រមុះនៅពេលក្អក ឬកណ្តាស់ ដោយប្រើក្រមា ឬក្រដាសអនាម័យរួចបោះចោលក្នុងធុងសំរាម ឲ្យបានត្រឹមត្រូវ, ជៀសវាងប៉ះពាល់ជិតស្និទ្ធជាមួយអ្នក ដែលមានគ្រុនក្ដៅ ក្អក ឬផ្ដាសាយ ឬអ្នកជំងឺ, ពេលមិនទាន់លាងដៃសូមកុំប៉ះពាល់ភ្នែក ច្រមុះ ឬមាត់, បរិភោគអាហារ ដែលចម្អិនបានឆ្អិនល្អ, ស្វាគមន៍គ្នាដោយសំពះ ជំនួសការចាប់ដៃ។ ទាក់ទងការធ្វើបុណ្យទាននានា ក្នុងព្រះពុទ្ធសាសនា ព្រះមហាវិមូលធម្ម ពិន សែម ចៅអធិការវត្តរាជបូណ៌ក្នុងក្រុងសៀមរាប ដែលជាវត្តចំណាស់មួយនៅលើកទឹកដីវប្បធ៌ម និងទេសចរណ៍នេះមានសង្ឃដិកាថា រាល់ការធ្វើបុណ្យផងទាំងពួងត្រូវតែមាន ការយល់ដឹងពីតម្លៃនៃ ពិធីបុណ្យនីមួយៗឲ្យច្បាស់ទើបជាការប្រពៃ និងទទួលបានកុសលតាមកម្លាំងសុទ្ធាតាមសេចក្ដីប្រាថ្នា។ សូមបញ្ជាក់ជូនថា នៅក្នុងខេត្តសៀមរាបមានវត្តព្រះព្រហ្មរត្ន័, វត្តរាជបូណ៌ និងវត្តប្រាសាទបាគងត្រូវបានលោកស្រី ខៀវ ស៊ីណា ជាចាន់តូ និងក្រុមការងារបានប្រគេននូវទៀនព្រះវស្សា១គូរ អង្ករ មី ត្រីខ ទឹកដោះគោ ទឹកសុទ្ធ ទឹកក្រូចទឹកត្រី ទឹកស៊ីអ៊ីវ អំបិល ប៊ីចេង តែ កាហ្វេ និងបច្ច័យមួយចំនួន សម្រាប់ទ្រទ្រង់តម្រូវការរបស់ព្រះសង្ឃនៅក្នុងរយៈពេល៣ខែពេលចូលព្រះវស្សាផងដែរ៕ | 2020-06-28T19:01:00+07:00 | freshnewsasia.com | https://m.freshnewsasia.com/index.php/en/localnews/163686-2020-06-28-05-01-14.html |
3b9a4a56-30e4-4997-8b30-6368f199aa66 | ធនាគារឯកទេសវីង និងអង្គការស្នាមញញឹមកម្ពុជា សហការគ្នា ជួយដល់អ្នកជំងឺពិការភាពមុខមាត់ពីកំណើត | ធនាគារឯកទេសវីង និងអង្គការស្នាមញញឹមកម្ពុជាបានចុះកិច្ចព្រមព្រៀងមួយធ្វើជាដៃគូដើម្បីផ្សព្វផ្សាយការវះកាត់ដោយឥតគិតថ្លៃ ជូនដល់អ្នកជំងឺកម្ពុជាដែលមានបញ្ហាឆែបមាត់ ក្រអូមមាត់ឆែប និងពិការភាពមុខមាត់ផ្សេងៗ។ ក្នុងភាពជាដៃគូនេះ ធនាគាឯកទេសវីង នឹងជួយគាំទ្រដល់អង្គការស្នាមញញឹមកម្ពុជា ដើម្បីផ្សព្វផ្សាយពីការវះកាត់ដោយឥតគិតថ្លៃដល់អ្នកជំងឺកម្ពុជា ដែលមានបញ្ហាឆែបមាត់ ក្រអូមមាត់ឆែប និងពិការភាពមុខមាត់ផ្សេងៗ តាមរយៈប្រព័ន្ធទំនាក់ទំនងរបស់ធនាគារឯកទេសវីងដោយរួមមាន៖ បណ្តាញសង្គម គេហទំព័រ កម្មវិធីស្មាតហ្វូនវីង និងតាមរយៈភ្នាក់ងារវីងជាដើម។ លោក ម៉ានូ រ៉ាចាន់ អគ្គនាយកនៃធនាគារឯកទេស វីង (ខេមបូឌា) លីមីតធីត បាន មាន ប្រសាសន៍ថា៖ ។ ក្នុងនាមជាធនាគារឯកទេសឈានមុខគេនៅកម្ពុជា វីងបានបញ្ជ្រាបនូវស្មារតីនៃការចូលរួមកិច្ចការសង្គមទៅដល់និយោជិកនិងការប្រតិបត្តិការអាជីវកម្មប្រចាំថ្ងៃរបស់ពួកគេផងដែរ។ វីងបានប្តេជ្ញាធ្វើឱ្យប្រទេសកម្ពុជាកាន់តែល្អប្រសើរតាមគ្រប់វិធីទាំងអស់។ ហេតុដូចច្នេះហើយទើបកម្មវិធីទំនួលខុសត្រូវក្នុងសង្គមរបស់វីង បានផ្តោតសំខាន់លើ៖ អក្ខរកម្មហិរញ្ញវត្ថុ សុខភាពនិងសុវត្ថិភាព ការអភិវឌ្ឍន៍សហគមន៍ ការអប់រំ ក៏ដូចជាការពង្រឹងសមភាពយេនឌ័រជាដើម។ លោក ចាន់ កុកចយ នាយកប្រតិបត្តិ នៃអង្គការស្នាមញញឹមនៃកម្ពុជាបានមានប្រសាសន៍ថា៖ ។ បណ្តាអ្នកជម្ងឺដែលមានឆែបមាត់ មានភាពស្ទាក់ស្ទើរក្នុងការប្រាស្រ័យទាក់ទងក្នុងសង្គមដែលបណ្តាលឲ្យពួកគាត់មានបញ្ហាផ្លូវចិត្ត និងអាកប្បកិរិយាផងដែរ ។ ចាប់តាំងពីឆ្នាំ ២០១៥ អង្គការស្នាមញញឹមកម្ពុជា បានប្តេជ្ញាចិត្តយ៉ាងមុតមាំក្នុងការបន្តបុព្វហេតុដ៏មានតម្លៃក្នុងការផ្តល់ជូននូវការវះកាត់ដោយឥតគិតថ្លៃដល់អ្នកជំងឺកម្ពុជាដែលមានបញ្ហាឆែបមាត់ ក្រអូមមាត់ឆែប និងពិការភាពមុខមាត់ផ្សេងៗ។ ក្នុងរយៈពេលជា៥ឆ្នាំមកនេះ អង្គការស្នាមញញឹមកម្ពុជាបានផ្តល់ការវះកាត់ដោយឥតគិតថ្លៃដល់អ្នកជំងឺប្រមាណ១៤០០នាក់ ដោយមានគាំទ្រពី Smile Asia, Rotary Club of LIkas Bay, Rotary Club of Lu Chou & I-LAN, Taiwan, Face to Face, USA, MdM, Australia, ជាដើម ដោយមានអ្នកស្ម័គ្រចិត្តក្នុងស្រុកជាង ៥០ នាក់រួមមាន៖ គ្រូពេទ្យវះកាត់ គ្រូពេទ្យឯកទេសខាងថ្នាំសន្តំ និង គិលានុបដ្ឋាយិកាជាដើម ដែលមានបទពិសោធន៍ល្អ និងបានគាំទ្រប្រតិបត្តិការវះកាត់។ ចាប់ពីពេលនេះតទៅភ្នាក់ងារវីងជិត៨០០០កន្លែងទូទាំងព្រះរាជាណាចក្រនឹងចូលរួមផ្តល់នូវពន្លឺនៃជីវិតដល់កុមារទូទាំងព្រះរាជាណាចក្រកម្ពុជាផផងដែរ៕ | 2020-06-28T18:27:00+07:00 | freshnewsasia.com | https://m.freshnewsasia.com/index.php/en/localnews/163683-2020-06-28-04-27-38.html |
d9efe987-8d47-4fdf-a940-afcfcb54473b | នាយឧត្តមសេនីយ៍ ម៉ឹង សំផន ណែនាំពលរដ្ឋបន្តរក្សាប្រុងប្រយ័ត្នខ្ពស់ក្នុងការបង្ការ និងការពាររលកទីពីរនៃជំងឺកូវីដ១៩ | នាយឧត្តមសេនីយ៍ ម៉ឹង សំផន ប្រធានក្រុមការងារថ្នាក់រដ្ឋាភិបាលចុះជួយក្រុងបាវិត និងស្រុកចន្ទ្រា បានថ្លែងណែនាំឱ្យប្រជាពលរដ្ឋគ្រប់រូប ត្រូវបន្តរក្សាការប្រុងប្រយ័ត្នខ្ពស់ ក្នុងការបង្ការ និងការពាររលកទីពីរ នៃការឆ្លងរីករាលដាលនៃជំងឺកូវីដ១៩ ដោយគោរព និងអនុវត្តឱ្យខ្ជាប់ខ្ជួននូវគោលការណ៍រក្សាគម្លាតសង្គម និងវិធានការនានាតាមការណែនាំ របស់ក្រសួងសុខាភិបាល។ ការថ្លែងរបស់នាយឧត្តមសេនីយ៍ ម៉ឹង សំផន បែបនេះ ក្នុងពេលដឹកនាំក្រុមការងារចុះជួយក្រុងបាវិត និងស្រុកចន្ទ្រា ប្រគេនទៀនព្រះវស្សា និងទេយ្យវត្ថុដល់ព្រះសង្ឃគង់ចាំព្រះវស្សាទាំង៣៥វត្ត ដែលស្ថិតនៅក្រុងបាវិត និងស្រុកចន្ទ្រា ខេត្តស្វាយរៀង នារសៀលថ្ងៃទី២៧ ខែមិថុនា ឆ្នាំ២០២០ ប្រារព្ធធ្វើឡើងនៅវត្តបុព្វារាម ហៅវត្តព្រៃយាយ សង្កាត់បាវិត ក្រុងបាវិត និងវត្តបទុមរង្សីហៅវត្តចេក ឃុំសំរោង ស្រុកចន្ទ្រា ខេត្តស្វាយរៀង។ លោក ម៉ឺង សំផន បានបញ្ជាក់ថា រាជរដ្ឋាភិបាលដែលមានសម្តេចតេជោ ហ៊ុន សែន ជានាយករដ្ឋមន្ត្រីនៃកម្ពុជា បានយកចិត្តទុកដាក់ខ្ពស់ ចំពោះជីវភាពរបស់ប្រជាពលរដ្ឋ ក្នុងនោះរដ្ឋាភិបាលបានផ្តល់នូវថវិកា ជួយប្រជាពលរដ្ឋក្រីក្រនៅទូទាំងប្រទេស ជូនគ្រួសារក្រីក្រ និងងាយរងគ្រោះ ក្នុងកំឡុងពេលជំងឺកូវីដ១៩ ទាំងនេះសបញ្ជាក់ឱ្យឃើញជាថ្មីម្តងទៀតថា រាជរដ្ឋាភិបាល ដែលដឹកនាំដោយគណបក្សប្រជាជនកម្ពុជា និងក្រោមការដឹកនាំរបស់សម្តេចតេជោផ្ទាល់ នឹងមិនទុកឲ្យពលរដ្ឋណាមួយត្រូវស្លាប់ដោយអត់បាយ ដោយគ្មានការយកចិត្តទុកដាក់នោះទេ។ សូមបញ្ជាក់ថា ទៀនព្រះវស្សា និងទេយ្យវត្ថុរបស់លោក ម៉ឹង សំផន និងលោកស្រីព្រមទាំងក្រុមការងារប្រគេនដល់ព្រះសង្ឃគង់ចាំព្រះវស្សាទាំង៣៥វត្ត នៅក្រុងបាវិត និងស្រុកចន្រ្ទា ខេត្តស្វាយរៀង រួមមាន ទៀនព្រះវស្សាចំនួន ៣៥គូ ប្រេងកាតចំនួន ១០៥០លីត្រ អង្ករចំនួន ៧តោន មីចំនួន ១៧៥កេស ត្រីខចំនួន ៣៥កេស ទឹកស៉ីអ៉ីវចំនួន ៧០យួរ ទឹកត្រីចំនួន ៧០យួរ ទឹកបរិសុទ្ធចំនួន ១៧៥កេស ទឹកក្រូចចំនួន ១៧៥កេស ទឹកដោះគោចំនួន ៣៥កេស ស្ករសចំនួន ១៧៥គីឡូក្រាម តែ ៧០គីឡូក្រាម និងបច្ច័យចំនួន ១,៧៥០ដុលារ ព្រមទាំងចែកជូនក្រមា និងថវិកាដល់យាយជីតាជីដែលចូលក្នុងកម្មវិធីនេះ៕ | 2020-06-28T17:50:00+07:00 | freshnewsasia.com | https://m.freshnewsasia.com/index.php/en/localnews/163676-2020-06-28-03-50-48.html |
e192048b-b2c9-4970-98fc-93771020f9ae | «វិស័យមូលបត្រ នៅពេលកម្ពុជាជួបប្រទះវិបត្តិនៃជំងឺកូវីដ១៩» ជាប្រធានបទកិច្ចសម្ភាសកម្មវិធី «ភ្ញៀវពិសេសប្រចាំសប្តាហ៍» ផ្សាយនៅថ្ងៃចន្ទស្អែកនេះ | កម្មវិធី សម្រាប់នៅថ្ងៃចន្ទ ទី២៩ ខែមិថុនា ឆ្នាំ២០២០ លោក ស៊ូ សុជាតិ អគ្គនាយកគណៈកម្មការមូលបត្រកម្ពុជា នឹងពន្យល់ជុំវិញប្រធានបទ៖ ក្នុងកម្មវិធី របស់ទូរទស្សន៍ Fresh News។ ការផ្សាយនៃកិច្ចសម្ភាសរវាងអង្គភាពព័ត៌មាន Fresh News និងលោក ស៊ូ សុជាតិ ធ្វើឡើងនៅម៉ោង២រសៀល និងម៉ោង៩យប់ ថ្ងៃទី២៩ ខែមិថុនា ឆ្នាំ២០២០ ហើយក៏នឹងមានការផ្សាយឡើងវិញ នៅម៉ោង២រសៀល និងម៉ោង៩យប់ ថ្ងៃអង្គារ ថ្ងៃសុក្រ និងថ្ងៃសៅរ៍ផងដែរ (ក្នុងសប្តាហ៍ដដែល)។ សូមប្រិយមិត្តរង់ចាំ និងតាមដានការផ្សាយ របស់បណ្តាញព័ត៌មាន Fresh News, ទូរទស្សន៍ព័ត៌មាន Fresh News ផ្សាយតាមរយៈទូរទស្សន៍ខ្សែកាបទូទាំងប្រទេស, ទូរទស្សន៍ Fresh News, Computer, Facebook & Youtube Fresh News. | 2020-06-28T15:30:00+07:00 | freshnewsasia.com | https://m.freshnewsasia.com/index.php/en/localnews/163667-2020-06-28-01-30-57.html |
0c41fe2e-ada2-4885-8243-445a3f0d89f5 | សម្តេចតេជោ ហ៊ុន សែន ជឿជាក់ថាការចូលរួមយ៉ាងសកម្មរបស់ប្រជាជនគ្រប់រូប នឹងធ្វើឲ្យកម្ពុជាយកឈ្នះលើសមរភូមិប្រយុទ្ធនឹងជំងឺកូវីដ-១៩ (Video inside) | សម្តេចតេជោ ហ៊ុន សែន ប្រធានគណបក្សប្រជាជនកម្ពុជា បានបង្ហាញនូវការសង្ឃឹមជឿជាក់ថា ការចូលរួមយ៉ាងសកម្មរបស់បងប្អូនប្រជាជន នឹងធ្វើឲ្យប្រទេសកម្ពុជា ទទួលបានជោគជ័យលើសមរភូមិប្រយុទ្ធប្រឆាំងនឹងជំងឺកូវីដ១៩ ជាក់ជាមិនខាន។ ការលើកឡើងយ៉ាងដូច្នេះរបស់សម្តេចតេជោ ហ៊ុន សែន ធ្វើឡើងក្នុងសារអបអរសាទរថ្ងៃគម្រប់ខួប៦៩ឆ្នាំ នៃការបង្កើតគណបក្សប្រជាជនកម្ពុជា ថ្ងៃទី២៨ ខែមិថុនា ឆ្នាំ២០២០។ សម្តេចតេជោ ហ៊ុន សែន បានបញ្ជាក់ក្នុងសាររបស់សម្តេចយ៉ាងដូច្នេះថា ។ សម្តេចតេជោក៏បានអំពាវនាវដល់គណៈកម្មាធិការគណបក្សនៅគ្រប់ថ្នាក់ សមាជិក សមាជិកាគណបក្សគ្រប់រូប និងបងប្អូនជនរួមជាតិនៅទូទាំងប្រទេស ចូលរួមអនុវត្តឱ្យបានម៉ត់ចត់តាមការណែនាំរបស់រាជរដ្ឋាភិបាល និងការណែនាំរបស់ក្រសួងសុខាភិបាល អំពីវិធានការនានា ដើម្បីបញ្ចៀសការឆ្លងជំងឺកូវីដ-១៩ ដល់បុគ្គលម្នាក់ៗ និងសហគមន៍ ព្រមទាំងរក្សាប្រក្រតីភាពនៃជីវភាព ផលិតកម្ម និងការងាររបស់ប្រជាជន។ សម្តេចតេជោ ហ៊ុន សែន ក៏បានបញ្ជាក់ថា នៅក្នុងឆ្នាំនេះ ដោយសភាពការណ៍ជាតិ ត្រូវប្រឈមនឹងការលំបាកថ្មីដ៏ធំ ដែលបណ្ដាលមកពីជំងកូវីដ-១៩ ដែលកំពុងរាតត្បាតជាសាកលនៅគ្រប់ប្រទេសនោះ គណៈអចិន្ត្រៃយ៍នៃគណៈកម្មាធិការកណ្ដាល បានសម្រេចផ្អាកការប្រារព្ធពិធីរំឭកខួបកំណើត គណបក្សនៅក្នុងឆ្នាំនេះសិន ដើម្បីប្រមូលផ្តុំការខិតខំជម្នះដោះស្រាយនូវផលវិបាកនៃជំងឺកូវីដ១៩។ សូមជម្រាបថា នៅថ្ងៃទី២៨ ខែមិថុនា ឆ្នាំ២០២០នេះ ក្រសួងសុខាភិបាលបានប្រកាសពីការរកឃើញអ្នកជំងឺកូវីដ១៩ ពីរនាក់ថ្មីទៀត ធ្វើចំនួនអ្នករកឃើញកើតជំងឺកូវីដ១៩ នៅកម្ពុជាសរុបចំនួន ១៤១នាក់។ ក្នុងនោះព្យាបាលជាចំនួន ១២៩នាក់ និងកំពុងសម្រាកព្យាបាលចំនួន ១២នាក់៕ | 2020-06-28T15:15:00+07:00 | freshnewsasia.com | https://m.freshnewsasia.com/index.php/en/localnews/163664-2020-06-28-01-15-48.html |
b591c0b0-2aa0-4a97-8eb2-e0e0db936348 | TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ ពីរនាក់ថ្មីទៀត ជាករណីនាំចូលពីម៉ាឡេស៊ី (Video inside) | ក្រសួងសុខាភិបាល បានប្រកាសឱ្យដឹងនៅថ្ងៃទី២៨ ខែមិថុនា ឆ្នាំ២០២០នេះថា រកឃើញអ្នកកើតជំងឺកូវីដ១៩ ពីរនាក់ថ្មីទៀតហើយ។ អ្នករកឃើញកើតជំងឺកូវីដ១៩ថ្មីនេះ ទើបត្រឡប់មកពីប្រទេសម៉ាឡេស៊ី កាលពីថ្ងៃទី២៦ ខែមិថុនា កន្លងទៅនេះ។ ក្រសួងសុខាភិបាល បានឱ្យដឹងថា បុរសជនជាតិខ្មែរដែលទើបរកឃើញជំងឺកូវីដ១៩នេះ ម្នាក់រស់នៅខេត្តត្បូងឃ្មុំ និងម្នាក់ទៀតរស់នៅខេត្តកណ្តាល។ បច្ចុប្បន្នពួកគេទាំងពីរនាក់ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ។ ក្រសួងសុខាភិបាល បានបញ្ជាក់ដែរថា ជើងហោះហើរដែលអ្នកទើបរកឃើញកើតជំងឺកូវីដ១៩នេះ មានអ្នកដំណើរសរុបចំនួន ១០៧នាក់ (ស្ត្រី ៣៨នាក់ និងបុរស ៦៩នាក់)។ អ្នកដំណើរអស់មានជនជាតិខ្មែរចំនួន១០៥នាក់ (ស្ត្រី ៣៦នាក់) និងជនជាតិម៉ាឡេស៊ីចំនួន ០២នាក់ (ស្ត្រី)។ ក្រសួងបន្ថែមថា អ្នកដំណើរជនជាតិខ្មែរចំនួន ១០៣នាក់ផ្សេងទៀត ដែលមានលទ្ធផលតេស្ត អវិជ្ជមានវីរុសកូវីដ-១៩ ត្រូវ បានបន្តស្នាក់នៅមណ្ឌលចត្តាឡីស័កជម្ពូន១ រាជធានីភ្នំពេញ (សម្រាប់អ្នកដែលមិនមានលទ្ធភាពបង់ ថ្លៃសណ្ឋាគារ) ដើម្បីរង់ចាំការដឹកជញ្ជូនទៅបន្តធ្វើចត្តាឡីស័កនៅតាមបណ្ដាខេត្តដែលពួកគាត់រស់នៅ។ សូមបញ្ជាក់ថា គិតត្រឹមព្រឹកថ្ងៃទី២៨ ខែមិថុនា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩សរុបចំនួន ១៤១នាក់។ ក្នុងនោះព្យាបាលជាចំនួន ១២៩នាក់ និងកំពុងសម្រាកព្យាបាលចំនួន ១២នាក់៕ | 2020-06-28T14:29:00+07:00 | freshnewsasia.com | https://m.freshnewsasia.com/index.php/en/localnews/163660-2020-06-28-00-29-35.html |
ce6e5b69-70d8-41c8-8289-f1a61bd485b8 | រកឃើញអ្នកកើតជំងឺកូវីដ១៩ ពីរនាក់ ទៀត មកពីម៉ាឡេស៊ី | ភ្នំពេញ ៖ ក្រសួងសុខាភិបាល រកឃើញអ្នកកើតជំងឺកូវីដ១៩ ពីរនាក់ថ្មីទៀត ដែលទើបត្រឡប់មកពីប្រទេសម៉ាឡេស៊ី កាលពីថ្ងៃទី២៦ ខែមិថុនា ។ គិតត្រឹមព្រឹកថ្ងៃទី២៨ ខែមិថុនា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩សរុបចំនួន ១៤១នាក់ ក្នុងនោះព្យាបាលជាចំនួន ១២៩នាក់ និងកំពុងសម្រាកព្យាបាលចំនួន ១២នាក់។ ក្រសួងសុខាភិបាល បានប្រកាសឱ្យដឹងនៅថ្ងៃទី២៨ ខែមិថុនា ឆ្នាំ២០២០នេះថា បុរសជនជាតិខ្មែរដែលទើបរកឃើញជំងឺកូវីដ១៩នេះ ម្នាក់រស់នៅខេត្តត្បូងឃ្មុំ និងម្នាក់ទៀតរស់នៅខេត្តកណ្តាល។ បច្ចុប្បន្នពួកគេទាំងពីរនាក់ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ។ ក្រសួងសុខាភិបាល បានបញ្ជាក់ដែរថា ជើងហោះហើរដែលអ្នកទើបរកឃើញកើតជំងឺកូវីដ១៩នេះ មានអ្នកដំណើរសរុបចំនួន ១០៧នាក់ (ស្ត្រី ៣៨នាក់ និងបុរស ៦៩នាក់)។ អ្នកដំណើរអស់មានជនជាតិខ្មែរចំនួន១០៥នាក់ (ស្ត្រី ៣៦នាក់) និងជនជាតិម៉ាឡេស៊ីចំនួន ២នាក់ (ស្ត្រី)។ អ្នកដំណើរជនជាតិខ្មែរចំនួន ១០៣នាក់ផ្សេងទៀត ដែលមានលទ្ធផលតេស្ត អវិជ្ជមានវីរុសកូវីដ-១៩ ត្រូវ បានបន្តស្នាក់នៅមណ្ឌលចត្តាឡីស័កជម្ពូន១ រាជធានីភ្នំពេញ (សម្រាប់អ្នកដែលមិនមានលទ្ធភាពបង់ ថ្លៃសណ្ឋាគារ) ដើម្បីរង់ចាំការដឹកជញ្ជូនទៅបន្តធ្វើចត្តាឡីស័កនៅតាមបណ្ដាខេត្តដែលពួកគាត់រស់នៅ៕ | 2020-06-28T09:41:44+07:00 | cen.com.kh | https://cen.com.kh/archives/220220.html |
40424aba-5c9f-4fb6-a966-8cbe639f9fcc | រដ្ឋ ៥ នៅសហរដ្ឋអាមេរិកមានករណីឆ្លងជំងឺកូវីដ១៩ ប្រចាំថ្ងៃខ្ពស់បំផុតពុំធ្លាប់មានពីមុនមក | មជ្ឈមណ្ឌលគ្រប់គ្រង និងបង្ការជំងឺរបស់សហរដ្ឋអាមេរិក កាលពីថ្ងៃសៅរ៍ បានរាយការណ៍អំពីករណីឆ្លងថ្មីនៃជំងឺកូវីដ១៩ ចំនួន ៤៤.៦០៦ ករណី ចាប់តាំងពីថ្ងៃសុក្រមក ដែលធ្វើឲ្យចំនួនឆ្លងសរុបកើនដល់ ២.៤៥៩.៤៧២ ករណី។ មជ្ឈមណ្ឌលនេះក៏បានឲ្យដឹងទៀតថា ករណីស្លាប់ថ្មីនៅក្នុងសហរដ្ឋអាមេរិកដោយសារជំងឺនេះមានចំនួន ៦៥១ ករណី ដែលធ្វើឲ្យករណីស្លាប់សរុបកើនដល់ ១២៤. ៩៧៦ ករណី។ កាលពីថ្ងៃសៅរ៍ រដ្ឋចំនួន ៥ របស់សហរដ្ឋអាមេរិក បានរាយការណ៍ពីករណីឆ្លងជំងឺកូវីដ១៩ ប្រចាំថ្ងៃកើនឡើងខ្ពស់បំផុតមិនធ្លាប់មានពីមុនមក។ រដ្ឋ Florida បានរាយការណ៍ថាមានករណីឆ្លងថ្មីចំនួន ៩.៥៨៥ ករណី ចំណែកឯរដ្ឋ Georgia មានករណីឆ្លងថ្មី ចំនួន ១.៩៩០ ករណី។ រដ្ឋ South Carolina មានករណីឆ្លងថ្មីចំនួន ១.៦០៤ ករណី។ រដ្ឋ Arizona មានករណីឆ្លងថ្មីចំនួន ៣.៥៩១ ករណី រីឯរដ្ឋ Nevada វិញ មានករណីឆ្លងថ្មីចំនួន ១.០៩៩ ករណី។ តួលេខករណីឆ្លងថ្មីប្រចាំថ្ងៃខ្ពស់បំផុតមិនធ្លាប់មានពីមុនមកនេះ បង្ហាញឲ្យឃើញពីការឆ្លងរាលដាលជំងឺកូវីដ១៩ នៅតាមបណ្ដារដ្ឋនៅប៉ែកខាងត្បូងនិងប៉ែកខាងលិចក្នុងសហរដ្ឋអាមេរិក។ ជំងឺកូវីដ១៩ នេះក៏កំពុងតែឆ្លងរាលដាលនៅក្នុងរដ្ឋ Texas ផងដែរ ដែលករណីឆ្លងថ្មីជាង ៥.៧០០ ករណី ត្រូវបានរាយការណ៍កាលពីថ្ងៃសៅរ៍ ហើយករណីស្លាប់ថ្មីមានចំនួន ៤២ ករណី ដែលធ្វើឲ្យតួលេខស្លាប់សរុបដោយសារជំងឺនេះនៅក្នុងរដ្ឋ Texas កើនឡើងដល់ជិត ២.៤០០ ករណី។ លោក Greg Abbott អភិបាលរដ្ឋ Texas បានដាក់បម្រាមជាថ្មីទៀតលើការទទួលទានអាហារក្នុងភោជនីយដ្ឋាន និងបានបិទកន្លែងផឹកស្រានានា។ សហរដ្ឋអាមេរិកនៅតែមានករណីឆ្លងជំងឺកូវីដ១៩ ច្រើនជាងគេបំផុតនៅក្នុងពិភពលោក ដែលមានជិត ២ លាន ៥ សែន ករណី ដែលស្មើនឹងប្រមាណ ១ ភាគ ៤ នៃករណីឆ្លងសរុបនៅទូទាំងពិភពលោក។ នេះបើយោងតាមទិន្នន័យរបស់មជ្ឈមណ្ឌលគ្រប់គ្រងនិងបង្ការជំងឺរបស់សហរដ្ឋអាមេរិក។ ប្រទេសប្រេស៊ីលមានករណីឆ្លងច្រើនបំផុតលំដាប់ទីពីរបន្ទាប់ពីសហរដ្ឋអាមេរិក ដែលមានចំនួនជិត ១ លាន ៣ សែន ករណី ខណៈដែលរុស្ស៊ីស្ថិតនៅលំដាប់ទីបី ដែលមានចំនួនជិត ៦២៧.០០០ ករណី។ ករណីស្លាប់នៅប្រេស៊ីលកើនដល់ជាង ៥៧.០០០ ករណី៕ | 2020-06-28T07:00:00+07:00 | khmer.voanews.com | https://khmer.voanews.com/a/five-us-states-report-record-amount-of-daily-coronavirus-cases/5480513.html |
0cd5a1fe-6c94-46b0-bee7-754aa3198f81 | គ្រួសារក្រីក្រ និងងាយរងគ្រោះក្នុងអំឡុងពេលជំងឺកូវីដ-១៩ នាំគ្នាមកផ្ទៀងផ្ទាត់ប័ណ្ណសមធម៌នៅសាលាឃុំជ្រៃបាក់ ស្រុករលាប្អៀរ ដើម្បីបើកប្រាក់ឧបត្ថម្ភ | នៅសាលាឃុំជ្រៃបាក់ ស្រុករលាប្អៀរ ខេត្តកំពង់ឆ្នាំង ប្រជាពលរដ្ឋដែលរងផលប៉ះពាល់ផ្នែកជីវភាព ក្នុងអំឡុងពេលប្រយុទ្ធនឹងជំងឺកូវីដ-១៩ រយៈពេលប៉ុន្មានខែកន្លងទៅនេះ បាននាំគ្នាមកធ្វើការផ្ទៀងផ្ទាត់ប័ណ្ណសមធម៌ ដើម្បីទទួលប្រាក់ឧបត្ថម្ភដែលផ្ដល់ជូនដោយរាជរដ្ឋាភិបាល។ លោកស្រី ជុំ ពៅ ជំទប់ទីពីរឃុំជ្រៃបាក់ ដែលមានតួនាទីកាន់ម៉ាស៊ីន ពិនិត្យផ្ទៀងផ្ទាត់ប័ណ្ណសមធម៌ បានបញ្ជាក់ថា ពាក់ព័ន្ធទៅនឹងការផ្ទៀងផ្ទាត់ប័ណ្ណសមធម៌ របស់ពលរដ្ឋក្រីក្រី ដែលងាយរងគ្រោះក្នុងអំឡុងពេលប្រយុទ្ធជំងឺកូវីដ-១៩ ប្រជាពលរដ្ឋដែលមានប័ណ្ណសមធម៌ទាំងអស់បានយកមកផ្ទៀងផ្ទាត់ នៅសាលាឃុំសារជាថ្មី ដោយសារតែប័ណ្ណសមធម៌របស់ពួកគាត់ ដែលបានផ្ដល់ឲ្យកាលពីឆ្នាំ២០១៧ មកដល់បច្ចុប្បន្ន គឺមានការប្រែប្រួល ដោយសារការរៀបចំថ្មីពីក្រសួងផែនការ។ លោកស្រីថា ប្រជាពលរដ្ឋដែលមានប័ណ្ណសមធម៌ហើយ បានយកមកពិនិត្យបញ្ជីឈ្មោះ ហើយរកមិនឃើញមានឈ្មោះនៅក្នុងបញ្ជីនោះ ពួកគាត់ក៏អាចដាក់ពាក្យ ស្នើសុំប្រាក់ឧបត្ថម្ភសារជាថ្មី មកខាងសាលាឃុំ ដើម្បីក្រុមការងាររបស់ឃុំជួយសរសេរពាក្យស្នើសុំ។ បន្ទាប់មកក្រុមការងារភូមិឃុំ និងមន្ទីរផែនការខេត្ត និងចុះទៅសម្ភាសន៍ដល់ផ្ទះរឯការជាប់ ឬធ្លាក់ គឺមន្ទីរផែនការជាអ្នកវាយតម្លៃ និងផ្ដល់ពិន្ទុជូននៅពេលក្រោយ ហេតុនេះប្រជាពលរដ្ឋទាំងអស់ ក្រោយពីធ្វើការវាយតម្លៃជាក់ស្ដែង របស់ក្រុមការងារចម្រុះ ហើយជាលទ្ធផលបានជាប់ហើយនោះ នឹងទទួលបានបា្រក់ឧបត្ថម្ភពីរាជរដ្ឋាភិបាលដូចៗគ្នាផងដែរ។ ដោយឡែកប្រជាពលរដ្ឋ ក្រោយពីមកពិនិត្យបញ្ជីឈ្មោះ និងប័ណ្ណសមធម៌ ដែលមានឈ្មោះនៅក្នុងបញ្ជីនេះហើយ ពួកគាត់អាចចេញទៅវិញ ដកប្រាក់បានភ្លាមៗ តាមរយៈភ្នាក់ងារវីង តែមួយគត់ដែលនៅជិតផ្ទះបងប្អូន។ ប្រជាពលរដ្ឋដែលបានមកពិនិត្យផ្ទៀងផ្ទាត់បញ្ជីឈ្មោះ នៅសាលាឃុំជ្រៃបាក់ បានថ្លែងអំណរគុណ ដល់ប្រមុខនៃរាជរដ្ឋាភិបាល ដែលតែងគិតគូរដល់សុខទុក្ខប្រជាពលរដ្ឋ នៅតាមមូលដ្ឋានដែលកំពុងជួបការខ្វះខាត ក្នុងនោះដែរ ពួកគាត់ក៏បានជូនពរដល់សម្ដេចតេជោ ហ៊ុន សែន ជួបប្រទះតែសេចក្តីសុខ និងអាយុយឺនយូរ ដើម្បីបន្តដឹកនាំប្រជាពលរដ្ឋខ្មែរ ឲ្យជួបតែសេចក្តីសុខ និងភាពសម្បូរសប្បាយជារៀងរហូតតរៀងទៅ។ លោក ចាន់ ឡេង ជំទប់ទីមួយឃុំជ្រៃបាក់ បានឲ្យដឹងថា ការរៀបចំអញ្ជើញប្រជាពលរដ្ឋដែលមានប័ណ្ណសមធម៌មកពិនិត្យ និងផ្ទៀងផ្ទាត់បញ្ជីឈ្មោះ នៅក្នុងសាលាឃុំជ្រៃបាក់នេះ គឺប្រព្រឹត្តទៅរយៈពេល២ថ្ងៃជាប់គ្នាមកហើយ គឺនៅថ្ងៃទី២៥-២៦ ខែមិថុនា ឆ្នាំ២០២០ ក្នុងរយៈពេលពីរថ្ងៃនេះ ការផ្ទៀងផ្ទាត់បញ្ជីឈ្មោះប្រជាពលរដ្ឋ បានចំនួន៣ភូមិ ក្នុងចំណោម១៦ភូមិ ក្នុងឃុំជ្រៃបាក់ ក្នុងនោះប្រជាពលរដ្ឋចំនួន៩៣គ្រួសារ ដែលមានឈ្មោះនៅក្នុងប្រព័ន្ធ ប័ណ្ណសមធម៌ ចំណែក៣២គ្រួសារ មានប័ណ្ណសមធម៌ដែរ តែមិនមានឈ្មោះនៅក្នុងបញ្ជី។ តែទោះជាយ៉ាងនេះក្តី លោកពន្យល់ប្រជាពលរដ្ឋ ដែលមិនមានឈ្មោះនៅក្នុងប្រព័ន្ធដែរថា ដោយសុំឲ្យពួកគាត់មានការយោគយល់ ហើយពួកគាត់ អាចដាក់ពាក្យស្នើសុំមកខាងសាលាឃុំសារជាថ្មី។ បន្ទាប់ពីដាក់ពាក្យហើយខាងអាជ្ញាធរភូមិឃុំ និងមន្ទីរផែនការ នឹងចុះទៅដល់ផ្ទះរបស់ប្រជាពលរដ្ឋ ដើម្បីពិនិត្យលទ្ធភាពជាក់ស្ដែង នឹងធ្វើការសម្ភាសន៍សាជាថ្មីម្ដងទៀត មិនថាអ្នកដែលមានប័ណ្ណសមធម៌ហើយ តែមិនមានឈ្មោះនៅក្នុងប្រព័ន្ធនោះទេ ប្រជាពលរដ្ឋទូទៅនៅក្នុងឃុំ ក៏អាចដាក់ពាក្យស្នើសុំការឧបត្ថម្ភនូវថវិកា ពីរាជរដ្ឋាភិបាលបានដែរ ប្រសិនបើបងប្អូនជួបបញ្ហាផ្នែកជីវភាព ក្នុងអំឡុងពេលប្រយុទ្ធជំងឺកូវីដ-១៩នេះ ពិតប្រាកដមែន៕ | 2020-06-28T01:29:00+07:00 | freshnewsasia.com | https://m.freshnewsasia.com/index.php/en/localnews/163642-2020-06-27-11-29-51.html |
f5bbc7c4-afb4-4d01-a194-967ef70eeeb8 | Visa ប្តេជ្ញាគាំទ្រអាជីវកម្មខ្នាតតូច១០លានកន្លែង នៅតំបន់អាស៊ីប៉ាស៊ីហ្វិក បន្ទាប់ពីរងផលប៉ះពាល់ដោយជំងឺកូវីដ-១៩ | ក្រុមហ៊ុន Visa បានប្រកាសពីការប្តេជ្ញាចិត្តក្នុងការគាំទ្រអាជីវកម្មខ្នាតតូចចំនួន១០លានកន្លែង នៅទូទាំងតំបន់អាស៊ីប៉ាស៊ីហ្វិក ក្នុងការត្រឡប់មកធ្វើអាជីវកម្មឡើងវិញ បន្ទាប់ពីរងផលប៉ះពាល់នៃការរីករាលដាល ពីជំងឺរាតត្បាតកូវីដ-១៩។ ការប្រកាសប្តេជ្ញាចិត្តបែបនេះ របស់ក្រុមហ៊ុន Visa បានបើកដំណើរការវិទ្យាស្ថានថ្មី ដើម្បីជំរុញការងើបឡើងវិញ នៃអាជីវកម្មខ្នាតតូចនឹងផ្ដល់ធនធាន ដើម្បីជួយឱ្យអាជីវកម្ម ទទួលយកការទូទាត់ប្រាក់តាមបែបឌីជីថល ក្នុងការបង្កើតវត្តមាននៅលើបណ្ដាញអ៊ីនធើណិត។ ក្រុមហ៊ុន Visa កំពុងណែនាំកម្មវិធី ព្រមទាំងផ្តល់នូវដំណោះស្រាយជាច្រើន ដើម្បីជួយសហគ្រាសធុនតូច និង មធ្យម (SMEs) ដើម្បីជំរុញការលក់ប្រកបដោយប្រសិទ្ធភាព តាមរយៈការទទួលយកការទូទាត់តាមបែបឌីជីថល ដើម្បីឆ្លើយតបនឹងតម្រូវការកើនឡើង នៃការទូទាត់ដោយមិនប្រើសាច់ប្រាក់សុទ្ធ ទាំងតាមប្រព័ន្ធអ៊ីនធើណេត និងនៅក្នុងហាងលក់ទំនិញនានា។ ក្រុមហ៊ុន Visa ក៏បានបង្កើតវិទ្យាស្ថានពង្រឹងវិស័យសេដ្ឋកិច្ច Visa (VEEI) ដែលផ្តោតលើបញ្ហាសេដ្ឋកិច្ច និងសង្គមរួមទាំងបញ្ហាដែលសហគ្រាសធុនតូច និងមធ្យមកំពុងប្រឈមជាមួយផល់ប៉ះពាល់នៃមេរោគរាតត្បាត ព្រមទាំងការបញ្ឈប់ ការរើសអើងជាតិសាសន៍ និងគម្លាតនៃយេនឌ័រ។ ការគាំទ្រអាជីវកម្មចំនួន ១០លានកន្លែង គឺជាផ្នែកមួយនៃកម្មវិធីទូទាំងពិភពលោករបស់ក្រុមហ៊ុន Visa ដែលផ្ដល់ការគាំទ្រដល់ អាជីវកម្មខ្នាតតូចសរុបចំនួន ៥០លានកន្លែងនៅជុំវិញពិភពលោក។ អាជីវកម្មខ្នាតតូច ដើរតួយ៉ាងសំខាន់ក្នុងការជួយ សហគមន៍ឱ្យដំណើរការឡើងវិញ ព្រោះថាអាជីវកម្មនេះ បានផ្ដល់ការងារជាងពាក់កណ្តាល នៃការងារសរុបនៅជុំវិញពិភពលោកហើយ ស្ថិតក្នុងចំណោមអាជីវកម្មដែលងាយទទួលរងផលប៉ះពាល់ធ្ងន់ធ្ងរជាងគេ ពីជំងឺរាតត្បាត។ នៅអាស៊ីប៉ាស៊ីហ្វិក សហគ្រាសធុនតូចនិងមធ្យម មានច្រើនជាង៩០ភាគរយ នៃអាជីវកម្មទាំងអស់ ហើយចំនួន ៥០ភាគរយគឺជាការងារដែលប្រើកម្លាំងពលកម្ម។ ក្រៅពីផលប៉ះពាល់ផ្នែកសេដ្ឋកិច្ច ជំងឺ COVID-19 កំពុងជួយជំរុញឱ្យមានការប្រើប្រាស់ តាមរយៈប្រព័ន្ធឌីជីថលហើយ ប្រជាជនចាប់ផ្តើមស្វែងរកមធ្យោបាយថ្មីៗ ក្នុងការទូទាត់ដោយមិនចាំបាច់ប៉ះពាល់ផ្ទាល់ ជាមួយម៉ាស៊ីនគិតប្រាក់ រហូតធ្វើឱ្យមានកើនឡើងនៃការទិញទំនិញតាមប្រព័ន្ធអីនធឺណេត (eCommerce) ដោយសារតែមិនអាចចាកចេញពីផ្ទះ អតិថិជនជ្រើសរើសការបព្ជារទិញ តាមរយៈប្រព័ន្ធអ៊ីនធឺណេតជំនួសឱ្យការចេញទៅទិញនៅហាងនានាវិញ។ នៅតំបន់អាស៊ីប៉ាស៊ីហ្វិក អតិថិជន ៤១ភាគរយ បានធ្វើប្រតិបត្តិការទិញទំនិញ តាមរយៈប្រព័ន្ធអ៊ីនធឺណេតចំនួន ៥ដង ឬញឹកញាប់ជាងនេះក្នុងរយៈពេល ៣ខែចុងក្រោយ។ អតិថិជនចំនួនបីភាគបួននៅក្នុងតំបន់បាននិយាយថា ពួកគេនឹងបន្តប្រើប្រាស់ការទូទាត់តាមរយៈឌីជីថល ជំនួសឱ្យការត្រលប់ទៅប្រើប្រាស់សាច់ប្រាក់សុទ្ធវិញ បើទោះបីជាមានការថយចុះនៃការរីករាលដាលនៃជំងឺរាតត្បាតនៅជុំវិញពិភពលោកក៏ដោយ។ លោក Chris Clark ប្រធាននាយកប្រតិបត្តិប្រចាំតំបន់អាស៊ីប៉ាស៊ីហ្វិក របស់ក្រុមហ៊ុន Visa បានថ្លែងថា៖ ។ លោកបន្តថា៖ «តួនាទី និងបទពិសោធន៍របស់ក្រុមហ៊ុន Visa ក្នុងវិស័យទូទាត់អាចជួយផ្តល់នូវមធ្យោបាយ ដើម្បីឱ្យសហគ្រាសធុនតូច និងមធ្យមសម្របខ្លួនទៅនឹងវិធីសាស្រ្តថ្មីៗ ដើម្បីគ្រប់គ្រង និងធ្វើឱ្យអាជីវកម្មរបស់ពួកគេមានការរីកលូតលាស់នៅក្នុងវិស័យឌីជីថល ក្នុងដំណាក់កាលងើបឡើងវិញ។ * ពង្រឹងអាជីវកម្មតាមបែបឌីជីថលជាជំហ៊ានដំបូង៖ ក្រុមហ៊ុន Visa បានបង្កើតមជ្ឈមណ្ឌលធនធានតាមប្រព័ន្ធអ៊ីនធឺណេត ដែលឥឡូវមាននៅជាង ២០ប្រទេស ដែលជួយផ្តល់នូវព័ត៌មានអំពីវិធីចាប់ផ្តើម ការដំណើរការ និងការពង្រីកអាជីវកម្មខ្នាតតូចតាមរយៈប្រព័ន្ធឌីជីថល។ ក្រុមហ៊ុន Visa កំពុងតែចាប់ដៃគូជាមួយក្រុមហ៊ុនដែលឈានមុខ ផ្នែកពាណិជ្ជកម្មតាមប្រព័ន្ធអីនធឺណេតដូចជា Shopify និង Boutir ដើម្បីជួយអាជីវកម្មក្នុងស្រុក អាចប្រកបអាជីវកម្មតាមរយៈប្រព័ន្ធអ៊ីនធឺណេតបានផងដែរ។ ក្រុមហ៊ុន Visa នឹងបន្តពង្រីកភាពជាដៃគូជាសកលរបស់ខ្លួនជាមួយ IFundWomen ប្រចាំតំបន់អាស៊ីប៉ាស៊ីហ្វិកដោយផ្តល់នូវជំនួយ និងការបណ្តុះបណ្តាលតាមរយៈប្រព័ន្ធឌីជីថល ទៅដល់អាជីវកម្មខ្នាតតូចដែលគ្រប់គ្រង់ដោយស្ត្រីនៅក្នុងប្រទេសឥណ្ឌា។ * ជំរុញការលើកទឹកចិត្តដល់ការទូទាត់តាមរយៈប្រព័ន្ធឌីជីថល៖ ការដាក់ឱ្យមានបច្ចេកវិទ្យាទូទាត់ដោយ មិនប៉ះពាល់ដោយផ្ទាល់ ពិតជាមានសារៈសំខាន់ក្នុងការធ្វើឱ្យពាណិជ្ជកម្មមានដំណើរការលឿន និងមានសុវត្ថិភាពជាងមុន។ ក្រុមហ៊ុន Visa កំពុងធ្វើការណែនាំអំពីការទូទាត់តាមរយៈប្រព័ន្ធឌីជីថល ដែលមានតម្លៃសមរម្យ រួមទាំងមធ្យោបាយទូទាត់ផ្សេងទៀតដែលមិនត្រូវការប្រព័ន្ធទូរទាត់ប្រាក់នៅកន្លែងលក់ ដោយអាចប្រើទូរស័ព្ទចល័តរបស់អាជីវករ ទៅជាម៉ាស៊ីនទូទាត់ជំនួសបានថែមទៀតផង។ ក្រុមហ៊ុន Visa និងដៃគូពាណិ្ជកម្មរបស់យើងបានដាក់ឱ្យប្រើប្រាស់ ការទូទាត់ដោយយកកាត ដាក់ពីលើទូរស័ព្ទដើម្បីទូទាត់ (tap to phone solutions) នៅប្រទេសម៉ាឡេស៊ី រួមជាមួយទីផ្សារដ៏ទៃទៀត នៅតំបន់អាស៊ីប៉ាស៊ីហ្វិកដូចជា ប្រទេសអូស្ត្រាលី ហុងកុង ឥណ្ឌា តៃវ៉ាន់ និង វៀតណាម។ ក្រុមហ៊ុន Visa កំពុងគាំទ្រសហគ្រាសធុនតូច និងមធ្យម ក្នុងការទូទាត់ប្រាក់តាមបែបឌីជីថល ពីសហគ្រាសមួយទៅសហគ្រាសមួយថែមទៀតផង។ យោងតាមរយៈការទូទាត់តាមបែបឌីជីថល ដោយការប្រើប្រាស់ Visa កាត សម្រាប់អាជីវកម្ម សហគ្រាសធុនតូច និងមធ្យមអាចទទួលបាននូវអត្ថប្រយោជន៍ខ្ពស់ ក្នុងការគ្រប់គ្រងដើមទុនដើម្បីធ្វើអាជីវកម្មប្រកបដោយប្រសិទ្ធភាព។ ក្រុមហ៊ុន Visa បានរៀបចំការផ្តល់ជូនដៃគូពិសេសសម្រាប់សហគ្រាសធុនតូច និងមធ្យម ដែលប្រើប្រាស់ Visa កាតសម្រាប់អាជីវកម្ម ដែលអាចចូលទៅកាន់ទម្រង់គណនេយ្យដោយប្រើប្រព័ន្ធអ៊ីនធឺណេត (Cloud) និងវគ្គសិក្សាស្តីពី ការធ្វើទីផ្សារតាមរយៈប្រព័ន្ធឌីជីថលផងដែរ។ *ជំរុញការលើកទឺកចិត្តដល់ការជួយអាជីវកម្មក្នុងស្រុក៖ ភាពជាដៃគូរបស់ក្រុមហ៊ុន Visa លើកទឹកចិត្តអតិថិជនឱ្យទិញទំនិញក្នុងស្រុក និងរំលឹកពួកគេថា កន្លែងដែលពួកគេជ្រើសរើសទិញទំនិញពិតជាសំខាន់ក្នុងការជួយអាជីវកម្មក្នុងស្រុក។ គម្រោង Back to Business ( ) របស់ Visa ដែលជាឧបករណ៍តាមប្រព័ន្ធអ៊ិនធើណេត ដែលជួយឱ្យអាជីវកម្ម អាចនឹងបើកដំណើរការនៅក្នុងអំឡុងពេលមានជំងឺរាតត្បាត ឬគ្រោះមហន្តរាយធម្មជាតិ ឥឡូវនេះកំពុងដាក់ឱ្យដំណើរការក្នុងប្រទេសអូស្រ្តាលី នូវែលសេឡង់ និងសហរដ្ឋអាមេរិក ហើយនឹងពង្រីកបន្ថែមទៀតនៅទូទាំងពិភពលោក។ ក្រុមហ៊ុន Visa បានដាក់ចេញគំនិតផ្តួចផ្តើមថ្មីដែលមានឈ្មោះថា «កន្លែងដែលអ្នកជ្រើសរើសទិញទំនិញពិតជាសំខាន់ -Where You Shop Matter» នៅប្រទេរសអូស្រ្តាលី និង នូវែលសេឡង់ ដែលអាចជួយផ្តល់លទ្ធភាពដល់សហគ្រិន និង លើកទឹកចិត្តអតិថិជនឱ្យគាំទ្រអាជីវកម្មខ្នាតតូច។ ក្រុមហ៊ុន Visa នឹងពង្រីកគំនិតផ្តួចផ្តើមនេះបន្ថែមទៀតទៅកាន់ទីផ្សារអាស៊ីប៉ាស៊ីហ្វិកផ្សេងទៀតដូចជាហុងកុង ម៉ាឡេស៊ី ហ្វីលីពីន សឹង្ហបូរី និង វៀតណាម។ * អភិវឌ្ឍគោលជំហរ និងគោលនយោបាយ៖ បន្ថែមលើគំនិតផ្តួចផ្តើមដែលក្រុមហ៊ុន Visa កំពុងបន្តអនុវត្ត ក្រុមហ៊ុនបានប្រកាសនៅថ្ងៃនេះពីការបង្កើតវិទ្យាស្ថានពង្រឹងវិស័យសេដ្ឋកិច្ចរបស់ Visa ផងដែរ។ វិទ្យាស្ថានថ្មីនេះរួមមានអ្នកជំនាញ និងដៃគូរបស់ Visa នឹងជួយដោះស្រាយបញ្ហា ព្រមទាំងផ្តល់នូវចក្ខុវិស័យសម្រាប់កំណើនសហគ្រាសធុនតូចនិងមធ្យម និងការបញ្ឈប់ការរើសអើងជាតិសាសន៍និងគម្លាតយេនឌ័រ។ គម្រោងសំខាន់ៗក្នុងរយៈពេល៦ខែខាងមុខ នឹងលើកយកប្រធានបទជាច្រើនរួមមាន ការស្តារឡើងវិញក្រោយវិបត្ដិ និងភាពធន់លើការរងការប៉ះទង្គិច ភាពបត់បែននៃបំលាស់ប្ដូរទីប្រជុំជន និងការយល់ដឹងអំពីសេដ្ឋកិច្ច សេចក្តីប្រកាសថ្ងៃនេះយោង បន្ទាប់ពីការប្តេជ្ញាចិត្តជាសកល ( ) ពីមូលនិធិ Visa ដែលបានចេញប្រកាសកាលពីខែមេសា ដើម្បីផ្តល់ថវិកាចំនួន ២១០លានដុល្លារ ក្នុងការផ្តល់ជំនួយបន្ធូរបន្ថយបញ្ហាសេដ្ឋកិច្ចបណ្តាលមកពីជំងឺកូវីដ-១៩ ដើម្បីឆ្លើយតបនឹងតម្រូវការរយៈពេលវែងរបស់សហគមន៍អាជីវកម្មខ្នាតតូចក្នុងរយៈពេល ៥ឆ្នាំខាងមុខ។ ក្នុងនាមជាក្បាលម៉ាស៊ីនពាណិជ្ជកម្មដែលអាចទុកចិត្តបានក្រុមហ៊ុន Visa បានប្តេជ្ញាចិត្តប្រើប្រាស់បណ្តាញសកលរបស់ខ្លួនដើម្បីជួយពិភពលោកក្នុងការសម្របខ្លួន ស្តារឡើងវិញ និងធ្វើឱ្យមនុស្សគ្រប់គ្នាវិលត្រឡប់មកប្រកបរបរអាជីវកម្មរបស់ខ្លួនឡើងវិញ៕ | 2020-06-27T22:35:00+07:00 | freshnewsasia.com | https://m.freshnewsasia.com/index.php/en/localnews/163629-2020-06-27-08-35-31.html |
bf099717-9865-4628-ae73-57caf57ddb7b | កម្ពុជារកឃើញអ្នកជំងឺកូវីដ៩នាក់បន្ថែមទៀតនាំចូលពីឥណ្ឌូណេស៊ី និងអ្នកជាសះស្បើយម្នាក់ | ក្រសួងសុខាភិបាល នៅថ្ងៃទី២៧ មិថុនា បានរកឃើញអ្នកឆ្លងកូវីដ ១៩ថ្មី ៩ករណីបន្ថែមទៀត លើជនជាតិខ្មែរប្រាំបីនាក់ និងបុរសជនជាតិឥណ្ឌូណេស៊ីម្នាក់។ ស្របគ្នានោះដែរ ក្រសួងសុខាភិបាល បានប្រកាសករណីជាសះស្បើយម្នាក់ផងដែរ ជាជនជាតិខ្មែរ សញ្ជាតិអាមេរិកាំងនៅថ្ងៃដដែលនេះ។ អ្នកនាំពាក្យក្រសួងសុខាភិបាល លោកស្រី ឱ វណ្ណឌីន លើកឡើងក្នុងសេចក្តីប្រកាសព័ត៌មានថា អ្នកជំងឺទាំងនោះ មានអាយុចន្លោះពី ២២ឆ្នាំទៅ ២៦ឆ្នាំ ឆ្លងជំងឺកូវីដ ១៩ថ្មីនេះ ពេលធ្វើដំណើរមកពីប្រទេសឥណ្ឌូណេស៊ី មកដល់កម្ពុជា កាលពីថ្ងៃទី២៥ ខែមិថុនា និងត្រូវបានក្រុមគ្រូពេទ្យយកសំណាកទៅវិភាគ ហើយទទួលបានលទ្ធផលវិជ្ជមានជំងឺកូវីដ ១៩ កាលពីថ្ងៃទី២៦ មិថុនា។ បច្ចុប្បន្នអ្នកជំងឺទាំង៩នាក់នេះ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត។ អ្នកដំណើរដែលបានជិះយន្តហោះជាមួយអ្នកជំងឺទាំង៩នាក់នេះ សរុបចំនួន ៤០នាក់ ក្នុងនោះមានជនជាតិខ្មែរ ២៤នាក់ ជនជាតិវៀតណាមម្នាក់ និងជនជាតិឥណ្ឌូណេស៊ីចំនួន ១៥នាក់ ត្រូវបានក្រសួងសុខាភិបាលដាក់ឱ្យធ្វើចត្តាឡឺស័កចំនួន១៤ថ្ងៃ នៅតាមមណ្ឌលខេត្តដែលពួកគេរស់នៅ និងសណ្ឋាគារមួយក្នុងរាជធានីភ្នំពេញ ដើម្បីតាមដានសុខភាពរបស់ពួកគេបន្តទៀត។ ក្រសួងសុខាភិបាលក៏ឱ្យដឹងដែរថា អ្នកជំងឺកូវីដ ១៩ ដែលសម្រាកព្យាបាលនៅមន្ទីរពេទ្យមិត្តភាពខ្មែរ សូវៀតម្នាក់ទៀត បានជាសះស្បើយ គឺជាបុរសជនជាតិខ្មែរ សញ្ជាតិអាមេរិកាំង អាយុ៦៦ឆ្នាំ ស្នាក់នៅភូមិដំណាក់ប្រា សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ ជាអ្នកធ្វើដំណើរមកពីប្រទេសអាមេរិក។ បុរសរូបនោះ ត្រូវបានក្រុមគ្រូពេទ្យអនុញ្ញាតឱ្យចេញពីមន្ទីរពេទ្យហើយ បន្ទាប់ពីទទួលបានលទ្ធផលតេស្តអវិជ្ជមានជំងឺកូវីដ ១៩ ចំនួន ២ដង។ គិតត្រឹមថ្ងៃទី២៧ មិថុនាថថរ៥៦៩ ចំនួនអ្នកផ្ទុកជំងឺកូវីដ ១៩ សរុបទូទាំងប្រទេសកើនដល់ចំនួន ១៣៩នាក់ ក្នុងនោះអ្នកជាសះស្បើយ ១២៩នាក់ និងអ្នកកំពុងសម្រាកព្យាបាលនៅក្នុងមន្ទីរពេទ្យមានចំនួន ១០នាក់៕ | 2020-06-27T19:49:00+07:00 | rfa.org | https://www.rfa.org/khmer/news/health/new-covid-19-06272020084852.html |
a1b62d0e-58f5-435e-a5b3-9657048602f4 | សម្តេចតេជោ ហ៊ុន សែន៖ ជំងឺកូវីដ-១៩ នៅតែជាជំងឺឆ្លងរាតត្បាតដ៏កាចសាហាវបំផុត មិនទាន់មានថ្នាំព្យាបាលនៅឡើយ សូមបងប្អូនប្រុងប្រយ័ត្នខ្ពស់ ! (Video inside) | ជាថ្មីម្តងទៀត សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅព្រឹកថ្ងៃទី២៧ ខែមិថុនា ឆ្នាំ២០២០នេះ នៅតែបន្តអំពាវនាវដល់បងប្អូនប្រជាពលរដ្ឋ មានការប្រុងប្រយ័ត្នខ្ពស់ ហើយបន្តយកចិត្តទុកដាក់ថែរក្សាសុខភាពឲ្យបានល្អ ចៀសវាងការឆ្លងមេរោគកូវីដ-១៩។ សម្តេចតេជោ ហ៊ុន សែន បានបញ្ជាក់ថា ជំងឺកូវីដ-១៩ នៅតែជាជំងឺឆ្លងរាតត្បាតដ៏កាចសាហាវបំផុតដែលមិនទាន់មានថ្នាំព្យាបាលនៅឡើយ ដូច្នេះបងប្អូនប្រជាពលរដ្ឋ កុំធ្វេសប្រហែស ឬមើលស្រាលជំងឺឆ្លងកូវីដ-១៩ឲ្យសោះ។ សម្តេចតេជោ ហ៊ុន សែន បានសរសេរទាំងស្រុងក្នុង Facebook យ៉ាងដូច្នេះថា «សូមបងប្អូនប្រជាពលរដ្ឋមានការប្រុងប្រយ័ត្នខ្ពស់ ហើយបន្តយកចិត្តទុកដាក់ថែរក្សាសុខភាពឲ្យបានល្អ ចៀសវាងការឆ្លងមេរោគកូវីដ-១៩ ។ កម្ពុជាទោះបីមិនសូវទំនើបដូចគេ ក៏ប៉ុន្តែយើងបានខិតខំពង្រឹង ការត្រួតពិនិត្យសុខភាពប្រជាពលរដ្ឋ និងអ្នកធ្វើដំណើរចេញចូលក្នុងប្រទេសគ្រប់ច្រកទាំងអស់ ទាំងតាមដែនគោក និងតាមព្រលានយន្តហោះ ដែលគ្រប់ៗគ្នាត្រូវតែទទួលបានការពិនិត្យសុខភាព (Health Screening) ដោយអនុវត្តខ្ជាប់ខ្ជួន តាមការណែនាំរបស់ក្រសួងសុខាភិបាល។ ចាប់តាំងពីថ្ងៃទី២០ ខែ ឧសភាកន្លងទៅនេះ កម្ពុជាយើងបានរកឃើញអ្នកឆ្លងមេរោគកូវីដ១៩ ថ្មីចំនួន៧នាក់ ហើយនៅថ្ងៃទី ២៦ ខែ មិថុនា កន្លងមកនេះ គឺយើងរកឃើញអ្នកឆ្លងកូវីដថ្មី ៩នាក់ថែមទៀត ដែលពួកគាត់ទើបបានធ្វើដំណើរមកពីប្រទេសឥណ្ឌូនេស៊ី។ ដូច្នេះសរុបមកកម្ពុជាយើង គឺមានចំនួនអ្នកឆ្លងមេរោគកូវីដ-១៩ ទាំងអស់សរុបចំនួន១៣៩នាក់ ហើយព្យាបាលជាសះស្បើយបាន១២៩នាក់ នឹងកំពុងសម្រាកព្យាបាលនៅមន្ទីរពេទ្យសូវៀតចំនួន ១០នាក់។ ជំងឺកូវីដ-១៩ នៅតែជាជំងឺឆ្លងរាតត្បាតដ៏កាចសាហាវបំផុតដែលមិនទាន់មានថ្នាំព្យាបាលនៅឡើយ។ ថ្ងៃនេះតួលេខពីអង្គការសុខភាពពិភពលោក (WHO) បានបញ្ជាក់ថានៅក្នុងប្រទេសចំនួន ២១៦ គឺមានអ្នកឆ្លងមេរោគកូវីដ១៩ បានកើនឡើងរហូតដល់ 9,473,214 នាក់ និងមានអ្នកស្លាប់ 484,249 នាក់។ ដើម្បីសុខភាពល្អ ចៀសផុតពីជំងឺឆ្លងកូវីដ-១៩ និងជំងឺឆ្លងផ្សេងៗ សូមបងប្អូនរស់នៅមានអនាម័យល្អ ឧស្សាហ៍ដុសលាងសម្អាតដៃជាមួយសាប៊ូ អាល់កុល ឬចឹលសម្លាប់មេរោគ ហើយត្រូវតែពាក់ម៉ាសជាប្រចាំ។ កុំធ្វេសប្រហែស ឬមើលស្រាលជំងឺឆ្លងកូវីដ-១៩ឲ្យសោះ។ ចំពោះទីកន្លែងដែលមានចំនួនមនុស្សប្រមូលផ្តុំច្រើនដូចជាទីផ្សារ ផ្សារទំនើប ហាងទំនិញលក់ដូរតាមផ្លូវតូចធំ ភោជនីយដ្ឋាន ហាងកាហ្វេ ផ្ទះសំណាក់ សណ្ឋាគារ ជាពិសេសក្លីនិក និងមន្ទីរពេទ្យរដ្ឋនិងឯកជន គឺត្រូវតែមានចឹល ទឹកអាល់កុល និងម៉ាសដើម្បីឲ្យពលរដ្ឋ និងអតិថិជនប្រើប្រាស់កុំឲ្យ ឆ្លងរោគពីម្នាក់ទៅម្នាក់។ ព្រោះជំងឺនេះ យើងមើលមិនឃើញទេ គឺការពារប្រសើរជាងព្យាបាល។ សូមជូនពរបងប្អូនជនរួមជាតិ បានរីករាយជួបជុំក្រុមគ្រួសារ និងចៀសផុតពីជំងឺឆ្លងកូវីដ-១៩ទាំងអស់គ្នា»៕ | 2020-06-27T18:06:00+07:00 | freshnewsasia.com | https://m.freshnewsasia.com/index.php/en/localnews/163604-2020-06-27-04-06-07.html |
46786ae3-6dd1-4c47-bddc-6c269c3e3ad7 | ដល់កហើយ ! ពលករខ្មែរឆ្លងដែនទៅថៃដោយខុសច្បាប់ចំនួន១១នាក់ ក្នុងនោះមានម្នាក់មានផ្ទុកកូវីដ-១៩ | កាលពីថ្ងៃទី២៦ ខែមិថុនា ឆ្នាំ២០២០ មានពលករឆ្លងដែនទៅប្រទេសថៃដោយខុសច្បាប់១១នាក់ ក្នុងនោះមានម្នាក់មានករណីវិជ្ជមាននៃវីរុសកូវីដ-១៩ ត្រូវបានសមត្ថកិច្ចថៃបញ្ជូនមកប្រគល់ឲ្យមន្ត្រីប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត។ ភ្លាមៗនោះក្រោយពីទទួលពលករទាំង១១នាក់រួចមក កម្លាំងនគរបាលប៉ុស្តិ៍ បានធ្វើការអប់រំណែនាំដល់ក្រុមពលករទាំង១១នោះ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការពិនិត្យកែត្រូវបន្តទៀត។ គួរជម្រាបថា មជ្ឈមណ្ឌលរដ្ឋបាលកូវីដ-១៩ ដែលទទួលបន្ទុកផ្នែកសន្តិសុខប្រទេសបានឲ្យដឹងថា ប្រទេសថៃ បានសម្រេចដាក់ប្រទេសនៅក្នុងក្រឹត្យគ្រាអាសន្នបន្ទាន់ សម្រាប់រយៈពេលមួយខែទៀត បន្ទាប់ពីការផុតកំណត់នៅចុងខែមិថុនា ឆ្នាំ២០២០នេះ។ ពោលគឺបន្តបិទច្រកទ្វារព្រំដែនសម្រាប់ពលរដ្ឋ អ្នកដំណើរ និងភ្ញៀវទេសចរ ប៉ុន្តែចំពោះអ្នកជំងឺសង្គ្រោះបន្ទាន់ និងរថយន្តដឹកទំនិញធុនធំ ដំណើរការជាធម្មតា ៕ | 2020-06-27T15:44:10+07:00 | kbnnews.com | https://kbn.news/archives/169215 |
a6ae8153-b54f-4e13-a0c8-4eee2d404e8f | TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ ចំនួន៩នាក់ថ្មី ជាការនាំចូលពីឥណ្ឌូណេស៊ី ខណៈមានអ្នកជាសះស្បើយម្នាក់ទៀត (Video inside) | ក្រសួងសុខាភិបាល នៅព្រឹកថ្ងៃទី២៧ ខែមិថុនា ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកកើតជំងឺកូវីដ១៩ ចំនួន៩នាក់ថ្មីទៀត លើបងប្អូនខ្មែរ៨នាក់ និងជនជាតិឥណ្ឌូនេស៊ីម្នាក់ ដែលធ្វើដំណើរពីប្រទេសឥណ្ឌូណេស៊ីត្រឡប់មកកម្ពុជា។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបានមុននេះបន្តិច។ អ្នកជំងឺកូវីដ១៩ថ្មីទាំង៩នាក់ ត្រូវបានបញ្ជូនទៅព្យាបាលនៅមន្ទីរពេទ្យមិត្តភាពខ្មែរ-សូវៀត (ពេទ្យរុស្ស៊ី) រួចរាល់ហើយ។ ក្រសួងសុខាភិបាលបានបញ្ជាក់ថា អ្នករកឃើញមានជំងឺកូវីដទាំង៩នាក់ថ្មីនេះ ក្នុងចំណោមអ្នកដំណើរសរុបចំនួន៤០នាក់ ដែលបាន ធ្វើដំណើរចូលមកប្រទេសកម្ពុជា តាមច្រកអាកាសយានដ្ឋានអន្តរជាតិភ្នំពេញ មកពីប្រទេសឥណ្ឌូណេស៊ី នៅថ្ងៃទី២៥ ខែមិថុនា ឆ្នាំ២០២០។ អ្នកដំណើរចំនួន៣១នាក់ ដែលបានធ្វើដំណើរតាមជើងយន្តហោះជាមួយអ្នកមានវិជ្ជមានកូវីដ១៩ ត្រូវបន្តស្នាក់នៅក្នុងមជ្ឈមណ្ឌលចត្តា ឡីស័ក មូលដ្ឋានទ័ពអាកាសពោធិ៍ចិនតុង និងសណ្ឋាគារមួយកន្លែងនៅរាជធានីភ្នំពេញ ដើម្បីតាមដានសុខភាព និងស្រាវជ្រាវរកមេរោគកូវីដ១៩ ជាបន្តទៀត។ ដោយឡែកនៅថ្ងៃនេះ ក៏មានអ្នកជំងឺកូវីដ១៩ម្នាក់ បានជាសះស្បើយផងដែរ ដោយទទួលបានលទ្ធផលធ្វើតេស្តអវិជ្ជមាន២លើក និងត្រូវបានអនុញ្ញាតិចេញពីមន្ទីរពេទ្យរុស្ស៊ី។ អ្នកជាសះស្បើយជាបុរសជនជាតិខ្មែរ សញ្ជាតិអាមេរិក ដែលត្រឡប់មកពីសហរដ្ឋអាមេរិក។ គិតត្រឹមព្រឹកថ្ងៃទី២៧ ខែមិថុនា ឆ្នាំ២០២០នេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ១៣៩នាក់។ ក្នុងនោះ ១២៩នាក់ បានព្យាបាលជាសះស្បើយ ខណៈ១០នាក់ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត៕ | 2020-06-27T14:25:00+07:00 | freshnewsasia.com | https://m.freshnewsasia.com/index.php/en/localnews/163586-2020-06-27-00-25-26.html |
36b77a5f-2789-44dc-8fb1-115bad0c41e5 | ប្រជាពលរដ្ឋនៅស្រុកស្វាយជ្រំ សូមមានការប្រុងប្រយ័ត្នខ្ពស់ ក្នុងការថែទាំសុខភាព កុំមានការធ្វេសប្រហែស ក្នុងការការពារពីជំងឺកូវីដ-១៩ | ខេត្តស្វាយរៀង៖ លោកស្រី ដួង វណ្ណា ប្រធានកិត្តិយសសាខាកាកបាទក្រហម កម្ពុជាខេត្តស្វាយរៀង លោកស្រី ហៅ ច័ន្ទសិរី ទេពី ចៅ ភិរុណ អនុប្រធានគណៈកម្មាធិការសាខា និងសហការី នាព្រឹកថ្ងៃទី ២៧ ខែ មិថុនា ឆ្នាំ ២០២០ នេះបានបន្តចុះសួរសុខទុក្ខ និងនាំយកអំណោយមនុស្សធម៌របស់កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន ផ្តល់ជូនប្រជាពលរដ្ឋងាយរងគ្រោះ(ចាស់ជរាគ្មានទីពឹង ២២ គ្រួសារ ជនពិការ ៣ នាក់ អ្នករស់នៅជាមួយមេរោគអេដស៍ ២ នាក់ ស្ត្រីមេម៉ាយ ៤ គ្រួសារ និងគ្រួសារមានជីវភាពខ្វះខាត ១២ គ្រួសារ)ក្នុងស្រុកស្វាយជ្រំ មកពី ឃុំដូនស ១៥ គ្រួសារ ឃុំធ្លក ១៣ គ្រួសារ និងឃុំពោធិរាជ ១៥ គ្រួសារ សរុប ៤៣ គ្រួសារក្នុងស្រុកស្វាយជ្រំខេត្តស្វាយរៀង ។ មានប្រសាសន៍សំណេះសំណាលក្នុងឱកាសនោះ លោកស្រី ដួង វណ្ណា ប្រធានកិត្តិយសសាខា បាននាំមកនូវប្រសាសន៍ផ្តាំផ្ញើសួរសុខទុក្ខ និងក្តីនឹករលឹកពីសំណាក់សម្តេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជូនចំពោះបងប្អូនទាំងអស់ដោយក្តីនឹករលឹក ដែលជានិច្ចកាលសម្តេចតែងតែគិតគូដល់សុខទុក្ខប្រជាពលរដ្ឋគ្រប់ស្រទាប់វណ្ណៈ ដោយមិនប្រកាន់ពូជសាសន៍ សាសនា ពណ៌សម្បុរ ឬនិន្នាការនយោបាយអ្វីឡើយ ។ លោកស្រីបានបន្តថា កាកបាទក្រហមកម្ពុជា បាននិងកំពុងអនុវត្តនូវវិធានការ ផ្ដល់កិច្ចអន្តរាគមន៍ឆ្លើយតបជាបន្ទាន់ ជូនដល់ប្រជាពលរដ្ឋងាយរងគ្រោះទាំងអស់ នៅទូទាំងប្រទេស ដែលកំពុងរងផលប៉ះពាល់ផ្នែកជីវភាព រស់នៅដោយសារជំងឺកូវីដ-១៩ ជាពិសេសជាអាទិភាពយើងត្រូវយកចិត្តទុកដាក់ គិតគូចំពោះគ្រួសារចាស់ជរាឥតទីពឹង គ្រួសារជនពិការ គ្រួសារកុមារកំព្រា ស្ត្រីមេម៉ាយកូនច្រើន អ្នកជំងឺរ៉ាំរ៉ៃ និងគ្រួសារដែលមានជីវភាពខ្វះខាតជាដើម ។ ក្នុងឱកាសនោះដែរលោកស្រី ដួង វណ្ណា ក៏បានផ្តាំផ្ញើបន្ថែមដល់បងប្អូនប្រជាពលរដ្ឋ សូមមានការប្រុងប្រយ័ត្នខ្ពស់ ក្នុងការថែទាំសុខភាព ហើយកត្តាដែលសំខាន់នោះ គឺការរស់នៅត្រូវប្រកាន់យកនៅការហូបស្អាត ផឹកស្អាត និងរស់នៅស្អាត ត្រូវគេងក្នុងមុងដើម្បីការពារជំងឺគ្រុនឈាម និងចូលរួមទាំងអស់គ្នាគោរពច្បាប់ចរាចរណ៍ ជាពិសេសសូមកុំមានការធ្វេសប្រហែសក្នុងការការពារពីជំងឺកូវីដ-១៩ ដោយត្រូវអនុវត្តតាមការណែនាំរបស់ក្រសួងសុខាភិបាលឲ្យបានជាប់លាប់ជាប្រចាំ ៕ | 2020-06-27T14:05:06+07:00 | cen.com.kh | https://cen.com.kh/archives/220066.html |
f246f1eb-61c4-4887-9906-73ada73c1ad4 | លោកជំទាវវេជ្ជបណ្ឌិត ឱ វណ្ណឌីន ៖ តើអ្នកវិជ្ជមានវីរុសកូវីដ-១៩ មានការចម្លងវីរុសកូវីដ-១៩នេះ ពីកន្លែងណា? | ភ្នំពេញ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យ ក្រសួងសុខាភិបាលនៃព្រះរាជាណាចក្រកម្ពុជា នៅថ្ងៃទី 27 ខែមិថុនាឆ្នាំ 2020 បានមានប្រសាសន៍ថា សម្រាប់សំណួរថា តើបុគ្គលដែលមាន វិជ្ជមានវីរុសកូវីដ-១៩ មានការឆ្លងវីរុសនេះនៅកន្លែងណា? ខ្ញុំសូមជម្រាបជូនថា យើងមិនអាចដឹងបានទេ ដោយសារយើងក៏មិនដឹងដែរថា វីរុសកូវីដ-១៩ នេះ មានអត្តចរិតបែបណា និងនៅកន្លែងណាដែរ ហើយក៏មិនអាចដឹងបានថា តើបុគ្គលនេះ គាត់បានប៉ះពាល់អ្វីខ្លះដែលមានវត្តមានវីរុសនេះដែរ? សូម្បីតែបុគ្គលផ្ទាល់ ក៏គាត់ប្រហែលជាមិនបានដឹងខ្លួនផង។ តែអ្វីដែលយើងដឹងនោះ គឺបណ្តាលមកពីកង្វះខាតក្នុងការអនុវត្តន៍វិធានការការពារខ្លួនបានត្រឹមត្រូវ ជាពិសេស ហានិភ័យខ្ពស់នៅពេលដែលបុគ្គលចល័ត ធ្វើដំណើរពីកន្លែងមួយទៅកន្លែងមួយដោយភ្លេចអនុវត្តន៍វិធានការការពារខ្លួន។ លោកជំទាវ បានលើកឡើងទៀតថា ដូច្នេះហើយ បានជាខ្ញុំសូមធ្វើការអំពាវនាវហើយអំពាវនាវទៀត ដល់បងប្អូនប្រជាពលរដ្ឋយើងទាំងអស់ ឲ្យចេះការពារខ្លួន កុំភ្លេចខ្លួនឲ្យសោះ ដោយត្រូវចេះផ្លាស់ប្តូរទម្លាប់របស់ខ្លួនឲ្យស្របតាម “ការរស់នៅធម្មតា តាមបែបគន្លងថ្មី” ។ ខ្ញុំធ្លាប់បានពន្យល់ហើយថា ការធ្វើតេស្តឃើញអវិជ្ជមាន មិនមែនមានន័យថាយើងអត់មានវីរុសនេះរហូតនោះទេ។ អវិជ្ជមានពេលម៉ោងដែលធ្វើតេស្ត តែចប់ពីពេលធ្វើតេស្តទៅ គឺអាចឆ្លងចូលខ្លួនបុគ្គល នៅគ្រប់ពេលវេលា គ្រប់កាលៈទេសៈ និងគ្រប់ទីកន្លែង ប្រសិនបើភ្លេចខ្លួន ឫមិនបានការពារខ្លួនទេនោះ។ ម្យ៉ាងទៀត ភាពធ្ងន់ធ្ងរនៃជំងឺកូវីដ-១៩ នេះ គឺយើងមិនត្រូវមើលរំលងទេ ដោយវីរុសកូវីដ-១៩ នេះ វ៉ៃលុកផ្លូវដង្ហើមសាហាវណាស់ ធ្វើឲ្យមនុស្សពិបាកដកដង្ហើមណាស់ រហូតដល់ ត្រដរខ្យល់ដោយខ្វះអុកស៊ីហ្សែន ដែលក្រុមគ្រូពេទ្យក៏ពិបាកនឹងជួយសង្គ្រោះឲ្យផុតពីសេចក្តីស្លាប់។ ជ្រោះមរណៈដោយសារជំងឺកូវីដ-១៩ ស្ថិតនៅក្នុងស្ថានភាពគួរឲ្យមានការព្រួយបារម្ភណាស់នៅលើសាកលលោក នៅក្នុងតំបន់ នៅតាមបណ្តាប្រទេស នៅតាមសហគមន៍ និងសម្រាប់បុគ្គល។ ដូច្នេះ សូមបងប្អូនប្រជាពលរដ្ឋយើង ជាពិសេសបុគ្គលគ្រប់រូប ត្រូវតែខិតខំបន្តកិច្ចការពារខ្លួនពីការចម្លងវីរុសដ៏កាចសាហាវនេះ ដើម្បីសុខភាពផ្ទាល់ខ្លួន ក្រុមគ្រួសារខ្លួន និងសហគមន៍របស់ខ្លួន គ្មានការចម្លងវីរុសកូវីដ-១៩ ។ សូមអនុវត្តន៍ការរស់នៅធម្មតា តាមបែបគន្លងថ្មី ជាមួយនឹងការអនុវត្តន៍កិច្ចការពារខ្លួនជាប់ជាប្រចាំ ដើម្បីចៀសផុតពីជ្រោះមរណៈ ដោយសារភាពធ្ងន់ធ្ងរនៃជំងឺដ៏កាចសាហាវនេះគ្រប់ៗគ្នា។ សូមអរគុណជាអនេកនូវរាល់ការចូលរួមទាំងអស់ ដើម្បីទប់ស្កាត់រលកទីពីរនៃការចម្លងវីរុសកូវីដ-១៩ នៅកម្ពុជា៕ | 2020-06-27T12:34:47+07:00 | cen.com.kh | https://cen.com.kh/archives/220036.html |
c3d70b37-ba51-411a-9a77-8d2047aff23c | ក្រសួងសុខាភិបាល ប្រកាសរកឃើញអ្នកឆ្លងកូវីដ-១៩ ថ្មីចំនួន៩នាក់ | ក្រសួងសុខាភិបាល នៅព្រឹកថ្ងៃទី២៧ ខែមិថុនា ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកកើតជំងឺកូវីដ១៩ ចំនួន៩នាក់ថ្មីទៀត លើបងប្អូនខ្មែរ៨នាក់ និងជនជាតិឥណ្ឌូនេស៊ីម្នាក់ ដែលធ្វើដំណើរពីប្រទេសឥណ្ឌូណេស៊ីត្រឡប់មកកម្ពុជា។ អ្នកជំងឺកូវីដ១៩ថ្មីទាំង៩នាក់ ត្រូវបានបញ្ជូនទៅព្យាបាលនៅមន្ទីរពេទ្យមិត្តភាពខ្មែរ-សូវៀត (ពេទ្យរុស្ស៊ី) រួចរាល់ហើយ។ ក្រសួងសុខាភិបាលបានបញ្ជាក់ថា អ្នករកឃើញមានជំងឺកូវីដទាំង៩នាក់ថ្មីនេះ ក្នុងចំណោមអ្នកដំណើរសរុបចំនួន៤០នាក់ ដែលបាន ធ្វើដំណើរចូលមកប្រទេសកម្ពុជា តាមច្រកអាកាសយានដ្ឋានអន្តរជាតិភ្នំពេញ មកពីប្រទេសឥណ្ឌូណេស៊ី នៅថ្ងៃទី២៥ ខែមិថុនា ឆ្នាំ២០២០។ អ្នកដំណើរចំនួន៣១នាក់ ដែលបានធ្វើដំណើរតាមជើងយន្តហោះជាមួយអ្នកមានវិជ្ជមានកូវីដ១៩ ត្រូវបន្តស្នាក់នៅក្នុងមជ្ឈមណ្ឌលចត្តា ឡីស័ក មូលដ្ឋានទ័ពអាកាសពោធិ៍ចិនតុង និងសណ្ឋាគារមួយកន្លែងនៅរាជធានីភ្នំពេញ ដើម្បីតាមដានសុខភាព និងស្រាវជ្រាវរកមេរោគកូវីដ១៩ ជាបន្តទៀត។ ដោយឡែកនៅថ្ងៃនេះ ក៏មានអ្នកជំងឺកូវីដ១៩ម្នាក់ បានជាសះស្បើយផងដែរ ដោយទទួលបានលទ្ធផលធ្វើតេស្តអវិជ្ជមាន២លើក និងត្រូវបានអនុញ្ញាតិចេញពីមន្ទីរពេទ្យរុស្ស៊ី។ អ្នកជាសះស្បើយជាបុរសជនជាតិខ្មែរ សញ្ជាតិអាមេរិក ដែលត្រឡប់មកពីសហរដ្ឋអាមេរិក។ គិតត្រឹមព្រឹកថ្ងៃទី២៧ ខែមិថុនា ឆ្នាំ២០២០នេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ១៣៩នាក់។ ក្នុងនោះ ១២៩នាក់ បានព្យាបាលជាសះស្បើយ ខណៈ១០នាក់ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត៕ | 2020-06-27T08:07:17+07:00 | kbnnews.com | https://kbn.news/archives/169162 |
9ea04d82-2ad9-4668-8153-472f31436597 | ក្រសួងសុខាភិបាល រកឃើញអ្នកកើតជំងឺកូវីដ១៩ ចំនួន៩នាក់ថ្មី ជាការនាំចូលពីឥណ្ឌូណេស៊ី | ភ្នំពេញ៖ ក្រសួងសុខាភិបាល បានបញ្ជាក់ពីការរកឃើញអ្នកកើតជំងឺកូវីដ១៩ ចំនួន៩នាក់ថ្មីទៀត លើបងប្អូនខ្មែរ៨នាក់ និងជនជាតិឥណ្ឌូណេស៊ីម្នាក់ ដែលធ្វើដំណើរពីប្រទេសឥណ្ឌូណេស៊ីត្រឡប់មកកម្ពុជា កាលពីថ្មីៗនេះ។ បើតាមសេចក្តីប្រកាសព័ត៌មាន នៅព្រឹកថ្ងៃទី២៧ ខែមិថុនា ឆ្នាំ២០២០នេះ អ្នកជំងឺកូវីដ១៩ថ្មីទាំង៩នាក់ ត្រូវបានបញ្ជូនទៅព្យាបាលនៅមន្ទីរពេទ្យមិត្តភាពខ្មែរ-សូវៀត។ នាយកដ្ឋានប្រយុទ្ធនឹងជំងឺឆ្លង CDC បានប្រកាសថា ថ្ងៃនេះយើងរកឃើញករណីជំងឺកូវីដ-១៩ថ្មី ចំនួន៩នាក់(ខ្មែរ ៨នាក់ និងឥណ្ឌូណេស៊ី ១នាក់) មកពីប្រទេសឥណ្ឌូណេស៊ី និងជាសះស្បើយម្នាក់ ។ រហូតដល់ម៉ោង ៧និង៣០ព្រឹក ថ្ងៃទី ២៧ មិថុនា ២០២០ យើងរកឃើញករណីជំងឺកូវីដ-១៩ ថ្មី៩នាក់ (ករណីនាំចូលទាំងអស់)ដូច្នេះចំនួនសរុបកូវីដ-១៩ ១៣៩នាក់ចំនួនសម្រាកនៅពេទ្យឡើងដល់១០នាក់ ចំនួនជាសះស្បើយសរុបចំនួន១២៩នាក់ និងស្លាប់គ្មាន ។ ជំងឺកូវីដ-១៩ នៅតែបន្តគរាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យើងត្រូវបន្តពាក់ម៉ាសនៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 34316 ស្មើនឹង 2067 ក្នុង១លាននាក់។ ក្រសួងសុខាភិបាលបានបញ្ជាក់ថា អ្នករកឃើញមានជំងឺកូវីដទាំង៩នាក់ថ្មីនេះ ក្នុងចំណោមអ្នកដំណើរសរុបចំនួន៤០នាក់ ដែលបាន ធ្វើដំណើរចូលមកប្រទេសកម្ពុជា តាមច្រកអាកាសយានដ្ឋានអន្តរជាតិភ្នំពេញ មកពីប្រទេសឥណ្ឌូណេស៊ី នៅថ្ងៃទី២៥ ខែមិថុនា ឆ្នាំ២០២០។ អ្នកដំណើរចំនួន៣១នាក់ ដែលបានធ្វើដំណើរតាមជើងយន្តហោះជាមួយអ្នកមានវិជ្ជមានកូវីដ១៩ ត្រូវបន្តស្នាក់នៅក្នុងមជ្ឈមណ្ឌលចត្តា ឡីស័ក មូលដ្ឋានទ័ពអាកាសពោធិ៍ចិនតុង និងសណ្ឋាគារមួយកន្លែងនៅរាជធានីភ្នំពេញ ដើម្បីតាមដានសុខភាព និងស្រាវជ្រាវរកមេរោគកូវីដ១៩ ។ នៅថ្ងៃទី២៧ខែមិថុនានេះ មានអ្នកជំងឺកូវីដ១៩ម្នាក់ បានជាសះស្បើយ ដោយទទួលបានលទ្ធផលធ្វើតេស្តអវិជ្ជមាន២លើក និងត្រូវបានអនុញ្ញាតចេញពីមន្ទីរពេទ្យរុស្ស៊ី។ អ្នកជាសះស្បើយជាបុរសជនជាតិខ្មែរ សញ្ជាតិអាមេរិកអាយុជាង៦០ឆ្នាំ ដែលត្រឡប់មកពីសហរដ្ឋអាមេរិក។ គិតត្រឹមព្រឹកថ្ងៃទី២៧ ខែមិថុនា ឆ្នាំ២០២០នេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ១៣៩នាក់ ក្នុងនោះ ១២៩នាក់ បានព្យាបាលជាសះស្បើយ ខណៈ១០នាក់ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត៕ | 2020-06-27T08:03:15+07:00 | cen.com.kh | https://cen.com.kh/archives/219924.html |
4aaeea6b-2609-493a-8922-f5d5b30c67c9 | សេតវិមានស្នើឲ្យតុលាការកំពូលធ្វើមោឃភាពច្បាប់សុខភាព Obamacare ក្នុងអំឡុងពេលមានជំងឺរាតត្បាត | កាលពីថ្ងៃព្រហស្បតិ៍ ខណៈដែលករណីឆ្លងវីរុសកូរ៉ូណាប្រចាំថ្ងៃនៅសហរដ្ឋអាមេរិកបានកើនឡើងខ្ពស់ថ្មីមិនធ្លាប់មាន រដ្ឋបាលលោកប្រធានាធិបតី ដូណាល់ ត្រាំ (Donald Trump) បានដាក់បណ្តឹងទៅតុលាការកំពូលសហរដ្ឋអាមេរិកដើម្បីសុំទុកជាមោឃៈនូវច្បាប់ថែទាំសុខភាព Affordable Care Act ហៅកាត់ថា ACA ដែលគេស្គាល់ជាទូទៅថា Obamacare។ ខុសពីប្រទេសលោកខាងលិចដទៃទៀត ប្រព័ន្ធធានារ៉ាប់រងសុខភាពរបស់ពលរដ្ឋអាមេរិកជាប់ទាក់ទងនឹងការងាររបស់ពួកគេ។ ហេតុនេះហើយ ចាប់ពីមានការបិទសកម្មភាពសេដ្ឋកិច្ចនិងសង្គមដើម្បីទប់ស្កាត់កូវីដ១៩មក ពលរដ្ឋអាមេរិកជាច្រើនមិនត្រឹមតែបានបាត់បង់ការងារប៉ុណ្ណោះតែ តែក៏បានបាត់បង់ការធានារ៉ាប់រងសុខភាពដែរ។ ម៉្យាងទៀត និយោជកអាមេរិកខ្លះមិនផ្តល់ការធានារ៉ាប់រងសុខភាពទេ ដែលធ្វើឲ្យពលរដ្ឋខ្លះត្រូវបង្ខំទិញការធានារ៉ាប់រងសុខភាពដោយខ្លួនឯង។ គោលបំណងនៃច្បាប់ Affordable Care Act គឺដើម្បីជួយសាធារណជនអាចទិញការធានារ៉ាប់រងសុខភាពក្នុងតម្លៃសមរម្យបាន។ ប្រតិកម្មទៅនឹងវិធានចុងក្រោយរបស់សេតវិមាននេះ លោកស្រី Nancy Pelosi ប្រធានរដ្ឋសភាសហរដ្ឋអាមេរិកពីគណបក្សប្រជាធិបតេយ្យថ្លែងចោទលោកប្រធានាធិបតីTrump និងគណបក្សសាធារណរដ្ឋថា ធ្វើយុទ្ធនាការដើម្បីលុបបំបាត់ការការពារនិងផលប្រយោជន៍ដែលច្បាប់ធានារ៉ាប់រងសុខភាពនេះផ្តល់ឲ្យក្នុងអំឡុងពេលកំពុងមានវិបត្តិរាតត្បាតជំងឺកូវីដ១៩ ហើយថាសកម្មភាពនេះជារឿងឃោរឃៅ។ តុលាការកំពូលសហរដ្ឋអាមេរិកត្រូវគេរំពឹងថានឹងស្តាប់សក្ខីកម្មអំពីរឿងនេះនៅក្នុងខែតុលាខាងមុខ។ កាលពីថ្ងៃសុក្រក្រុមការងារសហរដ្ឋអាមេរិកសម្រាប់ការប្រយុទ្ធនឹងជំងឺកូវីដ១៩របស់រដ្ឋបាលលោកប្រធានាធិបតីត្រាំ រំពឹងថានឹងធ្វើសន្និសីទព័ត៌មានសាធារណៈជាលើកដំបូងក្រោយការផ្អាករយៈពេលជិត២ខែមកហើយ ដោយលោកអនុប្រធានាធិបតីMike Pence ជាអ្នកដឹកនាំសន្និសីទព័ត៌មាននេះ៕ | 2020-06-27T07:00:00+07:00 | khmer.voanews.com | https://khmer.voanews.com/a/white-house-asks-supreme-court-to-invalidate-obamacare-amid-coronavirus-pandemic/5479059.html |
b68163bf-4595-4071-bbf7-d7f691f91804 | ក្រសួងសាធារណការដាក់ចេញវិធានការ៦ចំណុច ទប់ស្កាត់ការរាតត្បាតនៃជំងឺកូវីដ-១៩ រលកទី២ សម្រាប់ការដឹកជញ្ជូនអ្នកដំណើរតាមរថយន្ត | ដោយសង្កេតឃើញថា មានបងប្អូនប្រជាពលរដ្ឋដែលប្រើប្រាស់មធ្យោបាយដឹកជញ្ជូនភាគច្រើន នៅមានការធ្វេសប្រហែសក្នុងការការពារខ្លួនតាមវិធានការ របស់ក្រសួងសុខាភិបាល ក្រសួងសាធារណការ និងដឹកជញ្ជូន បានចេញសេចក្តីណែនាំបន្ថែម ស្តីពីវិធានការទប់ស្កាត់ការរាតត្បាតនៃជំងឺកូវីដ១៩ រលកទី២ ចំនួន៦ចំណុច ដល់ការដឹកជញ្ជូនអ្នកដំណើរ តាមរថយន្តក្នុងប្រទេសកម្ពុជា។ នៅក្នុងសេចក្តីណែនាំរបស់ក្រសួងសាធារណការ និងដឹកជញ្ជូន ដែល Fresh News ទទួលបាននៅរសៀលថ្ងៃទី២៦ ខែមិថុនា ឆ្នាំ២០២០នេះ បានឱ្យដឹងទៀតថា ក្រសួងសាធារណការសូម ណែនាំដល់ម្ចាស់ក្រុមហ៊ុន ម្ចាស់យានយន្តធ្វើអាជីវកម្មដឹកអ្នកដំណើរអ្នកបើកបររថយន្ត នឹងអ្នកបំរើភ្ញៀវលើរថយន្តដឹកនាំអ្នកដំណើរទាំងអស់ សូមបន្តយកចិត្តទុកដាក់អនុវត្តន៍វិធានការ ទប់ស្កាត់ការរីករាលដាល នៃជំងឺកូវីដ១៩ រលកទី២ ឱ្យមានប្រសិទ្ធភាពខ្ពស់៕ ខាងក្រោមនេះជាសេចក្តីណែនាំរបស់ក្រសួងសាធារណការ និងដឹកជញ្ជូន៖ | 2020-06-26T21:44:00+07:00 | freshnewsasia.com | https://m.freshnewsasia.com/index.php/en/localnews/163531-2020-06-26-07-44-51.html |
cfbc1101-49da-4b8d-afef-986ed88fe3fa | ឥណ្ឌាប្រឹងប្រែងយ៉ាងត្រដាបត្រដួស ដើម្បីទប់ស្កាត់ជំងឺ COVID-19 ប៉ុន្តែករណីឆ្លងនៅតែកើនឡើងយ៉ាងគំហុក (Video inside) | ប្រទេសឥណ្ឌាត្រូវបានគេរាយការណ៍ថា បាននិងកំពុងជម្រុញឲ្យគ្រប់រដ្ឋទាំងអស់ បន្តអនុវត្តវិធានការតឹងរ៉ឹង ដើម្បីទប់ស្កាត់ការឆ្លងរាតត្បាត COVID-19 ឲ្យកាន់តែខ្លាំក្លា ខណៈវិធានការបិទប្រទេសកន្លងមកនេះ ត្រូវបានគេមើលឃើញថា មិនបានធ្វើឲ្យស្ថានការណ៍ប្រែជាធូរស្រាលឡើយ ប៉ុន្តែចំនួនអ្នកឆ្លង និងស្លាប់ តែងតែកើនឡើង និងបំបែកកំណត់ត្រាថ្មីពីមួយថ្ងៃទៅមួយថ្ងៃ។ នេះបើតាមការចេញដោយ CNA។ យោងតាមទិន្នន័យចុងក្រោយ ដែលត្រូវបានចេញផ្សាយដោយ ក្រសួងសុខាភិបាលឥណ្ឌានៅថ្ងៃសុក្រ ទី២៦ ខែមិថុនានេះបានឲ្យដឹងថា ចំនួនអ្នកស្លាប់សរុបដោយសារ COVID-19 នៅក្នុងប្រទេសឥណ្ឌាបានកើនដល់ ១៥,៣០១នាក់ហើយ ក្រោយពីបានរកឃើញករណីស្លាប់ថ្មីៗចំនួន ៤០៧នាក់ទៀត កាលពីថ្ងៃព្រហស្បតិ៍ ខណៈករណីឆ្លងសរុបវិញបានកើន ៤៩០,៤០១ករណីនៅទូទាំងប្រទេស ក្រោយករណីឆ្លងថ្មីៗចំនួន ១៧,២៩៦នាក់ត្រូវបានរកឃើញ តែក្នុងរយៈពេល ២៤ម៉ោង។ មួយរយៈពេលចុងក្រោយនេះ ឥណ្ឌាត្រូវបានគេចាត់ទុកថា កំពុងឆ្លងកាត់ស្ថានការណ៍ដ៏លំបាកលំបិនបំផុត នៅចំពោះមុខការរាតត្បាត COVID-19។ បើក្រឡេកមើលទៅលើអត្រាអ្នកឆ្លង និងស្លាប់ប្រចាំថ្ងៃ គឺមានការកើនឡើងយ៉ាងគំហុកពីមួយថ្ងៃទៅមួយថ្ងៃ។ ឥណ្ឌាបានក្លាយជាប្រទេសជាប់ចំណាត់ថ្នាក់ទី ៤ លើពិភពលោក ដែលមានចំនួនអ្នកឆ្លង COVID-19 ច្រើនជាងគេបំផុត និងជាប់ចំណាត់ថ្នាក់លេខ ១ ប្រចាំអាស៊ីទាំងមូលតែម្តង ខណៈករណីស្លាប់សរុបវិញ ប្រទេសអាស៊ីខាងត្បូងមួយនេះជាប់ចំណាត់លេខ ៨ លើលោក៕ | 2020-06-26T21:41:00+07:00 | freshnewsasia.com | https://m.freshnewsasia.com/index.php/en/internationalnews/163530-2020-06-26-07-41-03.html |
6ed08979-4af4-4bc4-a4c8-15814a04846c | អ្នកនាំពាក្យការពារជាតិ៖ កងកម្លាំងរក្សាសន្តិភាពកម្ពុជា ដែលបានឆ្លងជំងឺកូវីដ១៩ នៅប្រទេសម៉ាលី បានជាសះស្បើយអស់ហើយ (Video inside) | នាយឧត្តមសេនីយ៍ ឈុំ សុជាត អ្នកនាំពាក្យក្រសួងការពារជាតិ បានអះអាងថា គិតរហូតដល់ថ្ងៃទី២៦ ខែមិថុនា ឆ្នាំ២០២០នេះ កងកម្លាំងរក្សាសន្តិភាពកម្ពុជា ដែលបានឆ្លង ហើយសម្រាកព្យាបាលជំងឺកូវីដ១៩ នៅប្រទេសម៉ាលី បានជាសះស្បើយអស់ហើយ។ ចំណែកករណីឆ្លងថ្មីលើទាហានកម្ពុជានៅទីនោះ ក៏មិនមានទៀតដែរ។ លោកនាយឧត្តមសេនីយ៍ បានបញ្ជាក់ប្រាប់បណ្តាញព័ត៌មាន Fresh News ឱ្យដឹងថា ។ ប្រទេសម៉ាលី មានកងកម្លាំងរក្សាសន្តិភាពកម្ពុជា១០នាក់ ដែលបានទៅបំពេញបេសកកម្មក្រោមឆ័ត្រអង្គការសហប្រជាជាតិ បានឆ្លងជំងឺកូវីដ១៩ ជាបន្តបន្ទាប់ ក្នុងនោះមានម្នាក់បានស្លាប់បាត់បង់ជីវិត កាលពីថ្ងៃទី២៩ ខែឧសភា ឆ្នាំ២០២០ និង៩នាក់ ត្រូវបានព្យាបាលឱ្យជាសះស្បើយ។ ក្រៅពីប្រទេសម៉ាលី នៅប្រទេស៤ផ្សេងទៀតដែលកម្ពុជាបញ្ជូនកងកម្លាំងទៅបំពេញបេសកកម្មមនុស្សធម៌ដែរនោះ មិនមានកងកម្លាំងរក្សាសន្តិភាពកម្ពុជា ឆ្លងជំងឺកូវីដ១៩ទេ។ អ្នកនាំពាក្យក្រសួងការពារជាតិ បានបញ្ជាក់បន្ថែមថា៖ ។ លោកបន្តថា៖ ក្រសួងការពារជាតិ នៅតែបន្តយកចិត្តទុកដាក់តាមដាន ណែនាំជាប់ជាប្រចាំ និងបានក្រើនរំលឹកដល់កងកម្លាំងរបស់ខ្លួនទាំងអស់ ឱ្យបង្កើនការប្រុងប្រយ័ត្នខ្ពស់ បន្តអនុវត្តឱ្យបានខ្ជាប់ខ្ជួនតាមការណែនាំរបស់ ក្រសួងសុខាភិបាល និងរាជរដ្ឋាភិបាល ក្នុងការប្រយុទ្ធប្រឆាំងនឹង COVID-19។ រហូតដល់ពេលនេះ កម្ពុជាមានកងកម្លាំង៥កង សរុបចំនួន៧៨៧នាក់ កំពុងបំពេញបេសកកម្មរក្សាសន្តិភាព ក្រោមឆ័ត្ររបស់អង្គការសហប្រជាជាតិ ក្នុងនោះមានលីបង់, ស៊ូដង់, ស៊ូដង់ខាងត្បូង, ម៉ាលី និងអាហ្វ្រិកកណ្តាល៕ | 2020-06-26T20:06:00+07:00 | freshnewsasia.com | https://m.freshnewsasia.com/index.php/en/localnews/163522-2020-06-26-06-06-22.html |
c87d8508-0d6a-4728-a915-65d711c13b4c | ឧបនាយករដ្ឋមន្ត្រី កែ គឹមយ៉ាន៖ ជំងឺកូវីដ-១៩ មិនអាចរារាំងរដ្ឋាភិបាល ប្រយុទ្ធប្រឆាំងបទល្មើសគ្រឿងញៀនជាដាច់ខាត | ឧបនាយករដ្ឋមន្ត្រី កែ គឹមយ៉ាន ប្រធានអាជ្ញាធរជាតិប្រយុទ្ធប្រឆាំងគ្រឿងញៀនខុសច្បាប់ បានលើកឡើងថា បើទោះបីប្រទេសកម្ពុជា កំពុងតែជាប់ដៃប្រយុទ្ធប្រឆាំង នឹងការរាត្បាតជំងឺកូវីដ-១៩ ក្តី ក៏ប៉ុន្តែរាជរដ្ឋាភិបាលកម្ពុជា មិនភ្លេចការប្រយុទ្ធប្រឆាំងបទល្មើសគ្រឿងញៀនជាដាច់ខាត។ ការលើកឡើងបែបនេះ របស់ប្រធានអាជ្ញាធរជាតិប្រយុទ្ធប្រឆាំងគ្រឿងញៀន បានធ្វើឡើងនៅព្រឹកថ្ងៃទី២៦ ខែមិថុនា ឆ្នាំ២០២០នេះ នៅក្នុងឱកាសដែលលោកបានអញ្ជើញ ជាអធិបតីភាព ក្នុងទិវាអន្តរជាតិប្រយុទ្ធនឹងគ្រឿងញៀន និងការដុតបំផ្លាញគ្រឿងញៀន ជាង៤៧៧គីឡូក្រាម ដែលបង្ក្រាបបានពីរាជធានី-ខេត្តចំនួន៤ រួមមាន៖ រាជធានីភ្នំពេញ, ខេត្តកណ្តាល, ខេត្តកំពង់ស្ពឺ និងខេត្តតាកែវ។ ពិធីនេះមានការអញ្ជើញចូលរួមពីសំណាក់លោក កើត រិទ្ធ រដ្ឋមន្ត្រីក្រសួងយុត្តិធម៌, អភិបាលរាជធានីភ្នំពេញលោក ឃួង ស្រេង តំណាងក្រសួង ស្ថាប័នពាក់ព័ន្ធ ថ្នាក់ដឹកអាជ្ញាធរជាតិប្រយុទ្ធប្រឆាំង គ្រឿងញៀន ព្រមទាំងអភិបាលខេត្ត និងតំណាងមួយចំនួន នៅកោះពេជ្រ រាជធានីភ្នំពេញ។ ឧបនាយករដ្ឋមន្ត្រី កែ គឹមយ៉ាន បានលើកឡើងយ៉ាងដូច្នេះថា៖ ។ ជាមួយគ្នានេះដែរ ប្រធានអាជ្ញាធរជាតិប្រយុទ្ធប្រឆាំងគ្រឿងញៀនរូបនេះ បានបង្ហាញក្តីជឿជាក់ថា ផែនការយុទ្ធនាការប្រយុទ្ធប្រឆាំងគ្រឿងញៀនខុសច្បាប់លើកទី៥ ឆ្នាំ២០២០ ការបន្តដំណើរការ លុបបំបាត់ឱ្យបានទាំងស្រុងនូវការចែកចាយជួញដូរ និងប្រើប្រាស់គ្រឿងញៀននៅតាមទីកន្លែងកម្សាន្តសប្បាយការយកចិត្តទុកដាក់បង្ការ ទប់ស្កាត់មិនឱ្យជំងឺកូវីដ-១៩ ឆ្លងរាលត្បាតចូលទៅក្នុង មជ្ឈមណ្ឌលព្យាបាលស្តារនីតិសម្បទាអ្នកញៀនគ្រឿងញៀន និងពន្ធនាគារ, ការចូលរួមកសាងភូមិ ឃុំ សង្កាត់ ស គ្មានគ្រឿងញៀន នៅតាមព្រំដែន, ការបន្តចូលរួមសហការជាមួយប្រទេស ជាប់ព្រំដែនប្រទេសក្នុងតំបន់ អង្គការជាតិ អន្តរជាតិ ជាដៃគូក្នុងគោលបំណងប្រយុទ្ធប្រឆាំងគ្រឿងញៀនឱ្យមានប្រសិទ្ធភា ព ស្របទៅតាមបរិបទ នៃការឆ្លងរាលត្បាតជាសកលនៃជំងឺកូវីដ-១៩។ ពាក់ព័ន្ធនឹងយុទ្ធនាការប្រយុទ្ធប្រឆាំងនឹងបទល្មើសគ្រឿងញៀននេះដែរ ឧបនាយករដ្ឋមន្ត្រី កែ គឹមយ៉ាន បានដាស់តឿនដល់ អ្នកពាក់ព័ន្ធទាំងអស់គួរគប្បីយកចិត្តទុកដាក់អនុវត្ត ឱ្យមានប្រសិទ្ធភាពទៅតាមតួនាទី និងភារកិច្ចពាក់ព័ន្ធរបស់ក្រសួង ស្ថាប័ន និងអង្គភាពរៀងៗខ្លួន។ ក្នុងនាមសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ក្នុងនាមថ្នាក់ដឹកនាំអាជ្ញាធរជាតិប្រយុទ្ធប្រឆាំងគ្រឿងញៀន ឧបនាយករដ្ឋមន្ត្រី កែ គឹមយ៉ាន សូមថ្លែងអំណរគុណ និងកោតសរសើរ ដោយស្មោះចំពោះគណៈកម្មាធិការត្រួតពិនិត្យគ្រឿងញៀន រាជធានីភ្នំពេញ និងអគ្គលេខាធិការដ្ឋាន អាជ្ញាធរជាតិប្រយុទ្ធប្រឆាំងគ្រឿងញៀន ដែលបានសហការគ្នាល្អ និងសូមកោតសរសើរដោយស្មោះចំពោះព្រះតេជគុណ ព្រះសង្ឃគ្រប់ព្រះអង្គ ថ្នាក់ដឹកនាំកងកម្លាំងប្រដាប់អាវុធ មន្រ្តីរាជការនៅតាមក្រសួង ស្ថាប័ន អង្គភាពពាក់ព័ន្ធ ទាំងនៅថ្នាក់ជាតិ និងថ្នាក់ក្រោមជាតិ អង្គការជាដៃគូជាតិ អន្តរជាតិ សប្បុរសជន សិល្បករ សិល្បការនី ពិធីករ ពិធីការនី អាជីវករ និងអ្នកពាក់ព័ន្ធទាំងអស់ ដែលបានចូលរួម និងគាំទ្រដល់ការងារប្រយុទ្ធប្រឆាំងគ្រឿងញៀននៅកម្ពុជានឹងសង្ឃឹមថាប្រពៃណីដ៏ល្អថ្លៃថ្លានេះនឹងស្ថិតនៅជាបន្តទៀត ដើម្បីទទួលបានលទ្ធផលថ្មីៗបន្ថែមនាពេលខាងមុខ។ សូមបញ្ជាក់ថា គិតត្រឹមខែមិថុនា ឆ្នាំ២០២០នេះ មានករណីគ្រឿងញៀន ជាង ៥ពាន់ករណី ដោយឃាត់មនុស្សបាន ១០,២១៣នាក់ និងប្រមូលបានគ្រឿងញៀនជិត ៣០០គីឡូក្រាមទៀត រួមទាំងសម្ភារខុសច្បាប់មួយចំនួនផងដែរ៕ | 2020-06-26T19:53:00+07:00 | freshnewsasia.com | https://m.freshnewsasia.com/index.php/en/localnews/163520-2020-06-26-05-53-49.html |
f1d75e7b-fd9a-4903-ac92-c36b9b2d8366 | អង់គ្លេសរកឃើញថា «ជំងឺ COVID-19 អាចបំផ្លាញខួរក្បាល និងធ្វើឲ្យមានជំងឺផ្លូវចិត្តធ្ងន់ធ្ងរ» (Video inside) | ការសិក្សាបឋមមួយ នៅក្នុងចក្រភពអង់គ្លេសបានរកឃើញថា COVID-19 បានបំផ្លាញដល់ប្រព័ន្ធខួរក្បាលរបស់អ្នកជំងឺ ក្នុងនោះរួមមានការដាច់សរសៃឈាមខួរក្បាល, រលាកខួរក្បាល, បញ្ហាផ្លូវចិត្ត និងវង្វេងស្មារតីជាដើម នៅក្នុងករណីធ្ងន់ធ្ងរមួយចំនួន។ នេះបើតាមការចេញផ្សាយដោយសារព័ត៌មាន CNA នៅព្រឹកថ្ងៃសុក្រ ទី២៦ ខែមិថុនា ឆ្នាំ២០២០។ ការសិក្សាថ្មីខាងលើ ដែលដឹកនាំដោយសហប្រធានក្រុមស្រាវជ្រាវ លោក បេណេឌីច ម៉ៃខឺល (Benedict Michael) មកពីសាកលវិទ្យាល័យលីវើភូល (Liverpool University) ត្រូវបានចេញផ្សាយនៅលើទស្សនាវដ្ដី ឡានសេត (Lancet Psychiatry) នៅថ្ងៃព្រហស្បតិ៍សប្ដាហ៍នេះ បន្ទាប់ពីការអង្កេតលើអ្នកជំងឺ COVID-19 ចំនួន ១២៥នាក់ នៅទូទាំងចក្រភពអង់គ្លេស ពីថ្ងៃទី០២ ដល់ថ្ងៃទី២៦ ខែមេសា។ ការសិក្សាខាងលើនេះបានរកឃើញថា អ្នកជំងឺ ៧៧នាក់ក្នុងចំណោម ១២៥នាក់ មានបញ្ហាខួរក្បាល ហើយក្នុងចំណោមអ្នកជំងឺទាំង ៧៧នាក់នេះទៀតសោត ភាគច្រើនគឺជាមនុស្សមានអាយុច្រើនជាង ៦០ឆ្នាំ ដែលមានឈាមកកក្នុងខួរក្បាល ឬគេស្គាល់ថា ជំងឺដាច់សរសៃឈាមខួរក្បាល (ischaemic stroke)។ បន្ថែមពីលើនេះ សិក្សាដដែលក៏បានរកឃើញផងដែរថា អ្នកជំងឺ ៣៩នាក់ ក្នុងចំណោម ១២៥នាក់មានរោគសញ្ញាផ្លូវចិត្ត ដូចជារលាកខួរក្បាល និងវង្វេងស្មារតីជាដើម។ តែទោះជាយ៉ាងនេះក្ដី លោក Michael បានបញ្ជាក់ថា វានៅត្រូវការសិក្សាទ្រង់ទ្រាយធំបន្ថែមទៀត ដើម្បីកំណត់ឱ្យច្បាស់ពីមូលហេតុនៅពីក្រោយ បញ្ហាខួរក្បាលទំាងនេះ និងស្វែងរកវិធីសាស្ត្រព្យាបាល៕ | 2020-06-26T18:11:00+07:00 | freshnewsasia.com | https://m.freshnewsasia.com/index.php/en/internationalnews/163503-2020-06-26-04-11-23.html |
7948014e-8743-4803-8592-5fc39ba09965 | អាហ្វ្រិកខាងត្បូងច្នៃទូរកុងតឺនឺ ដើម្បីតម្កល់សាកសពអ្នកជំងឺ COVID-19 ដែលកំពុងមានចំនួនកើនឡើង (Video inside) | ប្រទេសអាហ្វ្រិកខាងត្បូងកំពុងរៀបចំបំពាក់ ទូរកុងតឺនឺសម្រាប់បង្កកជាច្រើនគ្រឿង សម្រាប់ត្រៀមតម្កល់សាកសពនៃអ្នកជំងឺ COVID-19 ដែលត្រូវបានគេរំពឹងថា នឹងកើនឡើងដល់ចំណុចកំពូល នារយៈពេលដ៏ខ្លីខាងមុខនេះ។ នេះបើតាមការចេញផ្សាយដោយ ទីភ្នាក់ងារព័ត៌មានស៊ីនហួរ នាព្រឹកថ្ងៃសុក្រ ទី២៦ ខែមិថុនា ឆ្នាំ២០២០។ បើតាមការបញ្ជាក់របស់អាជ្ញាធរអាហ្វ្រិកខាងត្បូងបានឲ្យដឹងថា ។ ជុំវិញបញ្ហាខាងលើនេះ លោកវេជ្ជបណ្ឌិត សាអាឌីក ការៀម (Saadiq Kariem) ប្រធានប្រតិបត្តិនៃមន្ទីរសុខាភិបាលខេត្តបានមានប្រសាសន៍ថា ។ លោកបណ្ឌិតក៏បានបញ្ជាក់ទៀតផងដែរថា ។ ក្រៅពីកន្លែងស្តុកទុកសាកសព អាជ្ញាធរខេត្តខាងលើនេះ ក៏ត្រូវបានគេរាយការណ៍ថា កំពុងត្រៀមរៀបចំកន្លែងបញ្ចុះសពប្រមាណ ៩,០០០កន្លែងផងដែរ សម្រាប់អ្នកជំងឺ COVID-19។ រហូតមកទល់ពេលនេះ ប្រទេសអាហ្វ្រិកខាងត្បូង បានកត់ត្រាករណីឆ្លងសរុបចំនួនជាង ១១ម៉ឺននាក់ ដោយក្នុងនោះខេត្តខេបភាគខាងលិច (Western Cape) ជាអ្នករ៉ាប់រ៉ងជាងពាក់កណ្តាលតែឯង។ ចំណែកឯករណីអ្នកស្លាប់វិញ សរុបមានចំនួនជាង ២ពាន់នាក់នៅទូទាំងប្រទេស៕ | 2020-06-26T17:42:00+07:00 | freshnewsasia.com | https://m.freshnewsasia.com/index.php/en/internationalnews/163499-2020-06-26-03-42-13.html |
3b51403d-b0fe-4e45-990f-9d4731b18002 | ក្រសួងសុខាភិបាល នឹងដាក់ម៉ាស៊ីនពិនិត្យជំងឺរបេង ស្វែងរកមេរោគកូវីដ១៩ ឲ្យបាន៦៤ទីតាំង | រាជធានីភ្នំពេញ ៖ សាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល ថ្លែងប្រាប់អ្នកសារព័ត៌មានកាលពីល្ងាចថ្ងៃទី២៥ មិថុនា ម្សិលមិញនេះថា ក្រសួងសុខាភិបាល គ្រោងសាកល្បងដាក់ម៉ាស៊ីនស្វែងរកមេរោគកូវីដ១៩ ចំនួន៦៤ទីតាំង ។ រដ្ឋមន្ត្រី បន្តថា សព្វថ្ងៃនេះ បណ្តាប្រទេសនៅលើសកលលោក បានយកម៉ាស៊ីន សម្រាប់ពិនិត្យ និងព្យាបាលអ្នកកើតជំងឺរបេង ដាក់ឲ្យប្រើប្រាស់ក្នុងវិស័យសុខាភិបាល ដើម្បីស្វែងរក និងពិនិត្យ អ្នកឆ្លងមេរោគកូវីដ–១៩ ដូច្នេះក្រសួងសុខាភិបាលកម្ពុជា មានម៉ាស៊ីនជីនអ៊ិចស្ពឺដ ចំនួន៨៣គ្រឿង បានសម្រេចដាក់ឲ្យដំណើរការសាកល្បង ជំហានដំបូង នៅក្នុងខេត្តសៀមរាប ចំនួន០១ទីតាំង និងគ្រោងដាក់ដំណើរការចំនួន៦៣ ទីតាំងផ្សេងទៀត (សរុប៦៤ទីតាំង) ។ លោកសាស្ត្រាចារ្យ ម៉ម ប៊ុនហេង បន្ថែមថា បើមន្ត្រីសុខាភិបាលយើងអនុវត្តន៍បានជោគជ័យ យើងអាចចូលរួមសម្រាលបន្ទុកការងារវិទ្យាស្ថានប៉ាស្ទ័រកម្ពុជា និងវិទ្យាស្ថានសុខភាពសាធារណៈ នៃក្រសួងសុខាភិបាល បានរហ័ស ព្រោះវាជាការងារអាទិភាពមួយរបស់រាជរដ្ឋាភិបាល ក្នុងការប្រយុទ្ធនឹងជំងឺកូវីដ១៩ ដោយខាងមជ្ឈមណ្ឌលជាតិកំចាត់រោគបេងមានម៉ាស៊ីនស្រាប់ ក៏សូមផ្សារភ្ជាប់ជាមួយការងារនេះ យើងក៏កំពុងតាមដានសុខភាពរបស់ប្រជាពលរដ្ឋទាក់ទង នឹងជំងឺសួត និងជំងឺកូវីដ១៩ ដែលសព្វថ្ងៃនៅមនី្ទរពេទ្យកុមារជាតិកំពុងធ្វើ ហើយវិទ្យាស្ថានសុខភាពសាធារណៈ ក៏កំពុងស្រាវជ្រាវចំពោះអ្នកដែលមានជំងឺសួត ដែលមកដល់ពេលនេះ មិនឃើញមានករណីជំងឺកូវីដ១៩ មានកើតឡើងក្នុងសហគមន៍នោះទេ ។ ឯកឧត្តម រដ្ឋមន្ត្រីក្រសួងសុខាភិបាល ក៏បានបញ្ជាក់ដែរថា ស្របពេលករណីជំងឺកូវីដ១៩ នៅតែបន្តឆ្លង ជាករណីនាំចូលពីបរទេសមកកាន់កម្ពុជានោះ កម្ពុជានឹងពង្រឹងវិធានការការពារ ត្រួតពិនិត្យយ៉ាងរឹងមាំ នៅតាមច្រកចេញ ចូលតាមព្រំដែនប្រទេសជិតខាង ជាពិសេសជនជាតិខ្មែរ និងបរទេស ធ្វើដំណើរមកពីក្រៅប្រទេស ចូលមកកាន់ប្រទេស តាមជើងហោះហើរច្រកអាកាសយានដ្ឋានអន្តរជាតិភ្នំពេញ ត្រូវធ្វើតេស្ត យកសំណាក ពិសោធន៍ រកមេរោគកូវីដ១៩ ។ ក្នុងករណីរកឃើញថា មានអ្នកឆ្លងមេរោគកូវីដ១៩ ត្រូវយកគាត់ទៅព្យាបាលនៅមន្ទីរពេទ្យមិត្តភាព ខ្មែរ-សូវៀត ហើយបុគ្គលដែលប៉ះពាល់ និងជិតស្និត យកគាត់ទៅធ្វើចត្តាឡីស័ក រយៈពេល១៤ថ្ងៃ នៅមណ្ឌលសុខភាពចាក់អង្រែក មូលដ្ឋានទ័ពអាកាស មណ្ឌលវិទ្យាល័យជម្ពូវ័ន និងបណ្តាសណ្ឋាគារ ៕ | 2020-06-26T14:42:18+07:00 | kbnnews.com | https://kbn.news/archives/169024 |
0c85f96a-1bcd-4082-9ed9-8d970df0f9b1 | សម្ដេចតេជោ ហ៊ុន សែន អំពាវនាវឲ្យអាណាព្យបាលបន្តយកចិត្តទុកដាក់ថែទាំ និងអប់រំកូនចៅឲ្យបានល្អ ចៀសពីគ្រឿងញៀន ជំងឺកូវីដ១៩ និងបញ្ហាអវិជ្ជមានផ្សេងៗក្នុងសង្គម (Video inside) | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានអំពាវនាវឲ្យមាតាបិតា និងអាណាព្យាបាល បន្តយកចិត្តទុកដាក់ថែទាំ និងអប់រំកូនចៅឲ្យបានល្អ ដើម្បីឲ្យពួកគេលូតលាស់ធំធាត់ ប្រកបដោយសុខភាព និងសុវត្ថិភាព ចៀសផុតពីបញ្ហាគ្រឿងញៀន បញ្ហាកូវីដ-១៩ និងបញ្ហាអវិជ្ជមាន ក្នុងសង្គមផ្សេងៗទៀត។ នេះបើតាមសារលិខិត របស់សម្ដេចតេជោ ហ៊ុន សែន ក្នុងឱកាសប្រារព្ធទិវាអន្តរជាតិ ប្រយុទ្ធប្រឆាំងគ្រឿងញៀន ដែលបណ្ដាញព័ត៌មាន Fresh News ទទួលបាននៅថ្ងៃទី២៦ ខែមិថុនា ឆ្នាំ២០២០នេះ។ សម្ដេចតេជោ ហ៊ុន សែន បានបញ្ជាក់យ៉ាងដូច្នេះថា សម្ដេចតេជោ ហ៊ុន សែន បានលើកឡើងថា ក្នុងករណីដឹងថា កូនចៅរបស់ខ្លួនមានជាប់ពាក់ព័ន្ធនឹងបញ្ហាគ្រឿងញៀន ត្រូវយកចិត្តទុកដាក់ លើកទឹកចិត្ត និង ណែនាំឲ្យពួកគេ បញ្ឈប់ជាបន្ទាន់ ឬរាយការណ៍ជូនអាជ្ញាធរមូលដ្ឋាន ដើម្បីសុំកិច្ចអន្តរាគមន៍ ដោយមិនត្រូវព្យាយាមលាក់បាំង ឬរក្សាទុក ដែលអាចបង្កគ្រោះថ្នាក់ និងភាពឈឺចាប់កាន់តែធ្ងន់ធ្ងរដល់ខ្លួនគាត់ផ្ទាល់ ក្រុមគ្រួសារ អ្នកដទៃ និងសហគមន៍។ ជាមួយគ្នានោះ សម្ដេចតេជោ ហ៊ុន សែន ក៏សូមអំពាវនាវដល់ដៃគូទាំងអស់ អង្គការមិនមែនរដ្ឋាភិបាលជាតិ-អន្តរជាតិ វិស័យសាសនា វិស័យឯកជន និងសប្បុរសជននានា សូមបន្តផ្តល់ការចូលរួម គាំទ្រ និងឧបត្ថម្ភជាបន្តទៀត ដើម្បីឱ្យការងារ ប្រយុទ្ធប្រឆាំងគ្រឿងញៀននៅតែមានប្រសិទ្ធភាព និងមានលទ្ធភាពក្នុងការចូលរួមជាមួយតំបន់ និងសកលលោក ក្នុងការដោះស្រាយបញ្ហាដ៏ស្មុគស្មាញនេះ ពិសេសក្នុងដំណាក់កាលនៃការរាលដាលជំងឺកូវីដ-១៩ នាពេលបច្ចុប្បន្ននេះ។ លើសពីនោះទៀត សម្ដេចតេជោ ហ៊ុន សែន បានឲ្យក្រសួងអប់រំ យុវជន និងកីឡា ត្រូវបន្តដឹកនាំ និងណែនាំដល់គ្រឹះស្ថានអប់រំសិក្សាគ្រប់កម្រិត ឲ្យរកគ្រប់វិធីសាស្ដ្រ ក្នុងការបន្តផ្សព្វផ្សាយអប់រំ ទាំងលើបញ្ហាគ្រឿងញៀន និងបញ្ហានៃការឆ្លងរាលដាលជំងឺកូវីដ-១៩ ឲ្យបានជាប្រចាំដល់សិស្ស និស្សិត ដើម្បីឲ្យពួកគេបានយល់ដឹង និងមានមូលដ្ឋានគ្រប់គ្រាន់ ក្នុងការការពារខ្លួន និងបន្តផ្សព្វផ្សាយអប់រំដល់មិត្តភក្តិ ក្រុមគ្រួសារ និងអ្នកដទៃនៅក្នុងសហគមន៍ផងដែរ៕ | 2020-06-26T13:31:00+07:00 | freshnewsasia.com | https://m.freshnewsasia.com/index.php/en/localnews/163484-2020-06-25-23-31-09.html |
37fb98ed-87e7-4539-a4dc-13f44503105f | កងកម្លាំងរក្សាសន្តិភាពកម្ពុជា ១០នាក់ ឆ្លងជំងឺកូវីដ១៩ នៅម៉ាលី បានជាសះស្បើយទាំងស្រុង | ភ្នំពេញ៖ នាយឧត្តមសេនីយ៍ ឈុំ សុជាត អ្នកនាំពាក្យក្រសួងការពារជាតិ បានថ្លែងសារលើផេកហ្វេសប៊ុកផ្លូវការថា គិតរហូតដល់ពេលនេះ (ថ្ងៃទី២៦ ខែមិថុនា) កងកម្លាំងរក្សាសន្តិភាពកម្ពុជា ដែលបានឆ្លងជំងឺកូវីដ១៩ នៅសាធារណរដ្ឋម៉ាលី ហើយសម្រាកព្យាបាលនៅមន្ទីរពេទ្យនោះ បានជាសះស្បើយទាំងស្រុងហើយ ដោយមិនមានករណីឆ្លងថ្មីលើទាហានកម្ពុជាទៀតឡើយ។ នាយឧត្តមសេនីយ៍ បានបញ្ជាក់ថា នៅសាធារណរដ្ឋម៉ាលី មានកងកម្លាំងរក្សាសន្តិភាពកម្ពុជាចំនួន១០នាក់ ដែលបានទៅបំពេញបេសកកម្មក្រោមឆត្រអង្គការសហប្រជាជាតិ បានឆ្លងជំងឺកូវីដ១៩ ជាបន្តបន្ទាប់ ក្នុងនោះមាន៩នាក់ ត្រូវបានព្យាបាលជាសះស្បើយ និង១នាក់បានពលីជីវិត កាលពីថ្ងៃទី២៩ ខែឧសភា ឆ្នាំ២០២០។ ទោះបីជាពិភពលោក បានប្រឈមនឹងការរីករាលដាលនៃជំងឺកូវីដ១៩ ក៏រាជរដ្ឋាភិបាលកម្ពុជា និងក្រសួងការពារជាតិ មិនបានរាថយក្នុងការបញ្ជូនកងកម្លាំងទៅបំពេញប្រតិបត្តិការការងារមនុស្សធម៌តាមរយៈអង្គការសហប្រជាជាតិ នៅក្រៅប្រទេសនោះឡើយ។ រហូតដល់ពេលនេះ ព្រះរាជាណាចក្រកម្ពុជា មានកងកម្លាំងចំនួន៥កង សរុបចំនួន៧៨៧នាក់(នារីចំនួន ៧៦នាក់) កំពុងបំពេញបេសកកម្មរក្សាសន្តិភាព ក្រោមឆ័ត្ររបស់អង្គការសហប្រជាជាតិ ក្នុងនោះមានប្រទេសលីបង់, ស៊ូដង់, ស៊ូដង់ខាងត្បូង, ម៉ាលី និងសាធារណរដ្ឋអាហ្វ្រិកកណ្តាល។ ក្រៅពីប្រទេសម៉ាលី នៅប្រទេស៤ផ្សេងទៀត មិនមានកងកម្លាំងរក្សាសន្តិភាពកម្ពុជា បានឆ្លងជំងឺកូវីដ១៩នោះឡើយ។ ក្រសួងការពារជាតិ តាមរយៈមជ្ឈមណ្ឌលកងកម្លាំងរក្សាសន្តិភាព បោះសម្អាតមីន និងគ្រាន់មិនទាន់ផ្ទុះ នៅតែបន្តធ្វើការតាមដាន និងណែនាំជាប់ជាប្រចាំ ព្រមទាំងក្រើនរំលឹកដល់កងកម្លាំងទាំងអស់ឱ្យបង្កើនការប្រុងប្រយ័ត្នខ្ពស់ បន្តអនុវត្តឱ្យបានខ្ជាប់ខ្ជួនតាមការណែនាំរបស់ ក្រសួងសុខាភិបាល និងរាជរដ្ឋាភិបាល ក្នុងការប្រយុទ្ធប្រឆាំងនឹង COVID-19៕ | 2020-06-26T13:00:41+07:00 | cen.com.kh | https://cen.com.kh/archives/219751.html |
eae5e4d7-2525-45b8-a6e7-4b8ba40e1676 | ការក្រេីនរំលឹកពីកិច្ចការពារ និងភាពធ្ងន់ធ្ងរនៃជំងឺកូវីដ-១៩ | ភ្នំពេញ ៖ ឯកឧត្តមសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល នាល្ងាចថ្ងៃទី២៥ ខែមិថុនា ឆ្នាំ២០២០ នេះ បានធ្វេីការក្រេីនរំលឹកអំពាវនាវសារជាថ្មីម្តងទៀត ជូនដល់បងប្អូនប្រជាពលរដ្ឋទាំងអស់ឲ្យបន្តអនុវត្តន៍វិធានការការពារការចម្លងវីរុសកូវីដ-១៩ ឲ្យបានខ្ជ្ជាប់ខ្ជួន ដេីម្បីកុំឲ្យកេីតមានជំងឺកូវីដ-១៩ ដែលអាចឈានដល់ការស្លាប់បាត់បង់ជីវិតផងដែរ។ តាមរបាយការណ៍របស់អង្គការសុខភាពពិភពលោក នៅថ្ងៃទី២៤ ខែមិថុនា ឆ្នាំ២០២០ បានបង្ហាញថាមានករណីជំងឺកូវីដ-១៩ កេីនដល់ជិត១០លាននាក់ និងមានអ្នកស្លាប់កេីនដល់ជិតកន្លះលាននាក់ហេីយ។ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលនៃព្រះរាជាណាចក្រកម្ពុជា បានមានប្រសាសន៍ថា ចំនួនអ្នកស្លាប់នេះ គឺភាគច្រេីនបណ្តាលមកពីភាពធ្ងន់ធ្ងរនៃការវ៉ៃលុកលេីផ្លូវសរីរាង្គផ្លូវដង្ហេីមរបស់អ្នកជំងឺដោយវីរុសកូវីដ-១៩ ដែលធ្វេីឲ្យអ្នកជំងឺមានស្ថានភាពពិបាកដកដង្ហេីម ត្រដរខ្យល់ ប្រវេសប្រវាសរកការជួយផ្តល់ខ្យល់ដកដង្ហេីម និងឈានទៅរកការមិនមានលទ្ធភាពដកដង្ហេីមខ្លួនឯង ហេីយដាច់ដង្ហេីម និងដាច់ខ្យល់ស្លាប់តែម្តង។ បេីមានស្ថានភាពអាក្រក់បែបនេះ (មានរូបភាពបង្ហាញជាឧទាហរណ៍ភ្ជាប់ជូនមកជាមួយស្រាប់) គឺគ្រូពេទ្យមានការលំបាកក្នុងការជួយសង្គ្រោះ ហេីយភាគច្រេីនលេីសលុប គឺមិនអាចជួយសង្គ្រោះបានឡេីយ។ ដូច្នេះ មានតែកិច្ចការពារកុំឲ្យឆ្លងវីរុសកូវីដ-១៩ នេះទេ ដែលអាចជួយបុគ្គលម្នាក់ៗ ឲ្យបានរួចចាកផុតពីសភាពវ៉ៃលុកធ្ងន់ធ្ងរនៃវីរុសកូវីដ-១៩ លេីសរីរាង្គផ្លូវដង្ហេីម ឈានដល់ការបាត់បង់ជីវិតនេះបាន។ ត្រូវនាំគ្នាបន្តអនុវត្តន៍វិធានការការពារដែលបានដាក់ចេញ ជាពិសេសចៀសវាងកន្លែងប្រមូលផ្តុំគ្នាច្រេីន នៅក្នុងកន្លែងបិទជិត ដោយប្រេីប្រាស់ម៉ាស៊ីនត្រជាក់ច្រេីន ហេីយគ្មានខ្យល់ចេញចូល ត្រូវពាក់ម៉ាសក្នុងករណីចាំបាច់ អនាម័យដៃស្អាតជានិច្ច និងរក្សាគម្លាតសុវត្ថិភាពសង្គម និងគម្លាតសុវត្ថិភាពបុគ្គលលេីសពីមួយម៉ែត្រកន្លះឡេីង គឺជាការចាំបាច់ដែលត្រូវតែនាំគ្នាអនុវត្តន៌នៅក្នុងដំណាក់កាលទប់ស្កាត់រលកទីពីរនៃការចម្លងវីរុសកូវីដ-១៩ នេះ៕ | 2020-06-26T07:02:47+07:00 | cen.com.kh | https://cen.com.kh/archives/219570.html |
9fbba092-3f1c-4080-980e-42ecf2cfdf35 | រដ្ឋមន្រ្តីសុខាភិបាល អំពាវនាវឲ្យពលរដ្ឋបន្តអនុវត្តន៍វិធានការការពារវីរុសកូវីដ-១៩ ខណៈជំងឺនេះបានកើនដល់ជិត១០លាននាក់ នៅទូទាំងពិភពលោក | សាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល នាល្ងាចថ្ងៃទី២៥ ខែមិថុនា ឆ្នាំ២០២០នេះ បានក្រើនរំលឹក និងអំពាវនាវសារជាថ្មីម្តងទៀត ជូនដល់បងប្អូនប្រជាពលរដ្ឋទាំងអស់ ឲ្យបន្តអនុវត្តន៍វិធានការការពារការចម្លងវីរុសកូវីដ-១៩ ឲ្យបានខ្ជ្ជាប់ខ្ជួន ដើម្បីកុំឲ្យកើតមានជំងឺកូវីដ-១៩ ដែលអាចឈានដល់ការស្លាប់បាត់បង់ជីវិតផងដែរ។ តាមរបាយការណ៍របស់អង្គការសុខភាពពិភពលោក នៅថ្ងៃទី២៤ ខែមិថុនា ឆ្នាំ២០២០ បានបង្ហាញថា មានករណីជំងឺកូវីដ-១៩ កើនដល់ជិត១០លាននាក់ និងមានអ្នកស្លាប់កើនដល់ជិតកន្លះលាននាក់ហើយ។ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានប្រាប់បណ្តាញព័ត៌មាន Fresh News នៅល្ងាចថ្ងៃនេះថា ចំនួនអ្នកស្លាប់នេះ គឺភាគច្រើនបណ្តាល មកពីភាពធ្ងន់ធ្ងរនៃការវ៉ៃលុកលើផ្លូវសរីរាង្គផ្លូវដង្ហើមរបស់អ្នកជំងឺ ដោយវីរុសកូវីដ-១៩ ដែលធ្វើឲ្យអ្នកជំងឺមានស្ថានភាពពិបាកដកដង្ហើម ត្រដរខ្យល់ ប្រវេសប្រវាសរកការជួយផ្តល់ខ្យល់ដកដង្ហើម និងឈានទៅរកការមិនមានលទ្ធភាពដកដង្ហើមខ្លួនឯង ហើយដាច់ដង្ហើម និងដាច់ខ្យល់ស្លាប់តែម្តង។ លោកស្រីបានបន្តទៀតថា បើមានស្ថានភាពអាក្រក់បែបនេះ (មានរូបភាពបង្ហាញជាឧទាហរណ៍ភ្ជាប់ជូនមកជាមួយស្រាប់) គឺគ្រូពេទ្យមានការលំបាកក្នុងការជួយសង្រ្គោះ ហើយភាគច្រើនលើសលុប គឺមិនអាចជួយសង្គ្រោះបានឡើយ។ ដូច្នេះមានតែកិច្ចការពារកុំឲ្យឆ្លងវីរុសកូវីដ-១៩ នេះទេ ដែលអាចជួយបុគ្គលម្នាក់ៗឲ្យបានរួចចាកផុតពីសភាពវ៉ៃលុកធ្ងន់ធ្ងរនៃវីរុសកូវីដ-១៩ លើសេរីរាង្គផ្លូវដង្ហើមឈានដល់ការបាត់បង់ជីវិតនេះបាន។ អ្នកនាំពាក្យក្រសួងសុខាភិបាល បានណែនាំថា «ត្រូវនាំគ្នាបន្តអនុវត្តន៍វិធានការការពារដែលបានដាក់ចេញ ជាពិសេសចៀសវាងកន្លែងប្រមូលផ្តុំគ្នាច្រើន នៅក្នុងកន្លែងបិទជិត ដោយប្រើប្រាស់ម៉ាស៊ីនត្រជាក់ច្រើន ហើយគ្មានខ្យល់ចេញចូល ត្រូវពាក់ម៉ាស់ក្នុងករណីចាំបាច់ អនាម័យដៃស្អាតជានិច្ច និងរក្សាគម្លាតសុវត្ថិភាពសង្គម និងគម្លាតសុវត្ថិភាពបុគ្គលលើសពីមួយម៉ែត្រកន្លះឡើង គឺជាការចាំបាច់ដែលត្រូវតែនាំគ្នា អនុវត្តន៍នៅក្នុងដំណាក់កាលទប់ស្កាត់រលកទីពីរ នៃការចម្លងវីរុសកូវីដ-១៩នេះ»៕ | 2020-06-26T03:00:00+07:00 | freshnewsasia.com | https://m.freshnewsasia.com/index.php/en/localnews/163468-2020-06-25-13-00-02.html |
99c9852a-6564-49ea-aed5-9c0a4fc1f5c0 | គិតពីខែមីនា ឆ្នាំ២០២០ អាមេរិក ផ្តល់ហិរញ្ញប្បទានឥតសំណងប្រមាណ ១១លានដុល្លារ ដល់ផែនការឆ្លើយតបបន្ទាន់ទៅនឹងជំងឺកូវីដ១៩ របស់កម្ពុជា | គិតចាប់តាំងពីខែមីនា ឆ្នាំ២០២០មក សហរដ្ឋអាមេរិក បានផ្តល់ហិរញ្ញប្បទានឥតសំណងប្រមាណ ១១ លានដុល្លារ គាំទ្រដល់ផែនការឆ្លើយតបបន្ទាន់ទៅនឹងជំងឺកូវីដ-១៩ របស់រាជរដ្ឋាភិបាលកម្ពុជា។ នេះបើយោងតាមសេចក្តីប្រកាសរួម ស្តីពីការចុះហត្ថលេខាលើកិច្ចព្រមព្រៀងវិសោធនកម្មស្តីពីហិរញ្ញប្បទានសហប្រតិបត្តិការអភិវឌ្ឍន៍ សម្រាប់ឆ្នាំ២០១៩ ដែលអង្គភាពព័ត៌មាន Fresh News ទទួលបាននៅយប់ថ្ងៃទី២៥ ខែមិថុនានេះ។ តាមសេចក្តីនប្រកាសបានឱ្យដឹងថា ហិរញ្ញប្បទាននេះនឹងប្រើប្រាស់ដើម្បីជួយសម្រាលទាំងការឆ្លើយតបផ្នែកវេជ្ជសាស្ត្រភ្លាមៗចំពោះជំងឺកូវី៥-១៩ ក្នុងប្រព័ន្ធសុខាភិបាលកម្ពុជា និងផលប៉ះពាល់ដែលបណ្ដាលមកពីជំងឺឆ្លង ដោយផ្តោតលើការស្តារឡើងវិញនូវ សេដ្ឋកិច្ចប្រកបដោយបរិយាប័ន្ន និងសមធម៌។ បន្ថែមពីលើនេះ រដ្ឋាភិបាលសហរដ្ឋអាមេរិក បានផ្តល់ការគាំទ្រអង្គការសង្គមស៊ីវិលដែលបានធ្វើការផ្តោតលើសិទ្ធិមនុស្ស ការប្រឆាំងការជួញដូរមនុស្ស និងគណនេយ្យភាព និងតម្លាភាពនៅក្នុង ប្រទេសកម្ពុជា។ កិច្ចខិតខំប្រឹងប្រែងទាំងនេះ បានបំពេញបន្ថែមនូវការងារជាមួយរាជរដ្ឋាភិបាលក្នុងការគាំទ្រការអភិវឌ្ឍ ប្រកបដោយចីរភាព និងបរិយាប័ន្ន ក្នុងប្រទេសកម្ពុជា។ គិតចាប់តាំងពីឆ្នាំ១៩៩៤ មកដល់បច្ចុប្បន្ន រដ្ឋាភិបាលសហរដ្ឋអាមេរិក បានផ្តល់ការគាំទ្រដល់ប្រទេសកម្ពុជា ប្រមាណជាង ១ពាន់លានដុល្លារ។ នេះបើតាមសេចក្តីប្រកាសព័ត៌មានបញ្ជាក់បន្ថែម៕ | 2020-06-26T02:56:00+07:00 | freshnewsasia.com | https://m.freshnewsasia.com/index.php/en/localnews/163467-2020-06-25-12-56-43.html |
a71f96ea-984e-481a-b533-2a898026bbb8 | UPDATE: ថវិកាសប្បុរសជនចូលរួមឧបត្ថម្ភរាជរដ្ឋាភិបាល ដើម្បីប្រយុទ្ធប្រឆាំងជំងឺកូវីដ១៩ កើនដល់ជាង១៨លានដុល្លារ, ចំណាយអស់ជាង៩,៤លានដុល្លារ, នៅសល់ជាង៨,៥លានដុល្លារ | គិតត្រឹមថ្ងៃទី២៤ ខែមិថុនា ឆ្នាំ២០២០ ថវិការបស់សប្បុរសជន ដែលបានចូលរួមឧបត្ថម្ភដល់រាជរដ្ឋាភិបាល ក្នុងការប្រយុទ្ធប្រឆាំងជំងឺកូវីដ១៩ បានកើនដល់ ១៨,០២៨,០៩២ដុល្លារហើយ ដែលក្នុងនោះ រាជរដ្ឋាភិបាលបានចំណាយអស់ ៩,៤៦២,៦៨៤ដុល្លារ និងនៅសល់ក្នុងកុងធនាគារចំនួន ៨,៥៦៥,០៤៨ដុល្លារអាមេរិក។ នេះបើតាមរបាយការណ៍រ បស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅល្ងាចថ្ងៃទី២៥ ខែមិថុនា ឆ្នាំ២០២០។ | 2020-06-26T02:24:00+07:00 | freshnewsasia.com | https://m.freshnewsasia.com/index.php/en/localnews/163463-2020-06-25-12-24-42.html |
e08a8ff0-fde9-402c-bc10-34889bfd346b | ក្រុមការងារចំណុះមន្ទីរភស្តុភារកងរាជអាវុធហត្ថរាជធានីភ្នំពេញ ចុះសួរសុខទុក្ខសមាជិកក្រោមឱវាទ ដែលកំពុងសម្រាកព្យាបាលជំងឺ | នាព្រឹកថ្ងៃទី២៤ ខែមិថុនា ឆ្នាំ២០២០ ក្រុមការងារចំណុះមន្ទីរភស្តុភារកងរាជអាវុធហត្ថរាជធានីភ្នំពេញ ដឹកនាំដោយលោកឧត្តមសេនីយ៍ត្រី គឹម សំអុល មេបញ្ជាការរងកងរាជអាវុធហត្ថ រាជធានីភ្នំពេញ តំណាងឲ្យលោកឧត្តមសេនីយ៍ឯក រ័ត្ន ស្រ៊ាង មេបញ្ជាការរងកងរាជអាវុធហត្ថលើផ្ទៃប្រទេស និងជាមេបញ្ជាការកងរាជអាវុធហត្ថរាជធានីភ្នំពេញ បានចុះសួរសុខទុក្ខនាយចំណង់ សៅរ៍ វណ្ណដា ជំនួយការការិយាល័យប្រេងឥន្ទន: ដែលមានជំងឺទើបចេញពីមន្ទីរពេទ្យមិត្តភាពខ្មែរ-សូវៀត មកសម្រាកព្យាបាលបន្តនៅផ្ទះ។ ក្នុងឱកាសសួរសុខទុក្ខនោះផងដែរ ក្រុមការងារចំណុះមន្ទីរភស្តុភារ បាននាំយកជាមួយមានថវិកា របស់លោកឧត្តមសេនីយ៍ឯកមេបញ្ជាការ ព្រមទាំងថវិកា ដែលប្រមូលបានពី នាយ នាយរង ចំណុះមន្ទីរភស្តុភារ សរុបចំនួន ១លាន៦០ម៉ឺនរៀល ភេសជ្ជ: ៤កេស និងផ្លែឈើស្រស់ ០១កន្ត្រក ជាការចែករំលែកសម្រាលបន្ទុកក្នុងការសម្រាកព្យាបាល៕ | 2020-06-26T01:12:00+07:00 | freshnewsasia.com | https://m.freshnewsasia.com/index.php/en/localnews/163450-2020-06-25-11-12-25.html |
877c4def-b331-4239-b069-56199a2f3321 | កាកបាទក្រហមកម្ពុជា ទទួលអំណោយសម្ភារប្រើប្រាស់ប្រយុទ្ធជំងឺកូវីដ១៩ ពី ICRC និងបន្តប្រគល់អំណោយនេះ និងអាវពោង ជូនសាខាទាំង២៥ខេត្តក្រុង | នៅថ្ងៃព្រហស្បតិ៍ ទី ២៥ ខែមិថុនា ឆ្នាំ២០២០នេះ កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានទទួលអំណោយជាសាប៊ូដុំ ជែលលាងដៃ និងសម្ភារផ្សព្វផ្សាយស្តីពីវិធានការទប់ស្កាត់ជំងឺកូវីដ-១៩ ពី គណៈកម្មាធិការអន្តរជាតិកាកបាទក្រហម (ICRC)។ ក្នុងឱកាសនោះ កាកបាទក្រហមកម្ពុជា ក៏បានប្រគល់អំណោយទាំងនេះ រួមជាមួយ អាវពោងចំនួន ៩,០៥០អាវ ជូនសាខាកាកបាទក្រហមកម្ពុជា ទាំង២៥ រាជធានី-ខេត្ត សម្រាប់បំពេញប្រតិបត្តិការមនុស្សធម៌។ ពិធីនេះប្រព្រឹត្តទៅទីស្នាក់ការកណ្តាលកាកបាទក្រហមកម្ពុជា ក្រោមអធិបតីភាព លោកស្រី ពុំ ចន្ទីនី អគ្គលេខាធិការកាកបាទក្រហមកម្ពុជា និងលោក Roman Paramonov ប្រធានបេសកកម្ម ICRC ប្រចាំនៅកម្ពុជា ព្រមទាំងអញ្ជើញចូលរួមពី តំណាង គណៈកម្មាធិការសាខា-ក្រុមប្រតិបត្តិសាខា ទាំង២៥រាជធានី-ខេត្ត និងមន្ត្រីពាក់ព័ន្ធនៃទីស្នាក់ការកណ្តាល។ ក្នុងឱកាសនោះ លោក Roman Paramonov បានថ្លែងនូវការកោតសរសេីរចំពោះកាកបាទក្រហមកម្ពុជា ដែលបានបំពេញបេសកកម្មមនុស្សធម៌ប្រកបដោយប្រសិទ្ធភាពខ្ពស់នាពេលកន្លងមក ជាពិសេស ក្នុងការចូលរួមចំណែកជាមួយរាជរដ្ឋាភិបាលកម្ពុជា ក្នុងការប្រយុទ្ធនឹងជំងឺកូវីដ-១៩ នៅកម្ពុជា ប្រកបដោយភាពជោគជ័យ ដែលអាចចាត់ទុកថាជាគំរូមួយសម្រាប់ពិភពលោក។ ជាមួយគ្នានេះ លោកស្រីអគ្គលេខាធិការ បានពាំនាំប្រសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលផ្តាំផ្ញើសួរសុខទុក្ខ និងក្តីនឹករលឹកដ៏ជ្រាលជ្រៅចំពោះ សាខាកាកបាទក្រហមកម្ពុជា ទាំង២៥រាជធានី-ខេត្ត ជាពិសេសសូមថ្លែងនូវការកោតសរសើរចំពោះសាខាទាំងអស់ដែលបានយកចិត្តទុកដាក់ ខិតខំប្រឹងប្រែងបំពេញការងារចុះជួយដល់ប្រជាពលរដ្ឋរងគ្រោះ និងងាយរងគ្រោះបំផុតបានយ៉ាងទាន់ពេលវេលា សក្តិសមជាជំនួយការឱ្យអាជ្ញាធរសាធារណៈក្នុងវិស័យមនុស្សធម៌។ ទន្ទឹមនឹងនេះ លោកស្រីអគ្គលេខាធិការ បានគូសបញ្ជាក់អំពីរចនាសម្ព័ន្ធ តួនាទី និងភារកិច្ចរបស់គណៈកម្មាធិការ-ក្រុមប្រតិបត្តិសាខា និងបានធ្វើការណែនាំដល់សាខាទាំងអស់ អំពីរបៀបប្រេីប្រាស់បណ្តាញទំនាក់ទំនង របៀបរបបធ្វេីរបាយការណ៍ និងការងារផ្សព្វផ្សាយផ្សេងៗទៀតដេីម្បីបង្កេីនប្រសិទ្ធភាពការងារ។ បន្ថែមពីនេះ លោកស្រីបានផ្តល់អនុសាសន៍ដល់សាខាទាំងអស់ ក្នុងការត្រៀមបង្ការ និងឆ្លេីយតបគ្រោះទឹកជំនន់នារដូវវស្សានេះ ក៏ដូចជាគ្រោះអគ្គិភ័យ ខ្យល់ព្យុះ ខ្យល់កន្ត្រាក់ និងគ្រោះមហន្តរាយធម្មជាតិនានា។ ជាពិសេស សូមបន្តអនុវត្តនូវវិធានការនានារបស់រាជដ្ឋាភិបាល ក្នុងការទប់ស្កាត់រលកទី២ នៃជំងឺកូវីដ-១៩ និងទប់ស្កាត់ការផ្ទុះឡើងនៃជំងឺគ្រុនឈាម ដែលអាចកេីតមាននារដូវវស្សានេះ ដោយសូមយកចិត្តទុកដាក់ បន្តផ្សព្វផ្សាយជាប្រចាំអំពីសុវត្ថិភាពចរាចរណ៍ជូនដល់ប្រជាពលរដ្ឋ និងបន្តផ្តល់អំណោយជាស្បៀង-សម្ភារជូនប្រជាពលរដ្ឋងាយរងគ្រោះបំផុត ដើម្បីជួយសម្រាលដល់ជីវភាពក្នុងអំឡុងពេលនៃជំងឺកូវីដ-១៩នេះ៕ | 2020-06-25T22:41:00+07:00 | freshnewsasia.com | https://m.freshnewsasia.com/index.php/en/localnews/163425-2020-06-25-08-41-45.html |
9d8256fb-aa72-49fe-a672-ed269b6b2be7 | កម្ពុជា-ថៃ ឯកភាពគ្នាសម្របសម្រួលដល់អ្នកជំងឺសង្គ្រោះបន្ទាន់នៅតាមព្រំដែនក្នុងខេត្តឧត្តរមានជ័យ | រដ្ឋបាលខេត្តឧត្តរមានជ័យ នារសៀលថ្ងៃទី២៥ ខែមិថុនា ឆ្នាំ២០២០ បានបង្ហាញពីរបាយការណ៍ស្តីពីលទ្ធផល នៃកិច្ចប្រជុំពិភាក្សាការងារគ្រប់គ្រង ប្រព័ន្ធបញ្ជូនអ្នកជំងឺ និងការឆ្លើយតបសង្គ្រោះបន្ទាន់ផ្នែកសុខាភិបាលជាប់ព្រំដែន ប្រចាំឆ្នាំ២០២០ កាលពីថ្ងៃទី២៣ ខែមិថុនា ឆ្នាំ២០២០ ដែលបានរៀបចំឡើងនៅស្រុកកាប់ជើង ខេត្តសុរិន្ទ ប្រទេសថៃ។ នៅក្នុងលិខិតរបស់រដ្ឋបាលខេត្តឧត្តរមានជ័យ ដែលភ្នាក់ងារ Fresh News ទទួលបាននៅរសៀលនេះ បានឱ្យដឹងទៀតថា នៅក្នុងកិច្ចប្រជុំនេះភាគីកម្ពុជាដឹកនាំប្រតិភូដោយលោក ប៉ែន កុសល្យ អភិបាលខេត្តឧត្ដរមានជ័យ ជាមួយភាគីថៃ ដឹកនាំដោយលោក ក្រៃសន កងឆ្លាត អភិបាលខេត្តសុរិន្ទ។ បន្តរួមគ្នាទប់ស្កាត់ការរីករាលដាលនៃជំងឺកូវីដ១៩ ឆ្លងដែន បន្តពង្រឹង និងសហការទប់ស្កាត់ពលករឆ្លងដែនខុសច្បាប់ និងស្វែងរកមេក្លោងទាំងខាងខ្មែរ និងខាងថៃ បន្តអនុញ្ញាតឱ្យឆ្លងកាត់ចេញចូល រាល់ទំនិញដែលមានលក្ខណពាណិជ្ជកម្មដូចបានឯកភាពគ្នាកន្លងមក បន្តពង្រឹងទំនាក់ទំនង និងកិច្ចសហប្រតិបត្តិការផ្នែកសេដ្ឋកិច្ចនៃខេត្តទាំង២ (ខេត្តឧត្ដរមានជ័យ ប្រទេសកម្ពុជា និងខេត្តសុរិន្ទ ប្រទេសថៃ) ឯកភាពពង្រឹង និងលើកកម្ពស់កិច្ចសហប្រតិបត្តិការផ្នែកសេដ្ឋកិច្ច សង្គមកិច្ច និងវប្បធម៌ ស្របតាមអនុស្សរណៈយោគយល់គ្នា ដោយនឹងកំណត់របៀបវារៈជាក់លាក់ ដើម្បីរៀបចំកិច្ចប្រជុំនាពេលខាងមុខ៕ | 2020-06-25T21:16:00+07:00 | freshnewsasia.com | https://m.freshnewsasia.com/index.php/en/localnews/163411-2020-06-25-07-16-36.html |
a1d3917d-68e5-4ccd-9f07-236097625506 | រសៀលនេះ អង្គភាពអ្នកនាំពាក្យរាជរដ្ឋាភិបាល រៀបចំសន្និសីទសារព័ត៌មានបង្ហាញពី នីតិវិធី និងដំណើរការអនុវត្តកម្មវិធីឧបត្ថម្ភប្រាក់ជូនគ្រួសារក្រីក្រ និងងាយរងគ្រោះ អំឡុងពេលជំងឺកូវីដ១៩ | នៅវេលាម៉ោង២៖៣០នាទីរសៀល ថ្ងៃទី២៥ ខែមិថុនា ឆ្នាំ២០២០នេះ អង្គភាពអ្នកនាំពាក្យរាជរដ្ឋាភិបាល នឹងរៀបចំសន្និសីទសារព័ត៌មានមួយ ក្រោមប្រធានបទ «នីតិវិធី និងដំណើរការអនុវត្តកម្មវិធីឧបត្ថម្ភប្រាក់ជូនគ្រួសារក្រីក្រ និងងាយរងគ្រោះ អំឡុងពេលជំងឺកូវីដ១៩»។ បើតាមសេចក្ដីជូនដំណឹងដែលបណ្ដាញព័ត៌មាន Fresh News ទទួលបាន សន្និសីទសារព័ត៌មាននេះ មានការសម្របសម្រួលពី លោក ផៃ ស៉ីផាន ប្រតិភូអមនាយករដ្ឋមន្ដ្រី និងជាប្រធានអង្គភាពអ្នកនាំពាក្យរាជរដ្ឋាភិបាល និងមានការចូលរួមបកស្រាយពី លោក សំហេង បុរស រដ្ឋលេខាធិការក្រសួងសង្គមកិច្ច អតីតយុទ្ធជន និងយុវនីតិសម្បទា។ គួរជម្រាបថា រាជរដ្ឋាភិបាលកម្ពុជា បានសម្រេចបញ្ចេញកញ្ចប់ថវិកាជាតិឧបត្ថម្ភដល់ប្រជាពលរដ្ឋមានជីវភាពក្រីក្រ និងងាយរងគ្រោះដោយសារជំងឺកូវីដ១៩។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានអញ្ជើញប្រកាសជាផ្លូវការនូវការអនុវត្តន៍កម្មវិធីប្រគល់សាច់ប្រាក់នេះ នៅព្រឹកថ្ងៃទី២៤ ខែមិថុនា ឆ្នាំ២០២០ម្សិលមិញផងដែរ។ សម្ដេចតេជោ ហ៊ុន សែន បានបញ្ជាក់ថា រាជរដ្ឋាភិបាល ចំណាយថវិកាប្រមាណ ២៥លានដុល្លារ ក្នុងមួយខែ ដើម្បីជួយដល់ប្រជាពលរដ្ឋដែលជួបការខ្វះខាត ដោយសារជំងឺ COVID-19។ ចំនួននេះ គ្រាន់តែជាការចាប់ផ្ដើមប៉ុណ្ណោះ ពោលប្រសិនបើជំងឺនេះនៅបន្ដអូសបន្លាយ ការចំណាយអាចកើនដល់៣០លានដុល្លារ ឬលើសពីនេះ។ ក្នុងពិធីប្រកាសអនុវត្តន៍កម្មវិធីផ្តល់សាច់ប្រាក់ជូនប្រជាពលរដ្ឋ មានជីវភាពក្រីក្រ និងងាយរងគ្រោះដោយសារជំងឺកូវីដ១៩ ប្រមាណ៦០ម៉ឺនគ្រួសារ សម្ដេចតេជោ ហ៊ុន សែន បានអះអាងថា រហូតមកដល់ពេលនេះ រាជរដ្ឋាភិបាល បានបញ្ជូនសាច់ប្រាក់រួចរាល់ហើយ ចំនួន១២៥លានដុល្លារអាមេរិក ទៅកាន់គោលដៅនានា សម្រាប់រយៈពេល៥ខែ ដើម្បីជួយដល់ប្រជាពលរដ្ឋ៕ | 2020-06-25T20:38:00+07:00 | freshnewsasia.com | https://m.freshnewsasia.com/index.php/en/localnews/163406-2020-06-25-06-38-56.html |
a8e336e3-1779-4c27-9c66-7eebd4d50c4c | លោកស្រី ម៉ែន សំអន ទទូចឲ្យពលរដ្ឋត្រូវបន្តរក្សាការប្រុងប្រយ័ត្នខ្ពស់ក្នុងការបង្ការ និងការពារជំងឺកូវីដ១៩ | លោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្រ្តី រដ្ឋមន្រ្តីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច និងជាអ្នកតំណាងរាស្រ្តមណ្ឌលស្វាយរៀង និងប្រតិភូអមដំណើរបាននាំយកទៀនវស្សា និងទេយ្យទានប្រគេនដល់ព្រះសង្ឃដែលគង់ចាំព្រះវស្សាអស់ត្រីមាស ចំនួន ១៩វត្ត នៃខេត្តស្វាយរៀង ដែលពិធីត្រូវបានរៀបចំឡើងនៅវត្តព្រៃឆ្លាក់ ស្ថិតក្នុងក្រុងស្វាយរៀង ខេត្តស្វាយរៀង នាព្រឹកថ្ងៃទី២៥ ខែមិថុនា ឆ្នាំ២០២០នេះ។ ក្នុងឱកាសនោះដែរ លោកស្រីក៏បានផ្តាំផ្ញើសួរសុខទុក្ខដោយក្តីនឹករលឹកពីសំណាក់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងសម្តេចកិត្តិព្រឹទ្ធបណ្ឌិត ជូនបងប្អូនប្រជាពលរដ្ឋទាំងអស់ នៅទូទាំងខេត្តស្វាយរៀង ដោយសម្តេចទាំងទ្វេរតែងតែគិតគូរខ្ពស់ចំពោះជីវភាពប្រចាំថ្ងៃរបស់ប្រជាពលរដ្ឋ។ លោកស្រី ម៉ែន សំអន បានលើកឡើងថា ការប្រារព្ធធ្វើពិធីនេះបាន ដោយសារប្រទេសជាតិមានសុខសន្តិភាព ជាពិសេសបង្ហាញពីទឹកចិត្ត របស់រាជរដ្ឋាភិបាលកម្ពុជា ដែលមានសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត គោរពស្រឡាញ់ប្រតិបត្តិ ព្រះពុទ្ធសាសនា ដែលជាសាសនារបស់រដ្ឋ ដើម្បីថែរក្សាការពារវិស័យព្រះពុទ្ធសាសនានេះ ឱ្យកាន់តែមានភាពរុងរឿងថ្កុំថ្កើន ឈានទៅគម្រប់ ៥ពាន់ព្រះវស្សា តាមពុទ្ធិបញ្ញាត្តិ។ លោកស្រីក៏បានស្នើឱ្យប្រជាពលរដ្ឋកម្ពុជាគ្រប់រូប ត្រូវបន្តរក្សាការប្រុងប្រយ័ត្នខ្ពស់ក្នុងការបង្ការ និងការពារនូវការឆ្លងរីករាលដាលនៃជំងឺកូវីដ១៩ នៃរលកទី២ ដោយគោរព និងអនុវត្តឱ្យបានខ្ជាប់ខ្ជួន នូវគោលការណ៍ រក្សាគម្លាតសង្គម និងវិធានការនានាតាមការកំណត់របស់ក្រសួងសុខាភិបាល និងសូមឱ្យប្រជាពលរដ្ឋទាំងអស់គ្នាត្រូវបង្កើនការផលិតផ្នែកកសិកម្ម តាមរយៈការដាំដុះ ការចិញ្ចឹមសត្វ ជាដើម ចំណែកឯអាជ្ញាធរត្រូវតែពង្រឹងឱ្យមានប្រសិទ្ធិភាពនូវភូមិ-ឃុំមានសុវត្ថិភាព និងចូលរួមគោរពច្បាប់ចរាចរណ៍ទាំងអស់គ្នា។ ទៀនព្រះវស្សា ទេយ្យវត្ថុ និងថវិការបស់លោកស្រីកិត្តិសង្គហបណ្ឌិត ម៉ែន សំអន ព្រមទាំងក្រុមការងារបានប្រគេនួទាំង១៩វត្ត រួមមាន៖ ទៀនព្រះវស្សា ១គូរ ប្រេង ៣០លីត្រ អង្ករ ៥០គីឡូក្រាម មី ៣កេស ទឹកក្រូច ៤កេស ទឹកសុទ្ធ ៤កេស ទឹកដោះគោ ១កេស ស្ករ ស ១០គីឡូក្រាម តែ ៦កញ្ចប់ ធូប ១ដុំ ទៀនតូច ១គីឡូក្រាម មីសួរ ១គីឡូក្រាម ទឹកត្រី ៦ដប ទឹកស៊ីអ៊ីវ ៦ដប អំបិល ២គីឡូក្រាម ប៊ីចេង១គីឡូក្រាម ត្រីខ ១កេស ចង្ហាន់ ១ស្រាក់ ថវិកាមួយចំនួន រួមជាមួយ កូនឈើក្នុង ១វត្ត ១០ដើម រួមមាន៖ បេង ក្រញូង និងផ្តៀក៕ | 2020-06-25T17:01:00+07:00 | freshnewsasia.com | https://m.freshnewsasia.com/index.php/en/localnews/163376-2020-06-25-03-01-33.html |
d04556d4-8dff-4a66-ac5a-ec293e60c689 | កម្មករការងារផ្នែកសេវាកម្មកម្សាន្តជាង១០០នាក់អត់ការងារធ្វើដោយសារជំងឺកូវីដ១៩ ដាក់ញត្តិ ស្នើរដ្ឋាភិបាលផ្ដល់ប្រាក់ឧបត្ថម្ភ | ភ្នំពេញ៖ មជ្ឈមណ្ឌលសិទ្ធិមនុស្សកម្ពុជា បានឲ្យដឹងថា នៅថ្ងៃទី២៥ ខែមិថុនា ឆ្នាំ២០២០ តំណាងសហជីព និងកម្មករការងារសេវាកម្មកម្សាន្តជាង១០០នាក់ (ភាគច្រើនជាស្ត្រី) បានរួមគ្នាដាក់ញត្តិនៅខុទ្ទកាល័យសម្តេចនាយករដ្ឋមន្ត្រី ក្រសួងការងារនិងបណ្តុះបណ្តាលវិជ្ជាជីវៈ និងក្រសួងកិច្ចការនារី។ ស្ថាប័នទាំងនោះ បានព្រមទទួលយកញត្តិ។ តំណាងខុទ្ទកាល័យសម្តេចនាយករដ្ឋមន្ត្រី បានសន្យាថានឹងឆ្លើយតបចំពោះសំណើនេះ ក្នុងរយៈពេលមួយសប្ដាហ៍។ នេះជាការដាក់ញត្តិលើកទីបី របស់តំណាងសហជីព និងកម្មករ ដើម្បីស្នើសុំការគាំទ្រនិងកិច្ចអន្តរាគមន៍ពីរដ្ឋាភិបាល ដើម្បីជួយសម្រាលការលំបាក ក្នុងការផ្គត់ផ្គង់ជីវភាពរស់នៅ ដែលពួកគេកំពុងជួបប្រទះ ក្នុងអំឡុងពេលនៃការរីករាលដាលជំងឺកូវីដ១៩។ ញត្តិនោះ ស្នើរដ្ឋាភិបាលផ្ដល់ប្រាក់ឧបត្ថម្ភចំនួន ៤០ ដុល្លារអាមេរិក ដល់អ្នកធ្វើការក្នុងវិស័យសេវាកម្មកម្សាន្តគ្រប់គ្នា ព្រមទាំងទទូចដល់រដ្ឋាភិបាល ជួយអន្តរាគមន៍ដល់ម្ចាស់ផ្ទះជួល ជួយបន្ធូរបន្ថយថ្លៃឈ្នួលផ្ទះពាក់កណ្តាល ទៅដល់កម្មករក្នុងវិស័យនេះ ខណៈដែលវិបត្តិកូវីដ១៩កំពុងកើតមាន៕ | 2020-06-25T15:33:35+07:00 | cen.com.kh | https://cen.com.kh/archives/219420.html |
0a2fddb8-e6cc-4698-9080-e1651653d794 | ព្រះអើយ ! នារីម្នាក់ស្លាប់ចោលកូនស្រីតូច ដោយជំងឺគ្រុនឈាម ហើយកាន់តែខ្លោចចិត្តគ្រួសារគ្មានប្រាក់ធ្វើបុណ្យឲ្យ… | នារីក្រីក្រម្នាក់ បានកើតជំងឺគ្រុនឈាមកម្រិតធ្ងន់ក្រុមគ្រូពេទ្យមិនអាចជួយសង្គ្រោះបាន នៅទីបំផុត បានស្លាប់ចោលកូនស្រីតូចយ៉ាងអាណោចអាធ័ម តែអ្វីកាន់តែសង្វេគនោះ ក្រុមគ្រួសារមានជីវភាពខ្វះខាតខ្លាំង ដល់ថ្នាក់គ្មានប្រាក់ធ្វើបុណ្យសពឲ្យនាង ។ តែយ៉ាងណា ដោយមើលឃើញពីភាពលំបាកបែបនេះ លោកផែង វណ្ណៈ ជួយឧបត្ថម្ភក្តារមឈូស និងថវិកាមួយចំនួនសម្រាប់ធ្វើបុណ្យឲ្យនាងបានសមរម្យ។ យោងតាមផេក Pheng Vannak News ដែលបានបង្ហោះកាលពី១០ម៉ោងមុន មានខ្លឹមសារថា « បន្ទាប់ពីទទួលបានដំណឹងមុននេះបន្តិចថា ក្មួយស្រី ញ៉ ស្រីនី អាយុ២៨ឆ្នាំ ជាកម្មករក្រីក្រ រស់នៅភូមិត្រពាំងព្រះ២ ឃុំ ព្រៃឃ្នេស ស្រុកមេសាង ស្លាប់ដោយជំងឺគ្រុនឈាម គ្មានលុយធ្វើបុណ្យ ខ្ញុំបានជួយឧបត្ថម្ភ ក្ដារមឈូស១ និង ថវិកា៥០ម៉ឺនរៀល តាមរយៈប្អូនប្រុស ថេង រឹទ្ធី អ្នកលក់ទូរស័ព្ទនៅផ្សារពោកន្លែង ស្រុកមេសាង ។ សូមវិញ្ញាណក្ខន្ធក្មួយស្រីបានទៅកាន់សុគតិភពកុំបីឃ្លៀងឃ្លាតឡើយ »។ ជាមួយនឹងដំណឹងដ៏ក្រៀមក្រំនេះ «KBN» សូមចូលរួមរំលែកទុក្ខក្រុមគ្រួសារនៃសពផង និងសូមឲ្យដួងវិញ្ញាណក្ខន្ធរបស់នាង បានទៅកាន់ទីបរមសុខ៕ | 2020-06-25T09:38:30+07:00 | kbnnews.com | https://kbn.news/archives/168790 |
019e8b46-4c7d-43df-a96d-8af345c0a4f7 | ទូតជប៉ុន សរសើរចំពោះវិធានការរបស់រដ្ឋាភិបាលកម្ពុជា ដែលបានដាក់ចេញជាបន្តបន្ទាប់ ប្រយុទ្ធប្រឆាំងនឹងជំងឺកូវីដ១៩ | ភ្នំពេញ៖ នារសៀលថ្ងៃពុធ ទី២៤ ខែមិថុនា ឆ្នាំ២០២០ សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ អនុញ្ញាតឱ្យឯកឧត្តម មិកាមិ ម៉ាសាហ៊ីរ៉ូ(H.E, MIKAMI Masahiro) ឯកអគ្គរាជទូតជប៉ុនប្រចាំព្រះរាជាណាចក្រកម្ពុជា ព្រមទាំងសហការី ចូលជួបសម្តែងការគួរសម និងពិភាក្សាការងារ នៅទីស្ដីការក្រសួងមហាផ្ទៃ។ យោងតាមប្រសាសន៍ ឯកឧត្តម ឧត្តមសេនីយ៍ឯក ផាត សុផានិត អ្នកនាំពាក្យរងក្រសួងមហាផ្ទៃ បានឲ្យដឹងថា សម្តេចក្រឡាហោម ថ្លែងអំណរគុណចំពោះ ឯកឧត្តម មិកាមិ ម៉ាសាហ៊ីរ៉ូ (H.E, MIKAMI Masahiro) ឯកអគ្គរាជទូតជប៉ុន ប្រចាំព្រះរាជាណាចក្រកម្ពុជា ដែលបានចូលរួមចំណែកផ្តល់កិច្ចសហការយ៉ាងសកម្ម នៅក្នុងបេសកកម្មការទូតរបស់ឯកឧត្តម តាមរយៈការនាំយកជំនួយឧបត្ថម្ភផ្សេងៗ ក្នុងការប្រយុទ្ធប្រឆាំងនឹងជំងឺកូវីដ១៩ ដែលជាការរួមចំណែករបស់រដ្ឋាភិបាលជប៉ុន និងប្រជាជនជប៉ុនជូនមកដល់ប្រជាជន និងរាជរដ្ឋាភិបាលកម្ពុជា ។ ទោះបីជាប្រទេសជប៉ុនកំពុងតែជួបបញ្ហាដូចគ្នានេះយ៉ាងណាក្តី ក៏នេះបានបង្ហាញឲ្យឃើញនូវកាយវិការ និងទឹកចិត្តដ៏ល្អដែលមិនអាចកាត់ថ្លៃបានរបស់មិត្តជប៉ុន។ ឯកឧត្តម ឧត្តមសេនីយ៍ឯក អ្នកនាំពាក្យរងបានបន្តថា រាជរដ្ឋាភិបាលកម្ពុជា បានយកចិត្តទុកដាក់ក្នុងការបង្ការ និងទប់ស្កាត់ជំងឺកូវីដ១៩ ដើរទន្ទឹមនឹងការគិតគូរដល់ការស្តារសេដ្ឋកិច្ចឡើងវិញ តាមរយៈការដាក់វិធានការជាបន្តបន្ទាប់ ជាកស្តែង នាព្រឹកថ្ងៃទី ២៤ ខែមិថុនា ឆ្នាំ២០២០នេះ សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានប្រកាសពីការអនុវត្តនូវគោលនយោបាយ លើការឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធប្រឆាំងនឹងជំងឺកូវីដ-១៩នេះផងដែរ។ សម្តេចក្រឡាហោម ក៏បានជម្រាបជូនដែរថា រាជរដ្ឋាភិបាលកម្ពុជាមិនរង់ចាំដល់ជំងឺនេះចប់ទើបគិតគូរស្តារសេដ្ឋកិច្ចនោះទេ ប៉ុន្តែយើងក៏គិតគូរដល់ការស្តារសេដ្ឋកិច្ចក្នុងពេលដំណាលគ្នាតែម្តង ។ ជាក់ស្តែងមានការងារ និងគម្រោងធំៗជាច្រើនដែលកំពុងអនុវត្តជាប់ជាប្រចាំ ដូចជាការអភិវឌ្ឍន៍ហេដ្ឋារចនាសម្ព័ន្ធផ្លូវថ្នល់ជាដើមដែលកំពុងតែដំណើរការ ដោយមិនមានការផ្អាកនោះទេ។ ឯកឧត្តម ឧត្តមសេនីយ៍ឯក អ្នកនាំពាក្យរងបានបន្ថែមដែរថា ពាក់ព័ន្ធទៅនឹងការងារក្រោមសមត្ថកិច្ចរបស់ក្រសួងមហាផ្ទៃ សម្តេចក្រឡាហោម បានណែនាំ ដល់អង្គភាពនានាឱ្យបន្តនូវកិច្ចសហប្រតិបត្តិការ ដោយអនុវត្តតាមគោលការណ៍ណែនាំរបស់រាជរដ្ឋាភិបាល ក្នុងការជួយសម្រួលដល់ការធ្វើដំណើរ របស់មន្ត្រីស្ថានទូតនានា ក្នុងព្រះរាជាណាចក្រកម្ពុជា ធ្វើយ៉ាងណាឱ្យដំណើរមកដល់ ឬក៏ដំណើរត្រឡប់ទៅវិញប្រព្រឹត្តទៅដោយរលូន។ ឯកឧត្តម ឧត្តមសេនីយ៍ឯក អ្នកនាំពាក្យរង បានមានប្រសាសន៍ដែរថា ជប៉ុនបានមានថ្លែងនូវការកោតសរសើរ ចំពោះវិធានការរបស់រាជរដ្ឋាភិបាលកម្ពុជា ដែលបានដាក់ចេញជាបន្តបន្ទាប់ នាពេលកន្លងមក ហើយឯកឧត្តម ឯកអគ្គរាជទូតជប៉ុនក៏បានថ្លែងអំណរគុណក្រសួងមហាផ្ទៃ ជាពិសេសសម្តេចក្រឡាហោម ដែលតែងតែជួយសម្រួលលើបញ្ហា និងសំណូមពរផ្សេងៗរបស់ស្ថានទូត ក្នុងស្ថានភាពនៃជំងឺកូវីដ១៩ ដូចជាបញ្ហាទិដ្ឋាការរបស់ពលរដ្ឋជប៉ុន ដែលកំពុងតែរស់នៅប្រទេសកម្ពុជា ជាដើម ដែលនេះជាការរួមចំណែកមួយដ៏សំខាន់ ក្នុងការជួយសម្រួលដល់ជីវភាពរស់នៅ របស់ពលរដ្ឋជប៉ុននៅកម្ពុជា ហើយក៏ជាការបញ្ជាក់ឱ្យឃើញ ពីកិច្ចសហប្រតិ្តបត្តិការដ៏ល្អរវាងរាជរដ្ឋាភិបាល នៃប្រទេសទាំងពីរផងដែរ៕ | 2020-06-25T07:39:13+07:00 | cen.com.kh | https://cen.com.kh/archives/219267.html |
516b6ac5-6a3c-47c9-8f7b-08222010db6e | ឥស្លាមសាសនិកនៅកម្ពុជាលើកពេលចូលរួមបុណ្យហាជ្ជីប្រចាំឆ្នាំនៅអារ៉ាប៊ីសាអូឌីត | ស្ថាប័នដឹកនាំសាសនាឥស្លាមក្នុងប្រទេសកម្ពុជានៅថ្ងៃពុធនេះបានប្រកាសលើកពេលការទៅចូលរួមពិធីបុណ្យហាជ្ជីប្រចាំឆ្នាំនៅប្រទេសអារ៉ាប៊ី សាអូឌីត ដោយលើកហេតុទាក់ទងនឹងជំងឺកូវីដ១៩។ គណៈដឹកនាំជាន់ខ្ពស់នៃសាសនាឥស្លាមកម្ពុជាបានបញ្ជាក់ក្នុងសេចក្តីជូនដំណឹងរបស់ខ្លួនចុះថ្ងៃទី២៤ខែមិថុនាដែលត្រូវបានរាយការណ៍ដោយសារព័ត៌មានក្នុងស្រុកហ្វ្រេសញូវស៍ថា ការលើកពេលសម្រាប់អ្នកកាន់សាសនាឥស្លាមនៅកម្ពុជាក្នុងការទៅចូលរួមប្រារព្ធពិធីធម្មយាត្រាបុណ្យហាជ្ជីឆ្នាំ២០២០នេះ គឺអនុលោមតាមការប្រកាសរបស់ប្រទេសអារ៉ាប៊ី សាអូឌីត។ ប្រទេសអារ៉ាប៊ីសាអូឌីត ដែលជាប្រទេសកាន់សាសនាឥស្លាមមួយក្នុងតំបន់មជ្ឈិមបូព៌ា បានប្រកាសកាលពីថ្ងៃច័ន្ទថា ពិធីបុណ្យហាជ្ជីផ្លូវការដែលគ្រោងនឹងប្រារព្ធធ្វើចាប់ពីថ្ងៃទី២៨ ខែកក្កដាដល់ថ្ងៃទី២ ខែសីហាខាងមុខនេះ នឹងមិនត្រូវលុបចោលទេ ប៉ុន្តែគ្រាន់តែកម្រិតអ្នកចូលរួមសម្រាប់តែឥស្លាមសាសនិកមួយចំនួន ដែលកំពុងរស់នៅក្នុងប្រទេសនោះតែប៉ុណ្ណោះ ដោយសារតែការបារម្ភអំពីការឆ្លងរាលដាលនៃជំងឺកូវីដ១៩។ តាមធម្មតាក្នុងមួយឆ្នាំៗមានអ្នកកាន់សាសនាឥស្លាមរាប់លាននាក់ក្នុងចំណោមឥស្លាមសាសនិកសរុបជិត ២ ពាន់លាននាក់នៅទូទាំងពិភពលោកបានធ្វើដំណើរទៅកាន់ទីក្រុងមេកានៃប្រទេសអារ៉ាប៊ី សាអូឌីតដើម្បីចូលរួមប្រារព្ធពិធីបុណ្យហាជ្ជីនេះ។ ការចូលរួមពិធីបុណ្យនេះដោយផ្ទាល់នៅទីក្រុងមេកានោះ គឺជាការប្រតិបត្តិមួយក្នុងចំណោមការប្រតិបត្តិ ៥ យ៉ាងតាមសាសនាឥស្លាម ដែលតម្រូវឲ្យអ្នកកាន់សាសនានេះដែលមានលទ្ធភាពគ្រប់គ្រាន់ទាំងផ្លូវកាយនិងផ្លូវសេដ្ឋកិច្ច ត្រូវតែបំពេញឲ្យបានយ៉ាងតិចម្តងក្នុងមួយជីវិតរបស់ខ្លួន។ កម្ពុជាមានអ្នកកាន់សាសនាឥស្លាមប្រមាណ៣សែននាក់។ នេះបើយោងតាមរបាយការណ៍ស្រាវជ្រាវឆ្នាំ២០១៧ អំពីសាសនាឥស្លាមនៅកម្ពុជារបស់វិទ្យាស្ថានអ៊ឺរ៉ុបសម្រាប់ការសិក្សាតំបន់អាស៊ី៕ | 2020-06-25T07:00:00+07:00 | khmer.voanews.com | https://khmer.voanews.com/a/cambodian-muslims-suspend-hajj-pilgrimage-to-saudi-arabia-due-to-covid19/5476167.html |
34b22168-4379-4df3-9dc6-a8355d7a606b | ក្រុមអ្នកស្រាវជ្រាវនិយាយថា ភាពក្រីក្របង្កើនការស្លាប់ដោយជំងឺកូវីដ១៩ | បើតាមពួកអ្នក ស្រាវជ្រាវនៅឯមហាវិទ្យាល័យ Imperial College ក្នុងទីក្រុង ឡុងដ៍ ការស្លាប់ដោយជំងឺកូវីដ១៩អាចកើនឡើងច្រើនដោយសារកំណើនវិសមភាពនៅក្នុងសង្គមនៅក្នុងប្រទេសក្រីក្រជាច្រើនក្នុងពិភពលោក។ ការព្រមាននេះបានកើតមានឡើងនៅពេលដែលការរាតត្បាតជាសាកលនៃជំងឺកូវីដ១៩បានរាលដាលលឿននៅក្នុងប្រទេសជាច្រើនដែលបានត្រូវចាត់ទុកថា មានប្រាក់ចំណូលទាបឬមានប្រាក់ចំណូលក្រោមមធ្យម ដូចជាប្រទេសឥណ្ឌានិងប្រទេស នីហ្សេរីយ៉ាជាដើម។បើតាមទិន្នន័យមកពីមជ្ឈមណ្ឌលអំពីវីរុសកូរ៉ូណានៃសាកលវិទ្យាល័យ Johns Hopkins ប្រទេសឥណ្ឌាមានមនុស្សស្លាប់១៣៥០០នាក់ដោយសារជំងឺកូវីដ១៩ហើយមានអ្នកឆ្លងជំងឺនេះជិត២សែន៥ម៉ឺននាក់ដោយអត្រាឆ្លងបានកើនឡើងច្រើនកាលពីប៉ុន្មានថ្ងៃថ្មីៗនេះ។ ពួកអ្នកស្រាវជ្រាវនៅឯមហាវិទ្យាល័យ Imperial College និយាយថា ការខុសគ្នាដោយអយុត្តិធ៌មនិងដែលអាចបញ្ចៀសបានក្នុងវិស័យសុខភាពក្នុងចំណោមក្រុមនានាក្នុងសង្គមដែលគេស្គាល់ថា«វិសមភាពខាងការថែទាំសុខភាព»នាំឲ្យក្រុមមនុស្សខ្លះមានហានិភ័យកាន់តែធំ។ លោក Peter Winskill ជាអ្នកស្រាវជ្រាវនៅឯមហាវិទ្យាល័យ Imperial College។លោកបាននិយាយប្រាប់វីអូអេនៅក្នុងសេចក្តីសម្ភាសន៍មួយតាម Skype កាលពីដើមខែមិថុនាថា៖« គិតត្រឹមតែហេតុផលចំនួនបីគឺការមានកន្លែងលាងសម្អាតដៃលទ្ធភាពនៃការធ្វើការពីផ្ទះនិងការទទួលបានការព្យាបាលនៅក្នុងមន្ទីរពេទ្យ យើងស្ទង់ប្រមាណថា ការស្លាប់ដោយជំងឺកូវីដ១៩មានកំណើនជាមធ្យម៣២% បើប្រៀបធៀបរវាងពួកបុគ្គលក្នុងគ្រួសារក្រីក្របំផុតនឹងពួកជននៅក្នុងគ្រួសារមានធនធានច្រើនដោយសារការខ្វះលទ្ធភាពទទួលការព្យាបាលក្នុងមន្ទីរពេទ្យនិងកង្វះគ្រែអ្នកជំងឺក្នុងផ្នែកសង្គ្រោះបន្ទាន់ហៅកាត់ថា ICU»។ គ្រួសារក្រីក្រច្រើនរស់នៅជាមួយគ្នាច្រើននាក់ដោយមានមនុស្សវ័យផ្សេងៗគ្នា ហើយការណ៍នេះរារាំងកិច្ចខិតខំប្រឹងប្រែងក្នុងការការពារពួកសមាជិកគ្រួសារវ័យចំណាស់តាមរយៈការនៅឃ្លាតពីគ្នាខាងសង្គម។ការរាតត្បាតជាសាកលនៃជំងឺកូវីដ១៩ដោយសារការប៉ះពាល់មិនផ្ទាល់ឯទៀតៗក៏គ្មានសមាមាត្រដែរ។ លោកWinskill បាននិយាយថា៖« ការបិទប្រទេសនៅក្នុងតំបន់ទាំងនោះធ្វើឡើងចំរដូវដាំដុះនិងរដូវច្រូតកាត់ដំណាំធញ្ញជាតិសម្រាប់ធ្វើអាហារ។ ហើយតាមរយៈទិន្នន័យនានយើងក៏ដឹងដែរថា ពួកបុគ្គលនៅក្នុងគ្រួសារក្រីក្រក្នុងតំបន់ទាំងនោះក៏ពឹងពាក់ ច្រើនជាងមុនលើគ្រាប់ធញ្ញជាតិដែលពួកគេដាំដោយខ្លួនឯងសម្រាប់ធ្វើជាអាហារ។ដូច្នេះមានបញ្ហាធ្ងន់ធ្ងរខាងសន្តិសុខម្ហូបអាហារផងដែរ។ សេវាថែទាំសុខភាពសម្រាប់ជំងឺឯទៀតៗក៏មានផលប៉ះពាល់ធ្ងន់ធ្ងរដោយជំងឺកូវីដ១៩ដែរ។ លោក Peter Winskill ដែលជាអ្នកស្រាវជ្រាវនៅឯមហាវិទ្យាល័យ Imperial College បានថ្លែងថា៖« ការស្លាប់ដោយជំងឺ AIDS ជំងឺរបេងនិងជំងឺគ្រុនចាញ់ក្នុងរយៈពេលប្រាំឆ្នាំដែលជាបន្ទុកធ្ងន់ នោះអាចកើនឡើងរហូតដល់១០%សម្រាប់ជំងឺ AIDS ២០%សម្រាប់ជំងឺរបេងនិង៣៦%សម្រាប់ជំងឺគ្រុនចាញ់»។ ពួកអ្នកសរសេររបាយការណ៍នេះនិយាយថា លំនាំនៃវិសមភាពនៅពេលនេះនាំឲ្យពួកជនក្រីក្របំផុតមានលទ្ធភាពតិចក្នុងការការពារខ្លួនប្រឆាំងនឹងការឆ្លងជំងឺកូវីដ១៩។ពួកអ្នកនិពន្ធរបាយការណ៍នេះបានសុំឲ្យរដ្ឋាភិបាលផ្តោតការយកចិត្តទុកដាក់បង្កើនកន្លែងសម្រាប់លាងសម្អាតដៃនិងពង្រឹងសេវាថែទាំសុខភាពក្នុងសហគមន៍ថែមទៀតផង៕ ប្រែសម្រួលដោយលោក ឈឹម សុមេធ | 2020-06-25T07:00:00+07:00 | khmer.voanews.com | https://khmer.voanews.com/a/covid-world-poorest/5475910.html |
2c9031d5-5655-4437-a68e-6b4f6b993d26 | តំបន់អាមេរិកឡាទីនក្លាយជាទីកន្លែងផ្ទុះមេរោគកូរ៉ូណាថ្មីខ្លាំងជាងគេក្នុងពិភពលោក | ដោយមានចំនួនមនុស្សស្លាប់លើសពី១សែននាក់ តំបន់អាមេរិកឡាទីនបានលេច ចេញជាទីកន្លែងរាតត្បាតមេរោគកូរ៉ូណាថ្មីបំផុតរបស់ពិភពលោក។ ប្រទេសប្រេស៊ីលនាំមុខគេនៅក្នុងតំបន់ដោយមាន១លាន១សែន៤ម៉ឺន៥ពាន់៩រយ៦ករណីនៃជំងឺកូវីដ១៩ រួមមានមនុស្សស្លាប់៥ម៉ឺន២ពាន់៦រយ៤៥នាក់ ដោយធ្វើឲ្យប្រទេសនេះមានចំនួនឆ្លងនិងស្លាប់ច្រើនទី២ក្នុងពិភពលោកបន្ទាប់ពីសហរដ្ឋអាមេរិក។ នេះតាមសាកលវិទ្យាល័យ Johns Hopkins របស់សហរដ្ឋអាមេរិក។ ប្រេស៊ីលបានកត់ត្រាករណីការឆ្លងថ្មីចំនួន៣ម៉ឺន៩ពាន់៤រយ៣៦ករណីក្នុងរយៈពេលជាង២៤ម៉ោងកាលពីថ្ងៃអង្គារ រួមមានមនុស្សស្លាប់ជាង១ពាន់៣រយនាក់។ ការរាតត្បាតបានឡើងទៅដល់វិបត្តិមួយដែលចៅក្រមសហព័ន្ធបានបញ្ជាឲ្យ ប្រធានាធិបតី Jair Bolsonaro ពាក់ម៉ាស់នៅកន្លែងសាធារណៈ បើពុំដូច្នេះទេ ត្រូវបង់ប្រាក់ផាកពិន័យ៤រយដុល្លារក្នុងមួយថ្ងៃ។ ចៅក្រមបាននិយាយថា លោកប្រធានាធិបតី Bolsonaro កំពុងរំលោភច្បាប់ក្នុងទីក្រុង Brasilia ដែលមានគោលបំណងពន្យឺតការរាលដាលនៃវីរុសនោះ។ រហូតមកទល់ពេលនេះ ប្រធានាធិបតី Bolsonaro បានបដិសេធពុំព្រមគ្របមាត់របស់លោកនៅឯការប្រជុំនយោបាយធំៗ ដែលនៅទីនោះ លោកប្រធានាធិបតីបានទាក់ទងយ៉ាងជិតស្និទ្ធជាមួយអ្នកបោះឆ្នោតនិងកូនក្មេង។ លោកប្រធានាធិបតី Bolsonaro បានចាត់ទុកការរាតត្បាតនោះថាជា «ជំងឺគ្រុនផ្តាសាយ» ហើយបាននិយាយទៀតថា នរណាដែលព្រួយបារម្ភអំពីវីរុសនោះជាមនុស្សវិកលចរិត។ សហរដ្ឋអាមេរិកបន្តនាំមុខគេក្នុងពិភពលោកទាំងចំនួនឆ្លងនិងស្លាប់ដោយមានការឆ្លង២លាន៣សែនករណីនិងស្លាប់១សែន២ម៉ឺន១ពាន់២រយ២៨នាក់។ លោកវេជ្ជបណ្ឌិត Anthony Fauci អ្នកជំនាញជំងឺឆ្លងកំពូលរបស់សហរដ្ឋអាមេរិក បាននិយាយថា ថ្នាំវ៉ាក់សាំងចាក់ការពារមេរោគកូរ៉ូណានឹងមានគ្រប់គ្រាន់នៅចុងឆ្នាំ២០២០នេះ។ ក៏ប៉ុន្តែ លោកបាននិយាយកាលពីពេលមុនថា ប្រសិនបើមានថ្នាំវ៉ាក់សាំងហើយ មិនមានការធានាថា ថ្នាំវ៉ាក់សាំងនោះនឹងផ្តល់ការការពាររយៈពេលយូរទេ៕ | 2020-06-25T07:00:00+07:00 | khmer.voanews.com | https://khmer.voanews.com/a/latin-america-becomes-world-s-new-coronavirus-epicenter/5476687.html |
44aaf05f-42ff-4c57-b194-65b5ee7ee423 | ការបិទហាងកាហ្វេដែលធ្លាប់ល្បីឈ្មោះមួយបង្ហាញឱ្យឃើញពីបញ្ហាប្រឈមសម្រាប់អាជីវកម្មតូចៗនៅម៉ាឡេស៊ី | លោក David Wong ដែលជាអ្នកដុតនំ និងជាម្ចាស់ហាងកាហ្វេមួយដឹងពីចំណង់ចំណូលចិត្តរបស់អតិថិជនប្រចាំហាងរបស់លោក មិនថាពួកគេចង់ញ៉ាំកាហ្វេឡាតេទឹកកក ឬសាច់មាន់ប្រឡាក់ជាមួយនឹងម្ហូបក្នុងស្រុកដែលសម្បូរទៅដោយខ្ទិះដូង ដែលគេហៅថា Nasi Lemak នោះទេ។ ប៉ុន្តែអ្វីដែលល្បីបំផុតនៅក្នុងហាងរបស់លោក គឺនំធ្វើពីម្នាស់ ដែលរូបមន្តធ្វើនំនោះ ជារបស់ម្តាយលោក។ លោក Wong បាននិយាយក្នុងសម្តីដើមថា៖ «គាត់បង្រៀនខ្ញុំដុតនំ។ នោះ ជាអ្វីដែលគាត់បានបណ្តុះបណ្តាលខ្ញុំ។ តាំងពីតូចមកម្ល៉េះ ខ្ញុំជួយម្តាយខ្ញុំដុតនំ»។ បន្ទាប់ពីចាកចេញពីក្រុមហ៊ុនអភិវឌ្ឍន៍អចលនទ្រព្យរបស់ឪពុកលោក លោក Wong ក្នុងវ័យ៤៦ឆ្នាំ បានបើកហាងដុតនំមួយ ដែលក្រោយមក លោកបានពង្រីកវាទៅជាហាងកាហ្វេមួយឈ្មោះថា Swee Bee by Baker Dave។ ឈ្មោះហាងកាហ្វេនេះ គឺជាឈ្មោះរបស់ម្តាយលោក។ លោក Wong បាននិយាយបន្ថែមក្នុងសម្តីដើមថា៖ «អ្វីៗទាំងអស់គឺជាចំណង់ចំណូលចិត្ត និងការស្រឡាញ់ការដុតនំ និងការចម្អិនម្ហូបអាហារ។ ខ្ញុំចង់បញ្ចេញស្នាដៃ និងចែករំលែកជាមួយនឹងអតិថិជន មិត្តភក្តិ និងគ្រួសាររបស់ខ្ញុំ»។ នៅពេលរសៀលមួយកាលពីពេលថ្មីៗនេះ អតិថិជនម្នាក់ឈ្មោះ Shamir Chakrabarty ពេញចិត្តនឹងអាហារថ្ងៃត្រង់របស់លោក។ លោក Chakrabarty និងភរិយារបស់លោក បានមកហាងកាហ្វេ Swee Bee នេះ អស់រយៈពេល៤ឆ្នាំមកហើយ។ លោក Chakrabarty បានថ្លែងក្នុងសម្តីដើមថា៖ «អាហារនៅទីនេះឆ្ងាញ់។ បរិយាកាសល្អ ហើយលោក Dave រួសរាយរាក់ទាក់ណាស់»។ ហាងកាហ្វេនេះស្ថិតនៅក្នុងតំបន់ពាណិជ្ជកម្ម និងពឹងផ្អែកយ៉ាងខ្លាំងលើភ្ញៀវដែលជាបុគ្គលិកការិយាល័យ។ ប៉ុន្តែបុគ្គលិកដែលមកធ្វើការនៅក្បែរនេះកាន់តែមានចំនួនតិចទៅៗក្នុងរយៈពេលប៉ុន្មានខែចុងក្រោយនេះ ដោយសារតែនៅមានការរឹតត្បិតសកម្មភាព ដែលបង្កឡើងដោយជំងឺកូវីដ១៩។ ទោះជាសេដ្ឋកិច្ចក្នុងស្រុក បានបើកដំណើរការឡើងវិញជាដំណាក់កាលក្តី ហើយអតិថិជនត្រូវបានគេអនុញ្ញាតឱ្យទទួលទាននៅក្នុងហាងក៏ដោយ ក៏អតិថិជនប្រចាំរបស់ហាងកាហ្វេនេះ នៅតែធ្វើការពីផ្ទះនៅឡើយ។ លោក Wong និយាយថា នៅក្នុងខែមេសា និងខែឧសភាកន្លងទៅនេះ អាជីវកម្មបានធ្លាក់ចុះ៧០% បើប្រៀបធៀបទៅនឹងពេលធម្មតា នៅពេលដូចគ្នាកាលពីឆ្នាំមុន។ កាលពីថ្ងៃទី១៩ ខែមិថុនា លោកបានបិទហាងកាហ្វេរបស់លោក។ លោក Wong បាននិយាយក្នុងសម្តីដើមថា៖ «ក្នុងពេលតែមួយពព្រិចភ្នែក ខ្ញុំត្រូវចាកចេញ។ ខ្ញុំត្រូវតែធ្វើការសម្រេចចិត្ត ដោយសារតែបើនិយាយតាមបែបសេដ្ឋកិច្ច ខ្ញុំមិនអាចបន្តទៀតបានទេ»។ មានរឿងរ៉ាវប្រហាក់ប្រហែលនេះជាច្រើនទៀត ដែលកើតឡើងនៅទូទាំងប្រទេសម៉ាឡេស៊ី។ ក្រុមអ្នកធ្វើជំនួញក្នុងស្រុកនិយាយថា ភោជនីយដ្ឋានបែបគ្រួសារចំនួនពី៥% ទៅ១០% ព្រមទាំងហាងលក់រាយ បានឈប់ធ្វើអាជីវកម្មក្នុងរយៈពេលប៉ុន្មានខែចុងក្រោយនេះ។ អ្នកវិភាគនិយាយថា អាជីវកម្មតូចៗមួយចំនួន មិនអាចសម្របខ្លួនបានលឿនឲ្យទាន់សភាពការណ៍នោះទេ បន្ទាប់ពីការរឹតត្បិតត្រូវបានអនុវត្ត ដោយសារតែជំងឺកូវីដ១៩ ជាពិសេសអាជីវកម្មដែលពឹងផ្អែកលើអតិថិជន ដែលមកទិញដោយផ្ទាល់នៅហាង។ លោក Lau Zheng Zhou នៃវិទ្យាស្ថានស្រាវជ្រាវសម្រាប់កិច្ចការសេដ្ឋកិច្ច និងប្រជាធិបតេយ្យ ដែលមានមូលដ្ឋាននៅក្នុងទីក្រុងកូឡាឡាំពួ បានថ្លែងក្នុងសម្តីដើមថា៖ «អាជីវកម្មមួយចំនួនព្យាយាមសម្របខ្លួនដោយប្រើប្រាស់ដំណោះស្រាយឌីជីថល ព្យាយាមបង្កើតកម្មវិធី app សម្រាប់អាជីវកម្មអនឡាញ និងប្រើប្រាស់សេវាតាក់ស៊ីដើម្បីបញ្ជូនទំនិញ ប៉ុន្តែការធ្វើបែបនេះមិនជោគជ័យនោះទេសម្រាប់សហគ្រាសធុនតូច និងមធ្យមទាំងនេះ ឬអាជីវកម្មតូចៗទាំងនេះ។ ការរំពឹងទុកថា អាជីវកម្មទាំងនេះនឹងផ្លាស់ប្តូរគំរូអាជីវកម្មរបស់ខ្លួនដើម្បីសម្របខ្លួន និងដើម្បីរស់ គឺជាតម្រូវការដ៏ខ្ពស់មួយសម្រាប់អាជីវកម្មជាច្រើន»។ លោក Lau បាននិយាយថា កញ្ចប់ថវិកាជំនួយរបស់រដ្ឋាភិបាល ដែលរួមមានប្រាក់ឧបត្ថម្ភទៅលើប្រាក់ឈ្នួលបុគ្គលិក និងការផ្តល់ថវិកាដល់ក្រុមហ៊ុន ដើម្បីបន្ថយការចំណាយ គឺមិនមានចំនួនគ្រប់គ្រាន់ អាចឱ្យម្ចាស់អាជីវកម្មមួយចំនួនបន្តដំណើរការអាជីវកម្មរបស់ពួកគេបាននោះទេ។ លោក Lau បាននិយាយបន្ថែមក្នុងសម្តីដើមថា៖ «ម្ចាស់អាជីវកម្មគិតថា ប្រហែលខ្ញុំគួរតែបិទហាងហើយ។ ដោយសារវាអាចនឹងចំណាយច្រើនជាងនេះ ក្នុងការបង់ប្រាក់ប្រចាំថ្ងៃនានា ដូចជាប្រាក់ឈ្នួល ថ្លៃភ្លើង និងថ្លៃដឹកជញ្ជូនជាដើមនោះ»។ លោក Wong និយាយថា បន្ថែមពីលើបញ្ហាទាំងនេះ លោកក៏មិនអាចបញ្ចុះបញ្ចូលម្ចាស់កន្លែងឱ្យបញ្ចុះថ្លៃឈ្នួលទៀត។ កត្តាទាំងនេះរួមបញ្ចូលគ្នា ធ្វើឱ្យលោកសម្រេចចិត្តបិទហាងកាហ្វេរបស់លោក។ លោកបាននិយាយក្នុងសម្តីដើមថា៖ «បើនិយាយពីអារម្មណ៍ គឺវាពិបាកណាស់ក្នុងការបញ្ចប់អ្វីមួយដែលខ្ញុំស្រឡាញ់ ដែលខ្ញុំបានធ្វើវាអស់រយៈពេលជាច្រើនឆ្នាំមកហើយ»។ មុនពេលមានវិបត្តិជំងឺកូវីដ១៩ លោក Wong មានគម្រោងបើកហាងដុតនំបែបពាណិជ្ជកម្មមួយ ដូច្នេះលោកអាចដុតនំធ្វើពីម្នាស់កាន់តែច្រើន ដើម្បីលក់ទៅឱ្យហាងលក់រាយ និងភោជនីយដ្ឋាន។ លោក នឹងបន្តគម្រោងនេះ ប៉ុន្តែលោកនិយាយថា វានឹងមិនអាចប៉ះប៉ូវបានទេ ចំពោះអ្វីដែលលោកបានបាត់បង់ នោះគឺការប្រាស្រ័យទាក់ទងជាប្រចាំថ្ងៃជាមួយនឹងអតិថិជននៅហាងកាហ្វេរបស់លោក។ លោកបាននិយាយក្នុងសម្តីដើមទៀតថា៖ «ទំនាក់ទំនងដែលខ្ញុំបានសាងជាមួយពួកគេក្នុងរយៈពេល៨ឆ្នាំមកនេះ គឺមិនអាចបំភ្លេចបានទេ។ ខ្ញុំនឹងនឹកវាខ្លាំងបំផុត»៕ | 2020-06-25T07:00:00+07:00 | khmer.voanews.com | https://khmer.voanews.com/a/once-popular-cafe-s-closure-symbolizes-struggles-for-small-businesses-in-malaysia-/5476742.html |
f06c36fe-b2e4-424f-a195-8b8626e58e93 | អង្គការ UNICEF ថា វិបត្តិជំងឺកូវីដ១៩ ប៉ះពាល់ដល់កុមារ ៦ រយលាននាក់ ក្នុងទ្វីបអាស៊ីខាងត្បូង | អង្គការ UNICEF បានបញ្ជាក់នៅក្នុងរបាយការណ៍មួយចេញផ្សាយកាលពីថ្ងៃអង្គារទី ២៣ ខែមិថុនាថា វីរុសកូរ៉ូណាបានគំរាមកំហែងដល់ជីវភាពរបស់កុមារ ៦ រយលាននាក់ ក្នុងទ្វីបអាស៊ីខាងត្បូង។ របាយយការណ៍ដែលមានចំណងជើងថា «ជីវិតក្រឡាប់ចាក់ (Lives Upended)» នេះ បានពណ៌នាអំពីវិធីដែលការរាតត្បាតជាសាកលនៃជំងឺកូវីដ១៩ បាននាំឱ្យមានហានិភ័យដល់ដំណើរវិវឌ្ឍរាប់ទសវត្សរ៍កន្លងមកនេះ ទាក់ទិននឹងផ្នែកសុខាភិបាល ការសិក្សាអប់រំ និងការលូតលាស់ក្នុងផ្នែកផ្សេងទៀតសម្រាប់កុមារនៅក្នុងតំបន់អាស៊ីខាងត្បូង ហើយបានអំពាវនាវដល់រដ្ឋាភិបាលក្នុងតំបន់នោះឲ្យចាត់វិធានការជាបន្ទាន់។ អ្នកស្រី Jean Gough នាយិកាអង្គការ UNICEF ប្រចាំតំបន់អាស៊ីខាងត្បូង បាននិយាយថា៖ «ផលវិបាកនៃការរាតត្បាតជាសាកលនៃជំងឺនេះនៅទូទាំងតំបន់អាស៊ីខាងត្បូង ដែលក្នុងនោះមានទាំងការបិទសកម្មភាពសង្គម និងវិធានការឯទៀតៗ បាននាំឱ្យមានហានិភ័យដល់កុមារតាមវិធីផ្សេងៗ។ ក៏ប៉ុន្តែ ផលប៉ះពាល់ក្នុងរយៈពេលវែងនៃវិបត្តិសេដ្ឋកិច្ចលើកុមារនឹងមានទំហំខុសពីលើកមុនៗទាំងស្រុង។ បើគ្មានសកម្មភាពជាបន្ទាន់នៅពេលនេះទេ ជំងឺកូវីដ១៩ អាចបំផ្លាញសេចក្តីសង្ឃឹម និងអនាគតនៃមនុស្សមួយជំនាន់ទាំងមូល។ របាយការណ៍នេះបានលើកឡើងថា នៅពេលដែលផលប៉ះពាល់ខាងសេដ្ឋកិច្ចដែលបណ្តាលមកពីជំងឺកូវីដ១៩ ចាប់ផ្ដើមលេចជារូបរាងឡើង កុមាររហូតដល់ ១២០ លាននាក់ថែមទៀតនៅក្នុងតំបន់អាស៊ីខាងត្បូង អាចធ្លាក់ទៅក្នុងភាពទីទ័លក្រ។ សេវាសុខាភិបាលសំខាន់ៗ ដូចជាការចាក់ថ្នាំបង្ការ និងអាហារូបត្ថម្ភជាដើម ត្រូវបានបង្អាក់។ កុមារប្រមាណ ៧ លាន ៧ សែននាក់ក្នុងតំបន់អាស៊ីខាងត្បូង បានរងគ្រោះរួចមកហើយដោយសារ មានរាងកាយចុះខ្សោយជាលំដាប់ ដែលបណ្តាលមកពីមិនមានអាហារគ្រប់គ្រាន់សម្រាប់បរិភោគ ឬមានជំងឺ។ ដើម្បីជួយក្រុមកុមារដែលមានរាងកាយចុះខ្សោយធ្ងន់ធ្ងរ អង្គការ UNICEF បានអំពាវនាវដល់រដ្ឋាភិបាលក្នុងតំបន់នោះឱ្យចាប់ផ្ដើមយុទ្ធនាការចាក់វ៉ាក់សាំងជាថ្មីឡើងវិញប្រឆាំងនឹងជំងឺស្វិតដៃជើង ជំងឺកញ្ជ្រិល និងជំងឺឯទៀតៗ។ របាយការណ៍នេះក៏បានលើកឡើងផងដែរថា អត្រាធ្លាក់ចុះនៃក្រុមកុមារបោះបង់ចោលការសិក្សា និងការរៀបការពីក្មេង គឺកើតមានឡើងស្របពេលដែលមានការធ្លាក់ចុះនៃការស្លាប់របស់ទារក និងម្ដាយនៅក្នុងតំបន់អាស៊ីខាងត្បូងអស់រយៈពេលជាច្រើនឆ្នាំកន្លងមកនេះ។ ក៏ប៉ុន្តែទោះជាយ៉ាងណាក៏ដោយ ក៏ការឆ្លងរាតត្បាតជាសាកលនៃជំងឺកូវីដ១៩ បានបណ្តាលឱ្យកុមារជាង ៤៣០ លាននាក់នៅក្នុងតំបន់អាស៊ីខាងត្បូងពឹងផ្អែកលើការរៀនសូត្រតាមអនឡាញ ដែលនៅពេលនេះបន្ថែមទៅនឹងកុមារចំនួន ៣២ លាននាក់ទៀត ដែលបានបោះបង់ការសិក្សារួចស្រេចទៅហើយនោះ។ បើយោងតាមរបាយការណ៍នេះ គេឃើញថាមានការកើនឡើងនៃការហៅទូរស័ព្ទទៅកាន់លេខទូរស័ព្ទខាងផ្តល់ជំនួយ ពីក្រុមកុមារដែលបានរងគ្រោះដោយសារអំពើហិង្សា និងការរំលោភបំពានផ្សេងៗនៅពេលពួកគេស្ថិតនៅក្នុងផ្ទះ ដើម្បីជៀសវាងការឆ្លងជំងឺកូវីដ១៩។ ក្នុងឆ្នាំ ២០១៦ កុមារ ៦៤% ក្នុងចំណោមកុមារទាំងអស់នៅលើពិភពលោក ដែលបានជួបប្រទះអំពើហិង្សាធ្ងន់ធ្ងរ គឺជាកុមារនៃតំបន់អាស៊ីខាងត្បូង។ ដើម្បីដោះស្រាយផលប៉ះពាល់របស់វិបត្តិជំងឺកូវីដ១៩ លើជីវភាពរស់នៅរបស់កុមារ ៦០០ លាននាក់ នៅក្នុងតំបន់អាស៊ីខាងត្បូង អង្គការ UNICEF បានជំរុញដល់រដ្ឋាភិបាលនានានៅក្នុងតំបន់នោះឱ្យបង្វែរជាបន្ទាន់នូវធនធានច្រើនជាងមុនទៅកាន់កម្មវិធីការពារខាងសង្គម ដែលក្នុងនោះមានដូចជាអត្ថប្រយោជន៍ទូទៅសម្រាប់ក្រុមកុមារនៅគ្រាមានអាសន្ន និងកម្មវិធីផ្តល់អាហារដល់សិស្សក្នុងសាលារៀនផងដែរ។ អ្នកស្រី Jean Gough បានមានប្រសាសន៍ថា៖ «ការរៀបចំឱ្យមានវិធានការបែបនេះនៅពេលនេះនឹងជួយបណ្ដាប្រទេសក្នុងតំបន់អាស៊ីខាងត្បូងឲ្យធ្វើអន្តរកាលបានលឿនចេញពីវិបត្តិមនុស្សធម៌ដែលបណ្តាលមកពីជំងឺកូវីដ១៩ ទៅរកគំរូអភិវឌ្ឍន៍មួយដែលរឹងប៉ឹង និងមានចីរភាព ដែលផ្ដល់ប្រយោជន៍រយៈពេលវែងដល់សុខុមាលភាពរបស់កុមារ សេដ្ឋកិច្ច និងភាពរួបរួមនៅក្នុងសង្គម»៕ | 2020-06-25T07:00:00+07:00 | khmer.voanews.com | https://khmer.voanews.com/a/covid-19-harming-600-million-children-in-south-asia-unicef-says/5477221.html |
449435f7-4677-4e9e-b185-486ff8c683a4 | ជប៉ុនកោតសរសើរកម្ពុជា ដែលមានវិធានការទាន់ពេលវេលាក្នុងការទប់ស្កាត់ និងការពារជំងឺ COVID-19 (Video inside) | ឯកអគ្គរាជទូតជប៉ុនប្រចាំកម្ពុជា លោក មិកាមិ ម៉ាសាហ៊ីរ៉ូ នៅថ្ងៃទី២៤ ខែមិថុនា ឆ្នាំ២០២០នេះ បានថ្លែងកោតសរសើរ និងអបអរសាទរចំពោះវិធានការទាន់ពេលវេលារបស់ រាជរដ្ឋាភិបាលកម្ពុជា ដែលបានចេញជាបន្ដបន្ទាប់រហូតមកដល់ពេលនេះ ដើម្បីការពារ និងទប់ស្កាត់ជំងឺ COVID-19 នៅក្នុងប្រទេសកម្ពុជា។ ក្នុងជំនួបជាមួយសម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ នៅរសៀលថ្ងៃទី២៤ ខែមិថុនានេះ លោក មិកាមិ ម៉ាសាហ៊ីរ៉ូ ក៏បានអំណរគុណក្រសួងមហាផ្ទៃ ជាពិសេសសម្តេចក្រឡាហោម ដែលតែងតែជួយសម្រួលលើបញ្ហាផ្សេងៗក្នុងស្ថានភាពនៃជំងឺ COVID-19 ជាពិសេសទាក់ទងទៅនឹងការសម្រួលបញ្ហាទិដ្ឋការដល់ប្រជាពលរដ្ឋជប៉ុន ដែលកំពុងតែរស់នៅប្រទេសកម្ពុជា។ ឯកអគ្គរាជទូតជប៉ុនរូបនេះ បានបន្តថា ក្នុងស្ថានភាពនៃជំងឺ COVID-19 រាជរដ្ឋាភិបាលជប៉ុន បានជួយគាំទ្រលើវិស័យសុខាភិបាលកម្ពុជា ដែលជួយដោយផ្ទាល់ទៅកាន់ក្រសួងសុខាភិបាល ហើយក៏ជួយទៅដល់អង្គការអន្តរជាតិនានាដូចជា អង្គការ IOM ជាដើម។ ជាការឆ្លើយតបនៅក្នុងឱកាសនោះ សម្តេចក្រឡាហោម ស ខេង បានស្វាគមន៍ជាថ្មីម្តងទៀតចំពោះ លោក មិកាមិ ម៉ាសាហ៊ីរ៉ូ ឯកអគ្គរាជទូតជប៉ុន ប្រចាំកម្ពុជា ដែលបានចូលរួមចំណែក ផ្តល់កិច្ចសហការយ៉ាងសកម្ម នៅក្នុងបេសកកម្មរបស់លោក តាមរយៈការជួយឧបត្ថម្ភ ដែលជាការរួមចំណែករបស់រដ្ឋាភិបាលជប៉ុន និងប្រជាជនជប៉ុន ជូនមកប្រជាជន និងរាជរដ្ឋាភិបាលកម្ពុជា ក្នុងការប្រយុទ្ធប្រឆាំងជំងឺ COVID-19 ទោះបីជាប្រទេសជប៉ុនកំពុងតែប្រយុទ្ធប្រឆាំងទៅនឹងជំងឺនេះយ៉ាងណាក៏ដោយ ដែលកាយវិការ និងទឹកចិត្តដ៏ល្អនេះ គឺមិនអាចកាត់ថ្លៃបានឡើយ។ សម្តេចក្រឡាហោម បានថ្លែងអំណរគុណដល់រដ្ឋាភិបាលជប៉ុន ដែលបានជួយមកកម្ពុជាតាមរយៈ កម្មវិធីផ្សេងៗ ក្នុងការអភិវឌ្ឍ និងលើកម្ពស់សេដ្ឋកិច្ចសង្គម។ ជាងនេះទៀត សម្តេចបានបញ្ជាក់ផងដែរ ទាក់ទងទៅនឹងវិធានការរបស់រាជរដ្ឋាភិបាលកម្ពុជា ក្នុងការបង្ការ និងទប់ស្កាត់ជំងឺ COVID-19 ដោយកម្ពុជាស្តារសេដ្ឋកិច្ចឡើងវិញ តាមរយៈការយកចិត្តទុកដាក់គិតគូរជាបន្តបន្ទាប់ លើសុខទុក្ខប្រជាពលរដ្ឋ ជាក់ស្តែងដូចកាលពីព្រឹកថ្ងៃទី ២៤ ខែមិថុនា ឆ្នាំ២០២០នេះដែរ សម្តេចតេជោ ហ៊ុន សែន នាយករដ្ឋមន្រ្តីកម្ពុជា ក៏បានប្រកាសពីការអនុវត្តនូវគោលនយោបាយ លើការឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធប្រឆាំងជំងឺ COVID-19។ សូមបញ្ជាក់ថា រហូតដល់ពេលនេះ កម្ពុជាបានរកឃើញអ្នកមានជំងឺកូវីដ១៩ នៅទូទាំងប្រទេស សរុបចំនួន ១៣០នាក់ (ស្ត្រី ៣៩នាក់ និងបុរស ៩១នាក់) ក្នុងនោះមានអ្នកសរុបចំនួន១២៨នាក់ ត្រូវបានព្យាបាលជាសះស្បើយ និងអ្នកកំពុងសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០២នាក់ប៉ុណ្ណោះ។ ទោះជាយ៉ាងនេះក្តី ទន្ទឹមនឹងការដាក់ចេញវិធានការជាបន្តបន្ទាប់ ដើម្បីការពារ និងទប់ស្កាត់ការរីករាលដាលជំងឺកូវីដ១៩ និងទប់ទល់ជាមួយការធ្លាក់ចុះសេដ្ឋកិច្ច ដែលបណ្តាលមកពីផលប៉ះពាល់ នៃជំងឺនេះ រាជរដ្ឋាភិបាលកម្ពុជា ក៏នៅតែអំពានាវឱ្យប្រជាពលរដ្ឋ មានការប្រុងប្រយ័ត្ន និងរស់នៅប្រកបដោយអនាម័យ ព្រមទាំងអនុវត្តតាមវិធានការនានារបស់ក្រសួងសុខាភិបាលផងដែរ៕ | 2020-06-25T01:00:00+07:00 | freshnewsasia.com | https://m.freshnewsasia.com/index.php/en/localnews/163336-2020-06-24-11-00-03.html |
bd72a274-f105-430c-882f-83437019e9a0 | រយៈពេល១ឆ្នាំ អ្នកជំងឺជិត២ពាន់នាក់ មកប្រើប្រាស់សេវាសុខភាពនៅមន្ទីរពេទ្យ «ស្ដ្រីនគរទេព» | ក្នុងរយៈពេល១ឆ្នាំកន្លងមកនេះ មានអ្នកជំងឺជិត២,០០០នាក់ បានមកប្រើប្រាស់សេវាសុខភាព នៅមន្ទីរពេទ្យ «ស្ដ្រីនគរទេព» ដែលជាមន្ទីរពេទ្យ ផ្ដល់ការព្យាបាលជំងឺទូទៅ និងរោគស្ដ្រី មានទីតាំងស្ថិតនៅក្នុងសង្កាត់ព្រៃស ខណ្ឌដង្កោ រាជធានីភ្នំពេញ។ ថ្លែងក្នុងសន្និសីទសារព័ត៌មាន នាព្រឹកថ្ងៃទី២៤ ខែមិថុនា ឆ្នាំ២០២០នេះ លោកស្រីវេជ្ជបណ្ឌិត ទួន សុវណ្ណា ទីប្រឹក្សាប្រធានផ្នែកប្រតិបត្តិ នៃមន្ទីរពេទ្យ បានឲ្យដឹងថា ក្នុងរយៈពេលមួយឆ្នាំនេះ ប្រជាពលរដ្ឋជិត២,០០០នាក់ បានមកប្រើប្រាស់សេវាសុខភាពនៅទីនេះ ហើយមន្ទីរពេទ្យ បានពិនិត្យ និងព្យាបាលជាង៤០០០ករណី។ លោកស្រីវេជ្ជបណ្ឌិត ទួន សុវណ្ណា បានបន្ថែមទៀតថា មន្ទីរពេទ្យ «ស្ដ្រីនគរទេព» ដំណើរការ បានរយៈពេល១ឆ្នាំមែនពិត តែមន្ទីរពេទ្យ មានធនធានមនុស្ស ដែលមានចំណេះដឹង និងបទពិសោធន៍ខ្ពស់ ទាំងក្នុងប្រទេស និងក្រៅប្រទេស ដូចជាប្រទេស បារាំង ស្វីស និងប៉ែកខាងអឺរុបផ្សេងទៀតជាដើម។ លើសពីនោះទៀត លោកស្រីវេជ្ជបណ្ឌិត ទួន សុវណ្ណា បានបញ្ជាក់ថា ក្នុងពេលឆាប់ៗនេះ មន្ទីរពេទ្យ នឹងបើកសេវាផ្នែកសម្ភព, ផ្នែកវះកាត់ រោគស្ត្រី និងផ្នែកសង្គ្រោះបន្ទាន់ បន្ថែមទៅលើសេវាកម្មដែលកំពុងផ្តល់ជូនស្រាប់ គឺសេវាពិនិត្យថែទាំផ្ទៃពោះមុន សម្រាល និងថែទាំក្រោយសម្រាលផងដែរ។ គូសបញ្ជាក់ថា ដើម្បីអបអរខួប១ឆ្នាំនេះ មន្ទីរពេទ្យ «ស្ត្រីនគរទេព» នឹងផ្ដល់ជម្រើសជូនស្ត្រី នូវកញ្ចប់ពិនិត្យសុខភាព ក្នុងតម្លៃពិសេសចំនួន៣គឺ៖ ១៖ កញ្ចប់ពិនិត្យសុខភាពទូទៅ ៤៥ដុល្លារ៖ រួមមានពីការពិគ្រោះជំងឺ ជាមួយវេជ្ជបណ្ឌិត ពិនិត្យសុដន់ ថតសួត អេកូ ពោះ និងធ្វើតេស្តនៅមន្ទីរ ពិសោធន៍ពាក់ព័ន្ធ នឹងជំងឺទូទៅ។ ២៖ កញ្ចប់ពិនិត្យរោគស្ដ្រី ៥៦ដុល្លារ៖ រួមមាន ការពិគ្រោះជំងឺជាមួយវេជ្ជបណ្ឌិត អេកូពោះ ពិនិត្យសុដន់ ពិនិត្យអាងត្រគាក ពិនិត្យកោសិកាមាត់ស្បូន រកជំងឺមហារីក និងពិនិត្យ ឈាមរកជំងឺកាមរោគ ៣៖ កញ្ចប់ពិនិត្យសុខ ភាពស្ត្រីពេញលេញ ១៣៥ដុល្លារ៖ រួមមាន ការពិនិត្យជំងឺទូទៅ និងរោគស្ត្រី ធ្វើតេស្តឈាមជាច្រើនមុខ ពិនិត្យសុដន់ដោយម៉ាស៊ីន អេកូសាស្ត្រ និង Mammogram (ចំពោះស្ត្រី អាយុលើសពី៣៥ឆ្នាំ) និងវាស់ចង្វាក់បេះដូង (ECG)។ កញ្ចប់ពិសេសទាំង៣នេះ រួមមាន៖ ទាំងការពិគ្រោះជំងឺជាមួយវេជ្ជបណ្ឌិតចំនួន២ដង បន្ថែមទៀត ចាប់ផ្តើមពីថ្ងៃនេះ រហូតដល់ថ្ងៃទី៣១ ខែសីហា ឆ្នាំ២០២០៕ | 2020-06-25T00:13:00+07:00 | freshnewsasia.com | https://m.freshnewsasia.com/index.php/en/localnews/163326-2020-06-24-10-13-28.html |
cb9896cb-4380-46eb-9426-8fe07341ac88 | សម្តេចតេជោ ហ៊ុន សែន ថ្លែងអំណរព្រះគុណព្រះមហាក្សត្រ និងព្រះវររាជមាតាជាតិខ្មែរ ដែលបានប្រោសព្រះរាជទាន ថវិកាប្រយុទ្ធប្រឆាំងនឹងជំងឺកូវីដ១៩ | សម្តេចតេជោ ហ៊ុន សែន នាយករដ្ឋមន្ត្រីកម្ពុជា លំឱនកាយថ្វាយនូវអំណរព្រះរាជគុណជាអតិបរមាចំពោះព្រះមហាក្សត្រខ្មែរ និងព្រះវររាជមាតាជាតិខ្មែរ ដែលព្រះអង្គសព្វព្រះរាជហឫទ័យប្រោសព្រះរាជទាននូវថវិកា ២លានដុល្លារ ដើម្បីប្រយុទ្ធប្រឆាំងនឹងជំងឺកូវីដ១៩។ សូមបញ្ជាក់ថា ព្រះមហាក្សត្រខ្មែរ ព្រះករុណា ព្រះបាទ សម្តេច ព្រះបរមនាថ នរោត្តម សីហមុនី និងព្រះមហាក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរនៅថ្ងៃទី២៤ ខែមិថុនា ឆ្នាំ២០២០នេះ បានសព្វព្រះរាជហឫទ័យ ប្រោសព្រះរាជទាននូវថវិកាចំនួន ២លានដុល្លារអាមេរិក ជូនដល់រាជរដ្ឋាភិបាលកម្ពុជា ដើម្បីប្រយុទ្ធប្រឆាំង នឹងជំងឺកូវីដ១៩។ នេះជាការប្រោសព្រះរាជទានជាលើកទីពីរហើយសម្រាប់ព្រះមហាក្សត្រខ្មែរ និងព្រះវររាជមាតាជាតិខ្មែរ។ កាលពីខែមីនា កន្លងទៅនេះ ព្រះអង្គទាំងទ្វេ ក៏បានសព្វព្រះរាជហឫទ័យប្រោសព្រះរាជទានថវិកា ៣០ម៉ឺនដុល្លារផងដែរ សម្រាប់រាជរដ្ឋាភិបាលយកទៅប្រើប្រាស់ក្នុងការប្រយុទ្ធប្រឆាំងនឹងជំងឺកូវីដ១៩ ដែលកំពុងរាតត្បាតនៅក្នុងប្រទេសកម្ពុជា។ ក្នុងព្រះរាជលិខិតប្រោសព្រះរាជទានថវិកានេះ ព្រះមហាក្សត្រខ្មែរ និងព្រះវររាជមាតាជាតិខ្មែរ ក៏បានប្រសិទ្ធពរជូនសម្តេចតេជោ ហ៊ុន សែន និងសមាជិក សមាជិកា នៃគណៈកម្មការជាតិប្រយុទ្ធនឹងជំងឺកូវីដ១៩ ទទួលបាននូវមហាជោគជ័យក្នុងការបេសកកម្មប្រយុទ្ធប្រឆាំងនឹងជំងឺកូវីដ១៩ ដែលជាបេសកកម្មដ៏ឧត្តុង្គឧត្តមនេះជូនជាតិមាតុភូមិផងដែរ។ សូមបញ្ជាក់ថា ដើម្បីចូលរួមប្រយុទ្ធប្រឆាំងនឹងជំងឺកូវីដ១៩ ដែលកំពុងរាតត្បាតនៅក្នុងប្រទេសកម្ពុជានេះ ប្រមុខស្ថាប័នកំពូលៗរបស់ជាតិ រួមមាន សម្តេចវិបុលសេនាភក្តី សាយ ឈុំ ប្រធានព្រឹទ្ធសភា សម្តេចពញាចក្រី ហេង សំរិន ប្រធានរដ្ឋសភា សម្តេចតេជោ ហ៊ុន សែន នាយករដ្ឋមន្ត្រីកម្ពុជា ព្រមទាំងមន្ត្រីរាជការ កងកម្លាំងប្រដាប់អាវុធរបស់កម្ពុជា បានបរិច្ចាគប្រាក់បៀវត្សរ៍របស់ខ្លួនជាច្រើនខែជូនទៅគណៈកម្មការជាតិប្រយុទ្ធនឹងជំងឺកូវីដ១៩ផងដែរ។ ថវិកាទទួលបានពីការបរិច្ចាគប្រាក់បៀវត្សរ៍នេះ មានជាង ១០លានដុល្លារអាមេរិក។ ជាមួយគ្នានេះ សប្បុរសជនជាឧកញ៉ា ពាណិជ្ជករ អ្នកវិនិយោគ និងប្រជាពលរដ្ឋខ្មែរដទៃទៀត ក៏បានបរិច្ចាគថវិកាផ្ទាល់ខ្លួនចូលរួមប្រយុទ្ធប្រឆាំងនឹងជំងឺកូវីដ១៩នេះផងដែរ។ ថវិកាទទួលបានពីសប្បុរសជននោះ មានចំនួនជាង ១៥លានដុល្លារអាមេរិក។ តាមរយៈព្រះរាជសកម្មភាព និងសកម្មភាពរបស់ព្រះមហាក្សត្រ ព្រះវររាជមាតាជាតិខ្មែរ និងថ្នាក់ដឹកនាំស្ថាប័នកំពូលរបស់ជាតិ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋខ្មែរទូទៅនេះ បានស្តែងឱ្យឃើញពីការរួបរួមកម្លាំងជាធ្លុងក្នុងសង្គមកម្ពុជា ក្នុងការរួមគ្នាប្រយុទ្ធប្រឆាំង និងដោះស្រាយបញ្ហារបស់ជាតិក្នុងគ្រាមានវិបត្តិបង្កដោយជំងឺកូវីដ១៩នេះ៕ | 2020-06-24T22:45:00+07:00 | freshnewsasia.com | https://m.freshnewsasia.com/index.php/en/localnews/163312-2020-06-24-08-45-02.html |
4caa64c7-8f90-41f1-9fc3-8b049bb95105 | ព្រះមហាក្សត្រ និងព្រះវររាជមាតាជាតិខ្មែរ ព្រះរាជទានថវិកា ២លានដុល្លារជូនរាជរដ្ឋាភិបាល ដើម្បីប្រយុទ្ធប្រឆាំងជំងឺកូវីដ១៩ | ព្រះមហាក្សត្រខ្មែរ ព្រះករុណា ព្រះបាទ សម្តេច ព្រះបរមនាថ នរោត្តម សីហមុនី និងព្រះមហាក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរ បានសព្វព្រះរាជហឫទ័យ ប្រោសព្រះរាជទាននូវថវិកាចំនួន ២លានដុល្លារអាមេរិក ជូនដល់រាជរដ្ឋាភិបាលកម្ពុជា ដើម្បីប្រយុទ្ធប្រឆាំង នឹងជំងឺកូវីដ១៩។ នេះជាការប្រោសព្រះរាជទានជាលើកទីពីរហើយសម្រាប់ព្រះមហាក្សត្រខ្មែរ និងព្រះវររាជមាតាជាតិខ្មែរ។ កាលពីខែមីនា កន្លងទៅនេះ ព្រះអង្គទាំងទ្វេ ក៏បានសព្វព្រះរាជហឫទ័យប្រោសព្រះរាជទានថវិកា ៣០ម៉ឺនដុល្លារផងដែរ សម្រាប់រាជរដ្ឋាភិបាលយកទៅប្រើប្រាស់ក្នុងការប្រយុទ្ធប្រឆាំងនឹងជំងឺកូវីដ១៩ ដែលកំពុងរាតត្បាតនៅក្នុងប្រទេសកម្ពុជា។ សូមបញ្ជាក់ថា ដើម្បីចូលរួមប្រយុទ្ធប្រឆាំងនឹងជំងឺកូវីដ១៩ ដែលកំពុងរាតត្បាតនៅក្នុងប្រទេសកម្ពុជានេះ ប្រមុខស្ថាប័នកំពូលៗរបស់ជាតិ រួមមាន សម្តេចវិបុលសេនាភក្តី សាយ ឈុំ ប្រធានព្រឹទ្ធសភា សម្តេចពញាចក្រី ហេង សំរិន ប្រធានរដ្ឋសភា សម្តេចតេជោ ហ៊ុន សែន នាយករដ្ឋមន្ត្រីកម្ពុជា ព្រមទាំងមន្ត្រីរាជការ កងកម្លាំងប្រដាប់អាវុធរបស់កម្ពុជា បានបរិច្ចាគប្រាក់បៀវត្សរ៍របស់ខ្លួនជាច្រើនខែជូនទៅគណៈកម្មការជាតិប្រយុទ្ធនឹងជំងឺកូវីដ១៩ផងដែរ។ ថវិកាទទួលបានពីការបរិច្ចាគប្រាក់បៀវត្សរ៍នេះ មានជាង ១០លានដុល្លារអាមេរិក។ ជាមួយគ្នានេះ សប្បុរសជនជាឧកញ៉ា ពាណិជ្ជករ អ្នកវិនិយោគ និងប្រជាពលរដ្ឋខ្មែរដទៃទៀត ក៏បានបរិច្ចាគថវិកាផ្ទាល់ខ្លួនចូលរួមប្រយុទ្ធប្រឆាំងនឹងជំងឺកូវីដ១៩នេះផងដែរ។ ថវិកាទទួលបានពីសប្បុរសជននោះ មានចំនួនជាង ១៥លានដុល្លារអាមេរិក។ តាមរយៈព្រះរាជសកម្មភាព និងសកម្មភាពរបស់ព្រះមហាក្សត្រ ព្រះវររាជមាតាជាតិខ្មែរ និងថ្នាក់ដឹកនាំស្ថាប័នកំពូលរបស់ជាតិ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋខ្មែរទូទៅនេះ បានស្តែងឱ្យឃើញពីការរួបរួមកម្លាំងជាធ្លុងក្នុងសង្គមកម្ពុជា ក្នុងការរួមគ្នាប្រយុទ្ធប្រឆាំង និងដោះស្រាយបញ្ហារបស់ជាតិក្នុងគ្រាមានវិបត្តិបង្កដោយជំងឺកូវីដ១៩នេះ៕ | 2020-06-24T22:26:00+07:00 | freshnewsasia.com | https://m.freshnewsasia.com/index.php/en/localnews/163305-2020-06-24-08-26-38.html |
2e956849-4185-49c4-be2d-4ad2a733f4ba | សម្តេចតេជោ ហ៊ុន សែន៖ រាជរដ្ឋាភិបាលបន្តតាមដានអ្នករងផលប៉ះពាល់ពីជំងឺកូវីដ១៩ បន្ថែមទៀត ដើម្បីសម្រួលដល់ការលំបាករបស់ពួកគាត់ (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានឱ្យដឹងថា រាជរដ្ឋាភិបាលនឹងបន្តតាមដាន និងធ្វើការវាយតម្លៃអំពីសភាពការណ៍ ផលប៉ះពាល់ជាក់ស្តែងនៃជំងឺកូវីដ១៩នេះ តទៅទៀត ប្រសិនបើផលប៉ះពាល់ជំងឺនេះនៅតែបន្តអូសបន្លាយ មិនមានភាពល្អប្រសើរ កម្មវិធីជំនួយសង្គមមនេះនឹងត្រូវអនុវត្តក្នុងជុំថ្មីបន្តទៀត សម្រាប់រយៈពេល២ខែ។ ការឱ្យដឹងបែបនេះ របស់សម្តេចតេជោ ហ៊ុន សែន ក្នុងឱកាសដែលសម្ដេចបានអញ្ជើញប្រកាសអនុវត្តន៍កម្មវិធីផ្តល់សាច់ប្រាក់ជូនប្រជាពលរដ្ឋ មានជីវភាពក្រីក្រ និងងាយរងគ្រោះដោយសារជំងឺកូវីដ១៩ ប្រមាណ៦០ម៉ឺនគ្រួសារ នៅព្រឹកថ្ងៃទី២៤ ខែមិថុនា ឆ្នាំ២០២០នេះ នៅវិមានសន្តិភាព។ នាយករដ្ឋមន្ត្រីនៃកម្ពុជា បានលើកឡើងយ៉ាងដូច្នេះថា៖ ។ សម្តេចតេជោ ហ៊ុន សែន ក៏បានណែនាំឱ្យក្រសួង និងអាជ្ញាធរពាក់ព័ន្ធស្វែងរកអ្នករងផលប៉ះពាល់ពីជំងឺកូវីដ១៩បន្ថែមទៀត។ ដោយឡែកប្រាក់ឧបត្ថម្ភនេះនឹងត្រូវបានបើកផ្តល់នៅក្នុងសប្តាហ៍ទី៤ នៃខែនីមួយៗ តាមរយៈធនាគារឯកទេសវីង ដែលមានបណ្តាញភ្នាក់ងារនៅទូទាំងប្រទេស។ បន្ថែមពីនេះ ប្រមុខនៃរាជរដ្ឋាភិបាលកម្ពុជា បានបន្តថា បច្ចុប្បន្ន គ្រួសារដែលមានបណ្ណសមធម៌ (ទាំងក្រ-១ និងក្រ-២) មានប្រមាណជាង ៥៦ម៉ឺនគ្រួសារ ដែលរាជរដ្ឋាភិបាលត្រូវចំណាយថវិកាប្រមាណជាង ១០០ប៊ីលានរៀល ឬប្រមាណ ២៥លានដុល្លារ ក្នុងមួយខែៗសម្រាប់ការបើកផ្តល់នេះ ខ្ញុំសូមបញ្ជាក់ជូនជនរួមជាតិថា កម្មវិធីជំនួយសង្គមមិនជាកម្មវិធីដែលមានលក្ខណៈជាអចិន្ត្រៃយ៍នោះទេ រាជរដ្ឋាភិបាលរៀបចំកម្មវិធីនេះឡើងសម្រាប់ផ្តល់ជំនួយនៅក្នុងពេលមានវិបត្តិនៃជំងឺកូវីដ១៩ ដោយការបើកផ្តល់នឹងត្រូវធ្វើឡើងក្នុងរយៈពេល២ខែម្តង នៅជុំទី១ នឹងត្រូវធ្វើឡើងក្នុងខែមិថុនា ១លើក និងខែកក្កដា ១លើក។ សម្តេចតេជោ ហ៊ុន សែន បានបន្ថែមទៀតថា តាមរយៈកម្មវិធីនេះ រាជរដ្ឋាភិបាលនឹងផ្តល់ប្រាក់ឧបត្ថម្ភប្រចាំខែជូនគ្រួសារក្រីក្រ ដែលការឧបត្ថម្ភនឹងត្រូវបានផ្តល់ជូននៅតាមទីកន្លែង ដែលបងប្អូនប្រជាពលរដ្ឋរស់នៅ ទៅតាមកម្រិតនៃបណ្ណសមធម៌នីមួយៗ ទៅតាមភាពងាយរងគ្រោះ និងទៅតាមតំបន់។ ការរៀបចំបែបនេះ គឺត្រូវបានធ្វើឡើងឱ្យស្របតាមគោលការណ៍សមធម៌ និងដើម្បីឆ្លើយតបទៅនឹងភាពខុសគ្នានៃថ្លៃទំនិញរវាងតំបន់នីមួយៗផងដែរ។ បន្ថែមពីនេះ សម្តេចតេជោ ហ៊ុន សែន ក៏បានគូសរំលេចដែលថា កម្មវិធីផ្តល់ប្រាក់ជូនដល់គ្រួសារក្រីក្រ គឺត្រូវបានរៀបចំឡើងក្នុងគោលដៅជួយរៀបចំសម្របសម្រួលដោះស្រាយការលំបាករបស់ប្រជាជនក្នុងរយៈពេលដែលប្រជាពលរដ្ឋ ទទួលរងផលប៉ះពាល់ពីជំងឺរាតត្បាតកូវីដ១៩ ប៉ុន្តែក៏ត្រូវតែចៀសវាងឱ្យបានផងដែលនូវការបង្កើតឡើងនូវទម្លាប់រស់នៅដោយពឹងផ្អែកទាំងស្រុង ទៅលើប្រាក់ឧបត្ថម្ភពីសំណាក់រាជរដ្ឋាភិបាល។ នាយករដ្ឋមន្ត្រីដែលគិតគូរពីសុខទុក្ខរបស់ប្រជាជនជាធំរូបនេះ ក៏បានរំឮកថា ភាពមានមាយាទរបស់រាជរដ្ឋាភិបាល ទើបធ្វើឱ្យយើងមានសាច់ប្រាក់ដើម្បីចែកដល់ប្រជាពលរដ្ឋ ដែលជួបការខ្វះខាតរដូវកូវីដ១៩។ បន្ថែមពីនេះ រាជរដ្ឋាភិបាល ដែលដឹកនាំដោយគណបក្សប្រជាជនកម្ពុជា និងក្រោមការដឹកនាំដោយសម្តេចផ្ទាល់ នឹងមិនទុកឱ្យពលរដ្ឋណាមួយត្រូវស្លាប់ដោយអត់បាយដោយគ្មានការយកចិត្តទុកដាក់នោះទេ។ សម្តេចតេជោ ហ៊ុន សែន បានឱ្យអាជ្ញាធរអនុវត្តរាល់កម្មវិធីគាំពារសង្គមទាំងអស់ដែលមានស្រាប់ ឱ្យបានរលូន និងមិនយឺតយ៉ាវ ដែលក្នុងនោះរួមមាន របបសន្តិសុខសង្គមសម្រាប់មន្ត្រីរាជការស៊ីវិល និងអតីតយុទ្ធជន និងការឧបត្ថម្ភជនពិការក្រីក្រតាមសហគមន៍ មូលនិធិសមធម៌សុខាភិបាល និងរបបថែទាំសុខភាព សម្រាប់មន្ត្រីសាធារណៈ របបថែទាំសុខភាព និងរបបហានិភ័យការងារសម្រាប់កម្មករនិយោជិត កម្មវិធីឧបត្ថម្ភសាច់ប្រាក់ជូនស្ត្រីមានផ្ទៃពោះនិងកុមារអាយុក្រោម ២ ឆ្នាំ និងកម្មវិធីផ្តល់អាហារតាមសាលារៀន ដែលត្រូវបានបង្វែរពីការចម្អិនម្ហូបអាហារជូនសិស្សានុសិស្ស មកជាការចែកជាអង្ករជូនគ្រួសារក្រីក្រនៅក្នុងសហគមន៍របស់សាលារៀនទាំងនោះវិញ។ ជាមួយគ្នានេះដែរ សម្តេចតេជោនាយករដ្ឋមន្រ្តី ក៏បានអំពាវនាវដល់ប្រជាពលរដ្ឋកម្ពុជាគ្រប់រូបនៅទូទាំងប្រទេស ត្រូវបន្តរក្សាការប្រុងប្រយ័ត្នខ្ពស់ក្នុងការបង្ការ និងការពារនូវការឆ្លងរីករាលដាលនៃជំងឺកូវីដ-១៩ ដ៏កាចសាហាវនេះ ដោយគោរពនិងអនុវត្តអោយបានខ្ជាប់ខ្ជួននូវគោលការណ៍រក្សាគម្លាតសង្គម និងវិធានការនានាតាមការកំណត់របស់ក្រសួងសុខាភិបាល៕ | 2020-06-24T21:30:00+07:00 | freshnewsasia.com | https://m.freshnewsasia.com/index.php/en/localnews/163298-2020-06-24-07-30-30.html |
b2c15072-e656-46d9-a1f1-d7670e1cadcc | អភិបាលខេត្តកំពត ជំរុញប្រជាពលរដ្ឋ ការពារខ្លួនពីជំងឺកូវីដ១៩ និងប្រឹងបង្កបង្កើនផល ខណៈរដូវភ្លៀងចូលមកដល់ | លោក ជាវ តាយ អភិបាលខេត្តកំពត បានជំរុញប្រជាពលរដ្ឋ ឲ្យចេះថែទាំសុខភាព ការពារខ្លួនពីជំងឺកូវីដ១៩ និងប្រឹងបង្កបង្កើនផល ខណៈរដូវភ្លៀងចូលមកដល់។ ការជំរុញបែបនេះ ខណៈលោក និងលោក ជឹង ផល្លា ប្រធានក្រុមប្រឹក្សាខេត្ត បានដឹកនាំមន្ត្រីពាក់ព័ន្ធក្រោមឱវាទ ចុះសួរសុខទុក្ខ និងចែកអំណោយជូនប្រជាពលរដ្ឋងាយរងគ្រោះ ចំនួន៣៦គ្រួសារ នៅភូមិត្រពាំងត្នោត ឃុំដំបូកខ្ពស់ ស្រុកអង្គរជ័យ ខេត្តកំពត នៅថ្ងៃទី២៣ ខែមិថុនា ឆ្នាំ២០២០។ លោកបានថ្លែងទៀតថា តាំងពីដើមរៀងមក និងបច្ចុប្បន្នបើទោះបីកម្ពុជា ក៏ដូចជាខេត្តកំពត កំពុងស្ថិតនៅក្នុងស្ថានភាពនៃការប្រយុទ្ធប្រឆាំងជំងឺកូវីដ១៩ក្តី ក៏ថ្នាក់ដឹកនាំខេត្ត នៅតែយកចិត្តទុក្ខដាក់ជាប់ជានិច្ច។ លោកបាននាំការផ្តាំផ្ញើសួរសុខទុក្ខពីសំណាក់ សម្តេចតេជោ ហ៊ុន សែន នាយករដ្ឋមន្ត្រីកម្ពុជា ដែលជានិច្ចកាលសម្តេច តែងតែគិតគូរជានិច្ចពីសុខទុក្ខ សុខភាព និងជីវភាពរស់នៅរបស់ប្រជាពលរដ្ឋ ដោយមិនប្រកាន់និន្នាការនយោបាយ ជំនឿ សាសនា ពណ៌សម្បុរនោះឡើយ។ ជាងនេះទៅទៀត ប្រមុខរាជរដ្ឋាភិបាលក៏បាននិងកំពុងរៀបចំផែនការ ដើម្បីជួយសង្គ្រោះស្ថានភាព គ្រួសារក្រីក្រនៅទូទាំងប្រទេសជាជំហ៊ានៗ បណ្តើរៗផងដែរ ជាក់ស្តែងដូចនៅក្នុងថ្ងៃនេះតែម្តង។ លោកអភិបាលខេត្ត បញ្ជាក់ថា ទោះស្ថិតក្នុងស្ថានភាពលំបាកយ៉ាងណាក៏ដោយ ក្នុងនាមជាថ្នាក់ដឹកនាំខេត្តកំពត លោកសូមលើកទឹកចិត្ត និងជំរុញដល់ប្រជាពលរដ្ឋទាំងអស់ ត្រូវគិតគូររឿងសុខភាពជាសំខាន់ និងត្រូវបន្តអនុវត្តវិធានការនានា ដើម្បីការពារខ្លួន ពីជំងឺកូវីដ១៩។ ទន្ទឹមគ្នានេះ ស្របពេលរដូវវស្សាវចូលមកដល់ ភ្លៀងចាប់ផ្តើមធ្លាក់ ប្រជាពលរដ្ឋក៏ត្រូវខិតខំប្រឹងប្រែងប្រកបរបរដាំដុះឲ្យបានកាន់តែប្រសើរ។ រាល់ឆ្នាំ មានតែវិស័យកសិកម្មទេ ដែលអាចជួយជ្រោងជីវភាពរបស់ប្រជាពលរដ្ឋបាន នៅក្នុងអំឡុងពេលនៃវិបត្តិសាកលនៃជំងឺកូវីដ១៩នេះ។ ឆ្លៀតក្នុងឱកាសនោះ លោកអភិបាលខេត្ត និងលោកប្រធានក្រុមប្រឹក្សាខេត្ត ព្រមជាមួយនិងមន្ត្រីពាក់ព័ន្ធ បាននាំយកអំណោយចែកជូនដល់ប្រជាពលរដ្ឋ ងាយរងគ្រោះ ប្រមាណ ៣៦គ្រួសារ ដោយក្នុង១គ្រួសារ ទទួលបានអង្ករ ២០គីឡូក្រាម, ទឹកត្រី១យួរ, ត្រីខ ១០កំប៉ុង, មីជាតិ១កេស, ទឹកបរិសុទ្ធ១កេស និងថវិកា ២០.០០០រៀល។ ស្របពេលជាមួយគ្នានេះផងដែរ ថ្នាក់ដឹកនាំខេត្ត ក៏បានបន្តចុះពិនិត្យមើលដំណាំដាំដុះរបស់ប្រជាពលរដ្ឋផងដែរ៕ | 2020-06-24T18:01:00+07:00 | freshnewsasia.com | https://m.freshnewsasia.com/index.php/en/localnews/163268-2020-06-24-04-01-17.html |
c39735a6-c95d-4410-947c-474901852179 | ផ្សព្វផ្សាយពីជំងឺកូវីដ ១៩ ដល់ប្រជាពលរដ្ឋនៅស្រុកចន្ទ្រា | ខេត្តស្វាយរៀង៖ សាខាកាកបាទក្រហមកម្ពុជាខេត្តស្វាយរៀង បន្តផ្សព្វផ្សាយពីជំងឺកូវីដ ១៩ ដល់ប្រជាពលរដ្ឋនៅស្រុកចន្ទ្រាថ្ងៃទី ២៤ ខែ មិថុនា ឆ្នាំ ២០២០ ដឹកនាំដោយ លោក សរ វណ្ណា នាយកសាខា សហការជាមួយអនុសាខាកាកបាទក្រហមកម្ពុជាស្រុកចន្ទ្រា និងអ្នកស្ម័គ្រចិត្តភូមិ ឃុំ បានបន្តចុះអប់រំផ្សព្វផ្សាយអំពីវិធានការទប់ស្កាត់ និងបង្រៀនពីរបៀបលាងសម្អាតដៃ ឱ្យបានត្រឹមត្រូវ និងផ្សព្វផ្សាយសារអប់រំរបស់ក្រសួងសុខាភិបាល ដោយប្រដាប់បំពងសំឡេងតាមម៉ូតូ ចែកសាប៊ូ ម៉ាស ព្រមទាំងបិទខិត្តប័ណ្ណផ្សព្វផ្សាយ ពីវិធីកាត់បន្ថយហានិភ័យពីការឆ្លងជំងឺកូវីដ ១៩ តាមខ្នងផ្ទះ ចែកប័ណ្ណប្រកាសពីការធ្វើចំណាកស្រុកដោយសុវត្ថិភាព និងផ្សព្វផ្សាយបន្ថែមពីច្បាប់ចរាចរណ៍ផ្លូវគោកថ្មី ពីសុវត្ថិភាពចរាចរណ៍ ដល់ប្រជាពលរដ្ឋចំនួន ២១០ នាក់ ស្រី ១៨៧ នាក់ស្មើនឹង ៤៧ ខ្នងផ្ទះ ស្ថិតនៅក្នុងភូមិបុស្ស និងភូមិដីក្រហម ឃុំមេសថ្ងក ស្រុកចន្ទ្រា ក្រោមការឧបត្ថម្ភថវិកាដោយសហព័ន្ធអន្តជាតិកាកបាទក្រហម អឌ្ឍចន្ទក្រហម (IFRC) ។ នាឱកាសនោះលោក សរ វណ្ណា បានជម្រាបជូនពីស្ថានការណ៍វិវឌ្ឍន៍ថ្មី នៃជំងឺកូវីដ ១៩ នៅក្នុងព្រះរាជាណាចក្រកម្ពុជា និងវិធានការទប់ស្កាត់ការរីករាលដាល ព្រមទាំងសូមឲ្យបងប្អូនប្រជាពលរដ្ឋ ត្រូវយកចិត្តទុកដាក់គិតគូរជានិច្ចពីសុខភាពអនាម័យ និងសុវត្ថិភាពផ្ទាល់ខ្លួន តាមរយៈការចូលរួមអនុវត្តវិធានការការពារ និងរក្សាអនាម័យ ជាពិសេស អនុវត្តនូវអនុសាសន៍ដ៏ខ្ពង់ខ្ពស់របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក៏ដូចជាសារអប់រំនានារបស់ក្រសួងសុខាភិបាល ដើម្បីចូលរួមកាត់បន្ថយ និងបង្ការទប់ស្កាត់ការរីករាលដាលនៃជំងឺកូវីដ ១៩ ដែលកំពុងតែកើតមានទ្បើងនៅក្នុងប្រទេសយើង ។ លោកនាយកក៏បានអំពាវនាវដល់បងប្អូនប្រជាពលរដ្ឋគ្រប់រូប សូមអនុវត្តតាមការណែនាំរបស់ក្រសួងសុខាភិបាល ដូចខាងក្រោម៖ លាងដៃឲ្យបានញឹកញាប់នឹងជាប្រចាំជាមួយសាប៊ូ និងទឹកស្អាត ឬទឹកអាល់កុលលាងដៃ។ ខ្ទប់មាត់ និងច្រមុះ នៅពេលក្អក ឬកណ្តាស់ ដោយប្រើកែងដៃ ឬក្រដាសអនាម័យ រួចបោះចោលក្នុងធុងសំរាមឲ្យបានត្រឹមត្រូ។ ជៀសវាងប៉ះពាល់ជិតស្និទ្ធជាមួយអ្នកដែលមានគ្រុនក្ដៅ ក្អក ឬផ្ដាសាយ។ ជៀសវាងប៉ះពាល់ភ្នែក ច្រមុះ ឬមាត់។ បរិភោគអាហារដែលចម្អិនបានឆ្អិនល្អ។ ជៀសវាងប៉ះពាល់ជាមួយសត្វព្រៃរស់ ឬកន្លែងចិញ្ចឹមសត្វដោយគ្មានពាក់សម្ភារការពារខ្លួន៕ | 2020-06-24T17:48:57+07:00 | cen.com.kh | https://cen.com.kh/archives/219153.html |
c91976f9-1d0a-4599-8b13-4d0441eed4e4 | ប្រសាសន៍សំខាន់របស់សម្តេចតេជោ ហ៊ុន សែន អញ្ជើញប្រកាសអនុវត្តន៍កម្មវិធីផ្តល់សាច់ប្រាក់ជូនពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ | សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា នៅព្រឹកថ្ងៃទី២៤ ខែមិថុនា ឆ្នាំ២០២០នេះ អញ្ជើញប្រកាសអនុវត្តន៍កម្មវិធីផ្តល់សាច់ប្រាក់ជូនប្រជាពលរដ្ឋ មានជីវភាពក្រីក្រ និងងាយរងគ្រោះដោយសារជំងឺកូវីដ១៩ ប្រមាណ៦០ម៉ឺនគ្រួសារ។ ពិធីនេះនឹងធ្វើឡើងនៅវិមានសន្តិភាព។ ជំងឺកូវីដ១៩ ដែលកំពុងរាតត្បាតនៅលើសកលលោកកំពុងបង្កជាវិបត្តិសេដ្ឋកិច្ចធ្ងន់ធ្ងរ។ សម្រាប់កម្ពុជា ក៏ដូចគ្នាផងដែរ សេដ្ឋកិច្ចបានជួបឱនភាពមិនធ្លាប់មានក្នុងរយៈពេល ២០ឆ្នាំចុងក្រោយនេះ។ ប្រជាពលរដ្ឋកម្ពុជា ក៏បានជួបការលំបាកផងដែរ ព្រោះតែជំងឺកូវីដ១៩ ធ្វើឱ្យបាត់បង់ចំណូលប្រចាំខែ។ * សម្តេចតេជោ ហ៊ុន សែន បានថ្លែងថា ជំងឺកូវីដ១៩ ជាសោកនាដកម្មដែលមនុស្សជាតិមិនចង់ជួប និងមិនចង់ឃើញ។ * សម្តេចតេជោ ហ៊ុន សែន បានថ្លែងថា ជំងឺកូវីដមិនត្រឹមធ្វើឱ្យពលរដ្ឋស្លាប់នោះទេ តែក៏បានធ្វើឱ្យប៉ះពាល់សេដ្ឋកិច្ចធ្ងន់ធ្ងរ។ * សម្តេចតេជោ ហ៊ុន សែន បានថ្លែងថា ជំងឺកូវីដ១៩ ធ្វើឱ្យប្រជាពលរដ្ឋងាយវិលទៅរកភាពក្រីក្រវិញ។ * សម្តេចតេជោ ហ៊ុន សែន បានថ្លែងថា ទោះបីកម្ពុជាអាចគ្រប់គ្រងស្ថានភាពជំងឺកូវីដ១៩បាន តែបានកំពុងធ្វើកម្ពុជាស្ថិតក្នុងស្ថានភាពមួយមិនច្បាស់លាស់នៅឡើយ។ * សម្តេចតេជោ ហ៊ុន សែន បានថ្លែងថា រាជរដ្ឋាភិបាលតាមរយៈគណៈកម្មាធិការគោលនយោបាយសេដ្ឋកិច្ច និងហិរញ្ញវត្ថុ បានពិនិត្យ និងវាយតម្លៃសភាពការណ៍ជាប្រចាំ ហើយបានដាក់ចេញជាបន្តបន្ទាប់ នូវកញ្ចប់វិធានការទាំងសេដ្ឋកិច្ច និងសង្គម ដើម្បីជួយរក្សាលំនឹងអាជីវកម្ម ទ្រទ្រង់ជីវភាពរស់នៅរបស់កម្មករនិយោជិត ក៏ដូចជាទ្រទ្រង់ប្រាក់ចំណូលរបស់ប្រជាជន ដោយឈរលើគោលការណ៍ ។ * សម្តេចតេជោ ហ៊ុន សែន បានថ្លែងថា ថ្ងៃនេះក្នុងគោលដៅជួយដល់ស្រទាប់ប្រជាពលរដ្ឋក្រីក្រ និងងាយរងគ្រោះ ដែលរងផល់ប៉ះពាល់ធ្ងន់ធ្ងរ រាជរដ្ឋាភិបាលបានសម្រេចបង្កើត និងដាក់ឱ្យដំណើរការនូវកម្មវិធីជំនួយ សង្គមថ្មីមួយដែលជាកម្មវិធី ជំនួយសង្គមពិសេស សំដៅជួយដល់ជនក្រីក្រដែលមានប័ណ្ណសមធម៌ (ក្រ-១ និងក្រ-២) នោះគឺ : ។ * សម្តេចតេជោ ហ៊ុន សែន បានថ្លែងថា គោលបំណងធំរបស់រាជរដ្ឋាភិបាលក្នុងការដាក់ចេញនូវកម្មវិធីនេះ គឺជួយសម្រួលដល់ជីវភាព របស់ប្រជាពលរដ្ឋដែលមានជីវភាពក្រីក្រនិងទទួលរងផល ប៉ះពាល់ដោយសារជំងឺកូវីដ-១៩ ដោយរួមបញ្ចូលផងដែរ នូវអ្នកបាត់បង់ការងារ ឬអ្នកបាត់បង់ចំណូល ដែលត្រូវធ្លាក់ខ្លួនចុះទៅក្នុងភាពទីទាល់ក្រីក្រឡើងវិញ ។ ការដាក់ចេញនូវកម្មវិធី នេះសបញ្ជាក់ឱ្យឃើញយ៉ាងច្បាស់ថា រាជរដ្ឋាភិបាលបើ«ហ៊ាននិយាយ គឺហ៊ានធ្វើ» ហើយធ្វើដោយម៉ត់ចត់ច្បាស់លាស់ និងប្រុងប្រយ័ត្នបំផុត ។ * សម្តេចតេជោ ហ៊ុន សែន បានថ្លែងថា នៅក្នុងវិស័យសេដ្ឋកិច្ច រាជរដ្ឋាភិបាលបានដាក់ចេញ វិធានការអន្តរាគមន៍ចំនួន ៤ ជុំ រួចមកហើយតាម រយៈការអនុគ្រោះពន្ធ ការអនុញ្ញាតឱ្យមិនបង់ប្រាក់ភាគទានធានារ៉ាប់រងរបបហានិភ័យការងារ និងថែទាំសុខភាព ការផ្តល់ភាពអនុគ្រោះលើលក្ខខណ្ឌឥណទាន (Credit relief) ការបង្កើន សន្ទនីយភាព (Liquidity) នៅក្នុងទីផ្សារ ការផ្ដល់ប្រាក់ឧបត្ថម្ភ រយៈពេល ២ ខែសម្រាប់កម្មករ-បុគ្គលិក ក្នុងវិស័យកាត់ដេរ និងទេសចរណ៍ ការរៀបចំកម្មវិធីហិរញ្ញប្បទានពិសេស ដើម្បីជួយស្តារលទ្ធភាព និងលើកកម្ពស់អាជីវកម្មរបស់សហគ្រាសធុនតូច និងមធ្យម ការរៀបចំវគ្គបណ្តុះបណ្តាលជំនាញ និងការរៀបចំគម្រោងហិរញ្ញប្បទាន សម្រាប់ទុនបង្វិល ដើម្បីបំពេញតម្រូវការរបស់រោងចក្រ សហគ្រាស និងអាជីវកម្មទាំងអស់ ដើម្បីជួយស្ដារនិងជំរុញកំណើនសេដ្ឋកិច្ចកម្ពុជាឡើងវិញ។ល។ * សម្តេចតេជោ ហ៊ុន សែន បានថ្លែងថា នៅក្នុងវិស័យសង្គមកិច្ច រាជរដ្ឋាភិបាលបានដាក់ចេញ រួចមកហើយនូវគម្រោងសាច់ប្រាក់ពលកម្ម សម្រាប់អភិវឌ្ឍហេដ្ឋារចនាសម្ព័ន្ធជនបទ និងគាំទ្រកសិករដែលកម្មវិធីនេះត្រូវបានពង្រីកវិសាលភាពដល់ ១៨ ខេត្តគោលដៅនិងមានថេរវេលាអនុវត្តរហូតដល់ឆ្នាំ ២០២២។ * សម្តេចតេជោ ហ៊ុន សែន បានថ្លែងថា ឆ្នាំ២០២០នេះ រាជរដ្ឋាភិបាលបានសម្រេចបង្កើនទំហំថវិកាសម្រាប់គម្រោងនេះ ពីប្រមាណជិត ៣៨លានដុល្លារ ទៅដល់ប្រមាណ ១០០ លានដុល្លារ។ * សម្តេចតេជោ ហ៊ុន សែន បានថ្លែងថា ក្នុងឆ្នាំ២០២០ គម្រោងនេះនឹងផ្តល់ជូនប្រជា-ពលរដ្ឋដែលបានបាត់បង់ការងារ ហើយវិលត្រលប់ទៅស្រុកកំណើតវិញ (ទាំងពីក្នុង និងក្រៅប្រទេស) ក៏ដូចជាប្រជាពលរដ្ឋរស់នៅក្នុងសហគមន៍ នូវឱកាសទទួលបានការងាររយៈពេលខ្លី ជាមួយនឹងប្រាក់ចំណូលសម្រាប់ ផ្គត់ផ្គង់ជីវភាពប្រចាំថ្ងៃក្នុងចំនួនរហូតដល់ប្រមាណជិត១លាននាក់។ * សម្តេចតេជោ ហ៊ុន សែន បានថ្លែងថា កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលជំងឺកូវីដ-១៩ ធ្វើឡើងក្នុងគោលបំណងធំរបស់រាជរដ្ឋាភិបាលក្នុងការដាក់ចេញនូវកម្មវិធីនេះ គឺជួយសម្រួលដល់ជីវភាពរបស់ប្រជាពលរដ្ឋដែលមានជីវភាពក្រីក្រនិងទទួលរងផល ប៉ះពាល់ដោយសារជំងឺកូវីដ-១៩ ដោយរួមបញ្ចូលផងដែរ នូវអ្នកបាត់បង់ការងារ ឬអ្នកបាត់បង់ចំណូល ដែលត្រូវធ្លាក់ខ្លួនចុះទៅក្នុងភាពទីទាល់ក្រីក្រឡើងវិញ។ * សម្តេចតេជោ ហ៊ុន សែន បានថ្លែងថា ការដាក់ចេញនូវកម្មវិធីនេះសបញ្ជាក់ឱ្យឃើញយ៉ាងច្បាស់ថា រាជរដ្ឋាភិបាលបើ «ហ៊ាននិយាយ គឺហ៊ានធ្វើ» ហើយធ្វើដោយម៉ត់ចត់ ច្បាស់លាស់ និងប្រុងប្រយ័ត្នបំផុត។ * សម្តេចតេជោ ហ៊ុន សែន បានថ្លែងថា តាមរយៈកម្មវិធីនេះ រាជរដ្ឋាភិបាលនឹងផ្តល់ប្រាក់ឧបត្ថម្ភប្រចាំខែជូនគ្រួសារក្រីក្រ ដែលការឧបត្ថម្ភនឹងត្រូវបានផ្តល់ជូននៅតាមទីកន្លែង ដែលបងប្អូនប្រជាពលរដ្ឋរស់នៅ ទៅតាមកម្រិតនៃប័ណ្ណសមធម៌នីមួយៗ ទៅតាមភាពងាយរងគ្រោះ និងទៅតាមតំបន់។ ការរៀបចំបែបនេះ គឺត្រូវបានធ្វើឡើងឱ្យស្របតាមគោលការណ៍សមធម៌ និងដើម្បីឆ្លើយតបទៅនឹងភាពខុសគ្នានៃថ្លៃទំនិញរវាងតំបន់នីមួយៗផងដែរ។ * សម្តេចតេជោ ហ៊ុន សែន បានថ្លែងថា ប្រាក់ឧបត្ថម្ភនេះនឹងត្រូវបានបើកផ្តល់នៅក្នុងសប្តាហ៍ទី៤ នៃខែនីមួយៗ តាមរយៈធនាគារឯកទេសវីង ដែលមានបណ្តាញភ្នាក់ងារនៅទូទាំងប្រទេស។ * សម្តេចតេជោ ហ៊ុន សែន បានថ្លែងថា បច្ចុប្បន្ន គ្រួសារដែលមានប័ណ្ណសមធម៌ (ទាំងក្រ-១ និងក្រ-២) មានប្រមាណជាង ៥៦ម៉ឺនគ្រួសារ ដែលរាជរដ្ឋាភិបាលត្រូវចំណាយថវិកាប្រមាណជាង ១០០ប៊ីលានរៀល ឬប្រមាណ ២៥លានដុល្លារ ក្នុងមួយខែៗសម្រាប់ការបើកផ្តល់នេះ។ * សម្តេចតេជោ ហ៊ុន សែន បានថ្លែងថា កម្មវិធីជំនួយសង្គមនេះមិនមែនជាកម្មវិធីដែលមានលក្ខណៈអចិន្រៃ្តយ៍នោះទេ ។ រាជរដ្ឋាភិបាលរៀបចំកម្មវិធីនេះឡើង សម្រាប់ផ្តល់ជំនួយសង្គម នៅក្នុងពេលមានវិបត្តិនៃជំងឺកូវីដ-១៩ ដោយការបើកផ្តល់នឹងត្រូវបានធ្វើឡើងក្នុងរយៈពេល ២ ខែម្តង ដែលជុំទី ១ គឺនឹងត្រូវបានធ្វើឡើងសម្រាប់ខែមិថុនា មួយលើក និងខែកក្កដាមួយលើក។ * សម្តេចតេជោ ហ៊ុន សែន បានថ្លែងថា រាជរដ្ឋាភិបាលនឹងបន្តតាមដាន និងធ្វើការវាយតម្លៃអំពីសភាពការណ៍ និងផលប៉ះពាល់ជាក់ស្តែងពីជំងឺកូវីដ-១៩ នេះ តទៅទៀត។ ប្រសិនបើសភាពការណ៍ និងផលប៉ះពាល់ពីជំងឺកូវីដ-១៩ នៅតែបន្តអូសបន្លាយ និងមិនមានភាពល្អប្រសើរ កម្មវិធីជំនួយសង្គមនេះនឹងត្រូវបានអនុ-វត្តក្នុងជុំថ្មីសម្រាប់រយៈពេល ២ខែទៀតជាបន្តបន្ទាប់។ * សម្តេចតេជោ ហ៊ុន សែន បានថ្លែងថា បើផលប៉ះពាល់ពីជំងឺកូវីដ-១៩មានភាពធូរស្បើយរាជរដ្ឋាភិបាលនឹងបញ្ឈប់នូវកម្មវិធីជំនួយសង្គមមួយនេះ ហើយបង្វែរថវិកាទៅវិនិយោគលើកិច្ចការចាំបាច់នានា ដើម្បីស្តារ និងជំរុញកំណើនសេដ្ឋកិច្ច និងលើកកម្ពស់ជីវភាពប្រជាជនជារួមវិញ។ * សម្តេចតេជោ បានថ្លែងថា កម្មវិធីឧបត្ថម្ភប្រាក់ជូនដល់គ្រួសារក្រីក្រនេះ គឺត្រូវបានរៀបចំឡើងក្នុងគោលដៅជួយសម្រួលដោះស្រាយការលំបាករបស់ប្រជាជន ក្នុងរយៈពេលប្រជាពលរដ្ឋទទួលរងផលប៉ះពាល់ធ្ងន់ធ្ងរពីជំងឺកូវីដ-១៩ ប៉ុន្តែក៏ត្រូវតែចៀសវាងឱ្យបានផងដែរនូវការបង្កើតឡើងនូវទម្លាប់រស់នៅដោយពឹងផ្អែកទាំងស្រុង ទៅលើប្រាក់ឧបត្ថម្ភពីសំណាក់រាជរដ្ឋាភិបាល។ * សម្តេចតេជោ ហ៊ុន សែន បានរំលឹកថា ភាពមានមាយាទរបស់រាជរដ្ឋាភិបាល ទើបធ្វើឱ្យយើងមានសាច់ប្រាក់ដើម្បីចែកដល់ប្រជាពលរដ្ឋ ដែលជួបការខ្វះខាតរដូវកូវីដ១៩ * សម្តេចតេជោ ហ៊ុន សែន បានថ្លែងថា រាជរដ្ឋាភិបាល ដែលដឹកនាំដោយគណបក្សប្រជាជនកម្ពុជា និងក្រោមការដឹកនាំដោយសម្តេចផ្ទាល់ នឹងមិនទុកឱ្យពលរដ្ឋណាមួយត្រូវស្លាប់ដោយអត់បាយដោយគ្មានការយកចិត្តទុកដាក់នោះទេ។ * សម្តេចតេជោ ហ៊ុន សែន បានថ្លែងថា រាជរដ្ឋាភិបាលបានបញ្ជូនរួចទៅហើយនូវថវិកា១២៥លានដុល្លារអាមេរិក ទៅកាន់គោលដៅនានា សម្រាប់រយៈពេល៥ខែ ដើម្បីជួយដល់ប្រជាពលរដ្ឋដែលជួបការខ្វះខាតដោយសារជំងឺកូវីដ១៩ * សម្តេចតេជោ ហ៊ុន សែន ស្នើឱ្យស្ថាប័នពាក់ព័ន្ធទាំងអស់ខិតខំអនុវត្តនូវកម្មវិធីជំនួយសង្គមនេះ ប្រកបដោយភាពទទួលខុសត្រូវនិងប្រសិទ្ធភាពខ្ពស់។ សម្តេចតេជោ ហ៊ុន សែន ក៏បានស្នើឱ្យស្ថាប័នពាក់ព័ន្ធទាំងអស់ជាពិសេសក្រុមការងារថ្នាក់ជាតិ និងអាជ្ញាធរមូលដ្ឋាន បន្តអនុវត្តឱ្យមានប្រសិទ្ធភាពនូវវិធីសាស្រ្ត និងគោលការណ៍ ដែលត្រូវបានដាក់ចេញមកដើម្បីកំណត់អត្តសញ្ញាណកម្មគ្រួសារក្រីក្រ ក្នុងគោលដៅធានាឱ្យពួកគាត់ទទួលបាន ស្របតាមលក្ខខណ្ឌវិនិច្ឆ័យជាធរមាន នូវជំនួយសង្គមនាពេលនេះ ឬ ជំនួយផ្សេងទៀតនាពេលអនាគត។ * សម្តេចតេជោ ហ៊ុន សែន បានថ្លែងថា កម្ពុជាជាប្រទេសក្រីក្រ ដែលមិនអាចរត់តាមប្រទេសអ្នកមានមានលទ្ធភាពផ្តល់ការឧបត្ថម្ភច្រើនជូនប្រជាពលរដ្ឋនោះទេ។ * សម្តេចតេជោ ហ៊ុន សែន បានណែនាំឱ្យក្រសួង និងអាជ្ញាធរពាក់ព័ន្ធស្វែងរកអ្នករងផលប៉ះពាល់ពីជំងឺកូវីដ១៩បន្ថែមទៀត។ * សម្តេចតេជោ ហ៊ុន សែន បានថ្លែងថា ការធ្វើកន្លងទៅរកឃើញត្រឹម៥៦ម៉ឺនគ្រួសារ តែខែបន្តបន្ទាប់អាចរកឃើញអ្នករងផលប៉ះពាល់បន្តទៀត ដែលតម្រូវឱ្យមានការចំណាយបន្ត។ * សម្តេចតេជោ ហ៊ុន សែន បានថ្លែងថា កូវីដ១៩នឹងធ្វើឱ្យអ្នកដែលឆ្លងផុតបន្ទាត់ក្រីក្រ ធ្លាក់មកនៅបន្ទាត់ក្រីក្រវិញ * សម្តេចតេជោ ហ៊ុន សែន បានថ្លែងថា ប្រជាពលរដ្ឋរងផលប៉ះពាល់អាចដាក់សំណើសុំការឧបត្ថម្ភ ប៉ុន្តែមិនមែនគ្រប់សំណើសុទ្ធតែទទួលយកនោះទេ ត្រូវពិនិត្យពិច័យឱ្យបានល្អិតល្អន់ និងត្រឹមត្រូវ។ * សម្តេចតេជោ ហ៊ុន សែន បានថ្លែងថា ឥឡូវនេះយើងបានរកឃើញប្រជាពលរដ្ឋ៥៦ម៉ឺនគ្រួសារ ដែលជួបការខ្វះខាត ប៉ុន្តែអាចពេលខាងមុខនេះនឹងមានលេចឡើងនូវពលរដ្ឋច្រើនជាងនេះថែមទៀត * សម្តេចតេជោ ហ៊ុន សែន បានថ្លែងថា បើរកឃើញប្រជាពលរដ្ឋមានផលប៉ះពាល់ទៀត គឺរដ្ឋអាចចំណាយពី ៣០លាន ទៅ៥០លានដុល្លារបន្ថែមទៀត តែត្រូវតែធានាថាមិនអាចឱ្យពលរដ្ឋណាម្នាក់ស្លាប់ដោយសារតែការអត់ឃ្លាននោះទេ។ * សម្តេចតេជោ ហ៊ុន សែន បានថ្លែងប្រតិកម្មចំពោះអ្នកវិភាគសេដ្ឋកិច្ច ដែលរិះគន់ចំពោះសាច់ប្រាក់ដែលរាជរដ្ឋាភិបាលឧបត្ថម្ភដល់ប្រជាពលរដ្ឋ។ * សម្តេចតេជោ ហ៊ុន សែន បានចំអកទៅអ្នកវិភាគសេដ្ឋកិច្ចដែលរិះគន់កម្មវិធីឧបត្ថម្ភសាច់ប្រាក់នេះ សូមឱ្យប្រាប់ទៅសាច់ញាតិគេ កុំឱ្យទទួលសាច់ប្រាក់នេះអី។ * សម្តេចតេជោ ហ៊ុន សែន បានថ្លែងថា កម្មវិធីឧបត្ថម្ភសាច់ប្រាក់នេះ គឺជាជំនួយមិនមែនជាការចិញ្ចឹមនោះទេ ព្រោះពលរដ្ឋនៅមានលទ្ធភាពទៅការងារផ្សេងៗធ្វើនៅឡើយ។ * សម្តេចតេជោ ហ៊ុន សែន បានណែនាំដល់អាជ្ញាធរពាក់ព័ន្ធត្រូវបើកសាច់ប្រាក់ដល់ដៃប្រជាពលរដ្ឋឱ្យបានក្នុងខែមិថុនា និងខែកក្កដា។ * សម្តេចតេជោ ហ៊ុន សែន បានថ្លែងថា កម្ពុជាមិនមែនដូចប្រទេសគេ តែរាជរដ្ឋាភិបាលមានមាយាទក្នុងការគ្រប់គ្រង និងដឹកនាំរដ្ឋ ព្រមទាំងចាត់ចែងថវិកា។ ដូច្នេះរាជរដ្ឋាភិបាលមានថវិកាគ្រប់គ្រាន់សម្រាប់ឧបត្ថម្ភដល់ប្រជាពលរដ្ឋ។ * សម្តេចតេជោ ហ៊ុន សែន បានថ្លែងថា រាជរដ្ឋាភិបាល បានបោះទុនជាង ១០០លានដុល្លារទៅទីជនបទ ដែលអាចផ្តល់ការងារជូនប្រជាពលរដ្ឋនៅតាមទីជនបទ។ * សម្តេចតេជោ ហ៊ុន សែន បានថ្លែងថា ថវិកាចំណាយ២៥លានដុល្លារក្នុងមួយខែ គ្រាន់តែជាការចាប់ផ្តើមប៉ុណ្ណោះ តែបើកូវីដ១៩អូសបន្លាយការចំណាយអាចកើនដល់៣០លានដុល្លារ ឬលើសពីនេះ។ * សម្តេចតេជោ ហ៊ុន សែន អំពាវនាវប្រជាពលរដ្ឋកុំឱ្យផ្តេកផ្តួលជាមួយការឧបត្ថម្ភរបស់រាជរដ្ឋាភិបាល ត្រូវប្រឹងប្រែងរកការងារធ្វើបន្ថែម។ * សម្តេចតេជោ ហ៊ុន សែន បានស្នើប្រជាពលរដ្ឋមើលឱ្យឃើញពីកិច្ចប្រឹងប្រែងរបស់រាជរដ្ឋាភិបាលក្នុងការដោះស្រាយវិបត្តិរបស់ជាតិ និងប្រជាជន។ * សម្តេចតេជោ ហ៊ុន សែន បានថ្លែងថា កម្មវិធីឧបត្ថម្ភសាច់ប្រាក់ដល់ស្ត្រីក្រីក្រមានផ្ទៃពោះរហូតដល់កូនអាយុ២ និងកម្មការិនីពេលសម្រាល ព្រមទាំងកម្មវិធីគាំពារសុខភាពដទៃទៀត គឺត្រូវអនុវត្តន៍ជាអចិន្ត្រៃយ៍។ * សម្តេចតេជោ ហ៊ុន សែន អំពាវនាវដល់ម្ចាស់អគារគ្រឹះស្ថានសិក្សាឯកជន សុំឱ្យបញ្ចុះថ្លៃឈ្នួលអគារ ដោយការយោគយល់ និងទន់ភ្លន់។ * សម្តេចតេជោ ហ៊ុន សែន អំពាវនាវដល់ធនាគារជាតិ និងគ្រឹះស្ថានហិរញ្ញវត្ថុផ្សេងៗ រៀបចំឥណទានឡើងវិញ សម្រាប់គ្រឹះស្ថានសិក្សាឯកជន។ * សម្តេចតេជោ ហ៊ុន សែន លើកទឹកចិត្ត និងគាំទ្រឱ្យធនាគាររឹបអូសអចលនទ្រព្យកូនបំណុលទាំងឡាយ ដែលធ្វើតាមការអំពាវនាវរបស់ក្រុមប្រឆាំងក្រៅប្រទេស។ * សម្តេចតេជោ ហ៊ុន សែន បានថ្លែងថា កម្ពុជាកំពុងជំរុញវិស័យកសិកម្ម ខណៈការនាំចេញអង្ករមានការកើនឡើង។ * សម្តេចតេជោ ហ៊ុន សែន បានថ្លែងថា កម្ពុជាគ្មានបញ្ហាអសន្តិសុខស្បៀងនោះទេ។ * សម្តេចតេជោ ហ៊ុន សែន រំពឹងថា ការឧបត្ថម្ភសាច់ប្រាក់ នឹងជួយសម្រួលជីវភាពរបស់ប្រជាពលរដ្ឋ។ * សម្តេចតេជោ ហ៊ុន សែន អំពាវនាវដល់ប្រជាពលរដ្ឋបន្តយកចិត្តទុកដាក់ប្រយុទ្ធប្រឆាំងនឹងជំងឺកូវីដ១៩។ * សម្តេចតេជោ ហ៊ុន សែន បានបញ្ចប់ការថ្លែងសុន្ទរកថានៅវេលាម៉ោង ១០៖២៨នាទីព្រឹកថ្ងៃទី២៤ ខែមិថុនា ឆ្នាំ២០២០៕ | 2020-06-24T17:40:00+07:00 | freshnewsasia.com | https://m.freshnewsasia.com/index.php/en/localnews/163267-2020-06-24-03-40-36.html |
2be7fcfd-2070-42f5-815d-61ce199c6163 | អរព្រះគុណ! សម្ដេចម៉ែ ប្រោសព្រះរាជទានព្រះរាជទ្រព្យចំនួន ១.០០០.០០០ ដុល្លារអាមេរិក សម្រាប់សកម្មភាពបង្ការ និងទប់ស្កាត់ជំងឺកូវីដ-១៩ | សម្ដេចព្រះមហាក្សត្រី ព្រះវររាជមាតាជាតិខ្មែរ នរោត្តម មុនិនាថ សីហនុ សព្វព្រះរាជហឫទ័យប្រោសព្រះរាជទានព្រះរាជទ្រព្យដ៍ថ្លៃថ្លា ចំនួន ១.០០០.០០០ USD (មួយលានដុល្លារសហរដ្ឋអាមេរិច) ជូនរាជរដ្ឋាភិបាលកម្ពុជា ជាលើកទី២ ដើម្បីចូលរួមសកម្មភាពបង្ការ និងទប់ស្កាត់ការរាតត្បាតនៃជំងឺកូវីដ-១៩(COVID-19) ដែលកំពុងរាលដាល៕ | 2020-06-24T15:45:47+07:00 | kbnnews.com | https://kbn.news/archives/168715 |
baacd30b-b542-402d-a125-cf86050dbdc0 | TOP NEWS: ក្រសួងសុខាភិបាល៖ ថ្ងៃនេះគ្មានករណីឆ្លងថ្មីទេ ខណៈមានអ្នកជាសះស្បើយ១នាក់ទៀត ដែលធ្វើឱ្យអ្នកជំងឺកូវីដ១៩នៅកម្ពុជានៅសល់ត្រឹម២នាក់ប៉ុណ្ណោះ (Video inside) | នៅថ្ងៃទី២៤ ខែមិថុនា ឆ្នាំ២០២០នេះ ពុំមានករណីឆ្លងជំងឺកូវីដ១៩ថ្មី នៅក្នុងប្រទេសកម្ពុជា ខណៈមានអ្នកជាសះស្បើយ១នាក់ទៀត ត្រូវបានព្យាបាលឱ្យជាសះស្បើយ ដែលធ្វើឱ្យអ្នកជំងឺកូវីដ១៩ នៅកម្ពុជា នៅសល់ត្រឹម២នាក់ប៉ុណ្ណោះ ដែលកំពុងសម្រាកព្យាបាល។ នេះបើតាមសេចក្តីប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន។ អ្នកជំងឺកូវីដ១៩ ដែលត្រូវបានព្យាបាលឱ្យជាសះស្បើយថ្មីនេះ ជាជនជាតិខ្មែរ មានអាយុ២១ឆ្នាំ មានទីលំនៅនៅភូមិស្រែអំបិល ឃុំស្រែអំបិល ស្រុកស្រែអំបិល ខេត្តកោះកុង ដែលជាអ្នកធ្វើដំណើរមកពីប្រទេសម៉ាឡេស៊ី ហើយត្រូវបានរកឃើញថាមានវិជ្ជមានមេរោគកូវីដ១៩។ សូមបញ្ជាក់ថា រហូតដល់ពេលនេះ កម្ពុជាបានរកឃើញអ្នកមានជំងឺកូវីដ១៩ នៅទូទាំងប្រទេស សរុបចំនួន ១៣០នាក់ (ស្ត្រី ៣៩នាក់ និងបុរស ៩១នាក់) ក្នុងនោះមានអ្នកសរុបចំនួន១២៨នាក់ ត្រូវបានព្យាបាលជាសះស្បើយ និងអ្នកកំពុងសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០២នាក់ប៉ុណ្ណោះ។ ទោះជាយ៉ាងនេះក្តី រាជរដ្ឋាភិបាលកម្ពុជា និងក្រសួងសុខាភិបាល នៅតែបន្តអំពានាវឱ្យប្រជាពលរដ្ឋ មានការប្រុងប្រយ័ត្ន និងរស់នៅប្រកបដោយអនាម័យ ហើយអនុវត្តតាមវិធានការនានារបស់រាជរដ្ឋាភិបាល និងក្រសួងសុខាភិបាល៕ | 2020-06-24T15:45:00+07:00 | freshnewsasia.com | https://m.freshnewsasia.com/index.php/en/localnews/163254-2020-06-24-01-45-42.html |
77bb2824-9635-4556-b2b7-99ad68a7fd63 | សម្តេចតេជោ ហ៊ុន សែន ប្រាប់ប្រជាពលរដ្ឋឱ្យការពារខ្លួន កុំធ្វេសប្រហែស ឬមើលស្រាលជំងឺឆ្លងកូវីដ-១៩ ឱ្យសោះ ! (Video inside) | ជាថ្មីម្តងទៀត សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី២៤ ខែមិថុនា ឆ្នាំ២០២០នេះ បានបន្តអំពាវនាវឱ្យប្រជាពលរដ្ឋការពារខ្លួនឱ្យបានល្អ ហើយមិនត្រូវធ្វេសប្រហែស ឬមើលស្រាលជំងឺកូវីដ១៩នោះទេ។ តាមរយៈសារនៅលើ Facebook សម្តេចតេជោ ហ៊ុន សែន បានអំពាវនាវដល់ជនរួមជាតិបន្តយកចិត្តទុកដាក់ថែរក្សាការពារសុខភាពកុំឱ្យឆ្លងរោគកូវីដ-១៩ ដោយឧស្សាហ៍ដុសលាងសម្អាតដៃជាមួយសាប៊ូ អាល់កុល ឬជែលសម្លាប់មេរោគ ហើយត្រូវតែពាក់ម៉ាសជាប្រចាំ។ សម្តេចបានគូសបញ្ជាក់យ៉ាងដូច្នេះថា៖ ។ ។ នេះបើតាមការគូសបញ្ជាក់បន្ថែមរបស់ សម្តេចតេជោនាយករដ្ឋមន្រ្តី។ សម្តេចតេជោ បានជូនពរបងប្អូនជនរួមជាតិជួបតែសេចក្តីសុខ និងចៀសផុតពីជំងឺឆ្លងកូវីដ-១៩ ទាំងអស់គ្នា។ ពាក់ព័ន្ធនឹងប្រជាពលរដ្ឋដែលរងផលប៉ះពាល់ដោយជំងឺកូវីដ១៩ នៅកម្ពុជានេះ នៅថ្ងៃពុធ ទី២៤ មិថុនា ឆ្នាំ២០២០នេះ សម្តេចតេជោ ហ៊ុន សែន ក៏បានអញ្ជើញប្រកាសដាក់ឱ្យប្រើប្រាស់ ។ សូមបញ្ជាក់ថា រហូតដល់ពេលនេះ កម្ពុជាបានរកឃើញអ្នកមានជំងឺកូវីដ១៩ នៅទូទាំងប្រទេស សរុបចំនួន ១៣០នាក់ (ស្ត្រី ៣៩នាក់ និងបុរស ៩១នាក់) ក្នុងនោះមានអ្នកសរុបចំនួន១២៧នាក់ ត្រូវបានព្យាបាលជាសះស្បើយ និងអ្នកកំពុងសម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀត មានចំនួន០៣នាក់។ ដោយឡែកនៅលើពិភពលោកវិញ ជំងឺរាតត្បាតដ៏កាចសាហាវមួយនេះ បានចម្លងទៅមនុស្សសរុបចំនួន ៩,២១៤,៥៨៥នាក់ ដែលក្នុងនោះអ្នកជំងឺចំនួន ៤៧៤,៩៥៤នាក់ បានស្លាប់ និង ៤,៩៦១,១៣៩ នាក់ផ្សេងទៀត ត្រូវបានព្យាបាលឲ្យជាសះស្បើយឡើងវិញ។ ទោះជាយ៉ាងណា បណ្តាប្រទេសដែលមានអ្នកឆ្លងជំងឺនេះចាប់ពី ១០០ករណី គឺមាន ១៧៨ប្រទេស និងដែនដី ដោយក្នុងនោះប្រទេសកម្ពុជាយើងឈរនៅលេខរៀងទី ១៧៤៕ | 2020-06-24T15:30:00+07:00 | freshnewsasia.com | https://m.freshnewsasia.com/index.php/en/localnews/163251-2020-06-24-01-30-34.html |
69da3bcd-3c2f-4f5e-ae24-0785f3dfb93d | សម្តេចតេជោ៖ កម្មវិធីឧបត្ថម្ភសាច់ប្រាក់ ជាវិធានការជំនួយសង្គមរបស់រាជរដ្ឋាភិបាល សំដៅជួយសម្រួលជីវភាពប្រចាំថ្ងៃ នៅក្នុងអំឡុងពេលនៃវិបត្តិជំងឺកូវីដ-១៩ ជូនដល់គ្រួសារក្រីក្រ និងងាយរងគ្រោះ | ភ្នំពេញ៖ នៅព្រឹកថ្ងៃពុធទី២៤ ខែមិថុនា ឆ្នាំ២០២០នេះ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ដ្រីនៃព្រះរាជាណាចក្រកម្ពុជា បានអញ្ជើញប្រកាសអនុវត្តកម្មវិធីផ្តល់សាច់ប្រាក់ជូនប្រជាពលរដ្ឋមានជីវភាពក្រីក្រ និងងាយរងគ្រោះដោយសារជំងឺកូវីដ១៩ នៅវិមានសន្តិភាព។ សម្តេចតេជោ ហ៊ុន សែន បានមានប្រសាសន៍ថា កម្មវិធីឧបត្ថម្ភសាច់ប្រាក់នេះ ជាវិធានការជំនួយសង្គមរបស់រាជរដ្ឋាភិបាល សំដៅជួយសម្រួលជីវភាពប្រចាំថ្ងៃ នៅក្នុងអំឡុងពេលនៃវិបត្តិជំងឺកូវីដ-១៩ ជូនដល់គ្រួសារក្រីក្រ និងងាយរងគ្រោះ ដែលមានបណ្ណសមធម៌ទូទាំងប្រទេស ដែលក្នុងនោះគឺផ្តោតការយកចិត្តទុកដាក់បន្ថែមចំពោះកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី៦០ឆ្នាំឡើង និងអ្នកមានផ្ទុកមេរោគអេដស៍ នៅក្នុងគ្រួសារក្រីក្រទាំងនោះ។ កន្លងមកនេះ រាជរដ្ឋាភិបាលកម្ពុជាបានដាក់ចេញនូវវិធានការជាច្រើនក្នុងការប្រយុទ្ធប្រឆាំងទប់ស្កាត់បញ្ហាប្រឈមនៅពេលដែលប្រទេសយើងកើតមានជំងឺកូវីដ១៩ ។ រាជរដ្ឋាភិបាលកម្ពុជា បានគិតគូរជាប់ជានិច្ចពីសុខទុក្ខរបស់ពលរដ្ឋ បើទោះបីប្រទេសយើងជាប្រទេសក្រីក្រមួយក៏ដោយ គឺយើងនៅមានលទ្ធភាពគ្រប់គ្រាន់អាចធ្វើបានដើម្បីជួយបងប្អូនប្រជាពលរដ្ឋយើងមិនអោយអត់អាហារទទួលទានឡើយ។ សម្តេចតេជោ ហ៊ុន សែន បានជំរុញអោយក្រសួងផែនការ សហការធ្វើការជាមួយអាជ្ញាធខេត្តនីមួយៗ ដើម្បីប្រញ៉ាប់បញ្ជូនរបាយការណ៍បច្ចុប្បន្នភាពអំពីជនក្រីក្រពិតប្រាកដមកកាន់ក្រសួងសេដ្ឋកិច្ច និងហិរញ្ញវត្ថុ ដើម្បីរៀបចំសាច់ប្រាក់ឧបត្ថម្ភជូនដល់ពួកគាត់ជាបន្តបន្ទាប់ថែមទៀត។ តាមរយៈកម្មវិធីនេះ រាជរដ្ឋាភិបាលនឹងផ្តល់ប្រាក់ឧបត្ថម្ភប្រចាំខែជូនគ្រួសារក្រីក្រ។ ការរៀបចំបែបនេះ គឺត្រូវបានធ្វើឡើងឱ្យស្របតាមគោលការណ៍សមធម៌ និងដើម្បីឆ្លើយតបទៅនឹងភាពខុសគ្នានៃថ្លៃទំនិញរវាងតំបន់នីមួយៗផងដែរ ។ ប្រាក់ឧបត្ថម្ភនេះនឹងត្រូវបានបើកផ្តល់នៅក្នុងសប្តាហ៍ទី ៤ នៃខែនីមួយៗ តាមរយៈធនាគារឯកទេសវីង (Wind) ដែលមានបណ្តាញភ្នាក់ងារនៅទូទាំងប្រទេស ។ បច្ចុប្បន្ន គ្រួសារដែលមានប័ណ្ណសមធម៌ (ទាំងក្រ-១ និងក្រ-២) មានប្រមាណជាង ៥៦ ម៉ឺនគ្រួសារ ដែលរាជរដ្ឋាភិបាលត្រូវចំណាយថវិកាប្រមាណជាង ១០០ ប៊ីលានរៀល (ឬប្រមាណ ២៥ លានដុល្លារ) ក្នុងមួយខែៗសម្រាប់បើកផ្តល់ជូន ។ សម្តេចតេជោ ហ៊ុន សែន បានស្នើឱ្យស្ថាប័នពាក់ព័ន្ធទាំងអស់ ជាពិសេសក្រុមការងារថ្នាក់ជាតិ និងអាជ្ញាធរមូលដ្ឋាន បន្តអនុវត្តឱ្យមានប្រសិទ្ធភាពនូវវិធីសាស្ត្រ និងគោលការណ៍ ដែលត្រូវបានដាក់ចេញមកដើម្បីកំណត់អត្តសញ្ញាណកម្មគ្រួសារក្រីក្រ ក្នុងគោលដៅធានាឱ្យពួកគាត់ទទួលបានស្របតាមលក្ខខណ្ឌវិនិច្ឆ័យជាធរមាននូវជំនួយសង្គមនាពេលនេះ។ សម្តេចតេជោ ហ៊ុន សែន បានអោយអាជ្ញាធរអនុវត្តរាល់កម្មវិធីគាំពារសង្គមទាំងអស់ដែលមានស្រាប់ ឱ្យបានរលូន និងមិនយឺតយ៉ាវ ដែលក្នុងនោះរួមមាន របបសន្តិសុខសង្គមសម្រាប់មន្ត្រីរាជការស៊ីវិល និងអតីតយុទ្ធជន និងការឧបត្ថម្ភជនពិការក្រីក្រតាមសហគមន៍ មូលនិធិសមធម៌សុខាភិបាល និងរបបថែទាំសុខភាព សម្រាប់មន្ត្រីសាធារណៈ របបថែទាំសុខភាព និងរបបហានិភ័យការងារសម្រាប់កម្មករនិយោជិត កម្មវិធីឧបត្ថម្ភសាច់ប្រាក់ជូនស្ត្រីមានផ្ទៃពោះនិងកុមារអាយុក្រោម ២ ឆ្នាំ និងកម្មវិធីផ្តល់អាហារតាមសាលារៀន ដែលត្រូវបានបង្វែរពីការចម្អិនម្ហូបអាហារជូនសិស្សានុសិស្ស មកជាការចែកជាអង្ករជូនគ្រួសារក្រីក្រនៅក្នុងសហគមន៍របស់សាលារៀនទាំងនោះវិញ។ ជាមួយគ្នានេះដែរ សម្តេចតេជោនាយករដ្ឋមន្ត្រី បានអំពាវនាវដល់ប្រជាពលរដ្ឋកម្ពុជាគ្រប់រូបនៅទូទាំងប្រទេស ត្រូវបន្តរក្សាការប្រុងប្រយ័ត្នខ្ពស់ក្នុងការបង្ការ និងការពារនូវការឆ្លងរីករាលដាលនៃជំងឺកូវីដ-១៩ ដ៏កាចសាហាវនេះ ដោយគោរពនិងអនុវត្តអោយបានខ្ជាប់ខ្ជួននូវគោលការណ៍រក្សាគម្លាតសង្គម និងវិធានការនានាតាមការកំណត់របស់ក្រសួងសុខាភិបាល៕ | 2020-06-24T14:35:55+07:00 | cen.com.kh | https://cen.com.kh/archives/219097.html |
6d81eed4-42d1-4ccf-9858-c0d08f038b02 | អង្គការមូលនិធិសកល សម្រាប់ធម្មជាតិក្រើនរំលឹកថា ជំងឺឆ្លងរាលដាលនឹងផ្ទុះឡើងទៀត | អង្គការមូលនិធិសកលសម្រាប់ធម្មជាតិ (WWF) អំពាវនាវឱ្យមានវិធាន ការសកលជាបន្ទាន់ ដើម្បីប្រយុទ្ធនឹងកត្តាចម្បងៗ ដែលអង្គការនេះ បានរកឃើញថាជាដើមចម នឹងនាំឱ្យមានការផ្ទុះថ្មីៗទៀត នៃជំងឺឆ្លងរវាងសត្វនិងមនុស្ស នាពេលអនាគត។ នៅក្នុងរបាយការណ៍ថ្មីមួយក្រោមចំណងជើង «កូវីដ១៩៖ សេចក្តីអំពាវនាវបន្ទាន់ដើម្បីការពារប្រជាជន និងធម្មជាតិ» អង្គការ WWF និយាយថា កត្តាបរិស្ថាននានា ដែលបណ្តាលឱ្យមានការលេចឡើងនូវជំងឺឆ្លងរវាងសត្វនិងមនុស្ស រួមមាន៖ ការជួញដូរនិងការទទួលទានសាច់សត្វព្រៃ ដែលមានហានិភ័យខ្ពស់ ការផ្លាស់ប្តូរបែបផែននៃការប្រើប្រាស់ដីធ្លី ដែលនាំដល់ការកាប់បំផ្លាញព្រៃឈើ និងការបំប្លែងដីព្រៃ ព្រមទាំងការរីកសាយការធ្វើប្រពលវប្បកម្មកសិកម្មគ្មានចីរភាព និងផលិតកម្មបសុសត្វ។ អ្នកវិទ្យាសាស្ត្រ និងអ្នកដឹកនាំធំៗផ្នែកគំនិត មានដូចជាវេទិកាសេដ្ឋកិច្ចពិភពលោក (WEF) ជាដើម កន្លងមកធ្លាប់បានព្រមានជាច្រើនលើកច្រើនសារហើយ អំពីហានិភ័យថានឹងអាចមានផ្ទុះជំងឺឆ្លងរាលដាលទូទាំងពិភពលោក។ កាលពីជាងមួយទសវត្សរ៍កន្លងទៅ វេទិកាសេដ្ឋកិច្ចពិភពលោក បានដាក់ចំណាត់ថ្នាក់ការរាលដាលជំងឺ និងការឆ្លងមេរោគ នៅក្នុងចំណោមហានិភ័យកំពូលលំដាប់សកល ដែល «បង្កការគំរាមកំហែងស្រួចស្រាល់ដល់ជីវិតមនុស្ស»។ លោក ម៉ារកូ លាំប៊ឺទីនី អគ្គនាយកនៃអង្គការមូលនិធិសកលសម្រាប់ធម្មជាតិអន្តរជាតិ មានប្រសាសន៍ថា៖ «យើងត្រូវតែទទួលស្គាល់ភ្លាមៗ នូវចំណងទាក់ទងគ្នា រវាងការបំផ្លិចបំផ្លាញធម្មជាតិនិងសុខភាពមនុស្សជាតិ បើពុំដូច្នោះទេយើងនឹងឃើញការផ្ទុះឡើងនូវជំងឺឆ្លងដែលរាលដាលជាសកលលើកក្រោយទៀតជាមិនខាន។ យើងត្រូវតែនាំគ្នាទប់ស្កាត់ការជួញដូរនិងការបរិភោគសត្វព្រៃ ដែលមានហានិភ័យខ្ពស់ បញ្ឈប់ការកាប់បំផ្លាញព្រៃឈើនិងការបំប្លែងដីព្រៃ ព្រមទាំងធានាការគ្រប់គ្រងផលិតកម្មស្បៀងអាហារឱ្យមានចីរភាព។ ចំណាត់ការទាំងនេះនឹងជួយបង្ការការចម្លងភ្នាក់ងារបង្កជំងឺទៅដល់មនុស្ស ហើយជាមួយគ្នានោះនឹងជួយឆ្លើយតបទៅនឹងហានិភ័យ សកលផ្សេងៗទៀតដល់សង្គមរបស់យើង មានដូចជា ការបាត់បង់ជីវៈចម្រុះ និងការប្រែប្រួលអាកាសធាតុ ជាដើម។ មិនចាំបាច់មានការជជែកវែកញែកអ្វីទេ ហើយវិទ្យាសាស្ត្រក៏បានបង្ហាញច្បាស់ក្រឡែតហើយដែរថា យើងត្រូវតែសហការជាមួយធម្មជាតិ មិនមែនប្រឆាំងនឹងវាទេ។ ការធ្វើអាជីវកម្មលើធម្មជាតិ ដោយមិនឆ្អែតឆ្អន់បាននាំមកនូវហានិភ័យធំធេង ដល់យើងទាំងអស់គ្នា។» សំណួរនៅបន្តចោទឡើងថាតើកូវីដ១៩មានប្រភពដើមពិតប្រាកដមកពីណា ប៉ុន្តែភ័ស្តុតាងដែលមានស្រាប់បានចង្អុលឆ្ពោះទៅ មេរោគឆ្លងរវាងសត្វនិងមនុស្ស មានន័យថា ជាការចម្លងពីសត្វទៅមនុស្ស។ កាលពីថ្ងៃទី២៤ ខែកុម្ភៈ កន្លងទៅ រដ្ឋាភិបាលចិនបានប្រកាសដាក់ចេញបម្រាមធំមួយទៅលើការបរិភោគសាច់សត្វព្រៃ ជាទង្វើដែលអង្គការ WWF សូមគាំទ្រ។ ជាងនេះទៀត បច្ចុប្បន្ន សន្និបាតជាតិប្រជាជនចិន កំពុងគាំទ្រឱ្យមានការសើរើឡើងវិញ នូវច្បាប់ការពារសត្វព្រៃដែលមានជាធរមាន ដែលអាចនឹងធ្វើឱ្យច្បាប់ការពារសត្វព្រៃរបស់ចិន ស្ថិតក្នុងចំណោមច្បាប់ដែលមានភាពស្វាហាប់និងម៉ឺងម៉ាត់នៅលើពិភពលោក ប្រសិនបើច្បាប់នោះត្រូវបានយកទៅអនុវត្តឱ្យពេញទំហឹង។ រដ្ឋាភិបាលនៃបណ្តាប្រទេសដទៃផ្សេងៗទៀត ក៏ត្រូវចាត់វិធានការដូចនេះដែរ ដើម្បីឈានទៅបិទផ្សារលក់សត្វព្រៃដែលមានហានិភ័យខ្ពស់ និងបញ្ចប់ការជួញដូរ។ សត្វព្រៃនៅតាមតំបន់ការពារធម្មជាតិនៅក្នុងតំបន់ ក្នុងនោះរួមទាំងនៅប្រទេសកម្ពុជាផង កាន់តែប្រឈមនឹងភាពងាយរងគ្រោះពីអ្នកបរបាញ់ខុសច្បាប់ដែលឆ្លៀតឱកាសប្រព្រឹត្តបទល្មើស ខណៈពេលមានការដាក់បម្រាមរឹតត្បិតលើការដើរហើរ និងការកំហិតឱ្យមនុស្សនៅដាច់ដោយឡែកដើម្បីបញ្ចៀសការរាលដាលជំងឺកូវីដ១៩។ ក្រុមឧទ្យានុរក្សកម្ពុជានៅតំបន់ការពារដែលមានការគាំទ្រពីសំណាក់អង្គការ WWF ឃើញសកម្មភាពខុសច្បាប់ជាច្រើនកំពុងបង្កើនសម្ពាធទៅលើព្រៃឈើ ក្នុងនោះមានសកម្មភាពទន្ទ្រានយកដីព្រៃធ្វើកម្មសិទិ្ធ សកម្មភាពប្រមូលអនុផលព្រៃឈើនៅក្នុងតំបន់ហាមឃាត់ និងសកម្មភាពបរបាញ់សត្វព្រៃដោយប្រើកាំភ្លើងច្នៃ និងអន្ទាក់។ គ្រាន់តែក្នុងរដូវប្រាំងពីខែធ្នូ ឆ្នាំ២០១៩ មកដល់ខែឧសភា ឆ្នាំ២០២០ នេះ ក្រុមឧទ្យានុរក្សបានដោះអន្ទាក់ចេញពីក្នុងព្រៃសរុបចំនួន ៣៦៥៨អន្ទាក់។ តួលេខនេះបានបង្ហាញឱ្យឃើញការកើនឡើងចំនួន ១៥ភាគរយ ប្រៀបធៀបទៅនឹងចំនួន ២៤៥១អន្ទាក់ ដែលប្រមូលបានក្នុងរយៈកាលដូចគ្នាកាលពីមួយឆ្នាំមុន។ ស្របពេលគ្នានេះដែរ សកម្មភាពកាប់ឆ្ការយកដីខុសច្បាប់បានកើនឡើង ៣៦ភាគរយ ដោយក្នុងនោះមានករណីកើតឡើងចំនួន ២៩លើក ដែលត្រូវបានកត់ត្រាក្នុងកំឡុងពេលពីខែធ្នូ ឆ្នាំ២០១៩ មកដល់ខែឧសភា ឆ្នាំ២០២០ ប្រៀបទៅនឹងកំឡុងពេលពីខែធ្នូ ឆ្នាំ២០១៨ មកដល់ខែឧសភា ឆ្នាំ២០១៩ ដែលមានតែ ១២ករណី ប៉ុណ្ណោះ។ លោក សេង ទៀក នាយកអង្គការ WWF នៅកម្ពុជា មានប្រសាសន៍ថា៖ «នៅក្នុងប្រទេសកម្ពុជា កិច្ចខិតខំ ប្រឹងប្រែងក្នុងការពង្រឹងការអនុវត្តច្បាប់ដោយក្រសួងបរិស្ថាន និងក្រសួងកសិកម្ម រុក្ខាប្រមាញ់ និងនេសាទ បាន បង្ហាញឱ្យឃើញនូវការយកចិត្តទុកដាក់ពិតប្រាកដមួយ ហើយទន្ទឹមនឹងនេះដែរ សេចក្តីណែនាំ លេខ ៥ ដាក់ចេញ ក្នុងឆ្នាំ ២០១៩ របស់គណៈអភិបាលខេត្តមណ្ឌលគិរី បានចូលរួមកាត់បន្ថយវត្តមាននៃផលិតផលសត្វព្រៃ និងសាច់សត្វព្រៃ នៅលើទីផ្សារ ក៏ដូចជានៅតាមបណ្តាតំបន់រម្យនីយដ្ឋានទេសចរណ៍សំខាន់ៗក្នុងខេត្ត»។ លោកបានពោលបន្ថែមទៀតថា៖ «គេចាំបាច់ត្រូវដាក់ចេញវិធានការបន្ទាន់ និងសមស្របក្នុងការបញ្ឈប់ការជួញដូរសត្វព្រៃគ្រប់ប្រភេទ ពិសេសពពួកថនិកសត្វ បក្សី និង សត្វល្មូន ដែលជាពពួកសត្វមានហានិភ័យខ្ពស់ក្នុងការចម្លងមេរោគទៅមនុស្ស ដើម្បីធានាឱ្យបាននូវសុវត្ថិភាព និងសុខភាពសាធារណៈល្អជូនដល់ប្រជាជនកម្ពុជាទាំងអស់ ក៏ដូចជាដើម្បីបញ្ចៀសកុំឱ្យមានការផ្ទុះឡើងនូវវីរុសឆ្លងចេញពីប្រទេសយើង»។ វិបត្តិបង្កដោយកូវីដ១៩ បង្ហាញឱ្យឃើញថា ត្រូវតែមានការផ្លាស់ប្តូរជាលក្ខណៈប្រព័ន្ធដើម្បីដោះស្រាយកត្តាចលករ ដែលនាំឱ្យមានការរាលដាលជំងឺជាសកល។ អង្គការ WWF កំពុងអំពាវនាវឱ្យមានការប្រើអភិក្រមសុខភាពតែមួយ ‘One Health’ ដោយផ្សារភ្ជាប់សុខភាពរបស់មនុស្ស សត្វ និងបរិស្ថាន ដែលយើងពឹងអាស្រ័យរួមគ្នា ហើយទទូចសុំឱ្យអភិក្រមនេះ ត្រូវបានគេច្របាច់ចូលទៅក្នុងការធ្វើសេចក្តីសម្រេចស្តីពីសត្វព្រៃ និងការប្រើប្រាស់ដីធ្លី។ អភិក្រមនេះក៏គួរត្រូវបានគេច្របាច់ចូលទៅក្នុងសេចក្តីសម្រេចនានាផ្នែកធុរកិច្ចនិងហិរញ្ញវត្ថុផងដែរ ជាពិសេសសេចក្តីសម្រេចពាក់ព័ន្ធនឹងសុខភាពពិភពលោក៕ | 2020-06-24T13:13:54+07:00 | cen.com.kh | https://cen.com.kh/archives/219073.html |
ba24c62f-f32a-4eeb-a8c8-cd406f048a6d | ព្រឹកថ្ងៃនេះសម្តេចតេជោ ហ៊ុន សែន អញ្ជើញប្រកាសអនុវត្តន៍កម្មវិធី ផ្តល់សាច់ប្រាក់ជូនពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ | សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា នៅព្រឹកថ្ងៃទី២៤ ខែមិថុនា ឆ្នាំ២០២០នេះ អញ្ជើញប្រកាសអនុវត្តន៍កម្មវិធីផ្តល់សាច់ប្រាក់ជូនប្រជាពលរដ្ឋ មានជីវភាពក្រីក្រ និងងាយរងគ្រោះដោយសារជំងឺកូវីដ១៩ ប្រមាណ៦០ម៉ឺនគ្រួសារ។ ពិធីនេះនឹងធ្វើឡើងនៅវិមានសន្តិភាព។ ជំងឺកូវីដ១៩ ដែលកំពុងរាតត្បាតនៅលើសកលលោកកំពុងបង្កជាវិបត្តិសេដ្ឋកិច្ចធ្ងន់ធ្ងរ។ សម្រាប់កម្ពុជា ក៏ដូចគ្នាផងដែរ សេដ្ឋកិច្ចបានជួបឱនភាពមិនធ្លាប់មានក្នុងរយៈពេល២០ឆ្នាំចុងក្រោយនេះ។ ប្រជាពលរដ្ឋកម្ពុជា ក៏បានជួបការលំបាកផងដែរ ព្រោះតែជំងឺកូវីដ១៩ ធ្វើឱ្យបាត់បង់ចំណូលប្រចាំខែ។ សម្តេចតេជោ ហ៊ុន សែន បានសម្រេចបញ្ចេញកញ្ចប់ថវិកាជាតិ ដើម្បីជួយសម្រួលការលំបាករបស់ប្រជាពលរដ្ឋដែលមានជីវភាពក្រីក្រ និងអ្នកងាយគ្រោះក្នុងកំលុងពេលកើតជំងឺកូវីដ១៩។ កាលពីខែឧសភា កន្លងទៅនេះ រាជរដ្ឋាភិបាល បានណែនាំទៅកាន់ក្រុមការងារថ្នាក់ជាតិទាំងអស់ឱ្យចុះស្រាវជ្រាវ និងធ្វើបច្ចុប្បន្នភាពកំណត់អត្តសញ្ញាណគ្រួសារក្រីក្រកំលុងពេលជំងឺកូវីដ១៩ រាតត្បាត ដើម្បីរាជរដ្ឋាភិបាលឧបត្ថម្ភសាច់ប្រាក់ជួយសម្រួលការលំបាករបស់ពួកគេ។ ក្នុងពេលចុះពិនិត្យការដ្ឋានសាងសង់ព្រលានយន្តហោះថ្មីនៅក្នុងខេត្តកណ្តាល សម្តេចតេជោ ហ៊ុន សែន បានប្រកាសថា រាជរដ្ឋាភិបាលបញ្ចេញថវិកាប្រមាណ ២៥លានដុល្លារអាមេរិកក្នុងមួយខែ ដើម្បីជួយដល់ប្រជាពលរដ្ឋមានការលំបាកក្នុងជីវភាពប្រមាណជា ៦០ម៉ឺនគ្រួសារ។ បើតាមអនុក្រឹត្យស្តីពីការឧបត្ថម្ភសាច់ប្រាក់ដែលបណ្ដាញព័ត៌មាន Fresh News ទទួលបាននាពេលថ្មីៗនេះ បានគូសបញ្ជាក់ថា គ្រួសារក្រីក្រ និងងាយរងគ្រោះ ដែលត្រូវទទួលបានប្រាក់ឧបត្ថម្ភ ត្រូវមានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និងបានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ ក្នុងអនុក្រឹត្យ ក៏បានបញ្ជាក់ផងដែរថា ចំនួនទឹកប្រាក់ ត្រូវផ្តល់ជូនក្នុងមួយខែមានចន្លោះពី១៦,០០០រៀល ទៅដល់១២០,០០០រៀល។ កម្រិតសាច់ប្រាក់ ដែលត្រូវឧបត្ថម្ភនេះ ធ្វើឡើងតាមប្រភេទគ្រួសារក្រីក្រក្នុងកម្រិត១ ឬកម្រិត២ ហើយក៏បែងចែកទៅតាមប្រភេទគ្រួសារនៅក្នុងរាជធានី និងជនបទផងដែរ។ នាពេលកន្លងទៅសម្តេចតេជោ ហ៊ុន សែន ក៏ធ្លាប់បានណែនាំទៅដល់ក្រុមការងារថ្នាក់ជាតិទាំងអស់ ឱ្យនាំយកស្បៀងអាហារ និងសម្ភារៈប្រើប្រាស់នានាជួយដល់អ្នកមានជីវភាពក្រីក្រ និងងាយរងគ្រោះដោយសារជំងឺកូវីដ១៩ផងដែរ។ សូមបញ្ជាក់ថា មកដល់ត្រឹមថ្ងៃទី២៣ ខែមិថុនា ឆ្នាំ២០២០ កម្ពុជារកឃើញអ្នកកើតជំងឺកូវីដ១៩ ចំនួន ១៣០នាក់។ ក្នុងនោះព្យាបាលជាសះស្បើយចំនួន ១២៧នាក់ និង ៣នាក់ទៀតកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត៕ | 2020-06-24T13:00:00+07:00 | freshnewsasia.com | https://m.freshnewsasia.com/index.php/en/localnews/163244-2020-06-23-23-00-44.html |
c5e50933-839d-4da8-9613-a46848036cbc | សម្តេចនាយករដ្ឋមន្ត្រី ប្រកាសផ្តល់ការឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះ ដោយសារជំងឺកូវីដ-១៩ ប្រមាណ៦០ម៉ឺនគ្រួសារ | ភ្នំពេញ៖ នៅវេលាម៉ោង ៨:០០នាទី ព្រឹកថ្ងៃទី ២៤ ខែមិថុនា ឆ្នាំ ២០២០នេះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា អញ្ជើញប្រកាសការឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះ ដោយសារជំងឺកូវីដ-១៩ ប្រមាណ៦០ម៉ឺនគ្រួសារ ដែលមានមនុស្សប្រមាណ ជិត ២លាន ៣ សែននាក់ ក្នុងទំហំថវិកាប្រមាណ២៥លាន ដុល្លារក្នុងមួយខែៗ។ សូមបញ្ជាក់ថា៖ យោងអនុក្រឹត្យដែលចុះហត្ថលេខាដោយសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជាកាលពីថ្ងៃទី១២ ខែមិថុនា កន្លងទៅនេះ បានគូសបញ្ជាក់ថា គ្រួសារក្រីក្រ និងងាយរងគ្រោះ ដែលត្រូវទទួលបានប្រាក់ ឧបត្ថម្ភត្រូវបំពេញតាមលក្ខខណ្ឌដូចខាងក្រោម៖ មានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រ កម្រិត១ (ទីទ័លក្រ) ឬ ក្រកម្រិត២ (ក្រ) និង- បានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ ជូនគ្រួសារក្រីក្រ ក្នុងកំលុង ពេល ប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ ចំនួនទឹកប្រាក់ត្រូវផ្តល់ជូនក្នុងមួយខែចន្លោះពី១៦.០០០រៀល ទៅដល់ ១២ ម៉ឺនរៀល។ កម្រិតសាច់ប្រាក់ដែលត្រូវ ឧបត្ថម្ភនេះ ធ្វើឡើងតាមប្រភេទជនក្រីក្រ ក្នុង កម្រិត១ ឬកម្រិត២ ហើយក៏បែងចែកទៅតាមអ្នកនៅក្នុងរាជធានី និងជនបទផងដែរ។ តាមការបញ្ជាក់របស់លោក ថេង បញ្ញាធន ប្រតិភូរាជរដ្ឋាភិបាលកម្ពុជា ទទួលបន្ទុក អគ្គនាយកផែនការ នៃក្រសួងផែនការ ដែលចុះផ្សាយ តាមបណ្តាញសារព័ត៌មានកន្លងមកនេះ គឺជំហ៊ានដំបូងនៃការស្រាវជ្រាវ បានរកឃើញប្រជាពលរដ្ឋមានជីវភាពខ្វះខាត និងរងផលប៉ះពាល់ខ្លាំង មានចំនួនប្រមាណ ៥៦២.៦៨៦ គ្រួសារ ដោយគិតជាចំនួន មនុស្ស មានប្រមាណ ជិត ២លាន ៣ សែននាក់។ ទាក់ទងទៅនិងកិច្ចការងារនេះ សម្តេចតេជោនាយករដ្ឋមន្ត្រី ហ៊ុន សែន បានបញ្ជាក់ថា៖នៅថ្ងៃទី២៤ ខែមិថុនាខាងមុខនេះ រាជរដ្ឋាភិបាលនឹងបញ្ចេញថវិកាប្រមាណ២៥លាន ដុល្លារ ក្នុងមួយខែៗ សម្រាប់ផ្តល់ ជូនប្រជាពលរដ្ឋប្រមាណ ៦០ម៉ឺនគ្រួសារ។៕ | 2020-06-24T07:54:18+07:00 | cen.com.kh | https://cen.com.kh/archives/218974.html |
212e09be-c775-4b9d-9e03-b53d3216d5c5 | ទោះសិង្ហបុរីចាប់ផ្តើមជំហានទី២ក្នុងការបើកសកម្មភាពប្រទេសឡើងវិញ ផលប៉ះពាល់សេដ្ឋកិច្ចនៅតែបន្តមាន | ពលរដ្ឋសិង្ហបុរីឥឡូវនេះអាចទៅភោជនីយដ្ឋាននិងកន្លែងហាត់កីឡាវិញបាន ចាប់តាំងពីរដ្ឋាភិបាលបានចាប់ផ្តើមជំហានទី២ក្នុងការបើកសកម្មភាពប្រទេសឡើងវិញកាលពីថ្ងៃទី១៩ ខែមិថុនា ប៉ុន្តែការបន្ធូរបន្ថយការរឹតត្បិតនេះហាក់ដូចជាមិនគ្រប់គ្រាន់ដើម្បីស្រោចស្រង់ដល់ស្ថានភាពដែលមើលទៅដូចជាវិបត្តិសេដ្ឋកិច្ចដ៏អាក្រក់បំផុតក្នុងប្រវត្តិសាស្ត្រសម្រាប់ប្រទេសមួយនេះ។ ប្រសិនបើសេដ្ឋកិច្ចសិង្ហបុរិធ្លាក់ចុះពីចន្លោះ៤% ទៅ៧% នៅក្នុងឆ្នាំ២០២០ ដោយសារជំងឺកូវីដ១៩ ដែលនេះជាអ្វីដែលរដ្ឋមន្ត្រីពាណិជ្ជកម្មបានទស្សន៍ទាយនៅចុងខែឧសភា វាអាចជាការធ្លាក់ចុះដ៏ធំបំផុតនៅក្នុងកំណត់ត្រា។ បើយោងតាមទិន្នន័យពីធនាគារពិភពលោក កំណត់ត្រាអាក្រក់បំផុតក្នុងពេលបច្ចុប្បន្នគឺនៅក្នុងឆ្នាំ១៩៦៤ នៅពេលដែលសេដ្ឋកិច្ចក្រោយអាណានិគមបានធ្លាក់ចុះ៣,១%។ នៅពេលកំពុងមានការរៀបចំការបោះឆ្នោតនៅក្នុងប្រទេសសិង្ហបុរី ដែលធ្វើឱ្យអ្នកតាក់តែងគោលនយោបាយមានការព្រួយបារម្ភនោះ គេបានបំបែកកំណត់ត្រាផ្សេងៗរួចទៅហើយ។ ការធ្លាក់ចុះសេដ្ឋកិច្ចនេះបានបង្ខំឱ្យប្រទេសសិង្ហបុរីប្រើប្រាស់ថវិកាបម្រុងរបស់ខ្លួន ដែលនេះជាលើកទី១ហើយដែលសិង្ហបុរីប្រើប្រាស់ថវិកាបម្រុងរបស់ខ្លួនចំនួនពីរដងនៅក្នុងរយៈពេលមួយឆ្នាំ។ ប្រទេសដែលជាដែនកោះមួយនេះបានដាក់ចេញនូវកញ្ចប់ថវិកាជំនួយផ្នែកសេដ្ឋកិច្ចដែលត្រូវបានគេហៅថា «Fortitude Budget» ដល់អ្នកដែលរងផលប៉ះពាល់ដោយសារការរាតត្បាតនៃមេរោគកូរ៉ូណា។ កញ្ចប់ថវិកានេះផ្តល់ទឹកប្រាក់ចំនួន៣៣ពាន់លានដុល្លារសិង្ហបុរីសម្រាប់កម្មវិធីដូចជាឧបត្ថម្ភធនធានលើប្រាក់ឈ្នួល ការបណ្តុះបណ្តាលបុគ្គលិក និងការធ្វើឌីជីថលកម្មនៃប្រតិបត្តិការដូចជាការទូទាត់ប្រាក់ និងការចេញវិក្កយបត្រ។ អ្នកស្រី Soh Pui Ming ដែលដឹកនាំផ្នែកពន្ធដារនៃក្រុមហ៊ុនប្រឹក្សាយោបល់ Ernst & Young Solutions LLP និយាយថា អ្នកស្រីមានការភ្ញាក់ផ្អើលចំពោះប្រាក់ជំនួយសម្រាប់សហគ្រាសធនតូច និងមធ្យម។ អ្នកស្រីបាននិយាយនៅក្នុងសម្តីដើមថា «កញ្ចប់ថវិកា Fortitude Budget បន្តផ្តល់ការជួយសង្គ្រោះផ្នែកហិរញ្ញវត្ថុទាន់ពេលវេលាដល់អាជីវកម្ម និងបុគ្គលជាច្រើន នៅពេលដែលគេកំពុងស្វែងរកវិធីសាស្ត្រដែលមានភាពច្នៃប្រឌិតមួយ។ ខ្ញុំមានការភ្ញាក់ផ្អើលខ្លាំងចំពោះរបៀបដែលរដ្ឋាភិបាលកំពុងប្រើប្រាស់ពេលវេលានៃការធ្លាក់ចុះនេះដើម្បីជួយដល់សហគ្រាសធុនតូច និងមធ្យមដើម្បីជួយពួកគេបង្កើនល្បឿននៃការវិវត្តខ្លួន និងបង្កើនជំនាញកម្លាំងពលកម្មរបស់ពួកយើង»។ សភាបានធ្វើការជជែកដេញដោលលើគម្រោងថវិការបស់រដ្ឋាភិបាល ដែលជាកញ្ចប់ថវិកាជំនួយលើកទី៤នៅក្នុងឆ្នាំនេះ ដោយបានបន្ថែមទឹកប្រាក់រហូតកើនដល់៩២,២ពាន់លានដុល្លារសិង្ហបុរីចូលទៅក្នុងប្រាក់ជំនួយ។ ក្រសួងពាណិជ្ជកម្មបានលើកឡើងនៅក្នុងសេចក្តីប្រកាសកាលពីចុងខែឧសភាថា វិស័យខ្លះមិនមានផលប៉ះពាល់ផ្នែកសេដ្ឋកិច្ចនោះទេ ហើយអាជីវកម្មមួយចំនួននៅក្នុងប្រទេសសិង្ហបុរីអាចដំណើរការបានធម្មតានៅក្នុងឆ្នាំ២០២០៕ | 2020-06-24T07:00:00+07:00 | khmer.voanews.com | https://khmer.voanews.com/a/singapore-begins-to-lift-lockdown-on-battered-economy-/5475409.html |
77112b49-3908-498c-9c57-2f780cac96e8 | លោកត្រាំបារម្ភជាថ្មីថា អាមេរិកធ្វើតេស្តច្រើនពេកដើម្បីរកមើលអ្នកឆ្លងជំងឺកូវីដ១៩ | ប្រធានាធិបតីសហរដ្ឋអាមេរិក លោក Donald Trump កាលពីថ្ងៃអង្គារ បានសម្តែងនូវក្តីបារម្ភជាថ្មីរបស់លោកដែលថា សហរដ្ឋអាមេរិកកំពុងធ្វើតេស្តច្រើនពេកដើម្បីរកមើលអ្នកឆ្លងវីរុសដែលបង្កជំងឺកូវីដ១៩។ លោកត្រាំបានសរសេរសារនៅក្នុងបណ្តាញ Twitter ថា៖ «ចំនួនករណីឆ្លងនៅសហរដ្ឋអាមេរិកមានការកើនយ៉ាងខ្លាំងដោយសារយើងកំពុងធ្វើតេស្តច្រើនជាងប្រទេសផ្សេងណាទាំងអស់ ហើយកាន់តែពង្រីកការធ្វើតេស្តនេះ»។ លោកបន្តថា៖ «ប្រសិនបើយើងធ្វើតេស្តតិចជាងមុនក៏នឹងឃើញករណីឆ្លងតិចជាងមុនដែរ»។ កន្លងមក លោកប្រធានាធិបតីនិងក្រុមមន្ត្រីអាមេរិកអះអាងថា មកដល់ពេលនេះសហរដ្ឋអាមេរិកបានធ្វើតេស្តលើពលរដ្ឋចំនួន២៥លាននាក់។ មន្ត្រីសេតវិមានកន្លងមកក៏បានអះអាងថា ការទទូចរបស់លោកត្រាំឲ្យមានការធ្វើតេស្តតិចជាងមុននេះគឺគ្រាន់តែជាសម្តីលេងសើចរបស់លោកប៉ុណ្ណោះ។ ប៉ុន្តែកាលពីថ្ងៃអង្គារ លោកត្រាំថាលោកមិនបាននិយាយលេងសើចចំពោះរឿងនេះទេ។ សហរដ្ឋអាមេរិកកំពុងនាំមុខពិភពលោកខាងរាលដាលជំងឺកូវីដ១៩ ដោយមានចំនួនអ្នករកឃើញថា បានឆ្លងវីរុសកូរ៉ូណាចំនួនជាង២,៣លាននាក់ និងអ្នកស្លាប់ពីមេរោគដ៏ប្រល័យនេះចំនួនជាង១២០.០០០នាក់។ អ្នកជំនាញអាមេរិកាំងតែងអះអាងថា គន្លឹះមួយក្នុងការគ្រប់គ្រងការផ្ទុះរាតត្បាតនៃជំងឺនេះគឺការធ្វើតេស្តលើពលរដ្ឋឲ្យបានច្រើនបំផុតតាមដែលអាចធ្វើទៅបាន ហើយប្រសិនបើជនណាម្នាក់ត្រូវរកឃើញថាមានជំងឺកូវីដ១៩ នោះត្រូវតាមធ្វើតេស្តបន្តចំពោះអ្នកដែលជននោះបានទាក់ទងផ្ទាល់ជាមួយ។ ប៉ុន្តែនៅក្នុងបរិបទនយោបាយអាមេរិក លោកដូណាល់ ត្រាំ ហាក់កាន់តែមានការបារម្ភចំពោះចំនួនកើនឡើងច្រើននៃករណីឆ្លងជំងឺកូវីដ១៩នៅសហរដ្ឋអាមេរិកនៅមុនការបោះឆ្នោតក្នុងខែវិច្ឆិកាខាងមុខ។ និន្នាការនេះគឺខុសពីការទស្សន៍ទាយរបស់លោកដែលថា ជំងឺរាតត្បាតនេះនឹងធ្លាក់ចុះវិញឬបាត់ទៅវិញទាំងស្រុងនោះ។ ការស្ទង់មតិបង្ហាញថា ប្រជាប្រិយភាពរបស់លោកត្រាំបានធ្លាក់ចុះ តិចជាងគូប្រជែងរបស់លោកគឺលោក Joe Biden អតីតអនុប្រធានាធិបតីដែលទំនងក្លាយជាបេក្ខជនប្រធានាធិបតីពីគណបក្សប្រជាធិបតេយ្យ។ នៅក្នុងថ្ងៃអង្គារដែរ មន្ត្រីជំនាញខាងសុខភាពសាធារណៈកំពូលៗ រួមទាំងលោក វេជ្ជបណ្ឌិត Anthony Fauci អ្នកជំនាញនាំមុខខាងជំងឺឆ្លង និងលោកវេជ្ជបណ្ឌិត Robert Redfield ប្រធានមជ្ឈមណ្ឌលប្រយុទ្ធប្រឆាំងនឹងជំងឺឆ្លង CDC របស់សហរដ្ឋអាមេរិក នឹងផ្តល់សក្ខីកម្មនៅចំពោះមុខគណៈកម្មការមួយរបស់រដ្ឋសភាសហរដ្ឋអាមេរិកអំពីរបៀបឆ្លើយតបរបស់រដ្ឋបាលលោកប្រធានាធិបតី ដូណាល់ ត្រាំ ចំពោះការកើនឡើងកាន់តែខ្លាំងនៃចំនួនករណីឆ្លងវីរុសកូរ៉ូណានិងចំនួនអ្នកត្រូវចូលសម្រាកព្យាបាលក្នុងមន្ទីរពេទ្យ៕ | 2020-06-24T07:00:00+07:00 | khmer.voanews.com | https://khmer.voanews.com/a/trump-voices-new-concerns-about-too-many-coronavirus-tests/5475115.html |
ab4c9d87-1254-4cff-a7a6-da3048394dda | ក្រុមវេជ្ជបណ្ឌិតសង្ឃឹមថា អង្គបដិប្រាណបង្កើតក្នុងមន្ទីរពិសោធន៍អាចព្យាបាលជំងឺកូវីដ១៩បាន | វេជ្ជបណ្ឌិតកំពុងស្វះស្វែងបណ្តុះអង្គបដិប្រាណមានសមត្ថភាពខ្លាំងក្នុងការប្រយុទ្ធនឹងជំងឺនៅក្នុងបំពង់ពិសោធន៍ ហើយប្រើអង្គបដិប្រាណនេះប្រឆាំងនឹងជំងឺកូវីដ១៩។ ការព្យាបាលដែលគេហៅថា monoclonal antibody treatment គឺព្យាបាលតាមអង្គបដិប្រាណប្រដូចនេះអាចប្រើជាឱសថសម្រាប់អ្នកជំងឺផ្ទុកវីរុសកូរ៉ូណាដែលបណ្តាលឱ្យមានជំងឺកូវីដ១៩និងជាប្រើជាវិធីមួយ ដើម្បីបញ្ចៀសកុំឱ្យមានការចម្លងរោគនេះដល់គ្រូពេទ្យជួរមុខនិងមនុស្សឯទៀតដែលមានហានិភ័យខ្ពស់។ គេរំពឹងថា មានក្រុមហ៊ុនយ៉ាងតិច៦នឹងធ្វើតេស្តអង្គបដិប្រាណនេះជាមួយពួកអ្នកជំងឺកូវីដ១៩ក្នុងរដូវក្តៅនេះ។ Monoclonal antibodies គឺអង្គបដិប្រាណប្រដូចនេះបានបង្ហាញថា វាជាសារធាតុមានកម្លាំងខ្លាំងប្រឆាំងនឹងជំងឺ ដោយមានរួមបញ្ចូលជំងឺមហារីកនិងជំងឺរលាកខូចសន្លាក់។ ការព្យាបាលថ្មីប្រឆាំងនឹងជំងឺ Ebola កំពុងត្រូវពិនិត្យសើរើជាថ្មីនៅឯមន្ទីររដ្ឋបាលសហរដ្ឋអាមេរិកខាងម្ហូបអាហារនិងឱសថ។ អង្គបដិប្រាណមានប្រៀបជាងឱសថធម្មតាដែលនាំឲ្យវានៅជិតជួរមុខនៃវិធីព្យាបាលជំងឺថ្មីមួយចំនួនដែលកំពុងធ្វើដើម្បីប្រឆាំងនឹងជំងឺកូវីដ១៩។ ការផលិតអង្គបដិប្រាណមានល្បឿនលឿនគួរសមតាមរយៈបច្ចេកវិទ្យាដែលបានត្រូវបង្កើតឡើងកាលពី១០ទៅ១៥ឆ្នាំមុននេះ។ លោកស្រី Laura Walker ជានាយិកាខាងវិទ្យាសាស្ត្រអង្គបដិប្រាណនៅឯក្រុមហ៊ុនបច្ចេកវិទ្យាជីវសាស្ត្រ Adimab។ លោកស្រីបាននិយាយថា៖ «ដំណើរការទាំងស្រុងនៃការបង្កើតអង្គបដិប្រាណសម្រាប់គ្លីនិកចាប់តាំងពីការយកសំណាកឈាមរហូតដល់មានអង្គបដិប្រាណគឺមានរយៈពេលប្រមាណបីខែ»។ លោកស្រី Walker បាននិយាយថា ការធ្វើតេស្តអំពីសុវត្ថិភាពទើបចាប់ផ្តើមធ្វើក៏ដោយ ក៏ការព្យាបាលដោយអង្គបដិប្រាណជាទូទៅមានសុវត្ថិភាពគួរសម។ លោកស្រីបានកត់សម្គាល់ថា៖ «មនុស្សគ្រប់គ្នាផលិតអង្គបដិប្រាណតាមធម្មជាតិ»។ លោកស្រី Walker បានថ្លែងបន្ថែមថា ដូច្នេះយោងតាមផ្នែកមួយនៃការសិក្សាហ្មត់ចត់អំពីប្រព័ន្ធការពារខ្លួនប្រាណមនុស្ស «អង្គបដិប្រាណប្រដូចគឺ monoclonal antibody នឹងមានប្រសិទ្ធភាពគួរសម»។ អង្គបដិប្រាណជាផ្នែកសំខាន់មួយនៃប្រព័ន្ធការពារខ្លួនមនុស្សប្រឆាំងនឹងជំងឺ។ អង្គបដិប្រាណការពារខ្លួនមនុស្ស ដោយភ្ជាប់ខ្លួនវានឹងមេរោគឈ្លានពាន។ នៅក្នុងករណីវីរុស អង្គបដិប្រាណរារាំងវីរុសមិនឱ្យចូលក្នុងកោសិកាបណ្តាលឱ្យមានការឆ្លងរោគ។ លោក Joe Jardine ធ្វើការនៅឯអង្គការ IAVI ដែលជាអង្គការស្រាវជ្រាវវិទ្យាសាស្ត្រមិនយកកម្រៃ។ លោកនិយាយថា វ៉ាក់សាំងធ្វើការឆ្លើយតបនឹងមេរោគដូចអង្គបដិប្រាណដែរ។ លោកនិយាយថា ដោយសារគ្មានវ៉ាក់សាំងសម្រាប់ជំងឺកូវីដ១៩ «យើងរំលងវិធានការបង្កើតវ៉ាក់សាំង ហើយយើងផលិតអង្គបដិប្រាណទាំងនេះដោយផ្ទាល់»។ អង្គបដិប្រាណភាគច្រើនបានមកពីពួកមនុស្សដែលបានជាពីការឆ្លងជំងឺកូវីដ១៩។ឈាមរបស់ពួកជនទាំងនេះមានអង្គបដិប្រាណច្រើន ព្រោះហេតុនេះហើយបានជាវេជ្ជបណ្ឌិតធ្វើតេស្តថាតើប្លាស្មារបស់ពួកមនុស្សដែលជាពីជំងឺកូវីដ១៩ អាចព្យាបាលជំងឺនេះឬអាចបញ្ចៀសកុំឱ្យមានការឆ្លងបានឬទេ។ ប្លាស្មាអង្គបដិប្រាណនេះគឺជា ផ្នែកមួយនៃឈាមមនុស្សដែលជាពីការឆ្លងជំងឺនេះ។ ក៏ប៉ុន្តែការប្រមូលប្លាស្មាអង្គបដិប្រាណឱ្យបានគ្រប់គ្រាន់ដើម្បីព្យាបាលអ្នកជំងឺច្រើននាក់គឺជា ការងារធំមួយហើយ គេត្រូវពិនិត្យប្លាស្មានេះក្រែងអ្នកផ្តល់ប្លាស្មាអង្គបដិប្រាណនេះមានជំងឺផ្សេងទៀត។ ឈាមរបស់អ្នកជំងឺដែលជាពីរោគនេះក៏មានកោសិកាដែលផលិតអង្គបដិប្រាណច្រើនដែរ។ កាលពីប៉ុន្មានឆ្នាំថ្មីៗនេះ មានការរកឃើញបច្ចេកវិទ្យា ដែលអាចបែងចែកកោសិការាប់លាន ដោយចម្រាញ់យកកោសិកាដែលផលិតអង្គបដិប្រាណមានប្រសិទ្ធភាពប្រឆាំងនឹងមេរោគណាមួយ។កោសិកាទាំងនេះបង្កើតគ្រឹះសម្រាប់បណ្តុះអង្គបដិប្រាណដ៏ច្រើន។ អ្នកជំងឺអាចទទួលការព្យាបាលដោយការចាក់បញ្ចូលក្នុងសាច់ ឬការចាក់បញ្ចូលតាមសរសៃឈាម។ រហូតមកដល់ពេលនេះ មានក្រុមហ៊ុនពីរបានធ្វើការសាកល្បងរបៀបព្យាបាលដោយប្រើអង្គបដិប្រាណ ប្រដូច monoclonal antibody សម្រាប់ពួកអ្នកជំងឺកូវីដ១៩ដែលដេកព្យាបាលជំងឺក្នុងមន្ទីរពេទ្យ។ គេរំពឹងថា យ៉ាងហោចណាស់មានក្រុមហ៊ុនបួនទៀតនឹងចាប់ផ្តើមធ្វើតេស្តនៅរដូវក្រៅនេះផងដែរ។ អង្គបដិប្រាណក៏អាចត្រូវប្រើដើម្បីផ្តល់ការការពារបណ្តោះអាសន្នដូចថ្នាំវ៉ាក់សាំងដែរ ដើម្បីប្រឆាំងនឹងការឆ្លងជំងឺ។ លោក Joe Jardine បាននិយាយថា៖ «នេះអាចជាវិធីបណ្តោះអាសន្នមួយដើម្បីដោះស្រាយការឆ្លងជំងឺនេះ» សម្រាប់ពួកពេទ្យឬពួកមនុស្សងាយរងគ្រោះ នៅពេលពួកគេកំពុងរកថ្នាំវ៉ាក់សាំងឬវាអាចជាការពារមនុស្សចាស់ដែលការប្រើថ្នាំវ៉ាក់សាំងគ្មានប្រសិទ្ធភាពសម្រាប់ពួកគាត់។ ការការពារនេះអាចមានរយៈពេលប្រមាណមួយខែហើយអាចមានដល់៦ខែ។ ក្រុមរបស់លោកស្រី Laura Walker បានដាក់អង្គបដិប្រាណមួយចំនួនឱ្យនៅដាច់ពីគេដែលមិនគ្រាន់តែរារាំង វីរុសកូរ៉ូណាដែលបណ្តាលឱ្យមានជំងឺកូវីដ១៩ប៉ុណ្ណោះទេ ក៏ប៉ុន្តែក៏អាចរារាំងមេរោគដែលបាននាំឱ្យមានការរាត្បាតនៃជំងឺ SARS កាលពីឆ្នាំ២០០៣ និងវីរុសកូរ៉ូណាដែលគេរកឃើញនៅក្នុងសត្វប្រចៀវផងដែរ។ ក្នុងរយៈពេលតិចជាងពីរទសវត្សរ៍ វីរុសកូវីដ១៩ជាវីរុសកូរ៉ូណាទីបី ដែលបានលេចចេញពីសត្វព្រៃបណ្តាលឱ្យមនុស្សស្លាប់។ មានវីរុសបែបនេះច្រើនទៀតនៅក្នុងសត្វប្រចៀវនិងសត្វឯទៀតៗ។ នៅពេលដែលមនុស្សចូលទន្ទ្រានកាន់តែច្រើននៅកន្លែងរស់នៅនៃពពួកសត្វព្រៃ មនុស្សក៏ប្រឈមនឹងវីរុសកាន់តែច្រើនដែរ។ លោកស្រី Laura Walker បានថ្លែងថា៖« សឹងតែប្រាកដណាស់ថា យើងនឹងឃើញមានការរាតត្បាតដូចនេះទៀតក្នុងពេលអនាគត។ អ្វីដែលយើងចង់បាននោះគឺ មិនមែនគ្រាន់តែអង្គបដិប្រាណដែលប្រឆាំងនឹងវីរុសនៅពេលបច្ចុប្បន្ននេះប៉ុណ្ណោះទេ ក៏ប៉ុន្តែយើងចង់បានអង្គបដិប្រាណប្រឆាំងនឹងវីរុសមានការទាក់ទិននឹងវីរុសនេះហើយដែលនឹងកើតមានក្នុងពេលអនាគតផងដែរ»។ លោកស្រី Walker សង្ឃឹមថា នឹងចាប់ផ្តើមការសាកល្បងខាង គ្លីនិកនៅចុងឆ្នាំនេះ៕ | 2020-06-24T07:00:00+07:00 | khmer.voanews.com | https://khmer.voanews.com/a/doctors-hope-lab-grown-antibodies-can-cure-covid-19/5475184.html |
33878e4c-1737-4031-941b-c8796f6a9ecb | អង្គការសុខភាពពិភពលោកថា ការរាតត្បាតនៃជំងឺកូវីដ១៩ កំពុងកើនឡើង | អង្គការសុខភាពពិភពលោកប្រាប់ឲ្យដឹងថា ការរាតត្បាតនៃមេរោគកូរ៉ូណាកំពុងកើនឡើងនៅឡើយនៅពេលដែលប្រទេសនានាចាប់ផ្តើមបន្ធូរបន្ថយការបិទជិតនិងការរឹតត្បិតផ្សេងទៀត។ លោកវេជ្ជបណ្ឌិត Michael Ryan ប្រធានគ្រាអាសន្ននៃអង្គការសុខភាពពិភពលោក បាននិយាយថា «ការរាតត្បាតឥឡូវនេះកំពុងឡើងខ្លាំងបំផុត ឬកំពុងឆ្ពោះទៅកាន់ការឡើងខ្លាំងបំផុតនៅក្នុងប្រទេសជាច្រើន»។ ប្រទេសជាច្រើនរួមទាំងប្រទេសអាល្លឺម៉ង់ អាហ្វ្រិកខាងត្បូង និងប្រទេសឥណ្ឌា ដែលបានរាយការណ៍ពីករណីថ្មីនៃជំងឺកូវីដ១៩១ម៉ឺន៥ពាន់ជារៀងរាល់ថ្ងៃកំពុងពិនិត្យមើលការដាក់ប្រទេសក្នុងគ្រាអាសន្នឡើងវិញនិងកំពុងប្រុងប្រៀបព្យាបាលករណីឆ្លងដែលបានមកដល់ថ្មី។ លោក Tedros Adhanom Ghebreyesus អគ្គនាយកអង្គការសុខភាពពិភពលោក បាននិយាយថា ការឆ្លងមេរោគកូរ៉ូណា១លានករណីដំបូងរបស់ពិភពលោក ចំណាយពេល៣ខែ ក៏ប៉ុន្តែ ក្នុងរយៈពេល៨ថ្ងៃថ្មីៗនេះ គេបានរកឃើញមេរោគកូរ៉ូណា១លានករណី។ លោក Tedros បាននិយាយដោយមិនប្រាប់ឈ្មោះប្រទេសណាឬមេដឹកនាំណាចំៗថា «ការគំរាមកំហែងដ៏ធំបំផុតដែលយើងប្រឈមនៅពេលឥឡូវនេះ មិនមែនវីរុសនោះទេ។ គឺការខ្វះសាមគ្គីភាពនិងការដឹកនាំសាកលលោក»។ សាកលវិទ្យាល័យ Johns Hopkins របស់សហរដ្ឋអាមេរិកបានប្រាប់ឲ្យដឹងថា មានការឆ្លងជាង៩លានករណីនិងមនុស្សស្លាប់ជាង៤សែន៧ម៉ឺន៤ពាន់នាក់។ លោកវេជ្ជបណ្ឌិត Anthony Fauci អ្នកជំនាញជំងឺឆ្លងកំពូលសហរដ្ឋអាមេរិក បានប្រាប់គណៈកម្មការសភាកាលពីថ្ងៃអង្គារថា នឹងមានការធ្វើតេស្តកាន់តែច្រើនឡើង ទោះបីលោកប្រធានាធិបតីដូណាល់ ត្រាំ បានសុំឲ្យពួកមន្រ្តីសុខាភិបាលពន្យឺតការធ្វើតេស្តក៏ដោយ៕ | 2020-06-24T07:00:00+07:00 | khmer.voanews.com | https://khmer.voanews.com/a/covid-19-pandemic-still-growing-who-says-/5475451.html |
7e27d53e-5128-44ed-9eba-d35632ec2454 | លោក Fauci ថា លោកមិនទទួលបានការណែនាំឲ្យកាត់បន្ថយការធ្វើតេស្តរកអ្នកឆ្លងជំងឺកូវីដ១៩ ទេ | អ្នកជំនាញខាងផ្នែកជំងឺឆ្លងរបស់សហរដ្ឋអាមេរិក លោក Anthony Fauci បាននិយាយកាលពីថ្ងៃអង្គារម្សិលមិញថា លោកនិងសមាជិកផ្សេងទៀតនៃក្រុមការងារពិសេសសេតវិមានទទួលបន្ទុកកិច្ចការវីរុសកូរ៉ូណា មិនទទួលបានការណែនាំឲ្យកាត់បន្ថយការធ្វើតេស្តរកជំងឺកូវីដ១៩ ដូចការអះអាងរបស់លោកប្រធានាធិបតី Donald Trump ដែលថា លោកបានណែនាំឲ្យធ្វើដូច្នេះនោះទេ។ លោក Fauci បានបញ្ជាក់នៅក្នុងសវនាការរបស់គណៈកម្មាធិការថាមពល និងពាណិជ្ជកម្មនៃរដ្ឋសភាស្ដីអំពីវិធានការឆ្លើយតបរបស់រដ្ឋបាលលោក Trump ចំពោះការឆ្លងរាលដាលនៃជំងឺកូវីដ១៩ ថា៖ «ក្នុងនាមជាសមាជិកម្នាក់នៃក្រុមការងារពិសេស និងក្នុងនាមសហសេវិករបស់ខ្ញុំនៃក្រុមការងារពិសេស ខ្ញុំដឹងយ៉ាងច្បាស់តាមអ្វីដែលខ្ញុំដឹងកន្លងមកថា គ្មាននរណាម្នាក់ក្នុងចំណោមយើងទាំងអស់គ្នាទទួលបានការណែនាំឲ្យកាត់បន្ថយការធ្វើតេស្តនោះទេ។ ការលើកឡើងរបស់លោក Fauci បានធ្វើឡើងតែប៉ុន្មានម៉ោងក្រោយមកប៉ុណ្ណោះ បន្ទាប់ពីលោកប្រធានាធិបតី Donald Trump នៅតែបញ្ជាក់ថា លោកមិនមែនលេងសើចទេជាមួយនឹងអ្វីដែលលោកបាននិយាយនៅពេលលោកថ្លែងទៅកាន់ក្រុមអ្នកគាំទ្រក្នុងយុទ្ធនាការឃោសនាបោះឆ្នោតកាលពីថ្ងៃសៅរ៍សប្ដាហ៍មុនក្នុងទីក្រុង Tulsa រដ្ឋ Oklahoma នោះ។ នៅពេលនោះលោកបានបញ្ជាក់ថា លោកបានស្នើរដ្ឋបាលរបស់លោកឲ្យកាត់បន្ថយការធ្វើតេស្ត ដោយសារការធ្វើតេស្តច្រើនគឺនឹងឃើញអ្នកឆ្លងកាន់តែច្រើន។ ចាប់តាំងពីពេលនោះមក មន្ត្រីសេតវិមានបានព្យាយាមកែសម្រួលការលើកឡើងរបស់លោក Trump ដោយថា ពាក្យសម្ដីរបស់លោកទាំងនោះគ្រាន់តែជាការនិយាយលេងធម្មតាប៉ុណ្ណោះ។ ប៉ុន្តែនៅពេលដែលអ្នកកាសែតសួរលោក Trump កាលពីថ្ងៃអង្គារម្សិលមិញ អំពីថាតើការលើកឡើងរបស់លោកទាំងនេះគ្រាន់តែជាការលេងសើចឬក៏យ៉ាងណានោះ លោកបានឆ្លើយថា៖ «ខ្ញុំមិនមែននិយាយលេងសើចទេ»៕ | 2020-06-24T07:00:00+07:00 | khmer.voanews.com | https://khmer.voanews.com/a/fauci-says-he-was-not-asked-to-slow-us-coronavirus-testing-/5475500.html |
f8633319-790c-4c1d-8092-13a6981782cc | រដ្ឋមួយរបស់អាល្លឺម៉ង់ដាក់វិធានរឹតត្បិតជាថ្មី ក្រោយមានការផ្ទុះឆ្លងជំងឺកូវីដ១៩នៅរោងចក្រសាច់ | អាជ្ញាធរនៅរដ្ឋ Rhine-Westphalia នៅភាគខាងលិចរបស់ប្រទេសអាល្លឺម៉ង់ កាលពីថ្ងៃអង្គារ បានសម្រេចដាក់ជាថ្មីនូវការដាក់កំហិតរឹតត្បិតសកម្មភាពសេដ្ឋកិច្ចនិងសង្គមនៅក្នុងស្រុក Guetersloh ក្រោយពីមានសេចក្តីរាយការណ៍ពីការផ្ទុះរាតត្បាតនៃជំងឺកូវីដ១៩នៅរោងចក្រវេចខ្ចប់សាច់មួយកន្លែងនៅតំបន់នោះ។ ក្នុងសន្និសីទសារព័ត៌មានមួយក្នុងទីក្រុង Duesseldorf អភិបាលរដ្ឋ Rhine-Westphalia លោក Armin Laschet ថ្លែងថា វិធានការបិទតំបន់នេះជាថ្មីនេះនឹងមានសុពលភាពដល់ថ្ងៃទី៣០ ខែមិថុនា ហើយកើតឡើងក្រោយពីមានអ្នកធ្វើការនៅរោងចក្រនោះចំនួន១.៥០០នាក់និងសមាជិកក្រុមគ្រួសារពួកគេខ្លះបានធ្វើតេស្តរកឃើញថាមានវីរុសដែលបង្កជំងឺកូវីដ១៩។ ស្រុក Guetersloh មានប្រជាជនប្រមាណ៣៦០.០០០នាក់ ហើយជាតំបន់ទីមួយនៅប្រទេសអាល្លឺម៉ង់ដែលបានត្រឡប់បិទសកម្មភាពជាថ្មី ក្រោយពីអាជ្ញាធរបានចាប់ផ្តើមបន្ធូរបន្ថយការរឹតត្បិតសកម្មភាពសង្គមអស់៧សប្តាហ៍មកហើយ។ នៅជុំវិញពិភពលោកគិតមកត្រឹមថ្ងៃអង្គារ វីរុសកូរ៉ូណាបានឆ្លងដល់មនុស្សជាង៩.១២០.០០០នាក់ ហើយជំងឺកូវីដ១៩បានសម្លាប់មនុស្ស ជាង៤៧២.០០០នាក់៕ | 2020-06-24T07:00:00+07:00 | khmer.voanews.com | https://khmer.voanews.com/a/german-state-of-re-imposes-lockdown/5475125.html |
146bb856-bacc-41a7-83ba-9b6a278e98b5 | កីឡាករតេន្នីស Novak Djokovic បានធ្វើតេស្តវិជ្ជមានថា មានវីរុសជំងឺកូវីដ១៩ | កីឡាករវាយតេន្នីសលំដាប់ពិភពលោកដើមកំណើតស៊ែប៊ី លោក Novak Djokovic (ណូវ៉ាក ចូកូវិក) បានធ្វើតេស្តឃើញវិជ្ជមានថា មានវីរុសកូរ៉ូណាដែលបង្កជំងឺកូវីដ១៩ ក្រោយពីលោកបានចូលរួមនៅក្នុងការប្រកួតកីឡាតេន្នីសដែលលោកបានរៀបចំនៅប្រទេសស៊ែប៊ីនិងក្រូអាស៊ី។ កីឡាករស៊ែប៊ីដ៏ល្បីនេះជាកីឡាករទី៤ដែលបានធ្វើតេស្តឃើញវិជ្ជមាន ក្រោយពីលោកដំបូងបានប្រកួតនៅរដ្ឋធានីប៊ែលក្រាដរបស់ស៊ែប៊ី និងកាលពីចុងសប្តាហ៍កន្លងទៅនៅប្រទេសក្រូអាស៊ី។ ភរិយារបស់លោកក៏បានធ្វើតេស្តឃើញវិជ្ជមានដែរ។ លោក Djokovic បានថ្លែងពេលដែលលោកបានទៅដល់ទីក្រុងប៊ែលក្រាដវិញភ្លាម លោកបានទៅធ្វើតេស្តក៏ឃើញវិជ្ជមានមានកូវីដ១៩។ កីឡាករតេន្នីសលោក Novak Djokovic បានរងការរិះគន់ចំពោះការណ៍ដែលលោករៀបចំធ្វើការប្រកួតកីឡាដែលមានអ្នកប្រកួតពីប្រទេសដទៃក្នុងអំឡុងមានជំងឺរាតត្បាតជាសាកល។ ក្នុងពេលប្រកួតនៅប្រទេសទាំងពីរគេមិនឃើញមានការរក្សាគម្លាតពីគ្នាក្នុងសង្គមនោះទេ៕ | 2020-06-24T07:00:00+07:00 | khmer.voanews.com | https://khmer.voanews.com/a/novak-djokovic-tests-positive-for-coronavirus/5475118.html |
13ba7168-a47f-403e-a751-fcf2388d538f | UPDATE: ទឹកប្រាក់វិភាគទានប្រាក់បៀរវត្សដោយស្ម័គ្រចិត្ត ពីមន្រ្តីសាធារណៈ ជូនមូលនិធិប្រយុទ្ធប្រឆាំងជំងឺកូវីដ១៩ កើនដល់ជាង ៤១,៥ពាន់លានរៀលហើយ | គិតត្រឹមថ្ងៃទី២២ ខែឧសភា ឆ្នាំ២០២០ ថ្នាក់ដឹកនាំ និងមន្រ្តីសាធារណៈចំនួន ៨៤៦៤៤នាក់ មកពីក្រសួង ស្ថាប័ន ចំនួន៤១ បានចូលរួមវិភាគទានប្រាក់បៀវរត្សដោយស្ម័គ្រចិត្ត ជូនមូលនិធិប្រយុទ្ធប្រឆាំងជំងឺកូវីដ១៩ ដោយមានចំនួនទឹកប្រាក់សរុបកើនដល់ ៤១,៥៩១,៤២៣,២៣១រៀល ឬប្រហាក់ប្រហែល១០លានដុល្លារសហរដ្ឋអាមេរិក។ សូមបញ្ជាក់ថា រាជរដ្ឋាភិបាលកម្ពុជា កាលពីថ្ងៃទី១៨ ខែមីនា ឆ្នាំ២០២០ បានចេញសេចក្តីសម្រេចមួយ បង្កើតគណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ គណៈកម្មការនេះដឹកនាំដោយ សម្តេចតេជោ ហ៊ុន សែន អមដោយអនុប្រធានប្រធាន៥រូប និងសមាជិកជា៤០នាក់ ដែលក្នុងនោះមាន២០នាក់ មកពីបណ្តាក្រសួងស្ថាប័នផ្សេងៗ និងសមាជិកដទៃទៀតជាអភិបាលរាជធានីខេត្តទាំងអស់នៅកម្ពុជា៕ | 2020-06-24T03:00:00+07:00 | freshnewsasia.com | https://m.freshnewsasia.com/index.php/en/localnews/163236-2020-06-23-13-00-04.html |
1fd04904-aa29-4bc3-851c-eb1151f0f78b | ព្រឹកស្អែកសម្តេចតេជោ ហ៊ុន សែន អញ្ជើញប្រកាសអនុវត្តន៍កម្មវិធី ផ្តល់សាច់ប្រាក់ជូនពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ | សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា នៅព្រឹកថ្ងៃទី២៤ ខែមិថុនា ឆ្នាំ២០២០ស្អែកនេះ នឹងអញ្ជើញប្រកាសអនុវត្តន៍កម្មវិធីផ្តល់សាច់ប្រាក់ជូនប្រជាពលរដ្ឋមានជីវភាពក្រីក្រ និងងាយរងគ្រោះដោយសារជំងឺកូវីដ១៩ ប្រមាណ៦០ម៉ឺនគ្រួសារ។ ពិធីនេះនឹងធ្វើឡើងនៅវិមានសន្តិភាព។ ជំងឺកូវីដ១៩ ដែលកំពុងរាតត្បាតនៅលើសកលលោកកំពុងបង្កជាវិបត្តិសេដ្ឋកិច្ចធ្ងន់ធ្ងរ។ សម្រាប់កម្ពុជា ក៏ដូចគ្នាផងដែរ សេដ្ឋកិច្ចបានជួបឱនភាពមិនធ្លាប់មានក្នុងរយៈពេល២០ឆ្នាំចុងក្រោយនេះ។ ប្រជាពលរដ្ឋកម្ពុជា ក៏បានជួបការលំបាកផងដែរ ព្រោះតែជំងឺកូវីដ១៩ ធ្វើឱ្យបាត់បង់ចំណូលប្រចាំខែ។ សម្តេចតេជោ ហ៊ុន សែន បានសម្រេចបញ្ចេញកញ្ចប់ថវិកាជាតិ ដើម្បីជួយសម្រួលការលំបាករបស់ប្រជាពលរដ្ឋដែលមានជីវភាពក្រីក្រ និងអ្នកងាយគ្រោះក្នុងកំលុងពេលកើតជំងឺកូវីដ១៩។ កាលពីខែឧសភា កន្លងទៅនេះ រាជរដ្ឋាភិបាល បានណែនាំទៅកាន់ក្រុមការងារថ្នាក់ជាតិទាំងអស់ឱ្យចុះស្រាវជ្រាវ និងធ្វើបច្ចុប្បន្នភាពកំណត់អត្តសញ្ញាណគ្រួសារក្រីក្រកំលុងពេលជំងឺកូវីដ១៩ រាតត្បាត ដើម្បីរាជរដ្ឋាភិបាលឧបត្ថម្ភសាច់ប្រាក់ជួយសម្រួលការលំបាករបស់ពួកគេ។ ក្នុងពេលចុះពិនិត្យការដ្ឋានសាងសង់ព្រលានយន្តហោះថ្មីនៅក្នុងខេត្តកណ្តាល សម្តេចតេជោ ហ៊ុន សែន បានប្រកាសថា រាជរដ្ឋាភិបាលបញ្ចេញថវិកាប្រមាណ ២៥លានដុល្លារអាមេរិកក្នុងមួយខែ ដើម្បីជួយដល់ប្រជាពលរដ្ឋមានការលំបាកក្នុងជីវភាពប្រមាណជា ៦០ម៉ឺនគ្រួសារ។ បើតាមអនុក្រឹត្យស្តីពីការឧបត្ថម្ភសាច់ប្រាក់ដែលបណ្ដាញព័ត៌មាន Fresh News ទទួលបាននាពេលថ្មីៗនេះ បានគូសបញ្ជាក់ថា គ្រួសារក្រីក្រ និងងាយរងគ្រោះ ដែលត្រូវទទួលបានប្រាក់ឧបត្ថម្ភ ត្រូវមានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និងបានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ ក្នុងអនុក្រឹត្យ ក៏បានបញ្ជាក់ផងដែរថា ចំនួនទឹកប្រាក់ ត្រូវផ្តល់ជូនក្នុងមួយខែមានចន្លោះពី១៦,០០០រៀល ទៅដល់១២០,០០០រៀល។ កម្រិតសាច់ប្រាក់ ដែលត្រូវឧបត្ថម្ភនេះ ធ្វើឡើងតាមប្រភេទគ្រួសារក្រីក្រក្នុងកម្រិត១ ឬកម្រិត២ ហើយក៏បែងចែកទៅតាមប្រភេទគ្រួសារនៅក្នុងរាជធានី និងជនបទផងដែរ។ នាពេលកន្លងទៅសម្តេចតេជោ ហ៊ុន សែន ក៏ធ្លាប់បានណែនាំទៅដល់ក្រុមការងារថ្នាក់ជាតិទាំងអស់ ឱ្យនាំយកស្បៀងអាហារ និងសម្ភារៈប្រើប្រាស់នានាជួយដល់អ្នកមានជីវភាពក្រីក្រ និងងាយរងគ្រោះដោយសារជំងឺកូវីដ១៩ផងដែរ។ សូមបញ្ជាក់ថា មកដល់ត្រឹមថ្ងៃទី២៣ ខែមិថុនា ឆ្នាំ២០២០ កម្ពុជារកឃើញអ្នកកើតជំងឺកូវីដ១៩ ចំនួន ១៣០នាក់។ ក្នុងនោះព្យាបាលជាសះស្បើយចំនួន ១២៧នាក់ និង ៣នាក់ទៀតកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត៕ | 2020-06-23T23:51:00+07:00 | freshnewsasia.com | https://m.freshnewsasia.com/index.php/en/localnews/163223-2020-06-23-09-51-25.html |
340ff210-8e86-4f90-8edf-9f25de52734e | កម្ពុជារកឃើញអ្នកឆ្លងកូវីដ-១៩ថ្មីមួយករណីទៀត លើបុរសខ្មែរមានសញ្ជាតិអាមេរិក | ក្រសួងសុខាភិបាល នៅថ្ងៃទី២៣ មិថុនា បានរកឃើញ អ្នកឆ្លងកូវីដ-១៩ថ្មីមួយករណីទៀតលើបុរសជនជាតិខ្មែរ មានសញ្ជាតិអាមេរិក ស្នាក់នៅភូមិដំណាក់ប្រា សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ។ អ្នកនាំពាក្យក្រសួងសុខាភិបាល លោកស្រី ឱ វណ្ណឌីន លើកឡើងក្នុងសេចក្ដីប្រកាសព័ត៌មានថា បុរសជនជាតិខ្មែរដែលបានឆ្លងជំងឺកូវីដ-១៩ថ្មីនេះ មានអាយុ ៦៦ឆ្នាំ បានធ្វើដំណើរមកពីប្រទេសអាមេរិក មកដល់កម្ពុជា កាលពីថ្ងៃទី២១ ខែមិថុនា និងត្រូវបានក្រុមគ្រូពេទ្យយកសំណាកទៅវិភាគ ហើយទទួលបានលទ្ធផលវិជ្ជមានវីរុសកូវីដ-១៩ កាលពីថ្ងៃទី២២ មិថុនា។ បច្ចុប្បន្នបុរសរូបនេះ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ អ្នកដំណើរដែលបានជិះយន្តហោះជាមួយបុរសរូបនេះ សរុបចំនួន ១១២នាក់ ក្នុងនោះមានជនជាតិខ្មែរ ៨៩នាក់ និងបរទេសចំនួន ២៣នាក់ ត្រូវបានក្រសួងសុខាភិបាលដាក់ឲ្យធ្វើចត្តាឡឺស័កចំនួន១៤ថ្ងៃ នៅមណ្ឌលចត្តាឡឺស័កជម្ពូវ័ន១ និងសណ្ឋាគារមួយក្នុងរាជធានីភ្នំពេញ ដើម្បីតាមដានសុខភាពរបស់ពួកគេបន្តទៀត។ គិតត្រឹមថ្ងៃទី២៣ មិថុនា ចំនួនអ្នកផ្ទុកជំងឺកូវីដ-១៩ សរុបទូទាំងប្រទេសកើនដល់ចំនួន ១៣០នាក់ ក្នុងនោះអ្នកជាសះស្បើយ ១២៧នាក់ និងអ្នកកំពុងសម្រាកព្យាបាលនៅក្នុងមន្ទីរពេទ្យមានចំនួន ៣នាក់។ ក្រសួងសុខាភិបាលនៅតែធ្វើការក្រើនរំលឹកដល់ប្រជាពលរដ្ឋឲ្យមានការប្រុងប្រយ័ត្នខ្ពស់ចំពោះជំងឺរាតត្បាតដ៏កាចសាហាវមួយនេះ និងត្រូវអនុវត្តអនាម័យដោយត្រូវពាក់ម៉ាស់នៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែលឲ្យបានស្អាតជានិច្ច និងមិនត្រូវប្រមូលផ្តុំនៅទីប្រជុំជន ដែលមានមនុស្សច្រើននោះទេ៕ | 2020-06-23T20:35:00+07:00 | rfa.org | https://www.rfa.org/khmer/news/health/another-case-of-covid-19-found-in-cambodia-06232020093426.html |
Subsets and Splits
No community queries yet
The top public SQL queries from the community will appear here once available.